
Cap. XX 


A DOA DOMNIE A LUI NECULAI-VOIEVODA 
MA VROCORDATU, FICIOR LUI ALEXANDRU-VODĂ 
ICSAPORIT, VLEAT 7220 


Neculai Alecsandru-voievoda Mavrocordat, după ce-au 
venit în laşi, a tree dzi, după obiceiu, au boierit boieri. 
Pus-au pre Neculai Costân vel-logofăt, pe Gavriil Miclescul 
vel-vornic de Țara de Gios, pre Ilie Catargiul vel-vornic de 
Țara de Sus, pre Ioan Buhuş, ce-au fostu logofăt, l-au pus 
hatman, pe Ramadan vel-postelnic, pe Ioan Păladi vel-spatar, 
pe Gheorghiţă Mitre vel-ban, pre Costantin Ruset vel-păhar- 
nic, pe Grigoraş Jora vel-visternic, pe Costantin Costache 
stolnic mare, pe Manolache Hurmuzache comis mare. Aceştie 
era boierii lui Neculai-vodă, iar chivernisala şi toate trebile 
era mai ales după Ramadan postelnicul. 

Atunce Neculai-vodă îş lăsasă firea cea simaţă, cum era 
în domnia dintăi. Ce multu să mai lăsasă şi trăie bine cu 
boierii, în dragoste, că era boieri fugiţi, unii în Țara Ungu- 
rească, alţii în Ţara Leşască, alţii la Moscu, şi cu dânşii şi 
din prostime mulţi duşi, şi ave grijă că pentru numele lui 
cel straşnic n-or mai veni. Deci arăta cătră toţi blândeţe şi 
milă. Deci toţi boierii s-au întorsu la pământul său. Numai 
cei de la Moscu n-au venit, că nu pute de oşti şi nu-i lăsa 
moscalii, pre cum mai sus s-au scris. 

Şi carii boieri, cum veniè din streinătate, da vina cătră 
Neculai-vodă tot pre cei de la Moscu, şi ei îş curăţie obrazele, 
cum n-au ştiut nemică, şi aşe să îndrepta. Iar Neculai-vodă, 
măcar că-i pricepe şi-i ştie, dar lăsa şi el toate pre cum dzice 
ei, căci era bucuroş, fie cum ştie, numai să vie în ţară. 

Tara era atunce stricată rău de tătari şi de moscali şi de 
tălhărit. Aşijdere şi turcii balgii făce multă gâlceavă şi 
supărare lui Neculai-vodă la divanuri, pentru fraţii şi rudele 
lor ce perisă şi pentru jacuri ce-i jăcuisă unii şi alţii. Şi făce 
şi năpăşti mai mult decât era adevărate. Deci Neculai-vodă 
făce multă chivernisală. Pre unii can rar îi da platnici turcilor, 
iar nu deplin, pre cât cere ei, iar pre uni-i închide păn’ la o 
vreme şi apoi îi slobodzi€, iar a mai mulţi turci nu le ţine în 
samă. Şi să îndrepta, ştiind rândul Porții dintăiu. La giudecată 
să făce a ţine cu turcul, iar pre urmă ieşie giudecata dreaptă 
moldovanului. Nărocul ţărâi că s-au tâmplat atunce de au 
venit Neculai-vodă. Iar de-ar hi venit atunce altu domnu, 
mai prost, ar hi fost pre rău de moldoveni. 

Măcaru că unii au tras la Neculai-vodă greu mare şi 
multă închisoare, cumi au fost feciorii lui Manolie şi Toader 
armaşul, că tăiesă nişte neguţitori de la Roman, fără poronca 
nemărui, şi-i pârâè nişte fraţ acelor neguţitori, cu ferman 
de la Poartă, pre carii într-altu chip nu pute să-i izbăvască. 

Atunce Neculai-vodă, pe poronca veziriului, au gătat 
câteva căruţă cu cai, să pornească spre Şfed la ţara lui prin 
Tara Leşască, şi cu 30.000 de tătari, după cum scrisese de 
la Nistru împăratul moschicesc la veziriul, numai să porneas- 
că pre Şfed, după cum s-au tocmit pacea. 

Iară Şfedul n-au vrut să margă şi au scris cărţi la 
împăratul turcescu de-au pârât pe veziriul, precum că s-au 
agiunsu cu moscalii de-au luat bani şi au făcut pace. Iar de 
n-ar fi făcut vicleşug, să iei bani, ar hi luat pre moscali de 

grumazi, că nu mai ave moscalii nici o putere. Şi acmu şi 
pre dânsul nu l-au pus nici la o cale şi va să-l pornească, 
să-l iei moscalii de grumazi. Iar împăratul, vădzând cartea 
Svedului, tare s-au mâniet pre veziriul. 

Într-acee vreme sosit-au şi Osman, chihaiaoa veziriului, 
la împăratul, cu cârţi de la veziriul, să iei colac cum au 
bătut pre moscali şi spuind împăratului cum au încungiurat 
pre moscali, cât nu mai ave nici o putere, numai ce striga 
aman. «Deci vădzându-i că strigă aman, ne-u căutat numai 
a face pace, şi i-am lăsat de s-au dus la ţara lor». Iar 
împăratul au dzis: «Voi aţi căutat căci strigă aman şi nu i-aţ 
luat de grumadzi. Nu era lucru mic acela, să vă uitaţi voi 
la aman. Ce am înţeles eu faptele voastre.» Şi-ndată au 
poroncit de-au tăiet capul chihaii şi au trimis de-au omorât 
şi pre veziriul. 

Deci Şfedul au mai rămas întru acea iarnă şi preste 
vară, şi solii moschiceşti tot sta la Țarigrad, popriţi. Iar 
moscalii au dat Azacul turcilor, şi alte cetăţi au fărmat, 
după cum s-au tocmit la pace. Iar Şfedul tot pune pricini şi 
nu vre, dzicând că, păn’ nu s-a duce Şeremet cu oaste din 
Tara Căzăcească, nu va merge, că Şeremet stă să-i ţie calea. 
Deci Poarta au aşădzat cu solii moschiceşti să să rădice 
Şeremet cu toată oastea din Ţara Căzăcească, să să ducă în 
țara lor, la Moscu, şi ei să pornească pe Şfed de la Tighine 
cu tătari şi cu o samă de turci, să-l ducă prin Ţara Leşască 
pănă la ţara lui. 

Deci Şeremet, cum au vădzut cărţile solilor, precum au 
aşădzat la anul toamna după bătaie, s-au rădicat din Țara 
Căzăcească şi s-au dus în sus, la Smolenţsca, cu toate 
oştile lui. Iar veziriul au trimis pe Smail-efindis, cu vro 
30.000 de turci, şi hanul cu tătărâme, să iei pe Şfed, să-l 
ducă la ţara lui. Iară Sfedul într-acee vreme au prinsu 

nişte tătari, cu oamenii lui, scriind hanul la Şeremet să ste 
gata la Smolenţsca, că ei vor să purceadză acmu cu Sfedul 
şi l-or duce în Ţara Leşască, păn’ la un loc, şi l-or lăsa, iar 
Seremet să-i ias-înainte, să-l iei de grumazi. Şi să de 150 
pungi de bani hanului, precum s-au aşădzat. 

Deci Şfedul, prindzind acei tătari cu acele cărţi, au pus 
de i-au omorât pe tătari şi au luat cărţile la dânsul. Şi tăce 
mâlcom, iar hanul nu ştie nemică, că i-au prinsu cărţile şi 
i-au tăiet tătarâi. 

Şi-l tot silie pe Şfed să purceadză, pănă este iarnă şi sunt 
apele îngheţate, şi Şfedul tot nu vre să pornească să margă. 

Scris-au paşa de Tighine şi Smail-efindis la Udriu, la 
împăratul şi la veziriul, mutându-să împărăţia atunce acolo, 
cum că au gătit pre Şfed şi oastea, şi toate sunt gata, şi el 
tot nu vra să purceagă. În doao, trei rânduri i-au scris, şi 
el tot nu vre să purceadză. 

Pănă de la o vreme, mâniindu-să împărăţia pe Şfed, au 
poroncit numai să-l pornească cu sila, dacă nu va de bună 
voie. 

Deci gătind oaste, au mărsu să-l iei cu de-sila. Iar el s-au 
închis în curţile lui la Varneţă, unde şede, şi s-au apucat să 
să bată cu turcii, să nu să de. Şi inicerii încă oarecum ţine 
în partea Şfedului şi nu vre să-i facă ruşine. Că nici vre să 
de şfedzii cu sineţile în iniceri, nici inicerii în şfedzi, ce sta 
împregiurul curților inicerii la gazda Şfedului. Şi să mira 
paşa şi cu Smail-efindis cum or face poronca împărătească, 
că să teme paşa să nu facă zorbă inicerii şi asupra lui. Şi 
striga inicerii: «Pentru ce să facem noi ruşine acestui craiu, 
oaspe ce-au vinit la noi?» 

Deci paşa au chemat pre un agă a lui de iniceri şi l-au 
trimis să grăiască cu craiul, să nu s-apuce de gâlceavă cu o 
împărăție, că apoi poate să pieie. Şi l-au învăţat pre acel 

agă în taină, vădzind că nu priimeşte craiul, când a ieşi de 
la craiul afară, să dzică cătră iniceri: «Noi iniceri ţinem cu 
dânsul, iar el mai tare ne suduieşte pre noi decât pre paşa 
şi ne dzice că suntemi nişte oameni blăstămaţ, şi nu să 
miră el de noi.» Şi făcând acel agă aşe, cum au audzit 
inicerii acea voroavă, s-au şi mâniet şi au început a slobodzi 
focul în şfedzi. Iar şfedzii deodată sta, gândindu-să că le 
sunt prieteni, neştiind pentru vicleşugul ce-au făcut aga de 
iniceri, căci craiul nu suduie pre iniceri. 

Deci de la o vreme s-au închis în casă, de să băte, păn’ 
ce-au dat foc caselor. Şi ardzând casele, aşe l-au prinsu, şi 
păn-a-l prinde, au omorât cu mâna lui vro cinci, şese iniceri. 
Şi el încă să rănisă. Numai au învăţat paşa pre câţva turci 
să-l apuce, să nu-l omoară inicerii, că, de l-ar fi lăsat, l-ar 
fi omorât. Şi agè apucându-l, l-au dus în curţile paşii, de l-au 
ţinut acolo cu vartă, păn-au venit răspunsu de la Udriu. 

Atunce au venit poroncă şi la Neculai-vodă pentru şvedzi 
şi leşi ce ierneadză prin ţară, să-i scoată şi să-i gonească 
din ţară. Iar şfedzii auzind, s-au închis câţva în curţi în 
Prigoreni, în ţinutul Cârligăturii, şi să apăra din curţi, de 
nu le pute strica nemică călăraşii moldoveni, ca să-i scoată. 
Şi au trimis călăraşii înapoi la Neculai-vodă de-au întrebat, 
că într-altu chipă nu pot să-i scoaţă, ce numai să de foci 
casălor. Dar vodă n-au vrut să-i lasă să aprindză curţile, 
ce le-au dzis să ste pe de o parte de dânşii. După aceasta 
curund au venit răspunsu de la Poartă să le de pace. 

Aşijdere mai trimisese Neculai-vodă pre hatmanul cu 
mulţi slujitori, tot atunce, tocma la Cernăuţi, că era oastea 
lui voievoda Chiovschii aşădzată acolo la iernatec şi făce 
multă stricăciune lăcuitorilor, ca să-i scoată şi pre aceiea 
din ţară. Iar ei s-au strânsu la un loc, să s-apuce de bătaie, 
temându-să a trece în Ţara Leşască. Deci hatmanul, vădzând 

că să apucă de gâlceavă, au şi rădicat ţinutul Hotinului şi a 
Cernăuţilor şi i-au strânsu la un loc pre toţi. Iar leşii, 
vădzând că s-au strânsu atâta om, cădzut-au cu rugăminte 
la hatmanul, şi multe daruri i-au dăruit. Atunce au şi 
nemerit răspunsu de la Poartă şi de la Neculai-vodă să le 
de pace. 

Atunce au trimis împăratul şi la Tighine, de-au pornit pre 
craiul Şfedului la Udriiu împreună cu toţi şfedzii lui. Şi l-au 
aşădzat acolo la un târgu aproape de Udriu, anume Demirdaşi, 
şi nu l-au mai lăsat la Tighine să facă amestecături. 

Aşijdere tot atunce, la ace vrajbă, au venit şi craiul 
Stenislav Lecinschii din Pomorania teptil, prin Țara Ungu- 
rească, au ieşit în Moldova la Comăneşti şi au venit pre la 
Bacău la Mărgineni, la Ştefăniţă Ruseti vornicul, cu puţintei 
oameni. Şi de acolo au mărsu în Iaşi la Neculai-vodă, de i-au 
făcut mare cinste. Şi au trecut la Tighine şi de la Tighine 
la Udriiu, la împăratul turcescu. 

Iară craiul Şfedului au pârât pre hanul şi pre Smail- 
efindi şi pre paşa de Tighine şi au dat şi cărţile ce le 
trimisese hanul la moscali. 

Deci împăratul, vădzând aşe au şi mazilit atunce şi pre 
veziriul şi pre hanul, iar pre Smail-efindi şi pre paşa de 
'Tighine i-au omorât. Şi au pus veziriu atunce pre Gin Ali- 
paşa, şi încă l-au făcut şi ginere. Atunce acel veziriu îndată 
au închis pre solii moschiceşti în Edicula şi i-au pus la mare 
pedeapsă, cât nu lăsa pre nime să intre la dânşii. Nici păn’ 
la umblătoare nu-i lăsa să iasă, ce şi acolo cu păzitoriu. Ce 
mai mult să scârnăvie€ într-un ciubăr şi da afară. Şi pre câţ 
din slugi era moldoveni, munteni sau sirbi, pe toţi i-au dat 
la catargă. 

Atunce au ieşit şi Lupul vornicul şi cu Antiohi Jora 


1 Acest nume este adăugat de Kogălniceanu. În manuscrise, loc gol. 

hatmanul de la închisoare, din Varna, cu mijlocul hanului, 
giuruind nişte sate acolo pe Prut, dzicând că sunt ai lui, şi 
mai multe era omeneşti. Şi au mărsu de acolo în Ţara 
Muntenească şi, mărgând în Țara Muntenească, au stătut 
de i-au făcut pace de la Neculai-vodă, să-i de moşiile boierilor 
celor ce sunt la Moscu şi alte lucruri multe. Că să teme 
Neculai-vodă, că începus-a-l amesteca den Țara Muntenească 
la Poartă şi ave şi pre hanul agiutoriu. Şi i-au căutat numai 
să-i facă pre voie, să vie în ţară, să nu mai umble amestecând 
şi făcând cheltuială tărâi. Deci, după ce-au venit în ţară, 
îndată l-au pus vornic mare şi i-au dăruit şi 8 pungi de 
bani. Şi nu i-au agiunsu atâta, ce au cerşut şi satele boierilor 
ce era pribegi la Moscu. Şi i le-au dat deodată, iar după ce-au 
venit Luca visternicul, i le-au luat şi iar le-au dat Lucăi. 
Iar mie, lui Ion hatman, îmi sta mare piedecă, ca să nu pot 
veni în ţară, să-mi ţie el moşiile. Şi nu să teme de osinda 
lui Dumnedzeu, ca să-şi aducă aminte câte pedepse şi urgii 
de domni pre la închisori, în câteva rânduri, au tras. Care 
mai pre urmă au giudecat Dumnedzeu, că mi-am făcut şi 
eu pace la domnia lui Mihai-vodă, şi cu giudecata mitropoli- 
tului şi a tot Divanul mi-am luat şi eu moşiile înapoi. 

Iară Şeremet, den Smolenţsca, dac-au înţeles că au închis 
solii iar, s-au şi întorsu cu oastea la Chiov. Şi veniè şi dzi 
şi noapte. Şi cum au agiunsu de-au întrat în Chiov înaintea 
oştii sali, iară tătarâi au şi slobodzit un ceambul din Bugeag, 
de-au lovit fără veste, numai 5 dzile, de-au agiunsu pănă 
suptu Chiov. Şi au tăiet, şi au robit, şi s-au întorsu de-au 
luat 20.000 robi. Şi s-au întorsu înapoi cu pace, că n-au 
avut cine le sta împotrivă, ne fiind oaste în Chiov. Că de-ar 
hi fost măcar vro 2.000, n-ar fi scăpat nici un tătar, că le 
stătusă caii, de merge pre gios câţi rămăsese pre urmă pre 
şleav, şi ieşie ruşi de prin bălți şi de prin păduri de-i ucide. 

Atunce să tâmplasă numai Ivanenco şi cu Tanţschii, făr” 
de slujitori. Şi au ieşit ei cu 20 de oameni din Chiov, deo 
lature, şi au găsit vro 15 tătari, şi i-au luat de grumadzi, de 
i-au dus la Şeremet, în Chiov. Iar altă oaste era de cee parte la 
Nipru. Nărocul tătarâlor că nu pute trece, că nu-i ţine gheaţa, 
nici pute trece prin apă. Iară când au fost de primăvară, în al 
doile an a domniei lui Neculai-vodă, făcut-au turcii sfat şi cu 
Şfedul şi cu Stenislav craiu, dzicând Stenislav crai că pe 
dânsul îlù priimăscu toţi domnii leşeşti să fie craiu. Şi a da 
Camenița turcilor şi le va da şi bir şi câteva fete mare pre 
an turcilor, numai să-i dè oaste, să margă să-l puie craiu în 
locul lui Avgust. Şi atunce a trece şi Şfedul cu pace prin 
Țara Leşască, şi apoi s-or scula cu toţii asupra Moscului. 

Deci turcii s-au ispitit să facă şi acel lucru şi au orânduit 
şi pre Abdi-paşa, cu câteva mii de oaste turci şi cu tătari şi 
cu Neculai-vodă. Şi au pornit şi pre Stenislav de la Odriiu, 
dându-i împărăţia şi 150 pungi bani de cheltuială, să să 
puie craiu în Ţara Leşască. Şi au venit Stenislav craiu păn’ 
la Zagarance cu toată oastea, şi el au mai rămas acolo să 
vadză cum a mai fi. 

Iară Abdi-paşa au mărsu păn’ la Hotin şi au trimis la 
Chiov, la Şeremet, sol pe un turcu, de i-au dzis cumii să 
silească el la împăratul Moscului, să nu să puie ela da 
agiutor lui Avgust craiu şi să lasă ca să puie craiu pre 
Stenislav, şi apoi or lăsa şi ei pre feciorul lui Şeremet. Iar 
Şeremet i-au răspunsu acelui turcu sol că el de feciorul lui 
s-au lăsat, de când s-au dat pe mâna lor, dar el nu are nici 
o putere să facă acel lucru, că el este o slugă, şi păn-acmu 
i-au venit 4 cărţi de la împăratul Moscului, cum a vede că 
intră turci în Țara Leşască, să să pornească şi el cu oştile 
de la Chiov împotriva lor. 

Şi iar au dzis Şeremet, cumi să poată ei face acestu 

lucru, că craiul Avgustu are pre Neamţu cu 30.000, şi pre 
Venitic cu 80.000, şi pre Prus cu 30.000, şi pre noi cu 
30.000. Toți aceşti monarhi sunt giuraţi să-şi de agiutor 
unul altuie câte 30.000 de oaste, iar când ar vede vreun 
greu, şi cu toată puterea să-şi de agiutoriu. «Şi la noi nu 
este obiceiu, ca la voi, să să mazilească craii şi domnii, cum 
faceţi voi. Întăiu papa de Râm, dacă ar audzi că veniţi voi 
să le faceţi acest lucru, toată creştinătatea ar sili asupra 
voastră să să rădice. Numai craiul Şfedului are pizmă pre 
mine, că l-am bătut în multe rânduri, şi-mi amestecă fecio- 
rul. Dar voi nu trebuie să vă potriviţi unor oameni nebuni». 
Şi cu acestu răspunsu s-au întorsu solul lui Abdi-paşa de la 
Şeremet la Hotin. 

Într-acee vreme, când au sosit turcii de la Abdi-paşa la 
Chiov, ce scrie mai sus, la Şeremet, atunce să tâmplasă de 
făce Şeremet prazdnicul împăratului, adecă dzua Sfântului 
Petru apostol. Şi să strânsese la curtea lui Seremet să-i 
cinstească la vro trei, patru mese, de era ograda plină de 
ghenărari şi de oficeri tot împodobiţi în haine de sirme. Şi 
fripsese un bou şi vro 3 berbeci întregi şi cu coarnele poleite. 
Iar slujitorii moscali şi cu puşcile sta pe deal de slobodzie 
focul pentru sănătatea împăratului. 

Aşijdere mai gios, la Pecersca, alte puşci, scoasă cu alţi 
slujitori, de slobodzie focul. Aşijdere mai gios de Chiov sta 
căzacii, vro 20.000 de oaste, cu puşci, de slobodzie focul. 
Deci vădzând solii acele lucruri, să mira şi ei, şi au avut ce 
spune la Abdi-paşa, întorcându-s-înapoi. 

Atunce oblicind Avgust, craiul de voievoda Ruschii că-i 
agiunsu cu Stenislav craiul, ca să de Camenița, l-au prinsu 
craiul şi l-au făcut surgun la Sacsonia, de-u şădzut câţva 
ani, păn” l-au slobodzit. Şi au răpedzit oaste proaspătă şi 
zahară în Cameniţă cum mai în grabă, şi au făcut surgun 

şi pre ghenarariul ce era în Cameniţă, fiind agiunsu cu 
Stenislav, viind turcii, să o dè. 

Deci Abdi-paşa, vădzând acel răspuns de la Şeremet şi 
vădzând că s-au adaos în Cameniţă oaste, şi s-au schimbat 
şi ghenararii, au făcut ştire la Poartă. Deci Poarta au 
vădzut că n-au putere să fac-aceste lucruri ce sfătuisă, ca 
să schimbe pre Avgust craiu şi să pui pre Stenislav în Ţara 
Leşască. S-au spăriet să nu să rădice toată creştinătatea 
Evropii şi ş-or pierde turcii împărăţia. Şi s-au lăsat de acel 
lucru. Şi s-au socotit într-altu chip, de-au scris la Abdi- 
paşa, de i-au făcut răspuns să s-aşedze la Hotin, fiindu-le 
ruşine să s-întoarcă fără ispravă înapoi. Dzic unii c-ar hi 
sfătuit Şfedul şi voievoda Chiovschii să să aşedze Hotinul, 
ca să le hie lesne de acolo să margă la Chiov, că tot nădăjduie 
Şfedul că va mai pute să-ş de palme cu Moscalul. Iar unii 
dzic că ar fi sfătuit Neculai-vodă, temându-să că nu a pute 
şede în Iaşi de Dumitraşco-vodă, dar alţii că Neculai-vodă 
au giuruit încă împărăției 100 de pungi bani, ca să nu facă 
Hotinul. Ce adevărul nu să ştie. Ştiu că de primăvară au 
luat şi ţinutul Hotinului, de l-au făcut olat cetăţii, iar la 
anul au luat şi Cernăuţii să-i facă olat, dzicând că tot de 
Hotin au fost. Iar lui Stenislav i-au venit poroncă să margă 
iar la Udriiu, şi s-au întorsu. 

Atunce Şeremet nu pute şti nemic de feciorul lui, că 
pusesă voievoda Chiovschii strajă de-a lui, de nu pute nime 
nici merge, nici veni. Şi pre cine trimite Şeremet, îi tot 
prinde voievoda de-i tăi€ sau îi închide. Iar Şeremet au dat 
100 galbeni unui moldovan, de ş-au băgat capul pentru 
voia banilor, cu cărţi, şi au făcut cum au putut şi au mersu 
la paşa de Tighine. Şi atunce s-au tâmplat de au slobodzit 
solul cel de la Moscu de la închisoare, şi l-au întorsu pre 
acel moldovan, anume Cârje, cu nişte turci, de-au dat veste 

de pace. Şi încă tot s-au mai zăbăvit, pre cum a arăta mai 
nainte. 

Pre acee vreme era greu în ţară, nu de bir, ce de alte 
supărări. Că turcilor le era calea tot prin ţară, mergându şi 
viind la Hotin. Unii veniè pre la Focşani, de merge pre 
Siretiu, pre la Botoşeni, dispre Bosna, alţii pe Bârlad şi pre 
la Iaşi, alţii pre Prut. Şi ca nişte oşteni păgâni ce era, tot 
stricăciuni făce cu fel de fel de râsuri şi batgiocuri a fete 
fecioare şi a fămei înțelepte. 

Prutul pusese Neculai-vodă, de la Poartă având poruncă, 
pre Costantin Costache stolnicul, împreună cu un paşă, de-l 
curăţie, cu multe sute de oameni, de copaci şi de plahii. 
Alţii trăge şăicile cu pâine păn’ la Țoţora, şi de acolo le 
încărca în cară, de porniè la Hotin. Şi făcusă şi hambare, 
de o pune la 'Ţoţora de sta, câtă nu o pute rădica prin cară. 
Dar măcar cât greu şi supărare era, şi cheltuială lui Neculai- 
vodă, dar şi atunce, vădzând slujba mazililor, au făcut 
milă cu dânşii şi cu sfintele rugi, cu mănăstirile, de le-u 
rădicat un obiceiu spurcat ce era asupră, de stângerea caselor 
boiereşti, ce să făcusă, de da desetină de stupi şi de mascuri, 
ţărineşte. Ce Neculai-vodă au iertat, să nu mai de, precum 
n-au fost dând şi mai nainte, la alţi domni. Numai de la 
domnia a doa a lui Mihai-vodă li să făcusă acest obiceiu. 

Atunce pre acee vreme, cu câţva ani mai nainte, să tot 
bătè Franţojul cu Neamţul pentru Țara Spaniei, care de 
care să o iei, să o stăpânească, neavând craiu. Şi tot biruiè 
Neamţul pre Franţoj, căci îi da şi alţii, făr-alectorii lui, 
agiutoriu. Îi mai da Angria 40.000 de oaste şi Olandria 30.000. 
Apoi supărându-să de atâţe ani tot bătaie, sta să s-împace, şi 
Neamţul nu priimiè, vădzând că biruieşte. Deci s-au lăsat 
Angria şi Olandria a-i mai da agiutoriu, şi începus-a bate 
Franţojul pre Neamţu. Deci Neamţul vădzând aşe, stătut-au 

şi alţi mediaturi între dânşii şi le-u făcut pace, împărțind 
Țara Spaniei în doao dreptu. Şi pre unde le-u venit hotarăle, 
răsipit-au cetăţi şi târguri, de le-u stricat, şi au făcut pace. 

Pre atunce au trecut şi un sol mare de la leşi la Poartă, 
anume voievoda Mazoveţschii, de-au aşădzat cu turcii cele 
amestecături multe. Şi întorcându-să de la Poartă, au mărsu 
la Avgust craiul, şi apoi l-au trimis craiul şi la Petreburcu, 
la împăratul Moscului. 

Atunce au trimis la leşi şi Turcul sol pre un şerim din 
Crâm, anume Şefer-bei, de-u făcut pace lui voievoda Chiov- 
schii şi lui Stenislav, craiul din Pomorania. Şi întorcându-să 
Şefer-beiu de la leşi, s-au şi rădicat voievoda Chiovschii şi 
cu Şendze Ianoş Vişnoveţschii şi cu alte capete, staroste 
Raavschii, şi s-au dus la locul lor în Ţara Leşască, la Avgust 
craiul, de s-au împreunat, şi n-au avut nici o nevoie. 

Aşijdere şi Stănislav craiu încă au purcesu de la turci 
prin Țara Ungurească şi au trecut la Pomorania. Şi nu s-au 
încredzut să margă la craiul, ce s-au aşădzat în nişte 
târguri, în hotarăle împăratului nemţescu. 

Vrut-au turcii să de galioane Şfedului, să-l pornească şi 
pre dânsul pre Marea Albă, păn” la franţoji, şi de acolo, ori 
să-i de vase Franţia, ori să vie vasele lui. Şi n-au priimit, ce 
au dzis că pre uscat au venit, pre uscat să va duce. Şi să 
mira şi turcii ce-or mai face cu dânsul, că el arăta cartea 
împăratului turcescu, ce-i scrisese când au venit la Tighine, 
că nu l-a lăsa şi-i va da oaste. Acee nădejde căuta şi o 
aştepta. 

Iară când au fost în al treile an a domniei lui Neculai- 
vodă, văleat 7222, mazilit-au turcii şi pre Brâncovanul- 
vodă, trimiţind pe Buiuc ibrihorul de l-au prinsu cu mare 
meşterşug. Că l-au înşălat unchii lui, de-au mersu de la 
Târgovişte în Bucureşti, fiind agiunşi cu Mihai-vodă, de 

sta Mihai-vodă de-l pârâ€, gândindu-să că va fi el domnu. 
Iar după ce l-au prinsu, au scos ibrihorul ferman de la 
împărăție, scriind la ţară de or priimi pre Mihai-vodă, bine, 
iar de nu, să-şi rădice dintre dânşii pe cine ar vre. Deci 
unchii Brâncovanului, anume Costantin stolnicul şi Mihai 
spatariul, dacă au vădzut că-i lasă Poarta în voia lor, s-au 
lăsat de prieteşugul lui Mihai-vodă şi ş-au rădicat domnu 
dintre dânşii, pre Stefan Catacuzino spatariul, fiiul lui 
Costantin stolnic. 

Iară pre Brâncovanul l-au dus la Poartă cu mare pază şi 
cu multă avere, scrisă tot de ibrihorul, şi l-au închis la 
Edicula cu mare grijă, şi pre dânsul, şi pre doamna-ş, şi pre 
cuconii săi, şi pre toate slugile lui. Că era acel Gin Ali-paşa 
vezir un păgân rău preste samă, de nu folosie nemărui dare. 
Deci atunce au început şi solii moschiceşti a-l pâri, şi Şfedul, 
şi de multe părţile, cum este mânia lui Dumnedzeu. Măcar 
că cele pomeniri multe şi cei prieteni harnici şi averea ce ave, 
sosindu-i atunce ceasul, nemică nu i-au folosit. Precum dzice 
Scriptura: «Nu va folosi avera în dzioa urgiii». Poate-fi şi 
osinda Moldovii, că-i tot schimba domnii adese, şi-l blăstăma 
toată ţara, au poate-fi şi a unchiu-său, a casei lui Şărban- 
vodă, au doar şi a moscalilor chemare şi apoi vicleşug. Că 
mult sânge creştinesc s-au vărsat, şi de multe ori îl blăstăma 
împăratul Moscului şi dzice: «Iuda-Brâncovanul m-au vândut, 
de-am răpus oaste şi am păţit aceasta.» 

Deci l-au scos şi au tăiet capetele, întăi a patru cuconi ai 
săi, apoi şi al lui şi a câţiva boieri, slugi ai lui. Iar pre 
doamna şi pre alte slugi le-u ţinut încă vro 2 ani la închisoare 
şi apoi i-au slobodzit. Atunce, cându-i tăiè feciorii, au fost 
dzicând unul să-l turcească, să nu-l tai€, dar tată-său l-au 
îmbărbătat tare, să nu-ş lasă legea. Numai un copilaş, nepot 
de fiiu Brâncovanului au scăpat, că l-au luat în saraiul 

împărătescu, ca să-l turcească. Iar mai pre urmă l-au scos 
îma împăratului şi l-au dat la maică-sa, care mai pe urmă 
la istoria lui va arăta mai pre largu. Precum să dzice «domnu 
bogat şi fără sfat», adevăr că atunce au fost fără sfat, 
dacă s-au mâniet Dumnedzeu pre dânsul. Iar mai nainte, 
în 80 de ani, tot cu sfat au fost, că ţine Dumnedzeu şi-i 
ierta osinda. Iar acmu n-au vrut să-l mai rabde. Şi când l-au 
tăiet, au adus pre toţi solii de-l priviè. 

După aceasta au pornit şi craiul Şfedului prin Țara Ungu- 
rească şi au trecut cu pace păn” la ţara lui, la Pomerania. 
Atunce au slobodzit şi pre solii moschiceşti, să-ş margă la 
pământul său. Şi-i aştepta Şeremet cu bucurie mare. Iar 
când au agiunsu feciorul lui pre la Nemirov, nu ştiu ce l-au 
lovit, c-au murit, şi n-au apucat tată-său să-l vadză viu. 
Dzic unii c-au mâncat ciuperce şi au murit, iar unii dzic să-l 
fie otrăvit soltanul la Tighine, pentru să să mânie tată-său, 
Şeremet, să strice pacea, căci tătarâi purure ar pofti să fie 
oaste. Iar unii dzice că dintre dânşii l-au otrăvit. 

Craiul şfedzescu, după ce-au intrat în Pomerania, 
strânsuş-au oaste, ce-au mai putut den ţara lui, având 
nădejde că-i va da şi Franţojul agiutoriu. Şi au început să 
să bată iar cu Moscalul, vârtos, ca să-ş scoaţă locul şi 
cetăţile ce i-au luat. Deci Moscalul şi Avgust craiu cu sasii 
şi craiul Daniei şi Prusul, toţi aceşte s-au învoit la un loci 
cu legături şi au început a să bate cu craiul Şfedului. Unii 
să băte pre apă, alţii s-au dus în Pomorania, şi au tot bătut 
pre craiul Şfedului, pănă i-au luat toată Ţara Pomoraniei, 
cu toate cetăţile. Numai ce i-au rămas o cetate, unde-i era 
stoliţa Pomoraniei, anume Ştetenul. Şi să închisese acolo, 
de să bate cu ceielalţi crai. Şi aştepta craiul să-i vie agiutor 
de la Franţoj pre apă. Atunce, nărocul lui cel prost, că au 
murit craiul franţojesc cel bătrân, anume al 14 Liudovic. 

Şi nemerind acea veste la Avgust craiul stând cu oaste 
prin-pregiurul cetăţii Ştetenului, au pus un trâmbicer al lui 
dând veste din trâmbiţă c-au murit craiul franţojesc, ca să 
audă craiul Şfedului din cetate, unde era închis. Iar craiul 
Şfedului, dac-au înţeles din trâmbiţa lui Avgust craiu că 
au murit craiul franţojesc, pus-au şi el altu trâmbicer a lui 
de-au răspunsu înapoi din trâmbiţă lui Avgust craiu, 
dzicându-i agè: «De-au murit craiul franţojescu, iar craiul 
nostru, unul din cei 12 monarhi a Evropiei, este sănătos şi 
nu să teme de nemic.» lar când au fost preste doao, trei 
dzile, au lăsat craiul cetatea şi au fugit, cu nişte vase pre 
mare, la ţara lui, la Ştocul. 

Atunce au luat şi toată Ţara Pomoraniei, şi pre Moscal 
nu l-au lăsat Prusul să stăpânească acolo în Pomorania, 
fiind lor acolo locul de moşie. Ce i-au dat câteva pungi de 
bani pentru cheltuiala oştii, şi au rămas Pomorania 
aceloralalţi crai, cum s-au dzis mai sus. 

Iar Şfedul, după ce s-au dus la Stocul, au început a 
pune mediaturi de pace, să facă cu Moscul şi cu Prusuliu şi 
cu Avgust craiu, şi au început a conteni de a să mai bate. 
Iar craiul Daniei nu-l priimie la pace şi-l tot băte de cee 
parte de mare, unde are şi Dania loc. 

Turcii dacă s-au curăţit de Şfed şi de soli şi de aceste 
toate câte scriu mai sus, rădicatu-s-au împărăţia cu toată 
puterea şi s-au dusu la frânci, la Ţara Morii, ce o ţine 
veniticii. Şi au luat-o toată, cu toate cetăţile ce era întru 
acea Țară Moree, şi au aşădzat într-însele paşălâcuri, pre- 
cum fusese mai nainte vreme iară a lor şi să dezbătusă ei 
de la turci, când să bătusă turcii cu nemţii la Beciu. Şi 
luând-o acmu, s-au întorsu iar înapoi la Udriiu. Atunce au 
prinsu şi pre un domnu sfetnic Ţărâi Moriii, care era şi 
doftor vestit, anume Lichinie. Şi fusese acel doftor şi aice în 

ţară, la domnia lui Antiohie-vodă întăi, şi apoi, ducându-să 
la moşiile lui acolo, la Moria, cădzusă de era sfetnic. Deci 
cunoscându-l turcii, de la Țarigrad, îndată l-au spândzurat. 

Iară de iarnă au început a să învrăjbi Turcul şi cu 
Neamţul, să strice pacea, din pricina Moreei. Şi au trimis 
de-au mazilit pre Ştefan Ca[n]tacuzino-vodă, feciorul lui 
Costantin stolnicul, din Ţara Muntenească. Şi cum l-au 
dus la Poartă, l-au şi spândzurat, şi pe dânsul şi pre tată- 
său Costantin stolnicul, neplinind anul cu domnie în Țara 
Muntenească. Şi au agiunsu şi ei osinda Brâncovanului, 
căci îl vândusă ei pe dânsul. Şi i-au rămas lui Ştefan-vodă 
2 ficiori, unul slujeşte la nemți, altul la moscali!. 

Iară în locul lui au pus domnu pre Neculai-vodă, şi în 
locul lui Neculai-vodă, în Moldova, au pus domnu pre Mihai- 
vodă. Deci Neculai-vodă, gătindu-să de aice cu toate conacele, 
au purcesii în Țara Muntenească. Şi atunce, la purcesul din 
Iegi, multe voroave ce nu s-au cădzut au grăit Lupul vornicul 
lui Neculai-vodă împotrivă. În loci de cinste şi milă ce au 
avut de la acestu domnu, el îi mulţămi€ cu voroave proaste, 
după cumu-i firea acestui neam a Gavriliţeştilor, de nu 
sunt nici unui domnu mulţămitori, ce pre urmă tot cu năpăşti 
le mulţămesc. Care în scurtă vreme ş-au răsplătit Neculai- 
vodă această gâlceavă de cătră Lupul, că pentru simeţia lui 
ş-au pus ticălosul capul, precum s-a arăta înainte. Iar în 
ţară au venit domnu Mihai-vodă cu a treia domnie. 


1 Fraza ultimă este scrisă de Neculce. 

Cap. XXI 


A TREIA DOMNIE A LUI 
MIHAI RACOVIŢĂ-VOIEVODA, VĂLEAT 7224 


Mihai Racoviţă-voievoda viind în scaon în leşi iarna, bucu- 
ratu-s-au toată ţara, fiind el pementean, şi mai vârtos neamul 
său, că era mult. Şi dintâiu să arăta cu mare dragoste şi 
blândeţe ţărâi. Țara încă să bucura, căci era moldovan şi le 
era pre lesne la divanuri a grăi cu dânsul. Că-i giudeca 
dreptu şi blând, şi uşa îi era pre deşchisă, nu cu mărire 
multă. Şi după obiceiu, a treia dzi au boierit pre aceşti boieri 
cari-i scriu mai gios. Pus-au pre Ilie Catargiul vel-logofăt, 
pre Lupul Costache vel-vornic de Țara de Gios, pre Ioan 
Sturdze vel-vornic de Țara de Sus, pre frate-său Dumitraşco 
Racoviţă hatman, pre Costantin Ipsilanti vel-postelnic, pre 
Ion Păladi, cumnată-său, vel-spatar, pre Dimitrii Macriiu 
vel-ban, pre Costantin Ruset vel-păharnic, pre Costantin 
Costache vel-visternic, pre cumnată-său Costandache vel- 
stolnic, pre Iordache Ca[n]tacuzino vel-comis. Aceştie era 
boierii lui Mihai-vodă la a treia domnie. Şi nu era nici unul 
mai de cinste decât altul, că era mai tot un neami. Numai 
Costantin postelnicul era oarece mai în cinste, având un 
frate capichihai la Poartă, anume Manolachi chiurci-başe. 

Lui Mihai-vodă atunce îi vre hi lesne şi îndemână a 
domni, că de neprietenii lui, de munteni, să curăţisă de 

toţi, boierii cei bătrâni, carii îi mai sta împotrivă, iar murisă, 
la Țarigrad domni mazili pre atunce nu era. Că era numai 
Duca-vodă şi Antiohie-vodă, şi nu mai ave obraz la Poartă, 
şi Antiohi-vodă preste doi, trei ani i s-au tâmplat de-u 
murit. Şi adusese şi câţva greci cu dânsul, carii fusese din 
casa Brâncovanului-vodă. Ce iarăş acei greci l-au adus la 
stricăciune, precum să va arăta înainte. Şi el încă să învăţasă 
a domni, nu ca în cele 2 rânduri dentâi, de era o turmă şi 
un păstoriu. Numai n-ave nărocire, că nu era pace. Doamnă 
ave de treabă, bună şi milostivă, cuconi 5 şi cucoane 3. Şi-i 
era casa can gre. 2 cuconi îi ţine turcii zălog la Poartă, pre 
rând îi schimba. 

Pre acee vreme, gătindu-să turcii să purceagă asupra 
Neamţului, să iei Varadinul, iar Neculai-vodă făce nişte 
răutăţi mare în Ţara Muntenească în boieri. Pre unii îi închide, 
pre alţii îi tăiè, pre alţii îi jăcuie, de le lua toate averile lor ce 
ave, şi-i pârâ€ la Poartă că sunt haini şi agiunşi cu nemţii. 
Şi pre câţ nu-i omorâe el, îi trimite la Poartă de-i omorâe€. 
Atunce au pierit şi Mihai spatar, atunce ş-au adus aminte şi 
de gâlceava ce i-au făcut vornicul Lupul, când au trecut din 
Moldova în Țara Muntenească, şi l-au pârât la veziriul Gin 
Ali-paşa cum că este hain, agiunsu cu moscalii. 

Deci Gin Ali-paşa veziriul, cum au înţeles, au şi trimis un 
capegi-başe de l-au pus în obedzi pe Lupul, de aice de la 
Mihai-vodă. Şi agiungând pre veziriul pre drum, nici l-au 
mai giudecat, numai ce l-au scos şi acolo în câmpu au pus de 
i-au tăiet capul, iar trupul lui au rămas neîngropat, de l-au 
mâncat pasirile. Aşe au pierit Lupul vornicul din pâra lui 
Neculai-vodă. Nici un boier n-am vădzut precopsit din ceie 
ce să pun în price cu domnul. Şi atunce cu Lupul au mai pierit 
împreună şi 2 boieri sirbeşti o dată cu Lupul. Iar în locul 
Lupului au pus Mihai-vodă, domnul Moldovii, pre Darie Donici. 

Deci veziriul ducându-să la oaste la Varadin, şi le-au 
ieşit nemţii înainte cu Evghenie prinţepul. Şi ş-au dat bătaie 
de îmbe părţile, pre groaznică. Şi i-au biruit Evghenie cu 
nemţii pre turci, de-au fugit turcii care încotro au putut, şi 
le-au luat şi ordia toată. Atunce au pierit şi spurcatul Gin 
Ali-paşa veziriul în războiu. 

Acestu Gin Ali-paşa era un păgân turbat şi mare sorbitoriu 
de singe asupra creştinilor. Nu-i trebuie lui daruri sau 
rugăminte. Acesta au omorât pre Brâncovanul-vodă cu copiii 
lui. Acesta au omorât şi pe Ştefan-vodă, şi pe tată-său, 
Costantin stolnic, şi pe Mihai spatariul, şe pe Lupul vornicul, 
şi pre alţii mulţi. Acesta au omorât şi pre vro 40 paşi, tot 
aleşi, fruntea turcilor, de sterpisă împărăţia turcească de 
capete. Acesta au stricat şi mănăstirea Mavramur de la 
Țarigrad. Şi-i era gândul lui de a birui pre nemți, să puie 
paşi şi în Moldova şi în Țara Muntenească. Numai nu i-au 
agiutat Dumnedzeu, că ş-au luat şi el plata, că i-au luat 
tată-său, diiavolul, sufletul. 

Iară nemţii, dac-au bătut pe turci, s-au mai pogorât de-u 
luat cetatea Timişvariul de la turci, cetate aleasă şi vestită, 
cu toate olatele ei, şi s-au aşădzat acolo la iernatec. 

Atunce muntenii carii erau fugiţ în Ţara Ungurească de 
răul lui Neculai-vodă s-au rădicat cu cătane şi au luat pre 
Neculai-vodă din Bucureşti în robie. Şi l-au dus în Țara 
Ungurească de l-au ţinut pănă la anul, păn” ce-au făcut 
turcii pace cu nemţii. Şi au luat nemţii şi din Oltu încolo 5 
ținuturi a Ţărâi Munteneşti. Destulă răutate era şi pe acolo 
de turci şi de cătane, care mai pe largu va arăta istoria ei. 

Iară în locul lui Neculai-vodă venisă frate-său, loan-vodă 
terdzimanul, domnu ţărâi. Ce departe era firea lui Neculai- 
vodă de a lui lon-vodă! Că lon-vodă era minunat de om 
bun, cât nici acmu nu pot uita muntenii bunătatea lui. 

Ieşit-au atunce cătane şi în Moldova, pre supt munte, la 
Caşin şi la cetate la Neamţu, şi cuprinsese ţara păn-în 
Siretiu. După cum sunt moldovenii gata la jac, îndată s-au 
dat la dânşii. Era şi asupriţi de Mihai-vodă, că scosese 
hârtii pre ţară şi pre mazili, dăjdi şi desetini pe mazili 
ţărăneşte. Obiceiul cel de stângerea mazililor nu vre să-l 
mai părăsască. Deci câţi oameni şi câte casă boiereşti era 
dincolo de Siretiu ţine toţi cu cătanele. Şi să făcusă nişte 
tălhărit mult peste samă. Şi acmu Mihai-vodă stăpâni numai 
pre lângă Iegi şi la Orheiu puţintel, iar încolo tot poghiazuri 
cu cătane cu moldoveni amestecați agiunge de prăda pre la 
Fălcii şi pre Bârlad. Hotinul, Cernăuţii le ţine tot turcii. Şi 
să mira ce a face şi de ce să va apuca, că domnia îi era noao 
şi nu ave bani să plătească, să strângă slujitori. Şi-i era cu 
frică şi să mutasă în Cetăţuie, şi mai nici în Cetăţuie nu 
mâne, ce mâne câte la un loc, de nu ştie nime. Că şi boierii 
încă nu era drepţi, ce mulţi dintre dânşii să agiunsese cu 
cătanele. 

În Cetatea Neamţului era un căpitan cap cătanilor, anume 
Frenţe, şi mai era şi câțva mazili moldoveni cu dânsul 
acolo. Deci au făcut sfat să margă cu poghiaz, să iei pre 
Mihai-vodă. 

Iară Mihai-vodă, oblicind sfatul lui, trimis-au pre Macriiu 
vel-ban şi Costantin Costache vel-visternic să aducă vro 
doao, trei mii de tătari, ca să margă să-i lovască întâiu el 
pre dânşii, decât ei pre dânsul. Şi mărgând acei boieri la 
tătari, s-au rădicat câţva mârzaci să vie, încă şi mai mulţi 
decât poftisă Mihai-vodă. Şi viind cu dânşii pănă din gios 
de Movila lui Costantin-vodă, i-au lăsat Costantin visternicul 
pe tătari supuşi în Valea lui Aaron-vodă şi au venit să spuie 
lui Mihai-vodă, că era lucru cu taină, de nu ştie nime că 
vin tătari. Atunce Costantin visternicul, mergând la Cetăţuie 

să spuie lui Mihai-vodă de tătari că au sosit, nu l-au găsit 
în Cetăţuie şi au purcesu să vie la leşi, la Mihai-vodă. 
Atunce şi cătanele sosis-în Iaşi fără veste. Cât ai rumpe un 
păr din cap de n-au luat pre Mihai-vodă de grumadzi, din 
curţile domneşti. Că străji ce ave la Târgul Frumos şi la 
Podul Leiloaie, nime din străji nu scăpasă să-i de ştire, că-i 
prinsese cătanele pre toţi. 

Avusese ştire Mihai-vodă mai nainte vreme că au ieşit 
Frenţe şi cu Velicico cu poghiaz din Neamţu. Şi fusese 
Mihai-vodă de dimineaţă şi afară, pre Bahluiu în sus, dar 
apoi, vădzând că nu-i nemic, s-au întorsu în Iaşi. Că poghia- 
zul să zăbovisă, că veniè becisniceşte, cu zăbavă, că au 
venit pre la Păşcani, de la Păşcani la Cotnariu, şi apoi au 
venit la Iaşi. Deci Mihai-vodă au apucat numai cu doi, trei 
copii de-au plecat fuga la Cetăţuie, şi cătanele după dânsul. 
Ce la pod, puţintel oarece s-au mai poprit, stându-le împotri- 
vă, păn” s-au mai depăratat Mihai-vodă şi au apucat de-au 
intrat în Cetăţuie. Şi nărocul lui că nu l-au ştiut că este el, 
să-i ţie calea pre dincolo de Bahluiu, că l-ar hi prinsu. Iar 
Costantin visternicul, cum au audzit de cătani, n-au apucat 
a spune lui Mihai-vodă de tătari, că n-au apucat a veni în 
Iaşi, ce au şi fugit în stuh, din gios de Balica, iar Mihai- 
vodă nu ştie de tătari nemic, că au venit la Aaron-vodă, 
nici tătarâi de cătane. 

Atunce cătanele veniè. Frenţe pre suptu deal, cu vo 200 
de nemți, iar Velicico, cu moldoveni şi cu cătane, lovisă 
înainte în târgu şi slobodzisă şi temniţile şi cuprinsese şi 
Cetăţuia, numai nu să pute lipi, că-i împroşca din Cetăţuie. 
Deci Frenţe şi cu cătanile au lăsat coşul în şes, unde este 
acmu hălăşteul la Frumoasa, şi după ce-au lăsat coşul, s-au 
suit la deal şi căuta loitre şi pripelece, ca să dè năvală să 
saie preste zâdi. Şi alerga unii şi din târgu, de li aduce 

loitre. Iar Mihai-vodă atunce să teme tare să nu-l iei din 
mănăstire. Şi toată boierimea să spăriesă. Numai au apucat 
de-au slobodzit o puşcă mare şi au început a trage şi clopotele 
cele mare. Iar tătarâi de la Aaron-vodă, cum au audzit 
puşca şi clopotile, oaricumii să îndoi€ dintâiu, să nu fie 
vreun vecleşug, iar apoi, unde s-au pornit a veni ca vântul. 
Cătanile, cum au vădzut că vin tătarâi, cum au lăsat Cetăţuia 
şi au alergat la coş, la cai. Ce păn-a încăleca ei, tătarâi încă 
au sosit. 

Deci au şi purces cătanile pe lângă pârăul Cetăţuii asupra 
Hlincii a să spărie şi tătarâi a-i încungiura giur împregiur, 
de le da năvală să-i spargă. Atunce au ieşit şi Mihai-vodă 
cu seimenii şi cu streleţii, adecă vânătorii, ce ave, în timpina- 
rea lor la Hlince. Şi au început a strânge şi din târgu 
slujitori, cine era. Deci streleţii au început a-i bate rău cu 
sineţele. Păn” ce-au înnoptat, au tot mărsu de la Hlince în 
sus, pre pârău, alăture. Iar de la o vreme, băgându-să la 
strâmtoari, vrând să treacă pârăul în cee parte, spre câmpu, 
n-au mai putut ţine războiul. Ce au început a-i răsipi şi a 
căde acolo în pârău, fiind ţărmuros. Carii pre puţini au 
scăpat. Nărocul lor c-au fost noapte. Şi atunce, la acel 
pârău, au prinsu şi pre Frenţe căpitan, viu nevătămat, un 
tătar. Şi l-au cumpărat Mihai-vodă de la acel tătar şi, multu 
mustrându-l, au pus de i-au tăiet capul. Şi pre alţii, pre 
câţi au mai prinsu den moldoveni, vii, tot i-au omorât. Şi 
mai pre urmă le-u strâns capetele tuturor, şi trupurile, şi 
au făcut o movilă şi o cruce mare cu cerdacu, ca să fie de 
pomenire acolo, la Parasca. Şi nu au fost mai mulţi de 300 
cătane cu moldoveni cu tot, iar tătari au fost mai bine de 
5.000, mai la şese mii. 

Atunce, în grabă, mâniidu-să Mihai-vodă, au spândzurat 
pe Cuze spatariul, nepriceştuit, încălţat, îmbrăcat, dându-i 

28 


vina că au scris el la feciori, având acolo la cătani, ca să 
vie să prindză pre Mihai-vodă de aice din Iaşi. Ce nu să 
ştie, întru adevăr, au ba. Numai în pizmă l-au omorât, că 
i-au fost năpaste, că n-au fost scris. 

A doa dzi, tătarâi au cerşut la vodă 10 pungi de bani, să 
s-întoarcă înapoi, iar Mihai-vodă n-au avut, au n-au vrut să 
le dè. Şi le-au dat voie să prade ţara, dincolo de Siretiu, că 
sunt tot haini, cătane. Numai dincoace de Siretiu să nu robască. 

Deci au şi purces pre Bahluiu în sus, pre la Târgu Fru- 
mos. Şi de la Siretiu încolo au şi slobodzit ceambuluri a 
prăda, cât au putut cuprinde ţinutul Neamţului. Şi păn-în 
Hangu şi păn-în Ceahlău au agiunsu de-au prădat şi au 
robit. Şi s-au întorsu plini de robi în Bugeag. Iar cătanile, 
Cetatea Neamţului au lăsat-o plină de bucate şi au fugit la 
Caşin, la alte cătane ce era acolo. 

Scris-au Mihai-vodă şi la Poartă de izbânda ce-au făcut. 
Şi n-au scris cum au fost, ce-au scris c-au fost mulţime şi 
i-au bătut. Pentru acee ş-au agonisit mare credinţă şi laudă 
şi nume de viteaz de la turci, precum îşi scosese şi Cantemir- 
vodă, mai în trecuţi ani, când s-au bătut cu leşii la Boian 
pre Prut. 

Atunce, tot într-acel an, Sfedul tot să băte cu craiul 
Daniei de cee parte de mare, precum s-au pomenit mai sus. 
Dând năvală, l-au lovit dintr-o puşcă, şi au mai trăit trei, 
patru dzile şi au murit. 

Rădicat-au şfedzii în locul craiului pre o sor a lui. Şi 
atunce au aşădzat toată vrajba oştirii şi s-au împăcat cu toţ 
craii ce s-au pomenit mai sus. Şi au lăsat cine ce-au luat să 
fie luat, precum a arăta mai pre largu la istoria lor. Fără 
cât, toată Levonia pe de iasta parte şi cu crăia Finiei de cee 
parte de mare şi cu 24 cetăţi, tot alese, frunte, au rămas să 
fie tot a Moscalului. Şi atunce, aşădzând pacea, au slobodzit 

pre toţi ghenărarii şi slujitorii câţi era robiţ de la Poltava şi 
de printr-alte locuri. Pe toţi i-au slobodzit, de s-au dus la 
țara lor, la şvedzi. Aşijdere şi şfedzii, câţi moscali au fost 
robiţ la dânşii, pe toţi i-au slobodzit, de au venit la Moscu. 

Între acei capete moschiceşti ce-i robisă şfedzii era şi 
'Tolbeţschii cneazul rob. Şi atunce ieşind acel cneaz de la 
robie, ave 3 fete mare frumoasă. Atunce au dzis împăratul 
Moscului lui Dumitraşco-vodă să-şi aleagă dintr-acele 3 
fete una, care-i va plăce, să i-o de să-i fie doamnă. Şi 
alegându-ş una, i-au dat-o împăratul. Şi au făcut nuntă cu 
dânsa, după obiceiu, şi s-au cununat. Şi au pus împăratul 
pe acel cneaz gubernat la Chiov, în mare cinste. 

Tot întru acel an era, în Ţara Leşască, cu multă oaste de 
sasi, de mânca ţara. Şi oastea leşască nu ave nici o plată de 
slujba ce slujie. Deci, cum sta obuzul la câmpu, pre marginea 
Nistrului, s-au şi bulzuit un obuz şi au scos pre capetele lor 
şi ş-au ales cap den zvoncic, cum să dzice la noi zorbă, 
anume pre un porucinic Branil, să fie cap tuturor slujitori- 
lor. Deci, cum au stătut el capi, cum au început a scrie 
cărţi pre la cele obuzuri şi pre la slujitorii ce era împrăştieţi. 
Şi în scurtă vreme s-au strânsu toate obuzurile la un loc. Şi 
au scris cărţi la hatmanii lor să vie şi ei la obuz, să să 
scoale asupra sasilor, că, de n-or veni, n-or mai fi hatmani. 
Cum au audzit oastea Litfii, cum s-au strânsu la un loci. 

Aşijdere şi mazilimea, şlahta, şi ei au rădicat cap pre un 
boier, anume Lidihovschi. Şi s-au strânsu şi ei la un loc cu 
slujitorii. Şi au scris Lidihovschii, care nu a încăleca, toată 
şleahta a fi podan, şi le-or mânca satele. Şi au purcesu 
asupra sasilor. Pre unde-i găsi, tot îi omorâ€. Şi au pierit 
mulţi sasi păn-au apucat de s-au strânsu la un loc. Iar dacă 
s-au strânsu la un loci, nu le pute strica leşii nemică, că 
sasii ave foci mult. 

Deci leşii vădzând că nu le pot strica nemic, sfătuie unii 
să rădice şi ţara, toată mujicimea, asupra lor, să-i împresoare 
pe sasi mulţimea norodului. Dar Lidihovschii, care era cap pre 
mazili, au dat sfat că nu-i bine să rădice ţara, să s-înveţe 
mujicii la războiu. Că sunt mai mulţi ruşi pravoslavnici 
decât leşi catolici, şi dacă i-or rădica pe toţi, sunt mai mulţi 
de un întunericii de oameni şi orii bate pe sasi şi poate ne-or 
bate şi pre noi şi ne-or lua moşiile. Şi ei s-or închina la 
Moscu, că sunt tot de o lege, şi a fi mai rău, că ne-or lua 
mojicii ţara. «Ce mai bine, fraţilor, noi să ne vărsăm 
sângele, iar mojicii, lasă să şadză ca nişte mojici». Şi aşe 
au stătut câtăva vreme, de să tot băte. 

Craiul Avgust şede în Sacsonia, că să teme a veni în 
Tara Leşască, iar pre hatmanii leşeşti, cu meşterşug i-au 
prinsu pre tuspatru la mână slujitorii de prin târguri ce 
şede. Şi era oastea numai să-i taie şi-i suduiè tot de faţă, şi 
le umbla pe denainte cu sabia goală, şi-i mustra, şi le dzice 
că «voi ne-aţi stricat volnicia noastră şi ne-aţi pustiit satele, 
țiind cu craiul şi cu moscalii, de aduc oştile lor de ne 
mânâncă satele şi ne-au stricat obiceile cele vechi». Şi i-au 
pus de-i ţine la vartă slujitorească, de-i păziè slujitorii. 

Fraţilor boieri moldoveni, carii sunteţi musaipi la domnu 
şi faceţi obiceiuri carii n-au mai fost în ţara noastră a 
Moldovii! Vă poftim să vă aduceţi aminte, cetind acestu 
pontu de asupra, să vedeţi ce-au păţit atunce acei hatmani 
pentru obiceiuri noao ce începus-a face în Țara Leşască! 

Atunce împăratul Moscului, vădzând atâta calabalic în 
Țara Leşască, trimis-au pre Dolhoruc cneazul, cu 30.000 
oaste, în Ţara Leşască, ca să ste să-i împace. Şi au venit 
cneazul la Liubliun şi au stătut de le-au făcut pace. Atunce 
au venit şi Avgust craiul den Sacsonia la Liublin. 

Şi au făcut pace într-acesta chip. Sasii să se ducă toţ din 

Tara Leşască, fără cât lui să-i de 1.000 slujitori, să-i fie 
de paza curţii lui. Oaste să rămâie 50.000, iar ceelaltă să o 
gonească, că acmu este pace, nu trebuie mai multă. Şi să le 
de leafă, să-ş cheltuiască, iar nu să şadză prin sate, la 
iernatec, să pustiiască satele. 

Domnii să ţie câte un steag, iar nu câte doao, trei, şi alţii 
nici câte un steag. Slujitorii să şadză prin sate crăieşti, iar 
nu printr-a mazililor, ori vara cu obuzuri, ori iarna prin 
târguri. Şi nemic să nu-i de pre unde a şede, numai lemne şi 
apă şi grajduri de cai. Craiul să facă seimiu în anul al treile, 
după obiceiu. Că acestu craiu nu mai făce niciodată seimii. 

Pentru voievoda Chiovschi, să-i întoarcă pagubele ce au 
avut în pribegie, şi să-ş strângă vecinii lui, ori în ce târgu 
sau sat i-ar găsi, pentru căci au pribegit, pentru să nu-s 
piardză volnicia lor. Deci trebuie să nu rămâie păgubaş. 

Aşe făcu şi boierii noştri. Dacă pribegeşte, iar ceielalţi 
stau cu feliuri de feliuri de năpăşti şi pârî, ca să-l istovască. 

Pre hatmani i-au giurat să fie drepţi ţărâi, iar să nu mai 
ţie de acmu înainte cu alţii streini. Şi aşe i-au slobodzit de 
la varta lor şi i-au lăsat să fie iar hatmani, cum au fost. 
Aşe s-au aşădzat pacea între dânşii. Poate or însemna şi 
mai multe la istoria lor să fie. Deci aşădzându-să pacea, s-au 
rădicat şi Dolhoruc cneazul şi s-au întorsu la ţara sa. 

Iară când au fost în al treile an a domniei lui Mihai- 
vodă, s-au gătit turcii să margă să să bată iar cu nemţii, la 
Beligrad. Şi atunce au venit şi craiul Racoţii de la franțoji. 
Şi au trimis Mihai-vodă, cu poronca vezirului, de-au adus 
şi pe Bercin, hatmanul lui Racoți, din Țara Leşască, fiind 
pribag în Jolcfa, şi cu alţi capete de ai lor, unguri, de i-au 
trimis la Udriiu, să margă şi ei în oaste cu turcii la Beligrad, 
dându-le turcii şi oarece bani, de au făcut oarece oaste, 
moldoveni, pre cine au putut. Şi au mersu în oaste cu veziriul. 

Iară Mihai-vodă au încălecat cu tătari şi cu slujitori de a 
lui, de s-au dus la Caşin şi la mănăstire la Mira de-au mai 
bătut pre nişte cătane ce era acolo, cuibi de tălhărit, de i-au 
spartu şi i-au gonit în Țara Ungurească. Şi pre carii tălhari, 
pre unde i-au prinsu, cu rele şi groznice morţi i-au omorât. 
Iar tătarâi, prin ţară pre unde ş-au agiunsu, au tot robit. 

Apoi înţelegându Poarta de ace izbândă a lui Mihai- 
vodă, venitu-i-au poroncă să încalece cu soltanul den 
Bugeag şi cu oastea den Hotin, cu Colceag. Şi când a 
agiunge veziriul la Beligrad, atunce şi ei, pre taină, să 
intre în Țara Ungurească, să prade, să să tâlnească cu 
veziriul în Țara Ungurească. 

Deci pre acea poroncă s-au gătit şi au purcesu Mihai- 
vodă. Tătarâi încă au trecut Prutul pre la Zagarance. Şi s-au 
tâlnit Mihai-vodă cu soltanul şi cu Colceag la Botoşeni, şi 
au intrat prin Câmpul Lungu şi au ieşit la Bistriţă, în Ţara 
Ungurească. Ce soltanul au şi slobodzit tătari în pradă a 
arde şi a prăda satele şi a le robi. Iar Mihai-vodă şi cu 
Colceag, acolo lângă Bistriţă, aproape de cetate, au şi prinsu 
un omii viind cu cărţi de la Sibiiu la comendatul de Bistriţă, 
scriind precum au bătut pre veziriul şi au luat nemţii şi 
Beligradul, şi preste 4 dzile i-a veni şi la dânsul oaste. 

Deci Mihai-vodă şi cu Colceag, prindzând acele cărţi, au 
şi răpedzit la soltanul de i-au făcut ştire să s-întoarcă. Şi 
au şi păzit Mihai-vodă şi cu Colceag de s-au întorsu înapoi 
şi au ieşit în ţară. Iar soltanul, mai zăbovind vro doao, trei 
dzile, au ieşit mai cu greu, că le ţine calea săcuii. Numai 
pre tătari îi rătuiè nişte cazaci zaporojeni, că era cu soltanul 
vreo 500, dar ar hi ieşit foarte cu greu. Şi au trecut la 
Bugeag, cu caii stătuţi şi mai mulţi pre gios. 

Iară pre turci i-au bătut nemţii pre rău. Şi au luat Beligra- 
dul şi i-au mai lăţit multu şi preste Dunăre, aproape de 


33 


Filibe. Şi s-au dus să intre şi în Bosna nemţii, ce n-au 
putut, că în Bosna era unu paşă, anume Chiupurliul, foarte 
omii harnic, şi fiind locul tare, n-au putut isprăvi nemică, 
ce încă s-au întorsu cu ruşine de la Bosna. 

Franţojul, cum au vădzut că să bate Neamţul cu Turcul, 
au şi început a scorni şi el gâlceavă cu Neamţul şi a să bate 
cu Işpania, ca să împiedece pre Neamţu. 

Atunce au isprăvit şi Mihai-vodă ferman de la Poartă şi 
au trimis pre Costantin Costache visternicul şi pre Luca 
biv-visternic de-au mărsu în Bugeag. Şi au cercat de-au 
scos robii de la tătari, ce-i luasă tătarâi, atunce când au 
scos cătanile din ţară. Şi pre cine au găsit neascunşi şi 
nedepărtaţi, pe toţi i-au scos. 

Împăratul Moscului, vădzând că s-au aşădzat pace despre 
Şfed şi vădzând pre turci că să bat cu nemţii, dusu-s-au şi 
el atunce tocma la franţoji, că doar ar face să să scoale 
asupra Turcului şi Franţojul, şi să să rădice şi el. Şi pentru 
vasă, ca să aibă voie să umble şi a lui pre mare, cum umblă 
şi a altora, să nu ste pricină. 

Ce atunce era craiul tânăr, numai de vro 6 ani, că 
Liudovic murisă. Numai, măcar cum era de mic, dar tot i-au 
işit înainte şi i-au făcut uraţie. Ce împăratul cu epitropii 
crăiei au vorovit, şi i-au răspunsu că ei cu Turcul nu pot să 
să bată, că lor din Ţara Turcească li-i agonisita. Şi i-au 
dzis şi împăratului să ţie pacea ce-au făcut, să nu o stirce. 
Iar pentru vase, l-au pozvolit să-i umble. 

Iară întorcându-să împăratul înapoi, găsit-au în ţara lui 
alte sfaturi asupra lui, făcute de o samă de boieri şi de fiiul 
său, Alexie Petrovici. Deci fiiu-său, dacă au aşădzat, s-au 
dus la nemți şi le-au dzis acelor boieri cum, dacă vor omori 
pre împăratul, să trimiţă să-l cheme pre dânsu, să le hie el 
împărat. Că aşe-i este ruşine de lume, să să afle faţă. Şi 

dacă l-or pune împărat, să-ş iei iar portul cel vechiu, şi 
oşteni iar cum au fost mai de demult, şi să de şi Şfedului 
înapoi tot ce i-au luat, şi cu Turcul şi cu Leavul să s-aşedze, 
şi să-ş lepede şi puşci şi toate tot în mare, şi să trăiască cum 
au trăit mai "nainte. Că acesta împărat îi va istovi de tot. 

Deci cum au venit împăratul şi au înţeles acestu sfat, i-au 
şi început a-i prinde şi a le face felu de feliu de cazne şi a-i 
omorî. Şi au trimis şi la împăratul nemţescu de au cerşut 
pre fiiul său cu parola. Deci Neamţul l-au dat pe parolă, ca 
să nu-i facă nemic. Iar după ce l-au adus la stoliţă, l-au 
scos la divan şi mult l-au mustrat, şi l-au făcut de-au dzis 
cum că-i greşit şi nu-i harnic de împărăție. Şi au încoronat 
pre un cucon mai mic, ce ave cu împărăteasa cea mai de pre 
urmă, iar pre Alexii l-au bătut cu hunutul, şi, neplinind 
patru dzile, au murit. Iar pre urmă, fără zăbavă, au giudecat 
Dumnedzeu, că i-au murit şi copilul cel mai mic, ce-l încoro- 
nasă. Atunce au omorât împăratul şi pre Răzanschii, patriar- 
hul Moscului. Şi de atunce n-au mai hirotonisit patriarhu, 
ce le-au rămas biserica cee mare a Rosiei văduvă, şi au 
făcut sinod, adecă sobor: 12 episcopi sunt purtători de 
grijă bisericii. 

Audzind de aceasta, împăratul Neamţului foarte s-au 
scârbit pre moscali, şi era numai să să bată, nefiind 
Neamţului voia să fie cel mai mic la împărăție. Că Alexie 
era cumnat cu împăratul nemţescu, ţine amândoi 2 surori. 
Ce au împăcat lucrul, că au murit, precum mai pe largu va 
arăta la istoria lor. 

Iară în anul 7226, iar au mărsu turcii la Beligrad şi cu 
Ion-vodă al Țărâi Munteneşti. Şi au stătut la pace: cine ce-au 
luat să fie luat. Timişvariul, Beligradul, cu tot olatul pănă 
unde a agiunge, şi din Oltu în sus să fie tot nemţescu. 
Atunce au pus nemţii pe fiiul lui Şărban-vodă peste Oltu, 


35 


să fie mai mare. Țara Morii, precum au luat-o turcii, să şi 
o ţie. Pentru Hotin n-au pomenit nemică, fără cât au dzis 
pentru Ţara Leşască să ste după cum este aşădzată mai 
denainte vreme, când s-au făcut la Carlovic. Şi atunce, 
când au făcut la Carlovic, serie pentru Hotin ca să nu-l 
facă turcii, nici alte cetăţi, nici paşă în Moldova să nu fie. 
Deci stă de atunce Hotinul, aşe îngăimat, păn-acmu. Vârtos 
şede. Nu ştiu de acmu înainte ce a vre Dumnădzău să mai 
lucredzi. Mai sta-o-a, au ba, au poate şi câtă ţară au mai 
rămas, să o iei? Va arăta vremea viitoare, cine a agiunge 
să trăiască. 

Atunce şi Franţojul s-au împăcat cu Neamţul. Şi pre 
Neculai-vodă l-au scos atunce din robie. Şi au mărsu la 
Țarigrad, iar frate-său Ilon-vodă au mersu la scaonu-ş în 
Tara Muntenească, şi neplinind anul, au murit loan cel 
bun şi frumos. Oh, oh, oh! Unde or mai găsi muntenii om 
bun ca lonu-vodă? Şi în locul lui au venit iar Neculai- 
vodă, pedeapsa lor. 

Lui Mihai-vodă i-au venit de la Poartă poroncă să strice 
Cetatea Neamţului şi Miera, unde au şădzut cătanele. Şi le-u 
stricat, iar nu foarte detot. 

Fost-au pre atunce şi o foamete mare în ţară, cât agiunse- 
se de să vinde mierţa de pâine în Iaşi 10 lei. Că numai din 
Țara Leşască şi din Țara Turcească aduce oamenii pâine. 

Iară la anul după foamete, scornitu-s-au şi un omor 
mare de ciumă în ţară, şi au ţinut un an şi au agiunsu şi 
păn-în Podolia, în Țara Leşască. 

Atunce au trimis Mihai-vodă boieri, de-au jăluit la Poartă 
pentru ţinutul Cernăuţilor. Şi au arătat şi ispisoace pentru 
moşiile lor. Şi l-au dat Poarta iar Moldovii şi au trimis 
turci de-au hotărât ţinutul Hotinului şi a Cernăuţilor, să se 
ştie cât or ţine turcii. Şi au iertat şi birul ţărâi pre giumătate, 

păn-în trei ani. Şi au isprăvit de-au mersu un capigi-başu, 
de-au hotărât şi Bugeagul cu Moldova şi au dezbătut bucata 
cea de loc ce o închinasă Lupul vornicul tătarilor, de au dat 
iar ţărâi. 

Atunce şi mie mi s-au isprăvit ferman de la Poartă de 
pace. Şi am venit la pământul mieu, zăbovind în streinătate 
9 ani, 2 ani la Moscu şi 7 ani în Ţara Leşască, cu multe 
valuri şi supăr, care nu le mai poci înşira cu condeiul mieu. 
Şi venind la Mihai-vodă, toate ce-m luasă Lupul mi s-au 
dat înapoi. Şi am trăit la casa me pănă astădzi, şi înainte 
cât mi-a mai lungi Dumnădzeu viiaţa. 

Pre acele vremi s-au rădicat un beiu turcu despre partea 
Indiei şi au început a să bate cu persii, în câţva ani, al 
căruie nume Merfiiz. Şi mai cuprinsese toată Ţara Persului, 
că-l tot băte Merfeiz pre Persu. Păn” şi pe împăratul persilor 
l-au prinsu şi i-au scos ochii. Numai un fecior al lui au 
scăpat şi din cât pute, tot să băte. Şi să mărisă numele 
acelui Merfeiz pre mult, cât şi împărăţia ceasta a Ţarigradului 
începus-a să îngriji de dânsul. Că să dusese turcii şi arapii 
mai giumătate de slujie la dânsul. Şi între acele bătăi multe 
apropiindu-să şi de hotarul moschicescu, de Ahastranul, 
au fost ucis şi câţva neguţitori moschiceşti. 

Deci Petru, împăratul Moscului, făcându-ş atunce pace 
şi fiind cuprinsu de oştire, îi era urât să şadză aşe fără 
oştire. Ce au trimis pentru acei neguţitori la împăratul 
turcescu a Ţarigradului, cum el nu poate răbda acest lucru, 
ce să va scula asupra persilor, având strâmbătate şi pentru 
hotar. 

Deci Turcul i-au dat pozvol să-ş cerce strâmbătatea, că 
el n-are acolo amestec, fiind bucuros să s-înceapă gâlceavă 
acolo, să aibă el pace să odihnească. 

Iară împăratul moschicescu, vădzând că răspunde Turcul 

aşe, s-au şi gătit şi au şi purcesu cu toată puterea lui tocma 
la persi. Şi au luat şi pre Dumitraşco-vodă atunce cu dânsul 
şi i-au dat o samă de oaste în mâna lui, de l-au pornit 
preste nişte munţi, de-a dreptul pre uscat. Iar împăratul cu 
greimea au încungiurat pre apă, păn’ s-au tâlnit la un 
locii. Ce păn-a să tâlni cu împăratul, au avut bătaie cu 
nişte cumuci, şi i-au biruit Dumitraşco-vodă 

Şi împreunându-să oștile la un loc, cei de pe apă cu cei 
de pe uscat, purcedzând pre nişte câmpu otrăvit, au început 
a le muri caii, cât să spăriesă că n-or rămâne nici cu un cal. 
Păn’ de la o vreme, luându-şi sama că acel câmpu este 
otrăvit, îş pune traistele în capul cailor, ca să nu apuce 
iarbă. Că care cum apuca, cum muri€. Şi agè au mărsu 
doao, trei dzile, cât şi puşcile au lăsat înapoi, neavând cu 
ce le trage, că li murisă caii. 

Deci întrând puţinel într-acea ţară, le-au ieşit cumucii 
înainte, de le-au mai stătut împotrivă moscalilor. Apoi, 
vădzând că n-au nici o putere, s-au închinat. Şi au trimis 
cumucii pe urmă de-au adus şi puşcile moscalior. Şi le-au 
fost spuind cumucii că n-au ştiut pe unde or vini, că acea 
bucată de locu este otrăvită, de nu trăieşte pre dânsa dobitoc. 
Şi de acolo au mersu mai nainte şi au mai dobândit şi vro 
doao, trei ţărişoare. Şi pe urmă s-au împăcat cu Persul, şi 
încă i-au mai dat o bucată de locui împăratului, ca să ţie cu 
dânsul, să-i de agiutor asupra lui Merifeiz. Şi au zăbăvit 
acolo, spre acele ţări, mai 2 ani şi apoi s-au întorsu iară la 
țara lor, împreună cu Dumitraşco-vodă. Iar acolo au lăsat 
oşti cu ghenărari prin cetăţile ce dobândisă. Şi după ce-au 
veniti la stoliţă, la anul iar au mai trimis oşti acolo, spre 
acele părţi de loc. Dumitraşco-vodă încă, după ce-au venit 
de la persi, n-au trăit pre mult şi ş-au plătit şi el datoria 
aceştii lumi, cea strămoşască, şi s-au dus cătră părinţii săi. 

Iar copiii lui au rămas suptu mila împărătească, aflându-să 
în slujbe împărăteşti, de trăiescu şi pănă astădzi. 

Iară împăratul Moscului îş dedesă o fată a lui după 
Cşendzi hanu Holştinschii, care era nepot de sor’ craiului 
şfedzescu. Şi craiul Şfedului, când au murit, au lăsat diiată 
de crăie surori-să, care este acmu vie, iar de a muri €, să 
rămâie crăia şfedzască lui Cşendzi han Holştinschii, că lui 
i să cade crăia, fiind dintr-o altă sor’ a craiului şfedzescu. 
Deci împăratul Moscului dzice ginere-său, lui Cşendzi han 
Holştinschii: «Cumi îi aştepta tu păn-a muri mătuşe-ta? » 
Şi gătie oaste, să-i de să margă să iei crăia de la mătuşe-sa. 
Şi apoi să să pogoare în gios, în Ţara Leşască, împreună cu 
împăratul şi cu craiul Avgust, cu sasii, să supuie pre leşi 
după voia lor, şi aşe să să pogoare asupra turcilor cu toţii. 
Şi aşe începusă să pornească oaste. Dar numai poate-fi n-au 
vrut Dumnedzeu să-i mai lasă să să verse atâta sânge. Şi 
atunce, la ace gătire, s-au războlit şi au murit marele împărat 
Petru Alexiovici în anul 7233. Şi în locul lui au rămas 
împărăteasa lui însăşi-stăpânitoare. 

Împăratul turcescu de la Țarigrad, vădzând că moscalii 
au luat o bucată de locii de la persi, şi Merifeiz au luat iar 
mai bine de giumătate iar de la persi, trimis-au şi el oastea 
lui la persi. Şi au luat şi el o bucată de loci, cu câteva 
cetăţi mare şi vestite. Şi Persul rămăsese un lucru slabu, 
mai cu nemică. 

Iară mai pre urmă, mai încoace târdzie vreme, îndreptatu- 
s-au Persul a bate pre Merifeiz. Şi agè din bătaie l-au bătut 
pre Merifeiz şi l-au răsipit. Şi ş-au scos toate ţările câte-i 
luasă şi l-au gonit şi pre dânsu înapoi iar la India, de unde 
venisă, de nu să ştie ce s-au făcut, de au pierit pomenirea lui. 

După aceasta s-au apucat Persul a să bate cu împăratul 
turcescu pentru cetăţile ce au luat de la dânsul. Şi o samă 

de cetăţ ş-au scos, şi să tot bate păn-în cestu an 7241. Iar 
moscalii tot ţin cu pace ce-au luat de la persi. Iar lăsând 
cele streine, să ne întoarcem a scrie iar pentru Moldova 
noastră. 

Iară în ţara noastră, după ce s-au aşădzat acel lucru ce 
scriu mai sus, s-au făcut pace bună. Şi boierii cei pribegi din 
Tara Ungurească ş-au făcut pace şi au venit toţi în ţară. 
Numai ce-a rămas Vasilie Ceaurul şi cu Velicico sulgeriul, că 
nu s-au încredzut să vie în ţară. Şi au mărsu din Ţara 
Ungurească în Țara Muntenească, şi acolo au murit amândoi. 
Şi moşiile Ceaurului le-au dat Mihai-vodă altor boieri, streini, 
iar nu neamului său, dzicând că cee ce-au pribegit cu moscalii 
au venit o împărăție şi s-au hainit cu domnu cu tot deci 
pentru aceie li să cade să li să de moşiile, întorcându-să la 
mila împărăției, iar aceşte ce s-au închinat la cătane, au fost 
cătanele nişte tălhari, şi pentru acee le-au dat moşiile. Precum 
să va alege mai nainte, vremea va arăta. 

Iară în al optule an a domniei lui Mihai-vodă dat-au 
Dumnedzeu o fortună gre, şi s-au aprinsu târgul. Şi multe 
curţi boiereşti şi mănăstiri au ars. Şi din mănăstiri au sărit 
şi în curţile domneşti, şi păn-a alerga oamnenii din târgu, 
au arsu detot. Care multe lucruri au arsu de a lui Mihai- 
vodă, că nu pute oamenii şi slujitorii nemic să scoaţă den 
curte, de fortună mare ce era. 

După aceasta s-au apucat Mihai-vodă de iznoavă de le- 
au făcut, cu 2 părţi mai frumoase de cum era întăiu, că 
întăiu era mai proaste. Şi au dat şi de la Poartă 10 pungi 
de bani milă, ca să facă curţile. Iar domnia s-au mutat, 
păn-a găti curţile domneşti, în neşte case boiereşti în târgu, 
anume în casele cumnată-său, lui Ioan Paladi biv-spatar, şi 
într-a lui Costantin Costache vel-spatar, fiind aceste curţi 
amândoao alăture. 

Iară după aceasta scos-au Mihai-vodă pre ţară desetină 
ţărănească de stupi îndoită şi de mascur, de au plătit tot 
omul, şi ţăran, şi boier, şi mazil. Şi fără zăbavă trecut-au 
preste giurământ şi au stricat legătura sfinţilor patriiarşi. 
Şi au scos văcărit de i-au rămas blăstăm păn-acmu, că-l 
scot şi alţii. Şi au scos de moară câte 2 ughi, şi de prisacă 
câte 2 ughi, şi de ţigani câte 2 ughi. Dar apoi de ţigani au 
făcut legătură. Şi vecinii boiereşti şi călugăreşti încă nu-i 
da cu price, că i-au adus din rai€, alţii că sunt moşteni. 
Foarte pre rar de ave boieriul pre mari dovadă şi scrisori 
de-i da. Şi dzice să-ş caute ţăranul giurătoriu, să s-îndrepte. 
Şi aşe foarte bine să îndrepta oamenii, ieşind din vecinătate. 
Ce acmu mazilii nu să mai pârâè cu vecinii să-i tragă, ce 
ţăranii trăge pre mazili la giudecată. Aceste toate obiceiuri 
au rămas în ţară. Vechindu-să domnia, nu să mai teme că-i 
va mai strica nime nemic. 

Țara să întemeiesă în dzilele lui. Să înmulţisă oamenii şi 
să lăţisă satele, că era omii foarte chivernisitor. Pâine să 
face în dzilele lui foarte bună în toţ anii; stupii în doao veri 
s-au făcut buni, iar în celelalte proşti; vitele era mai în toţi 
anii bolnave, de muri€; fân şi vin multu în toţi anii era; 
bani mulţi în ţară, la neguţitori, de-ş prinde oamenii nevoile; 
zlotaşii nu vinde vitele, că nu-i sirgue cu istovul banilor. 
Din prostime, pre cine-l ştie că are câte ceva, îi şi găsie 
pricină şi-l închide şi-i lua trei, patru sute de lei, şi mai 
mult. 

Doamna lui era foarte milostivă. Multe biserici şi mănăstiri 
stricate au acoperit şi le-au tocmit. Şi oameni scăpaţi îi 
milui€, şi pe fete sărace le griji€ şi le mărita. 

Mihai-vodă de la o vreme începus-a îndrăzni, şi multă 
vărsare de singe făce în oamenii cei vinovaţi, cum s-ar 
dzice furii, tălharii. Nu ave nici o trecere sau milă de 

iertare, oricât de mică de i-ar hi fost greşala. Pusese 4 furci 
mari de le bătusă înaintea porţii, unde-i acmu fântâna, de 
sta acolo aşădzate. Şi mai în toate dzilele spândzura tălharii 
de picioare sau de susiori, cu capetele în gios, cu pielea 
goală. Şi pune pe calò de-i băte cu puha, cât nu pute merge 
boierii la curte de ţipetele lor. Şi pre o parte făce şi bine, că 
să sterpisă tălhăritul. Iar mulţi pierie şi drepţi, că ave un 
armaş mare, greci, Panaiut, ce-au fost cârşmar în Țarigrad, 
lacom şi fără suflet. Şi pe gura aceluia mulţi pătimie. 

Tâmplatu-s-au atunce, grecii carii era a lui Mihai-vodă 
capichihai şi alţii ce slujie la dânsul de-au început a să 
sfădi ei înde ei. Şi s-au făcut 2 cete şi să pârâe totdeuna la 
Mihai-vodă, să-ş mânânce capetele. Într-o ceată era Costantin 
postelnicul şi cu frate-său Manolache, chiurci-başe împărătes- 
cu, şi cu alte rude a lor, iar într-altă ceată era Tudurache 
capichihaie şi cu un doftor, ginere lui, şi cu lusufache aga. 
Şi să pârâe o ceată pre alta la Poartă, cum au mâncat sute 
de pungi de bani din ţară. Că Mihai-vodă tăiesă şi acest 
obiceiu, de nu mai trimite boieri la Poartă pentru nevoile 
ţărâi, să vadză ce să cheltuieşte acolo, că crede numai pre 
greci. Şi acmu nu numai la Poartă nu merge boierii, ce şi la 
visterie nu mai intra, să ştie când ies nevoile ţărâi, să 
orânduiască ei. Ce când vre să scoaţă ceva, cu grecii sfătuie 
şi porniè în ţară boierenaşii lui, cu taină, ştii ca cum ar 
purcede un ceambul tătărescu în pradă, noaptea cu taină, 
în toate părţile. Şi boierii cei de ţară nu ştie nemică. 

Deci poate-fi fiind voia lui Dumnedzeu să greşască, au 
lepădat pre ceata grecilor cea de frunte şi i-au gonit de la 
dânsul, de s-au dus la Țarigrad, şi au priimit lângă sine 
pre cei blăstămaţi, de să sfătui cu dânşii. Şi aşe, priimind 
pre aceie, încă şi numele său cel bun de uşă deschisă ce-l 
ave cătră toţi, de intra şi copii, l-au stricat acei greci 

blăstămaţi, alăturându-să pre lângă dânsul, şădzând tot 
cu dânşii de să sfătui, şi pre nime nu lăsa să intre în casă, 
să-ş plângă jalobele. 

Atunce, la acè vreme, fugisă şi câţva boieri din Ţara 
Muntenească aice, jăluind de Neculai-vodă, şi să ruga să 
scrie la Poartă, să pârască pe Neculai-vodă şi să fie el 
domnu 'Ţărâi Munteneşti. 

Tot atunce, pre acea vreme, găsitu-s-au şi un copil de 
creştin muncit de bezzaconicii jidovi în chipul muncilor 
domnului Is. Hs. Şi au prinsu pre câţiva jidovi de-au pus la 
închisoare. Şi nu i-au giudecat, ca pe nişte jidovi, mai 
degrabă, să facă ce le va face, ce i-au ţinut la închisoare, 
gândind doar a lua de la dânşi bani mulţi. Şi încă au scris 
şi la Poartă, ca s-îmbunedze pre viziriul, să apuce şi pre 
jidovii de la Țarigrad, să ièi şi Poarta o sumă de bani. 

Deci, cum au oblicit solul lui antihrist Pazarghideanul, 
jidovul cel mare de la Țarigrad, au şi început a cheltui bani 
şi a amesteca pe Mihai-vodă. Şi au trimis pe un agă a 
veziriului şi au slobodzit pe jidovii carii era aice. Şi au 
scris să le dè pace. 

Aşijdere şi Neculai-vodă, după ce-au oblicit c-au pribegit 
muntenii aice şi-l amestecă, s-au mâniet şi au stricat logodna 
ce făcusă cu feciorul lui şi cu fata lui Mihai-vodă, şi au 
stricat şi prieteşugul. Ş-au vărsat multe pungi la Poartă, şi 
au amestecat mai tare el pre Mihai-vodă. Şi au isprăvit de-au 
trimis veziriul un capegi-baş să ièi pre boierii pribegi, să-i 
ducă în Ţara Muntenească. 

Iară boierii munteni nu era în leşi, că-i trimisesă Mihai- 
vodă în Hangu, în munţi, la straja ungurească, cu socoteală 
ca aceasta, că să va mântui de cătră veziriul, că nu sunt în 
ţara lui. Deci viindu-i doao, trei porunci aspre, numai să-i 
de, s-au căit căci i-au triimis acolo la margine, temându-să 
că nu-i va pute prinde, să-i de în mâna copegi-başii. Şi au 

trimis pre Costantin Ruset ca să-i amăgească cu îmblândzire, 
cum c-au venit de la Poartă răspunsu să-i împace Mihai- 
vodă cu Neculai-vodă. Iar în urma lui Costantin Rusetii 
vornicul au răpedzit 100 de seimeni călări noaptea din Iaşi 
ca să-i prindză, să-i de de grumadzi lui capegi-başe, 
răpedzind şi la Câmpul Lungu să caute să prindză poticile, 
să nu scape nici unul. Ce muntenii, având iscoade, au 
prinsu de veste mai nainte şi au trecut în Ţara Ungurească. 
Şi s-au întorsu oamenii lui Mihai-vodă înapoi, fără de nici 
o ispravă. Şi n-au avut pre cine da pre mâna capegi-başei. 

Deci, întorcându-să capegi-başe la Poartă, au mersu pre 
la Neculai-vodă. Şi l-au umplut Neculai-vodă de bani. Şi 
mergând la Poartă, au pârât pre tare la veziriul pre Mihai- 
vodă, că nu bagă samă fermanul şi n-au vrut să de pe 
boierii munteni. 

Aceste audzind veziriul, tare s-au mâniet pe Mihai-vodă. 
Deci Neculai-vodă şi cu Costantin postelnicul şi cu frate- 
său Manolache chiurci-başa, ce ave cinste la veziriul, şi cu 
Pazarghidian jidovul s-au făcut tot una şi au cheltuit şi au 
mazilit pre Mihai-vodă. Şi au pus domnu pe nepotul lui 
Neculai-vodă, anume Grigorie Ghica terdzimanul, iar terdzi- 
man au rămas frateli lui Grigorie-vodă. Aşe l-au adus pre 
Mihai-vodă păcatele, de s-au lepădat de slugile cele puternice 
şi s-au potrivit minciunilor celor blăstămaţi. 

Deci îmbrăcând căftan de la Poartă, Grigorie-vodă au 
trimis pre un capegi-baş cu mazilia aice în Iaşi, împreună 
cu Enache aga, fecior lui Costantin postelnicul. Şi cetindu-i 
ferman de mazilie Duminecă în 26 dzile a lui septemvri, 
pus-au căimăcani pe Costantin Costache vel-spatar şi pre 
Sandul Sturdze vel-ban. Şi l-au grijit bine, ca pe un domnu, 
cu tot ce i-au trebuit, şi a patra dzi, gioi septemvri 30, au 
ieşit Mihai-vodă din scaon din Iaşi, can pe o bură de ploaie, 
petrecându-l toţi cu mare cinste. 

Vrut-au atunce o samă de mazili să-i facă gâlceavă, să 
lege ştubeie deşerte, să le spândzure pre lângă drum, pre 
unde a trece Mihai-vodă, pentru căci le-au rămas de la 
dânsul obiceiu de desetină de stângerea caselor. Numai 
căimăcamii n-au lăsat să-i facă ace ocară, scriind Grigorie- 
vodă de la Țarigrad. Aşijdere şi postelnicul învăţasă pre 
Enache aga, să nu ştie că face cineva vrun supăr lui Mihai- 
vodă. Măcar că el le-u făcut lor ruşine, când au purcesu 
din Iaşi, dar ei nu trebuie să-i facă lui, că le-au fost stăpân. 

Tâmplatu-s-au atunce la mazilie de-au fost can de grabă 
şi au rămas boierii plini de datorii, că dedesă bani împrumut 
şi nu apucasă să-i ièi. Că-i pune pre boieri zlotaşi şi-i făce 
de istovie înainte cu bani turceşti. Lua noi şi da vechi. Şi 
au rămas mazilii stânşi. 

Aşijdere şi turcii balgii încă împrumutasă pre Mihai- 
vodă cu bani noi, să ièi vechi. Şi cu ceară, cu miere, pentru 
dobânda lăcomiei, de da mulţi bani. Şi la mazilie au rămas 
şi neguţitorii balgii stânşi. Şi au domnit ţara în rândul al 
treile 11 ani fără trei luni. 

Deci pornindu-să Grigorie-vodă de la Țarigrad, ieşitu-i-au 
toată boierimea înainte la Gălaţi. Iară Grigorie-vodă, după 
ce-au agiunsu la Brăila, n-au venit pre uscat, ca alţi domni, 
ce de la Brăila au şădzut în 2 şeici şi au venit tot pre apă, 
cu multă pofală, dzicând din trimbiţă şi din naiuri şi dând 
şi din puşci, pănă ce-au agiunsu la Gălaţi, de s-au împreunat 
toţi boierii ţărâi acolo cu dânsulu, după obiceiu. Şi de la 
Gălaţi au purcesii cu toată boierimea păn-aproape de Iaşi. 
Aşijdere şi din Iaşi ieşitu-i-au înainte căimăcanii cu slujitori- 
mea şi cu orăşeni şi l-au băgat cu mare cinste în Sfetii 
Nicolaie, timpinându-l şi arhierei cu tot clirosul bisericii. Şi 
l-au încununat spre domnie părintele Gheorghie mitropolitul. 
Şi de acolo ieşind, au intrat în curţile domneşti. 

Cap. XXII 


DOMNIA LUI GRIGORIE-VODĂ, NEPOT DE FIIU 
LUI GRIGORAŞCO-VODĂ, DOMNUL MUNTENESCU, 
STRĂNEPOT GHICĂI-VODĂ CE-AU FOST LA NOI, 

VĂLEAT 7234 


După ce-au venit Grigorie Ghica-vodă în Iaşi, a treia 
dzi, pre obiceiu, au boierit boierii. Pus-au pre Gavriil Micles- 
cul vel-logofăt, pre Darie Donici vel-vornic de Ţara de Gios, 
pre Costantin Ruset vel-vornic de Țara de Sus, pre Costantin 
Costache hatman, pre Costantin, fratele lui Manolache chiur- 
ci-baş, vel-postelnic, pre Sandul Sturdze vel-spătar, pre Ior- 
dache Ca[n]tacuzino vel-ban, pe Toader Paladi vel-visternic, 
pre Iordache Costache, sin Lupului, vel-stolnic, pre Androna- 
che Vlasto, cumnată-său, vel-comis. Aceşte era boierii lui 
Grigorie-vodă, mai toţi rudele lui Mihai-vodă, carii fusese 
şi la Mihai-vodă. Iar toate trebile era după Costantin postelni- 
cul, şi după dânsul era Sandul Sturdze spatar, fiind moldo- 
van şi oarece şi neamii lui Grigorie-vodă. 

Deci alţi boieri, ce mai rămăsese de atâta vreme de aştepta 
pre Grigorie-vodă, ca să încapă şi ei, vădzând că i-au apucat 
iar ceielalţi boieri pre denainte şi acmu, căuta rău. 

Atunce la banii steagului n-au mai scos altă dajde. Numai 
găsind obiceiu gata de la Mihai-vodă văcăritul, au scos 
atunce şi el văcărit, 10 potronici de cal şi 6 potronici de 
vită. Iar de primăvară au scos şferturi, pre putinţă, iar de 

toamnă hârtii, iar uşoare şi fără năpăşti. Şi au mai scădzut 
desetina boierilor, să de de 10 un leu, şi au rădicat 
ţigănăritul şi morăritul şi prisăcăritul şi cârc¥măritul, care 
le scornisă Mihai-vodă. Aceste le-au iertat Grigorie-vodă 
întăiu. 

Iară când au fost de toamnă, s-au hainit un boier, anume 
Dumitraşco Racoviţă hatman, fratele lui Mihai-vodă. Fiind 
mazil la ţară, au început a scrie cărţi la frate-său, la Mihai- 
vodă. Deci oblicind Grigorie-vodă, au trimis la dânsul să-l 
prindză, iar el simțind, au fugit la tătari în Bugeag. Şi cu 
dânsul au fugit şi ginere-său, Iordache stolnicul. 

Iară în scurtă vreme s-au burzuluit şi Adli-Gherii Calga, 
soltan de Bugeag, asupra lui Medli-Gherii hanul şi au 
încălecat cu tot Bugeagul. Iar pricina era aşe. Mai nainte 
vreme cu câţva ani fugisă un Bahti-Gherii, ce-i dzice poreclă 
Delii soltan. Acesta, fugind spre calmâşi, făce multe 
amestecături pentru hănia Crâmului. Să agiunge cu şerimii 
din Crâm, făce de scote Poarta mai totdeuna pe han. Deci 
Poarta au ales pe acest han, anume Medli-Gherii, de omu 
rău, ca doar va pute supune pre şerimi şi pre mârzaci. Deci 
luând hănia, mulţi mârzaci şi şerimi au tăiet, păn” şi pre 
nişte nepoți a lui de sor. Şi vădzând acest Calga soltan, n-au 
mai putut răbda a vede atâţe capete pierind, precum ei n-au 
mai avut acest obiceiu să să piardă mârzacii. Ce au şi 
încălecat atunce toţi bugegenii cu zorbă, şi au scris şi la 
Poartă, cerşind han pe un frate a lui, anume Caza-Cheri. 
Şi Poarta nu vre, dzicând că tot aşe s-au învăţat de schimbă 
hanii şi nu le pot intra în voie. 

Atunce s-au făcut mare spaimă în toate ţările împregiur. 
Şi s-au bejenit Țara Moldovii, temându-să încă şi raieoa 
Tighinii şi a Hotinului şi Țara Rumânească, şi-ncă şi preste 
Dunăre, şi Țara Ungurească, şi Țara Leşască de încălecarea 

acelui soltan cu tot Bugeagul. Că nu ştie alte ţări şi olate 
adevărul, ce vor să facă, măcar că dzice ei că nu le trebuie 
Adli-Gherie hanul, că le strică obiceiele, de le taie mârzacii 
şi şerimii ca un casap, şi scri€ la Poartă să le de pre Caza- 
Cheri să le fie han. Dar tot nu pute oamenii crede, agè este, 
au altă ceva or să facă. Şi multu au umblat prin Bugeagu, 
după ce-au încălecat. Apoi au trecut Nistrul şi s-au dus în 
câmpi, aproape de Ceahrin, de şede cu multe voroave şi 
spaime acestor ţări prinpregiur, ce scriu mai sus. 

Atunce, cu câteva luni mai nainte, să tâmplasă de hotărâsă 
Grigorie-vodă locul ţărâi şi stricasă capegi-başe, de la 
Poartă, ce venisă cu ferman, câteva câşle tătărăşti, împreună 
cu oamenii lui Grigorie-vodă. Deci tătarâi, vădzându-să 
toţi la un loc, să foarte lăuda asupra lui Grigorie-vodă şi 
asupra ţărâi, dzicând că le-au arsu mulţime de robi şi de 
copii şi le-au stricat câteva geamii. Deci şi boierii ce era 
pribegi acolo, Dumitraşco Racoviţă hatman şi cu ginere- 
său, Iordache Costache stolnic, făce şi ei multe amestecături 
la soltanul şi la mârzaci, cu vorbe rele şi îndemnături asupra 
lui Grigorie-vodă. 

Grigorie-vodă înțelegând că să laudă soltanul şi mârzacii 
asupra lui, ave mare grijă şi Grigorie-vodă şi toată boierimea. 
Şi ţara încă să bejenisă. Şi era Grigorie-vodă în curţi în 
Iaşi, închişi cu slujitorii, în tot ceasul aşteptând gata să-l 
lovască. Şi trimite la soltanul oamenii săi, cu daruri totdeuna, 
ca să-l împace. Şi nu-l pute sătura nici cu un feliu de 
daruri. Era şi giupânesele boierilor pribegi aice, la popreală, 
în laşi, de Grigorie-vodă. Trimis-au soltanul un agă al său 
la domnie, să le lasă să margă la bărbaţii lor în Bugeag. Şi 
îndată le-au slobodzit, de s-au dus, cu tot ce-au avut, în 
Bugeagi, la boierii lor. 

Iară pre urmă n-au cutedzat Grigorie-vodă ca să şadză 

în leşi, ce s-au dus la Botoşeni, de-au şădzut câteva dzile. 
Şi pre doamna-ş au trimis-o la Hotin, de-au şădzut păn” s-au 
împăcat lucrul. 

Audzind Poarta împărăției de atâte amestecături acelui 
soltan, au orânduit un sarascheriu, cu câteva mii de oşti 
turceşti, şi pre Grigorie-vodă şi pre Neculai-vodă, domnul 
muntenescu, şi pre Colceag-beiu cu lipcanii şi cu spabhiii 
de Hotin, să margă toţi în Bugeag, asupra acelui soltan şi 
a bugigenilor. Deci acel sarascher au venit cu oaste la 
Smil, aşteptând să să strângă şi alţii acolo. Neculai-vodă 
încă au venit păn’ la Gălaţ, Colceag-bei încă de la Hotin 
au trecut pe Prut la Smil, iar Gligorie-vodă s-au pogorât 
de la Botoşeni pre la Cotnar şi au venit iar la leşi. Şi au 
şădzut cu corturili şi cu toată oastea lui în câmpu la 
Balica vro 2 săptămâni în postul Crăciunului. Şi de la 
Balica au trecut codrul la Scânteie şi au mersu în gios pe 
Bârlad pân’ la Roşieci. Şi de acolo au mărsu la Fălciiu şi 
au trecut Prutul şi au mers la Codrul Chigheciului, de-au 
şădzut acolo vro doao, trei săptămâni. 

Deci sarascheriul oştilor au scris la acel soltan să-ş plece 
capul, să margă la Poartă, că nu va ave nici o nevoie, iar 
pre hanul această dată împărăţia nu va să-l mazilească. 
Deci el, vădzând acel răspunsu de la sarascheriul şi 
înțelegând că şi hanul vine cu oaste din Crâmu, şi alţi 
megieşi pre dincoace, ş-au plecat capul şi au purcesi la 
sarascheriul la Smil, de s-au dus la Poartă, fără nici o 
grijă. Şi nu i-au făcut împărăţia nemică. 

Iară lusuf Mârza şi cu vro doi, trei mârzaci au pribegit 
în Țara Leşască, de au trăit acolo câtăva vreme. 

Iară hanul au stătut de-au iernat în Bugeag păn-în 
primăvară, cu multă cheltuială şi silă bugegenilor de crâmeni. 
Atunce au scos mai marii Bugeagului şi ei văcărit, de-au 

dat mulţi bani hanului, mai sus văcăritul de cumu-i la noi. 
Iar Gligorie-vodă, după ce-au aşădzat pace între dânşii, au 
venit de la codru întinsu la Iegi. Şi cât au şădzut în codru, 
fân, grăunţă tot de la tătari au mâncat toată oastea. Şi la 
purcesti au pus de-au făcut şi o movilă mare în codru, ca să 
rămâie de pomenire. 

Atunce şi Grigorie-vodă, după ce-au vinit la leşi din 
oaste, trimis-au ardzu de jalobă la împărăție pentru 
stricăciunea ce-au făcut tătarâi ţărâi şi pentru boierii pribegi, 
ce sunt rudă lui Mihai-vodă, cum au făcut atâte amestecături 
la tătari, fiindu şi cu îndemnarea lui Mihai-vodă, de s-au 
făcut aceste. Deci Poarta au bănuit tare lui Mihai-vodă şi 
au făcut ferman la hanul pentru acei boieri pribegi, să-i de 
pre mâna lui Grigorie-vodă. Şi toată paguba ţărâi şi cheltuia- 
la ce-ar hi făcut Grigorie-vodă cu oastea să i-o plinească de 
la tătari. 

Atunce au trimis Grigorie-vodă la hanul pre Darie Donici 
vel-vornic şi pre Sandul Sturdza vel-visternic cu fermanul 
Porții şi cu izvod de pagube. Deci pre boierii pribegi nu i-au 
dat, că Iordache au fugit în Crâm la un soltan, feciorul 
hanului, iară Dumitraşco hatman au fugit teptil preste 
Dunăre, trăgându-să la Țarigrad, la frate-său, la Mihai- 
vodă. Ce frate-său nu vre să-l priimască, temându-să de la 
Poartă să nu oblicească că-i la dânsul. Ce umbla mistuindu-să 
prin Dobrogea din loci în loc. Iar pagubele de la tătari i-au 
plinit toate. 700 pungi bani gata i-au adus în Iaşi cu nişte 
cămări cu cai. Care lucru era de mirat, unde au isprăvit 
Grigorie-vodă de-au întorsu tătarâi pagubele moldovenilor, 
că ave mare trecere la Poartă. Însă aceşti bani nu i-au luat 
tot Grigorie-vodă, ce giumătate i-au dat hanului, şi o samă 
au dat şi oamenilor celor cu pagubele. 

După aceasta, mergându Costantin postelnicul la Poartă, 

au oblicit şi pe Dumitraşco hatman că-i în Dobrogea, la 
unu sat, teptil. Şi fiind aproape de calea lui Costantin 
postelnicul, au umblat cum au putut şi l-au prinsu. Şi făcând 
ştire lui Grigorie-vodă, au şi trimis de l-au ferecat în obedzi 
şi l-au adus în Iaşi. Şi l-au pus la gre închisoare câteva 
luni, păn-au dat câţva bani, şi apoi iertându-l, l-au slobodzit. 
Şi ducându-să la satul lui, la Fereşti, au mai trăit trei, 
patru dzile şi au murit. 

Iară în al treile an a domniei lui Grigorie-vodă s-au 
făcut de cătră toate părţile bună pace. Şi s-au apucat de-au 
acoperit mănăstirea Balica cu oale şi au tencuit-o pre dinafară 
şi au făcutu-i şi tindă, şi au zugrăvit-o peste tot pri dinlon- 
tru, şi zid împregiur, şi clopotniţă, şi curţi de piatră. Şi au 
îndzăstrat-o cu toate, cu veşminte, cu odoară şi cu bucate, 
şi cu robi şi moşii şi vii, ca pre o mănăstire deplin. Aşijdere 
au mai făcut curţi scumpe şi hălăşteu cu iaz la Frumoasa, 
să fie de primblare domnilor. 

Făcut-au şi turnu mare pe poartă, în curtea domnească, şi 
ceasornic mare, aşijdere şi 2 cişmele, fântâni aduse pre oale, 
cu multă cheltuială, una denaintea porţii curţii domneşti şi 
una denaintea feredeului. Aşijdere şi feredeul l-au mai tocmit. 
Mai tocmit-au şi câteva casă în curţile domneşti şi odăile 
simenilor şi la grajduri. Ce era stricat, tot au tocmit. Făcut-au 
casă frumoasă şi-n Galata. Şi au tocmit chiliile la Bârnova. 
Aşijdere şi la Bărboiu au făcut turnu şi au coperit-o. Şi alte 
multe sfinte biserici au dires şi au tocmit. 

Iară când au fost în al patrule an a domniei lui, în anul 
7238 murit-au şi Neculai-vodă, domnul muntenescu, unchiul 
lui Grigorie-vodă. Şi l-au îngropat în mănăstirea cei de 
dânsu zidită la Văcăreşti. Iar în locul lui au rădicat muntenii 
pe fiiul său Costantin-vodă. Şi i-au rămas lui Neculai-vodă 
3 ficiori, cari mai pe urmă au ieşit domni, Costantin şi Ion, 

precum le scriu înainte istoriile. Iar unul, Alecsandru, vremea 
înainte va arătal. 

Iară în scurtă vreme făcutu-s-au mare zorbă în Țarigrad, 
rădicându-să inicerii asupra lui sultan Ahmet. Şi l-au scos 
de la împărăție şi au pus pre un nepot a lui, anume sultan 
Mahmut. Şi-ntr-acea zorbă multe capete au pierit şi mulţi 
veziri s-au mazilit. Şi să can potoli€ zorbaoa şi iar să scorni€. 
Atunce mazilind pre veziriul, găsit-au multă avere la dânsu, 
iar mai mult au găsit la chihaieoa lui. C-au aflat mai bine 
de 40.000 pungi bani, fără drugi de aur sleiţi şi alte odoară. 
Că atunce dedesă voie de bè mai toţ turcii vin. Pentru acee 
s-au făcut zorbă, de-au schimbat împărații. 

Atunce şi Mihai-vodă aflând vreme, au mazilit pe Costan- 
tin-vodă din Ţara Muntenească, de n-au plinit încă bine 
luna cu domnia după moartea tătâne-său. 

Atunce au mazilit şi pe Adli-Gherii, hanul tătăresc, şi 
au pus pre Caza-Cheri, carii şi-l poftisă ei mai nainte. Şi au 
ieşit şi Medli-Gherii soltan, care fusesă cu zorbaoa. 

Atunce zorbalele au găsit pe un casap sirbu, anume 
Buţucachii, prieten al lor, şi ducându-l la veziriul cel nou, 
l-au făcut, fără voia lui, de l-au îmbrăcat în căftan, să fie 
domnu în Moldova. Ce îmbrăcându-l, nu i-au dat ferman 
să-l trimiţă aice mai în grabă. 

De aceasta oblicind Grigorie-vodă, spus-au tuturor boieri- 
lor. Şi s-au sculat toţi boierii de au scris la Poartă cum nu 
le trebuie acela domnu, şi s-au gătit să fugă. Şi fiind aice 
şi un turcu mare, ce venisă cu căftan, şi au mărsu toţi 
boierii la acel turcu de i s-au rugat. Şi spuind turcul la 
Țarigrad cumu-i pofta boierilor, mânietu-s-au împăratul şi 
veziriul. Şi pre mulţi de acei cu zorbaoa au tăiet, de i-au 


1 Ultimele două fraze sunt adăugate de Neculce. 

mai împuţinat. Şi au tăiet atunce şi pre acel domnişor 
Buţucachii-vodă, nepurces încă din Țarigrad. Şi de iznoavă 
au trimis altu căftan de domnie lui Grigorie-vodă. 

Tot atunce au mărsu mârzacii câţva la Țarigrad de au 
pârât pe hanul cel mazil pentru câte răutăţi le-au făcut. Şi 
au jăluit şi pre Grigorie-vodă de bani ce le-au luat şi de alte 
multe strâmbătăţi ce-au avut. Deci Poarta au orânduit aceas- 
ta la paşa de Tighine, trecând Caza-Cheri han pre acolo, să 
ièi sama şi să-i aşedze. Atunce au venit şi lusuf Mârza din 
pribegie de la leşi. Şi viind prin Iaşi, l-au dăruit Grigorie- 
vodă foarte bine, ca să-l facă prieten pre un câine. Şi 
mergând la hanul, l-au priimit bine şi-ncă l-au şi dăruit. 

Iar înaintea aceştii zarve făcutu-ş-au pace şi Iordache 
stolnicul de cătră Grigorie-vodă. Şi viind din Crâm, l-au 
priimit vodă şi l-au iertat de toate greşelele lui. Şi-ncă i-au 
făcut şi un rând de haine şi i-au dat şi din bucate. Şi iar îl 
luasă în dragoste, socotind că-ş va părăsi năravul şi a fi cu 
bine domniei şi cu priinţă. L-au trimis la Tighine pentru 
acei mârzaci ce pârâsă pre Grigorie-vodă la Poartă, ca să 
ste la soltanul şi la mârzaci să aşedze acest lucru, ştiindu-l 
că să ştie cu dânşii. 

Iară după ce-au agiunsu la Tighine, n-au căutat pre 
slujba lui Grigorie-vodă şi s-au apucat iar de alte amestecături 
să facă, mai mare decât cele dintăiu. Şi la Grigorie-vodă 
scrie într-un chipu, iar cătră alţi boieri de aice din ţară 
scrie într-altu chip, cum că este gata domnia lui Costantin 
Duca-vodă dată de la Poartă, protivindu-să şi el minciunilor 
tătarâlor. Iar acei era anume Costantin Costache hatman, 
văr primare cu Iordache stolnicul, cu frate-său Gavriil 
păharnic şi loan Păladi vel-vornic şi cu fiiu-său Toader vel- 
ban şi Toader Costache stolnicul şi cu Iordache Ca[n]tacuzino 
spatariul şi alţii mulţi. S-au făcut toţi la un cuvânt, pre 

scrisorile lui Iordache, fecior Lupului, şi să sfătuisă că să 
fugă la soltanul, să ste pricină Ducăi-vodă, să nu fie, şi să-ş 
rădice pre unul dintre dânşii domnu. Şi aşe au umblat cu 
acest sfat câtăva vreme, nici să duce, nici spune lui Grigorie- 
vodă, ce sta în cumpene şi să mira ce or face: fugi-or, au 
spune-or lui Grigorie-vodă. Unii dintre dânşii dzice să fugă, 
alţii dzice să spuie lui vodă, păn-au oblicit Grigorie-vodă ce 
vor să facă ei, cum giurui€ hanului ţara din Prut încolo, să 
fie loc tătărăscu, numai să le isprăvască acest lucru pre 
voie, să-ş rădice domnu dintre dânşii pre cine or socoti ei. 

Deci au şi prinsu pre acei boieri ce era în Iaşi şi i-au 
închis. Şi au răpedzit şi la cei de la ţară, de i-au prinsu, şi 
ferecându-i i-au adus şi i-au pus la închisoare, pe unul 
într-un loc, pre altul într-alt loc. 

Iară pre Iordache stolnicul, feciorul Lupului, nici l-au 
mai adus la Grigorie-vodă să-l giudece, şi cum l-au adus în 
Iaşi, l-au şi dus înaintea porţii, la cişme, şi au poroncit de 
i-au tăiet capul. Iar pre ceielalţi i-au mai ţinut oarece închişi 
şi i-au iertat, puind pre unii la giurământu, pe alţii şi fără 
giurământ. 

Atunce au pus pre Costantin Ruset vornic de Ţara de 
Gios, iar pre mine, loan Niculce biv-hatman, m-au pus 
vornic de Ţara de Sus şi pe Sandul Sturdze hatman şi pe 
Costache Razul spatar mare şi pe Andreeş Ruset visternic 
mare. Şi aşe s-au potolit acele calabalicuri. Fugit-au atunce 
Gavriil păharnic la Bugeag, şi multe vorbe rele au grăit 
cătră sultanul şi cătră hanul pentru Grigorie-vodă. Iar pre 
urmă l-au dat lui Grigorie-vodă de grumadzi. Ce Grigorie- 
vodă nu i-au făcut nici un rău! şi l-au iertat, nici s-au uitat 
la ocărâle ce-i făcusă şi la ponturile ce-i scrisesă Gavriil. 


1 Ultimele trei cuvinte, absente în ms. 253, sunt adăugate din ms. 53. 

Uitaţi-vă acmu, fraţilor, câtă ocară au avut Grigorie- 
vodă de la aceşti boieri atunce! Iar el i-au iertat, şi fără 
zăbavă, încă pe unii i-au şi boierit, de-au fost la cinstea 
dintâi. Un domnu strein, şi câtă milă au arătat! Iară după 
acee au trimis pre alţi boieri de-au stătut la giudecată cu 
tătarâi la Tighine. Şi multă cheltuial-au făcut păn” s-au 
aşădzat, mai îndoit de cât luasă el de la tătari. Şi au luat şi 
o bucată de locu de a Moldovii, din hotarul cel vechiu, cale 
de un ceas. 

Pre atunce, cu acele schimbări multe a vezirilor şi cu 
calabalicul tătarâlor şi cu amestecăturile acelor boieri, 
cădzusă ţara şi Grigorie-vodă la o mare datorie. 

Tâmplatu-s-au într-aceşti doi ani, la văleat 7239 şi 7240, 
de-au fost şi timpurile proaste, de nu s-au făcut pâine din 
Iaşi în sus, şi era şi foamete, dar nu pre mare. Agiunsese 
mierţa de mălai, în sus pe suptu munte, la 4 lei. Dar Grigorie- 
vodă, având mălaiu mult la Fălciiu şi la Chişănău, strânsu 
din uşor, da acelor oameni de la ţinuturile den sus câte 6 
potronici mierţa şi-i aştepta de bani pănă toamna. Şi încă 
au căutat câteva cară cu chirie, de-au încărcat pâine şi au 
trimis-o pre la târgurile den sus, la Roman, la Neamţu, la 
Botoşeni, la Soceavă şi la Cernăuţi, de o da oamenilor fără 
bani. Numai chiria îş plăti€, ce şi acee cu păsuială, dând 
întăi domnia chirigiilor, apoi, cu vremea, scotè de la acei 
oameni. 

Iară tot întru acestaş an 7240 arătat-au Dumnedzeu greu 
bănat asupra creştinilor, pentru multe păcateli şi fărădelegile 
noastre. Fără lipsă de pâine ce era, au mâncat şi lupii oameni 
pre suptu munte, la ţinutul Neamţului şi la Soceavă. Ce 
curund ş-au întorsu sfinţia sa mânia şi ne-au trimis iar 
linişte de cătră acele hieri sălbateci. Dar să spăriesă oamenii. 

Costantin-vodă, fecior lui Neculai-vodă, după ce l-au 

mazilit turcii şi l-au dus în Țarigrad, n-au plinit anul mazil 
şi iar au ieşitu domnu în Țara Muntenească la văleat 7240. 
Că atunce tot era Poarta neaşădzată, şi s-au tâmplat de-u 
cădzut un vezir, de-i dzice Topalii-paşa, prieten lui Costan- 
tin-vodă şi duşman lui Mihai-vodă. Deci cum au cădzut 
acel Topalu-paşa vezir, au şi pârât boierii munteni pre Mihai- 
vodă la acela, ştiind că i-i neprieten, pentru multe superi ce 
le face Mihai-vodă şi le strică obiceiurile, ca şi când au fost 
în Moldova, şi le iè mare sume de bani. Deci veziriul l-au şi 
mazilit, şi trimisesă să-i taie şi capul. Numai nişte prieteni 
a lui Mihai-vodă au agiunsu de-au dat ştire împărăției, şi 
aşe au scăpat. Şi l-au adus în Țarigrad viu şi l-au închis. 
Dar pre acel prieten grec, anume Venitura, ce-au dat ştire 
împărăției pentru Mihai-vodă, oblicindu-l veziriul, i-au tăiet 
capul. Şi tot n-ar hi scăpat şi Mihai-vodă, că trimisese 
veziriul de venisă câţiva boieri din Țara Muntenească de-l 
pârâè. Numai norocirea lui atâta au fost, că s-au tâmplat 
de s-au mazilit şi veziriul. Dar numai 4 dzile de-ar hi mai 
trăit veziriul, era baraiamul, şi atunce ar hi pierit şi el. 
Numai vrând Dumnedzeu, au ieşit de la închisoare deodată. 

Costantin-vodă, domnul muntenesc, viind în Bucureşti, 
s-au aşădzat cu bună pace de cătră toţi boierii şi le-au dat 
toate în mâna lor să chivernisască. Şi trăie tot cu linişte, 
nu ca la tată-său, Neculai-vodă, ce într-alt chip, foarte cu 
bună îmblândzire de cătră domnie. 

Scris-au Costantin-vodă la vără-său Gligorie-vodă, domnul 
Moldovii, ca să-i caute o fată di boieriu din Moldova, să-l 
logodească, ca să-i hie doamnă. Deci Grigorie-vodă cu mare 
bucurie au priimit şi cercând au aflat o cucoană, fată fecioară 
a lui Costantin Ruset vel-vornic, foarte frumoasă şi înţeleap- 
tă, anume Caterina, şi de bun neamu şi lăudat. Şi au făcut 
logodnă şi au trimis-o mai pre urmă cu părinţii săi şi cu 

alţi boieri, rudenii a ei, tocma la Bucureşti. Şi au făcut 
mare şi frumoasă nuntă domnească. La anul 7241 noievrie 
12 au fost nunta. După aceasta au scris Costantin-vodă cu 
mare mulţămită la Grigorie-vodă de slujba ce i-au făcut. 

Mihai-vodă, schimbându-să veziriul, şede cu pace la Ţari- 
grad şi oarecumu şi can cu nădejde de laudă asupra munteni- 
lor, făcând şi un ardzu viclean, dzicând că-i de la nişte 
boieri munteni. Deci veziriul au trimis să vie boierii, să ste 
faţă cu dânsul. Iar ei audzind, au şi fugit, unii în Țara 
Ungurească, alţii în Moldova, vădzând că-i cheamă la 
Poartă. Şi au datu ştire la Țarigrad cum toată ţara s-au 
încărcat, audzind de Mihai-vodă că iară îi să vie domnu. 
Iar împărăţia audzind, s-au mâniet şi au făcut pre Mihai- 
vodă surgun la Miidili, precum va arăta mai nainte vre- 
mea. Şi au cheltuit atunce Costantin-vodă la Poartă 1000 
pungi, ca să omoare pe Mihai-vodă. Şi turci[i] bani au luat 
şi nu l-au omorât. 

'Tot întru acestu an îndemnatu-s-au Grigorie-vodă anume 
că merge la primblare la Prigoreni, la vornicul Ioan Niculce, 
şi la Ruginoasa, la hatmanul Sturdze. Iară de la Prigoreni 
au trecut la Roman, de la Roman la mănăstirea Neamţul. 
Şi au scos icoana den mănăstire ş-au ţinut-o sânguri Grigo- 
rie-vodă cu mâna lui. Şi s-au închinat foarte frumos, cât 
să mera şi [Grigorie]-vodă şi turcii care era cu Gligorie- 
vodă. Şi călugării de la mănăstire dzâce că nu s-au închinat 
ace sfântă icoană ca atunce niciodată, agè frumos ca atunce. 
Şi de acolo, la Baie şi la Săcul, apoi la Slatina şi la Dragomir- 
na şi la Soceavă. Şi au umblat prin cetatea Socevii de-au 
vădzut-o. Apoi la Pobrata şi apoi la Păşcani şi la Ruginoasa, 
apoi s-au pogorât în Iaşi. Aşe într-o săptămână au umblat 


1 Ultimele două fraze sunt scrise de Neculce. 

de-au vădzut toate mănăstirile şi locurile şi satele boiereşti, 
ca să ştie cine cum să ţine. Măcar că cei proşti şi neagiunşi 
de minte huli€, dar acea primblare era de mare laudă şi 
folos. Că poate-fi de-ar fi mai zăbovit cevaş într-acest an 
cu domnia, ar fi arătat milă cu mănăstirile şi cu casele 
boiereşti. Că au strânsu cu cărţi pre toţi igumenii de pre la 
mănăstiri la Boboteadză, de le-au făcut căutare de câte 
moşii au şi cine le stăpânescu moşiile. Şi au dat poroncă să 
nu-i ştie că le sunt moşiile închinate pe la boieri, ce să şi le 
stăpânească ei. Şi au datu acel izvod la vel-logofăt, să le 
poarte de grijă. Şi li să adeverie că le va pune la o cale şi 
pre mănăstiri şi pre satele lor. 

Pănă acmu, în al şesele an a domniei lui Grigorie-vodă, 
în Țara Moscului este pace, şi ţine samoderjavia împărăției 
o nepoată de frate a lui Petru Alexiovici împărat, anume 
Anna, fiica lui Ioan împărat. 

Despre leşi, iarăşi pace. Silie Avgust craiu, pănă era viu, 
vădzându-se bătrân, ca să-i coronească leşii feciorulu, să 
fie craiu în locul lui. Ce leşii n-au priimit, măcaru că multe 
giuruinţă le adeveri€ craiul legilor, dar ţara n-au vrut. 
Murit-au şi câţiva domni leşeşti într-aceşti 6 ani a domniei 
lui Grigorie-vodă, tot capetele cele vestite şi tuspatru hatmanii 
leşeşti. Deci craiul încă, dacă au vădzut că nu priimescu leşii 
să-i coronească feciorul în locul lui, nici el n-au vrut să puie 
hatmani. Şi sede şi acmu oastea leşască fără hatmani, numai 
un rementariu, de poartă de grijă oştilor, anume Ponitovschii. 
Iar în cursul anilor 7241, în luna lui deche[m]vrie în 23 de 
dzile, murit-au şi acest craiu leşesc, anume Avgust, în târgu 
în Varşavă. Ce s-a mai face, va arăta vremea viitoare. 

Trecut-au şi un sol mare leşescu la Poartă, dar nu prin 
leşi, ce de la Hotin au mersu dreptu pre Pruti. Şi i-au 
trimis Grigorie-vodă conac şi boieri întru întimpinare-i la 

Totora, dzicând acel sol că merge pentru întemeietul păcii 
la Poartă, fiind împărăție noao. Şi numai preste iarnă au 
zăbovit, iar de primăvară iar s-au întorsu înapoi şi iar pre 
Prut au mersu. Şi i-au trimis Grigorie-vodă conac cu Sandul 
Sturdze hatmanul. Numai acmu craiul murisă, când s-au 
întorsu solul. 

Despre persi, împărăţia 'Ţarigradului tot încă au oaste, 
pentru acele târguri ce le luasă mai nainte, când să băte 
persii cu Merifeiz. Acmu Persul de Merifeiz s-au mântuit, 
cu moscalii s-au împăcat, iar cu turcii încă tot nu s-au 
aşădzat. Ce toate ce s-or mai lucra de acmu înainte vremea 
viitoare va arăta. 

Totu întru acestaş an era mulţi oameni den Ţara 
Rumânească şi din Moldova strânşi la Milcov. Şi cându era 
nevoi dincoace, ei fugie dincolo la munteni, iar când era 
nevoi dincolo la munteni, ei trece dincoace. Tot agè umbla, 
cu vicleşug. Iar Grigorie-vodă au trimis pre Enache aga, 
feciorul lui Costantin hatman, lazi de feliul lui, cu mulţi 
slujitori, fâcând veste că merge în gios la vădrărit. Şi aşe 
într-o dzi, fără veste i-au lovit şi i-au prinsu pre toţi. Şi 
rădicându-i de acolo, i-au adus în Iaşi, de i-au aşădzat, ca 
la vreo 2.000 oameni. Deci fiind atunce de cu toamnă frig, 
mulţi copii şi oameni bolnavi au murit pe drum de foame şi 
de frig. Şi după ce i-au adus în Iaşi, mulţi fugie. Şi trimite 
Grigorie-vodă de-i prinde şi-i da pre uliţă, ca să-i sparie să 
nu fugă, având gându ca să facă laşii mare, precum au 
dzis că sunt Bucureştii în Ţara Muntenească. Şi multu 
greu au tras bejenarii preste iarnă, că cădzusă o iarnă pre 
mare şi gre. De la 6 dzile a lui deche[m]vri[e] s-au început şi 
au ţinut păn” la 20 de dzile a lui martu, tot cu omăt, iar şi 
pănă-n Sfetâi Gheorghie tot frig au fost. Şi sfârşisă oamenii 
nătreţele, de agiunsese stogul de fân 10 sau 12 lei, şi încă 

nu să găsie. Perit-au multe vite a lăcuitorilor, iar aşeşi a 
bejenarilor au pierit mai detot, fiind nişte oameni neaşădzaţi. 

Iară când au fost în luna lui april în 13 dzile, în anul 
7241, au şi sosit veste de la terdzimanul la frate-său, la 
Grigorie-vodă, precum împărăţia au îmbrăcat pre căpichihăile 
lui cu căftane, ca să să mute cu domnia în Ţara Rumânească, 
şi Costantin-vodă, domnul muntenescu, să vie cu domnia 
aice în Moldova. Şi cum i-au nemerit acea veste, au şi 
răpedzit pre Enache aga în Ţara Muntenească, ca să apuce 
scaonul şi banii hârtiilor, înțelegând că au fost scos acolo 
hârtii pre ţară. Tot pentru lăcomie n-au mai aşteptat ca să-i 
vie turcu agă de la Poartă, cum au aşteptat vără-său Costan- 
tin-vodă. Şi rămăşiţile de aice au început a strânge tare, 
iar bejenarilor le-au dat voie să să ducă iar la urmă, la 
Focşani. Deci bieţii oameni, săracii, cum au audzit acea 
voie, cum au şi purces carii cum au putut, unii numai cu 
croşna şi cu copiii în braţă, ca vai de ei. Bogat blăstăm şi 
lacrămi vărsa asupra acelui Enache aga, ce le făcusă acea 
strămutare, şi asupra celor ce-ar fi dat, acel sfat! Şi cât au 
agiunsu la margine, nemică n-au zăbovit, ce-au şi trecut în 
Țara Rumânească. Că Grigorie-[vodă]! indeadins îi slobodzi- 
să, ca să treacă în ţara lui, vădzând că să duce şi el acolo 
domnu. Şi au pus căimăcami în leşi, anume pre Costantin 
Costache vel-logofăt şi pre Costantin Ruset vel-vornic, socrul 
lui Costantin-vodă. Şi încă turcul de la Poartă tot nu venisă, 
nici la Grigorie-vodă, nici la Costantin-vodă. Lucru de mirat 
pentru Grigorie-vodă, omii grabnic la socoteala lui, a-ş 
scorni singur în ţară că nu-i domnu. Nu să teme că-ş va 
aduce vro primejdie capului său şi ţărâi, fiind el împizmuluit 
şi cu tătarâi. Ce aceste aduce ce grabă şi mândreţe! 


1 Adăugat de mine. 

Iară după ce-au trecut 7 dzile, la săptămâna sosit-au şi 
capegilar-chihaies a împăratului de la Țarigrad, cu căftan, 
la Grigorie-vodă, să margă să fie domnu în Țara Rumâneas- 
că, şi Costantin-vodă, domnul muntenescu, să vie aice în 
Moldova. Deci Grigorie-vodă i-au ieşit înainte cu alaiu şi 
cu toţi boierii la Valea Adâncă. Şi împreunându-să acolo, 
au venit pănă la Iaşi, şi au cetit fermanul în Divan şi i-au 
pus căftanul în spate. Insă boierii n-au mersu să-i sărute 
mâna, nefiind domnu aice, ce numai cătră turcu s-au închi- 
nat, după ce i-au cetit fermanul. Şi ieşind Grigorie-vodă 
den Divan, au intrat în casele dinlontru depreună cu capegi- 
başe, turcul. Şi acolo s-au împreonat şi boierii cei mare cu 
turcul, mulţămind împărăției. 

Iară a treia dzi au pornit pre capegi-başe, turcul, şi cu 
tot agărlâcul ce-au fost mai greu pre Bârlad. Iar Grigorie- 
vodă, luni, în dzioa de Sfeti Gheorghi, s-au pornit din Iaşi 
pre la Târgul Frumos, pre Siret, cu de toate ce i-au trebuit 
la toate conacele, păn” la Focşani, şi au trecut în cee parte 
la gazdă. Aşijdere şi Costantin-vodă s-au rădicat din 
Bucureşti şi au trecut în ceasta parte la gazdă, tot într-o 
dzi luni, april 30 dzile. 

Iară doamna Ruxandra, muma lui Grigorie-vodă, au 
mersu în gazdă osebi la o mănăstire a socru-său, a lui 
Grigoraşco Ghica-vodă bătrânul. Deci Costantin-vodă au 
mersu de s-au împreonat cu mătuşe-sa, cu doamna Ruxan- 
dra. Aşijdere şi Grigorie-vodă, ştiind de Costantin-vodă, 
au mersu şi el la gazda maică-sa, şi acolo s-au împreonat 
domnii amândoi. Apoi a doa dzi au mersu şi unul la altul, 
de-au vorovit ce le-au trebuit de toate. Apoi au făcut şi 
Divan, cineş în ţara lui. Apoi gioi, în dzua de Ispas, maiu 
în 3 dzile, au purcesu cineş cătră scaonu-ş. Domnit-au 
Grigorie-vodă Țara Moldovii 6 ani şi 7 luni. 

Era acestu domnu Grigorie-vodă la stat mic şi supţire, 
la faţă uscat. Numai era cu toane, atâta cât la unele să 
arăta pre harnic, bun şi vrednic, milostiv şi răbdătoriu. Şi 
în viiaţa lui era tot cu mese mari, cu cântări şi cu feliuri de 
feliuri de muzici în toate dzilele. Pre de ave vro treabă 
mare, să nu iasă la câmpu, ca să facă veselii cu naiuri şi cu 
cântece hagimeşti şi cu mulţi peilevani măscărici. Şi pre 
boieri totdeuna îi poftie să fie cu dânsul la primblări. Şi 
dacă ieşie la câmpu, era pre lascav şi darnicu. 

Iară pre une locuri i să arăta lucrurile de blăstămăciune. 
Că să potrivi€ unor boieri, sfetnici ai lui, cari-i ave, 2 greci 
şi un moldovan, anume Costantin Psiolu hatman şi cu fiiu- 
seu Enache aga, lazi de neamul lor, oameni tirani şi curvari, 
iar din moldoveni ave pre Sandul Sturdze hatmanul, omiă 
viclean şi închis la inima lui şi lacom. Acesta îndemna pre 
Grigorie-vodă tot la luat, şi pre toţ boierii moldoveni îi 
sărăcie şi-i depărta de cătră mila domnească, ca să fie 
numai el frunte şi de cinste. Care fapte a Sturdzii, trecându-să 
la Grigorie-vodă, multe bunătăţi a domnului întuneca şi le 
strica. Stinsese mazilii şi ţara şi mănăstirile detot, cu obiceiele 
ce găsisă în ţară, scoasă de alţi domni, mai nainte de dânsul. 
Şi acee domni, de le şi scornisă, le ţine câte un an, doi şi le 
părăsie€. lar Grigorie-vodă, aflându-le în ţară, toate le 
grămădisă la un loci. Şi scote văcărit, hârtii grele, vădrărit, 
desetină, civerturi mare. Într-un an au scos şi pre ţigani 
hârtii grele. Scos-au o dată şi pre preoţi un bir, ce-i dzice 
mucar€, de agiunge pe preot, cât de sărac, trei galbeni, iar 
pre cei mai frunte şi 8 galbeni i-au agiuns. Dentru care nu 
puţin blăstăm i-au rămas. Şi nemărui rădicătură nu făce. 
Lua sume mare de bani în toţi anii domnii lui de la săraca de 
țară, ca la 1.500 şi mai bine pungi de bani pre an, de au 
rămas mazilii şi ţara stânşi den sfatul acestor trei boieri. 

Într-un rând iertasă Grigorie-vodă pre mazili şi pre mănăstiri 
de dajde şi au învăţat pre Sturdze să facă ispisocii de întăritură. 
Iar Sturdzii neplăcându-i această milă de iertare mazililor, ca 
un lacom de fire au făcut un ispisocu şi au pus numai giumătate 
de mazili, iar pe giumătate i-au dat la ţărănie, pentru ca să 
facă vrajbă în mazili. Şi aşe cu acest mijlocii făcând vrajbă 
între mazili, s-au mâniet Grigorie-vodă şi au ruptu ispisocul. 
Şi au întunecat Sturdze această bună faptă şi milă domnească 
asupra mazililor, ca să nu s-îndreptedze, să fie tot săraci, să 
poată a le cuprinde moşiile şi ocinele şi a pune nume rău 
domnului. Şi agè îl sfătuie şi-l purta ei, că cui să căde să de 
el îi lua, şi cui să căde să-i ièi elu îi da. 

Era acestu domnu şi curvar. Multe ţiitori fete mari ţine 
şi apoi le îndzăstra şi le mărita, cu haine, cu odoară, ca pre 
nişte fete de boier. Numai nu să amesteca la fete de casă 
mare, ce de căpetenii mai de gios. Şi ave doamnă şi cuconi, 
şi nu să rugina, de-ş făce casa de ocară un om mare ca 
acesta. Precumi şi oamenii lui, Costantin hatman cu fiiu- 
seu Enache aga, aşijdere făce, încă şi mai multe. Şi alţi 
greci a lui, toţi. Şi la toate era desfrânat. Curtea lui poftie 
să fie totii îmbrăcată. Pre nime din boieri să nu-i audză 
jăluindu-să că-i scăpat sau olecăindu-să că sunt timpurile 
grele şi nu s-au făcut roadele, că să foarte mânie, şi la 
mânie era foarte grabnici. Şi nici sfetnicii lui nu-i îndrăzni€, 
cându era mânios. Dară să întorce curundu. 

La giudecatţă îi păre că giudecă foarte bine, şi cumu-i 
păre, agè rămâne. Şi pre urmă, deşi vede că au greşit, nu 
întorc, ce, agè dându carte de rămas, rămâne, cât de lao 
vreme părăsisă oamenii a mai veni la Divan. De era vreun 
ţăran îngreuiet la bir, nu-l mai scăde, ce agè da păn-istovie 
tot ce ave. Da sume mare de bani la Poartă şi turcilor agi 
ce vini€ de la Poartă cu trebi. Căruia era să-i de o pungă de 

bani îi da cinci, şese, tot ca să-l laude la Poartă, iar de 
săracii ţărâi nu-i era milă. De să clintie păn-afară den 
târgu sau păn” la vreun boier, tot cu căruţa cea de cupărie 
după dânsul. Că preste tot ceasul be ori vin cu pelin ori 
vutcă. Şi încotro merge, tot cu gloată, ca doao, trei sute de 
slujitori, şi alţii să fie cu dânsul. Cu puşca da pre bine. 
Greci mulţi adusese în ţară, de mânca lefe tot din visterie. 
Şi câte diregătorii la margine, tot greci le ţine, iar boierii 
de ţară era numai cu numele, că la nemică nu-i mai întreba. 
Numai cu sfatul acelor trei boieri, ce vre să facă făce. Dar 
ave şi trecere mare la Poartă, cât pre turcii balgii din ţară 
foarte-i înfrânasă, şi să teme de dânsul, de nu pute face 
zapt oamenilor întru nemica. Pociu dzice că Grigorie-vodă, 
precumu-i era firea, de-ar fi avut niscai oameni cu frica lui 
Dumnedzeu pre lângă dânsul sfetnici, ar fi fost de mirare 
şi de pomenire Grigorie-vodă în domnii cei de frunte şi de 
laudă, iar nu cu cei de hulă. 

Iară când au trecut din Moldova în Ţara Rumânească, 
mulţi feciori de boieri den moldoveni au luat cu dânsul, de 
i-au dus la munteni, dzicând că i-să dragi moldovenii şi va 
să-ş facă pomană. Ce va mai face, vremea viitoare va arăta. 
Iar acmu, lăsând istoria lui Grigorie-vodă, venim cu rândul 
la istoria lui Costantin-vodă, ce-au venit în Moldova. 

Cap. XXIII 


DOMNIA LUI CONSTANTIN-VODĂ, FIIUL LUI 
NECULAI-VODĂ MAVROCORDAT, VLEATO 7241 MAI 7 


După ce-au purces Costandin-vodă de la Focşani, venit-au 
toată boierimea şi mazilii Țărâi Moldovii împreună cu dânsul 
din conac în conac, cu pace şi cu cinste şi cu multă gloată. 
Şi agiungând aproape de scaon, ieşitu-i-au înainte caimacamii 
cu toţi boierii şi slujitorii şi cu alţi orăşeni tocma la Valea 
Adâncă, de s-au împreonat după obiceiu, aducându-l cu 
frumoasă politie păn” la Sfetâi Nicolaie, unde l-au întimpinat 
mitropolitul ţărâi chir Antonie cu alţi episcopi şi cu tot 
clirosul besericii. Şi intrând în beserică, l-au blagoslovit 
spre domnia Moldovii, şi ieşind din beserică cu tot senatul, 
au intrat în curţile domneşti şi au şădzut în scaon. 

Iară a treia dzi, după ce s-au aşădzat în scaon, boierit-au 
pre aceşti boieri cari-i scriu mai gios. Pus-au pre Costantin 
Costache logofăt iarăşi vel-logofăt, pre Sandul Sturdze, ce 
era hatman, l-au pus vornic mare de Ţara de Gios, pre 
Iordache Ca[n]tacuzino Deleanul vel-vornic de Ţara de Sus, 
pre Costantin Ruset vornicul, ce era socru domnului, l-au 
pus hatman, pre Mihălache Ruset, ce era văr primare cu 
domnul, l-au pus postelnic mare, pre Andreeş Ruset spatar 
mare, pre Iordache Ca|n]tacuzino Păşcanul ban mare, pre 
Iordache Ruset Cilibiul păharnic mare, pre Toader Păladi 

vel-visternic şi pre Ioan Bogdan vel-stolnic, pre...,! feciorul 
lui Iordache sulgeriul, vel-comis. Aceşte era boierii lui Costan- 
tin-vodă dintâi. Însă nu toţi după orânduiala lor, cum să 
căde, s-au pus, ce mai mulţi după mită. Fiind domnul tânăr 
şi neştiind rândul ţărâi, au apucat unii cu dări la musaipi. 
Şi aşădzându-să aceste boierii, au lăsat domnul visteria şi 
chevernisala ţărâi în sama boierilor, să chivernisască ei cum 
or şti nevoile ţărâi, după obiceiul vechiu, cum au fost mai 
întâiu, nu cum era la Grigorie-vodă, să chivernisască numai 
Sandul Sturdze cu doi greci, ce au lăsat în sama tuturor. Ce 
pre cât a ţine va arăta vremea viitoare. Venit-au şi cu acest 
domnu şi mai mulţi greci decât la Grigorie-vodă. 

Atunce la domnia noao, la banii steagului, găsindu boierii 
hârtiile gata de la Grigorie-vodă, scos-au hârtii frunte de 4 
ughi, mijlocul de 3 ughi şi de 2, coada de un ughi, fără 
năpăşti. Iar apoi după aceasta scos-au pre ţară civerturi. 

Iar la divanuri, oricum să păre că să pricepi mai bini 
decât Gligori-vodă a giudeca, să ispite să să pui şi împotriva 
boierilor, unde socote că giudecă strâmbu boierii. Şi-n toate 
dimeneţile ave obicei de chema boierii di le da cafe, şi nu 
numai celor cu boierii mari, ce şi la o samă di boieri mazili. 
Cari au fost boieri mari îi chema di le da cafe, le arăta 
politică di cinste mari. Dară aşe, în scurtă vremi, piste 2, 3 
luni, şi născu zavistie şi lăcomie, după cum îi obiceiul lumii 
aceştie. Că din boierii noştri, din moldoveni, începură unii 
a să lipi cu-mbunături pintre greci, a arăta drumuri şi căli 
di răutăţ, cu ce ar lua bani mai mulţi din ţară. Şi stricară 
legătura şi blăstămul ce făcusă Gligori-vodă milă boierilor, 
di da disetină din dzeci stupi un leu, iar acmu făcură di 
dară ţărăneşti, de dzeci stupi 22 potronici şi civerturi pi 


l Loc gol în manuscrise. 

ţară totii odată. Iar di toamnă au scos văcărit şi vădrăriti 
totu odată, şi di iarnă civerturi şi hârtii, iar di primăvară 
pogonăriti şi coniţi, câti 8 potronici di vită, ca şi văcăritul. 

Aceste toati nevoi într-un an le-au luat. Şi-ncepu obicei, ca 
şi la Gligori-vodă, de nu mai întreba pre alţi boieri di ţară. 
Numai c-un moldovan şi cu grecii să sfătuie, anumi Toadir 
Păladi vel-visternic, di făce cum îi era voia. Şi s-învrăjbiră şi 
domnii foarti tari, fiind veri primari. Că umbla Costantin- 
vodă să scoată pe Gligori-vodă din domnie, din Țara Româneas- 
că, să margă iar Costantin-vodă în locul lui Gligorie-vodă în 
Tara Românească, şi aice în Moldova să pui pe vără-suu, 
Mihălachi postelnicul, domnu în locul lui. Iar Grigorie-vodă, 
simțind faptile lui Costantin-vodă ce umbla, silie să scoată pi 
Costantin-vodă şi să pui pi Mihai-vodă domnu în locul lui 
Costantin-vodă. Că Mihai-vodă, după ce i s-au plinit un an, 
l-au scos din surgunie. Şide în Țarigrad la casa lui. Numai el 
nu să pre trăge în Moldova, vădzând că să sfădesc domnii 
amândoi, socotindu ca doară a apuca domnia în Ţara 
Românească. Vai de aceste 2 ţări creştine, cu aceşti domni 
străini! Ce di amar di bani dau pentru vrăjbile celi ticăite a 
lori! Păladi Toaderu vel-visternic, fiind nepot lui Mihai-vodă 
şi cu atâte rudi, îi păre bine di acesti vorbi că sunt între 
domni şi mai mult îndemna la jacuri şi la vrăjbi. Făcându-să 
prietin domnului, şi nicunoscându-l, domnul gândie că-i esti 
prietin. Dar elu altele socote în inima lui, ca doar s-ar spargi 
ţara şi să s-audă la Poartă, să-ş de domnul în cap, să vii 
Mihai-vodă domnu, fiindu-i unchiu. Şi era cu doă feţi, 
arătându-să cătră boieri că-s vinovaţi grecii. 

Greci, prăcum s-au scris că era mulţi, ei toati boieriile şi 
pârcălăbiele şi vămăşiile celi di pi margini, cu agonisit, tot 
ei le cuprinsesă de le-au luat, iar boierii di ţară nu pute 
încăpe la nimică. Şi toţi ave lefi mari de la visterii, şi vo 

dzeci ţiitori măritati a tătâni-său, bărbaţii lor tot cu lefe şi 
cu boierii. Era aşijdere un frate a lui, anumi lancul beizade, 
cu mari cheltuială, că ave câte 10, 15 lei leafă pe dzi, fără 
alteli. Şi maştehă-sa iarăşi cu mari cheltuială, că ave gre 
casă, cu multi roabi, di li îmbrăca şi li mărita, tot cu 
cheltuiala ţării, şi osăbit şi leafă pe dzi 15 lei!. 

Şi tâmplându-să de era vrajbă între leşi cu moscalii, 
vine mulţi turci la Hotin şi la domnu, şi tuturor le da 
daruri cât nu li să cădă, ori cu treabă, ori fără treabă. 
Măcar că şi Grigorie-vodă da la turci mult şi făcusă obiceu 
mult, nu ca alţi domni, el da mai înainte, iar acesta da 
îndoită di cum da Gligorie-vodă, cari Dumnedzău ştii ce di 
greu era pi ţară, tot ca să-l laude turcii la Poartă, că-i 
buni, ca s-apuci iarăşi domnia la munteni. 

Mai dinainti vreme, alţi domni, când vinie un agă pre 
mari, di-i da un povodnicii şi o pungă de bani, mult doă, 
iar la ceielanţi mai di gios le da câte un postav, şi unora şi 
câti un aclaz, şi altora câte o sută de lei, câţi o sută cindzăci. 
Iar mulţi bani da numai cari vine cu treabă la dânsul, iar 
care trece, nu le da nimic. Şi boierii moldoveni totdeauna 
merge la Poartă, di jăluie nevoile şi lua sama capichihăilor, 
şi nu să făce nici a patra parte? cheltuială cât să face acmu. 

Agiuns-au osândă pe biata Moldovă, că tot le dzâce că 
nu să mai satură di domni, iar acmu, de când au stătut 
domni străini, le agiunge, de nu li vine şi altu amarŭ şi 
mai cumplită. Numai cum a hi mila lui Dumnedzău, la 
atâta au rămas, iar altă putinţă nu mai esti, că boierii la 
Poartă nu vor să margă, că nu-i lasă domnii’. Capichihăile 
fiind greci, cât dzâcu c-au cheltuit, atâta le dau, şi n-ari 

1 Ultimele opt cuvinte sunt scrise de Neculce. 

3 Ultima propoziţie este scrisă de cronicar. 

gură ciniva să li dzâcă ceva sau să li ie sama, ce dzâci că 
suti di pungi şi mii au cheltuită. Turcii ce vinu, tot 
belacoasă, ceasornici di aur, fuzâi, cai cu şeli, cu rafturi, 
suti de lei, mii de ughi le dau. 1.700—1.800 de pungi de 
bani să ièu din ţară acmu, iar mai înainti, la domnii trecuţi, 
mai multu di 400—500 pungi nu să lua. Şi altfel di ţară 
era, întemeietă, nu ca acmu. Oh, oh, oh! vai, vai, vai di 
ţară! Ce vremi cumplite au agiunsu şi la ce cumpănă au 
cădzut! Doar Dumnedzău di a faci milă, pre cum au făcut 
cu izrailitenii, cu Moisei prorocu, de-au dispicat Marea Roşie. 
Aşe să facă şi cu tini, săracă ţară! La ce obiceiuri ai agiunsu, 
ca să scapi dintr-aceste obiceiuri spurcati! 

Domnul încă, după ce s-au cruntat într-acesti lucruri 
cari am pomenitu mai sus, şi uşile ş-au încuiet, şi hirea şi 
divanurile ş-au schimbat într-altu fel. 

Iară la al doile şi al triile an a domnii lui Costantin-vodă 
scote câţi 2 văcărituri pe tot anul şi hârtii şi şverturi mulţime. 
Numai disetina pi boieri iarăşi au lăsat-o mai pi urmă să hie 
din dzeci un leu, pre cum era şi la Gligorie-vodă. 

Aşijdere au făcut testament mănăstirilor, preuţilor di 
ţară şi mazililor, di le-au rădicat dajdea, să nu de nemică. 

S-au început a arăta şi dragosti şi milă cătră mazili ş-a 
rădica câte cevaş din văcăritu, temându-să ca să nu fugă 
în Țara Muntenească, la Gligorii-vodă. Că Gligorii-vodă 
tot triimite la boieri şi la mazili, di-i chema să vii în Ţara 
Muntenească, ca să de pricini că să spargi ţara, ca să 
mazâlească pe Costandin[-vodă]!. Oblicind Costandin-vodă 
acesti lucruri, au început a slăbi pe mazili din dări, şi 
boieri[|i] a-i ţine mai bine, pentru ca să nu fugă, iar pi ţară 
ce pute, tot lua. Şi triimite la Poartă mulţime di bani, di da 
musaipilor împărăteşti. Şi s-au agiuns Costantin-vodă cu 


1 Adăugat de mine. 

toate căpiteniile turci de pe Dunări, di-au pârât pe Grigorie- 
vodă la Poartă. Şi atunce fiind un viziriu nou, anume 
Smail-paşe, neavându treciri la Poartă, au isprăvit cei dinlun- 
tru iarăş domnia lui Costantin-vodă, să margă în Țara 
Muntenească, c-au dat 1.400 pungi. Iar pi Grigorie-vodă 
n-au putut să-l mazilească, ce l-au mutat iarăşi în Moldova. 
Şi păn-a s-aşădza domnii în scauni, s-au schimbat şi acela 
vizir. Deci, după ce s-au aşădzat în scauni, au şi-nceputi a 
să sfădi şi a să pâri la Poartă unul pe altul în vedeală. Că 
Costantin-vodă, cum i-au vinit veste să margă domn la mun- 
teni, cum au şi păzit de ş-au făcut mărturie de la un cadeu 
de Hotin, ce să tâmplas-atunce la Ieş, şi de la boierii caima- 
cani, cum că le-au fostu bun şi n-au luat nimic de la ţară. 
Iar Gligori-vodă, viindu pe drum încoace, cum au înţeles 
de acel lucru, cum au răpedzit cu scârbă la caimacani. Şi 
caimacanii vădzindu aşe, îndat-au răpedzit ţară la Hotin, 
la Tighine, la Baba la sarascherul, de-au pârât tare pe 
Costantin-vodă, că i-au pustiit şi i-au jecuit, şi nimică nu i-au 
putut strâca atunce.! Cari mai pi urmă, vremi viitoare, s-or 
scrii la rândul său. lar capigi-başe, cari vinisă întâi să 
schimbe domnii, n-au apucat să margă la Poartă, ce au 
vinit alt capigi-başe di la viziriul cel nou, di l-au pus în heră 
şi i-au luat darurile ce-i didesă domnii, şi au adus altă 
înnoire domnilor. Şi au luatu şi acesta alti pocloani. Era 
bogati conaci şi-nvăluituri în biata ţară. Şi mutându-să 
domnii, n-au vrut să să tâmpine ca întâi, ce au păzit şi au 
trecut Grigorie-vodă pi Siret şi Costantin-vodă pe Bârlad. 

Într-aceşti 2 ani pol ce au fost la Costantin-vodă, bişuguri 
n-au fost nici în pâne, nici în stupi, nici vândzare în nimic. 
Şi moarti în viti încă era, di mure vitele, şi văcărită pe vitele 
moarti lua. Numai la mazilia lui viile au rodit bini. 


1 Ultimele trei fraze sunt scrise de Neculce. 

Acest domnu Costantin-vodă era un om prè mic de stat, 
şi făptură proastă, şi căutătura încrucişetă, şi vorba lui 
înecată. Dar la hire era nalt, cu mândrie vre să s-arete, dar 
era şi omilenic. Cazne, bătăi rele la oamini nu făce, nici la 
singe nu era lacom, şi răbdător mult. Îi era dragă învăţătura, 
corăspundeţii din toati ţările străine să aibă, pre silitor 
spre veşti, ca să ştii ce să faci pintr-alte ţări, ca să 
dobândească numi lăudat la Poartă. Minciunile îi era pre 
drag a li asculta, numai nu era pre grabnicii a faci rău. 
Giurui€ pre mult unora şi altora, dar la mai mulţi nu da 
dintr-aceli giuruinţă. Era om di-l întorce şi alţii. 

Aşè socotescu, acestu domnu, di n-ar hi avutu această 
casă gre a tătâni-său, cu mulţime de mâncăi, şi să nu-i hi 
fost gândul cu pizmă să scoată pi văru-său Grigorie-vodă 
din Țara Muntenească, n-ar hi fost atâta jac în ţară, că pe 
mănăstiri şi pre popi îi iertasă de dajde, şi s-ar hi pomenit 
numile lui în numele domnilor celor buni şi aleş. Numai 
zavistia lăcomiii, pentru ca să margă iar în Țara Munteneas- 
că, fiind acè ţară mai bogată, şi să-ş izbândească inimii 
asupra văru-său, lui Grigorie-vodă, şi mult îndemnându-l 
şi maştihă-sa, doamna tătâni-său, şi musaipii lui fiind mulţi, 
că nu să pot chivernisi într-această ţară a Moldovii, fiind 
slabă, ce sta di dzi, di noapti asupra lui numai să margă în 
Țara Muntenească. Şi aşe au rămas cu nemulţămiri dispre 
'Țara Moldovii. Ce mai pre urmă mergându, precum va hi şi 
aceştii ţări, viind la vârsta bătrâneţilor, vremea viitoare va 
arăta. Că mai mulţi domni din buni să fac răi, iar din răi 
să să facă buni, puţini să află. 

Să lăsăm di acmu pre Costantin-vodă şi să scriem di celi 
străine ce s-au făcut în 2 ani pol în dzâlile lui. După ce-au 
murit craiul Avgust, stătut-au leşii vo giumătati an la sfat, 
pi cini ar socoti să pui crai. Deci unii alege dintre dânşii, 

din cinci domni să pui crai pe unul, iar alţii dzâce să aducă 
pi Lişinschii de la franţoj, să-lu pui crai, că este socru 
craiului franţujesc şi li giuruieşti mulţime de bani domnilor 
şi mulţime di lefi slujitorilor de câţva ani trecuţ, carili să 
cheamă zasluga. Socote că le-a fi de folos, c-a da oasti 
agiutor Franţozul, di or sta împotriva moscalilor ş-a 
Neamţului, când or vre să li strâce volnicia, ş-or ave agiutor 
şi pe Turcu, că Turcul esti la o legătură cu Franţozul. Iar 
di or puni dintre dânşii, n-ori ave agiutor di la nimi, şi i-or 
strâca moscalii şi nemţii, când n-or gândi ei, şi li-or strica 
volnicia. Şi la acest sfat, să pui crai pe Lişinschii, era 
îndemnător Iosif voievoda Chiovschii, fiind văr primare cu 
craiul Stănislav Lişinschii, şi cu tot neamul lui Potoceştii. 
Iar altă samă de domni leşeşti să agiunsesă cu moscalii şi 
cu nemţii şi trăge să pui pe Frederic, ficiorul craiului Avgust. 
Şi dzâce că dintre dânşii nu-i bini, că-s săraci, şi de-or vre 
să să scoali asupra lor cineva, n-a ave cine li agiuta. Pe 
Lişinschii iar nu-i bine să-l pui, că Franţozul esti diparti, şi 
Moscalul şi Neamţul nu priimeşti, fiind prietin Turcului, şi 
or vini oşti moschiceşti şi franţujeşti ş-or faci mari rău tari 
ţării. Deci stându aşè mult la sfat, era şi solul nemţesc şi 
solul moschicesc acolo la Varşavă, şi strânsă multă oasti 
leşască. Iară voievoda Iosif Chiovschii şi cu neamul Potoceştii 
au scris pi taină la craiul franţujesc şi la Lişinschii ş-au 
adus pi Lişinschii fără veste în târgu la Varşavă. Şi numai 
într-o dzi nu l-au arătat, iar a doa dzi au şi ieşit în videală, 
şi au şi-nceput a striga Potoceştii şi a i să închina lui şi a 
dzâce «crai nou, crai nou, crai nou, vivat!», şi atunce cu 
toţii în grabă a s-închina şi a-l priimi de crai. Iar solul 
moschicesc au ieşit din Varşavă ş-au purces asupra Litvii ş-au 
răpedzât la oastea moschicească, că sta gata în Smoleanţca. 
Şi-ndat-au şi trecut oastea, de-au intrat în Litva, iar domnii 

şi boierii din Litva au şi-nceput a fugi din Varşavă ş-a 
alerga la oastea moschicească ş-a ţine cu moscalii împotriva 
lui Lişinschii. Iară domnii şi boierii din Ţara Leşască, 
vădzând că să disparti di dânşii, s-au şi făcut în trii părţi. 
Unii alerga la moscali, iar alţii s-au dat în gios, în preajma 
Hotinului, nădejduind c-or vini turci să le agiute, iar o 
samă de domni şi cu craiul Lişinschii s-au dus de-au intrati 
în cetatea Danţca, cu o samă de domni leşeşti, aşteptând să 
li vii oaste franţujască într-agiutori. Dar moscalii au umplut 
Țara Leşască: unii au intrati di la Smoleanţea, unii di la 
Chiov, unii di la Riga, alţii cu vasă di la Mare Balticu, şi s-au 
dus la Danţca, şi s-au tâlnit la Danţca cu câtiva mii de 
franţoj, şi i-au bătut pe franţoj. Apoi au mersu dzeci mii 
di moscali la Danţea şi, apropiindu-să di cetate la poartă, au 
şi aprinsu din cetati un lagum, ş-au pierit mai toţ acei moscali. 

Iar dipe acee, vădzând moscalii tabăra lor, ş-au şi gătat 
cu temei oasti întemeietă 40.000 ş-au mers întinsu la 
Gdanţca. S-au început a bate cetatea cu cumbarali s-au 
fărmat pre rău cetatea. Iar cei din cetati s-au spărieti, 
socotindu că n-or pute să ţii cetatea. Ce-au căutat numai a 
faci ponturi di paci şi a s-închina şi cu multu dar pentru 
oştile moschiceşti ce perisă. Şi domnii leşeşti cari era în 
cetati încă să n-aibă nici o nevoi dispre moscali, să margă 
şi să s-închine craiului Frederic. Şi cu această tocmală au şi 
deşchis porţile, ş-au intrat moscalii în cetati. Iară craiul 
Lişinschii, mai înainte, când să băte, de era încungiurată 
Gdanţeca di moscali, au făcut meşterşugii c-un păscar. C-au 
mers acel păscar cu peşte la acela ghinărar cari era mai 
mari pe oştile moschiceşti, ş-au făcut ocaz di la ghinărariul 
Lis, cari era mai mare pe oastea moschicească, ca să poată 
umbla cu 2 oameni pe mari, să prindă peşte, ca s-aducă 
totdeauna peşte ghinărariului Lis. Şi credzându-l ghenăra- 

riul, i-au dat ocaz di volnicii a umbla la peşte. Deci craiul 
Lecinschii s-au şi îmbrăcat în haine proasti, împreună cu 
păscariul, ş-au şi purces pi apă să prindă peşte, făcându-s-a 
prindi peşte, păn-au ieşit din străjile moschiceşti. Şi ieşind 
la margine, la un satui, au şi nemeritù nişte căzaci di donţi 
umblând pentru hrană. Iar Lişinschii s-au şi suit pe un 
cuptor, făcându-să bolnav. Ş-audzind căzacii gemând, nici 
în casă n-au vrut să intre, temându-să de boli. Iar Lişinschii 
au facut cum au putut ş-au mersu păn-în hotarul prusesc 
şi, agiungând în hotarul prusescu, n-au putut să să mai 
tăinuiască, ce au căutat numai a spuni. Şi oblicind craiul 
prusesc, l-au şi luat la sine în dragosti, şi de toati ce-i 
trebuie îi da şi ca pi un crai îl ţine. Numai în pază sta, ca 
să nu scapi nici într-o parti, căci esti colegatur Neamţului 
şi prietin Moscalului. Şi au rămas acole. Precum va mai fi, 
vremea va arăta. 

Iar moscalii, după ce au aşădzat Gdanţca, au lăsat oasti 
puţină pe margine, de-or vini niscai franţoj, să să poată 
apăra. Şi cee oasti s-au înturnat iarăşi în Ţara Leşască 
asupra leşilor. Pe undi găse obuzuri leşeşti, să tot băte şi-i 
tot biruiè pre leşi. 

Atunce s-au şi coborât şi craiul Frederic cu oasti din 
Sacsonia, cu saşi ca la 30.000 oşteni, la Varşavă, la scaonul 
crăii leşeşti. Iar pe oastea moschicească, capete mai mari 
era aceşti ghinărari, anumi Lis şi Bero şi Zagraţchii şi 
Hesenburgu şi Cotuş Minuh şi Masurlisu şi Vejbahu. 

Aceşte ghinărari era ciniş cu obuzul său, câţi 15.000— 
20.000 di moscali la un obuz, osăbit di căzaci şi de donţi şi 
de saşi. Iară leşii, păn” la o vreme, tot umbla din locui în 
loci şi nu s-închina moscalilor, nădejduind ca doari le-ar 
veni agiutor di la Franţoj şi de la turci. Şi pre unii din leş 
boţându-i moscalii, au trecut şi olatul Hotinului. Iar turcii 

nu le da agiutori, căci să băte cu cazâlbaşii, or nu să pute 
încrede cu leşii. Fără câtu au triimis puţini spahii şi un 
soltan la margine, la Hotin, de sta di pază, să nu facă vun 
meşterşug Hotinului. Şi aşe au stătut lucrurile amestecati 
2 ani. Şi vădzând leşii că n-au nici o nedejde ş-agiutor nici 
di o parti, au începutui a s-închina, păn” s-au închinat tot 
la craiul Frederic, ş-a-l priimi crai. Iar pe craiul Lecinschii, 
cu tocmală l-au trimis Prusul pe apă la ginerele său, la 
Franţoj.! 

Deci şi craiul Frederic i-au priimit cu dragosti şi i-au 
boierit, cari nu era boieriţi. Şi au pus hatman coroni pe 
Iosif voievoda Chiovschii, cari era temiială zorbalâcului cel 
mai mari, şi hatman polni pi Braniţchii şi hatman vilchi 
litovschii pre Ragivir şi hatman polni de Litva pe Vişnoveţ- 
schii. Şi au rămas lucru păn-acmu aş, păn” la let 7244 
feurar 1. lar moscalii au rămas ca la 30.000, şi saşi ca la 
20.000 în Țara Leşască, iar alţi moscali s-au dus în gios la 
Poltava în preajma Azacului. Că hanul s-au rădicat de-au 
purces cu toată puterea din Crâmu, să margă pe la cerchej 
să treacă munţii asupra cazilbaşilor pe la Dervent. Şi 
prindzând de veste cazilbaşii, nu i-au lăsat să treacă, şi au 
zăbăvit toată iarna acolo, pe la cercheji. Şi cât au zăbăviti 
la cerchez, au început a face mistecături şi tulburări în 
hăniele cele de suptu Moscu, ce-s la Căzan şi la Hastrahan, 
a-i pune hani şi bei şi lacumiţ?. Şi s-au întorsu iarăş înapoi 
la Crâm. Ce şi moscalii încă stau mulţi, boţiţ la marginea 
lor, în prejma lor. Numai hanul, de toamnă, când au trecuti 
spre cercheji, au fost can stricat tătarâi nişte sati moschiceşti 


1 Ultima frază este scrisă de Neculce. Am transcris «Lecinschii şi 
ginerele» în loc de «Lecinscrii şi ginele», cum scrisese cronicarul. 
2 Frază adăugată de cronicar. 

pi margine trecând. lar moscalii, după ce au sosit la margine 
ş-au vădzut ace stricăciuni di tătari şi acele mestecături şi 
tulburări ce au început a face în hăniele lor, n-au mai putut 
răbda, ce! au lovit şi ei vo 20 şi mai bini di sati tătărăşti, 
cari trăiesc pi dincolo di Azac, şi le-u pus tot supt sabie. 
Apoi s-au pornit o samă di moscali cu căzaci să marg-în 
Crâm. Şi pe câmpii Crâmului i-au apucat o iarnă gre, cu 
mari vicoli, şi le-au pierit mulţi cai şi oameni. Ce n-au putut 
să mai margă şi s-au întorsu înapoi, la marginea ţărâi lor, 
pe la Poltava, pi la Harhov, de ierneadză păn-în primăvară. 
Ce să va mai alege di primăvară, vremea va arăta. 

Cazâlbaşii încă într-aceşti 2 ani pol a domnii lui Costan- 
din-vodă s-au tot bătut cu turcii pre rău. Că în anul 7242 
au bătut cazâlbaşii pe turci, de n-au scăpat unul, că-i boţisă 
la margine. De o parti era târgul Bagdatului şi di altă parte 
era apa Efratului, de nu pute să fugă turcii nici într-o parti. 
Că-i încungiurasă de toati părţili, di n-au scăpat mai nimi. 
Atunce au pierit şi Topal-paşe şi câţiva paşi, Topal-paşe cari 
fusesă mai înainti vizir şi era sarascher pi ace oasti. 

Iară la văletul 7243 rădicat-au turcii mulţime di oasti, 
ca la 200.000—300.000 di oasti, de-au purces iară asupra 
cazâlbaşilor. Şi au pus sarascher pe Chipruliu, şi cu vo 30 
de paş cu mulţime di tunuri. Iară cazâlbaşii s-au aşădzat 
cu ordia lor acolo între 2 munţi pe un şes. S-au făcut 2 
meteredzi, nu diparte unul de altul, cât să poată agiunge 
cu sineţili. Şi-au făcut lagum în meteredzul din frunte, iar 
în cel dinapoi meteredzu n-au făcut lagumuri. Şi ş-au tocmit 
oastea, pedestrimea, în meteredzul cel din frunte cu lagumuri 
ş-au rânduit o samă di oasti călărime sprintină pe de amân- 
doă părţile munţilor, supuş. Iar turcii, cum i-au vădzut pi 


1 De la «acele mestecături...» până la «...răbda ce» scris de Ne- 
culce. Am transcris «putut» în loc de «put». 

cazâlbaşi, s-au slobodzit cu mari năvălire asupra lor. Dar 
cazâlbaşii s-au făcut a fugi înapoi, de-au lăsat meteredzul 
cel cu lagum, de-au intrat turcii într-însul, şi ei au intrat 
în meteredzul cel dinapoi. Şi aşè, cum au început a să bate, 
s-au şi aprinsu lagumurile ş-au început a arunca pe turci. 
Şi dipe ce s-au potolit lagumurile, îndată s-au şi slobodzit 
cazâlbaşii în turci, a-i omori pe cari mai scăpasă de lagumuri, 
iar cari plecasă fuga din ordie a-i prinde cazâlbaşii cei supuş 
di pi supt munţi, di-i lua pe toţi di grumadzî. Dintr-atâta 
somă di oaste ce fusese di-abe au scăpat 1.000— 2.000. Şi 
au pierit sarascheriul Chipruliul şi toţ paşii câţ au fost 
într-ace oasti. Şi vo 200 di tunuri au luat. 

Cetățile toati ce li luasă turcii în trecuţi ani di la cazâlbaşi 
acmu le-au luat cazâlbaşii toati înapoi. Şi acmu umblă turcii 
de să roagă să facă pace, dar încă nu s-au aşădzat păn-acmu. 
Ce precum va mai lucra vremea, va arăta la rândul său. 

Fost-au datii pi taină agiutor împărăteasa Moscului 
40.000 moscali cazâlbaşilor, cu ghinărariul Lis şi cu portul 
schimbat cazâlbăşeşti. Şi turcii nu ştie nimic di acel agiutor. 
Şi mai mult moscali spărge temeiul turcilor pe pedestrime, 
iar pi călărimea turcilor cazâlbaşii îi băte mai rău. Şi multu 
s-au învăţat cazâlbaşi la foc de moscali a dal. 

Franţozul, vădzând că nu priimăsc moscalii pre socru- 
său Lişinschii crai în Țara Leşască, şi cu nemţii, ş-au dat 
cote cu Turcu să-nceapă el gâlceavă la nemți, şi Turcul să 
de agiutor leşilor împotriva moscalilor. Deci au şi sculat pe 
craiul Şpaniii fără veste cu oasti şi s-au coborât în Italia 
de-au luat câtiva cetăţ din Anapole, cari le ţine Neamţul. 
Dar Franţozul a pornit oaste asupra Neamţului, ca să margă 
în Sacsonia, şi n-au putut mergi, că nu l-au lăsat Neamţului. 


1 Această propoziţie este scrisă de Neculce. 

Şi s-au şi lovit o samă di oasti în câteva rânduri. Şi uniori 
păte Neamţului, şi uniori Franţozul, dar tot mai mult băte 
Neamţul. Numai temeiul oştilor nu s-au lovit niciodată, că 
nu cutedza nici cee parte, nici ceelaltă. Iar în anu 7243 au 
mersu şi 30.000 moscali agiutoriu Neamţului, foarti oaste 
bună aleasă, cu ghinărariul Lis, care fusesă şi la cazâlbaş. 
Şi iar aşe s-au bătut într-acest an câti o samă di oşti. Dar 
temeiul tot nu s-au bătut, fără câtu singuri moscalii s-au 
bătut cu o samă di franţoz, şi i-au bătut pre rău pre franţoji. 
La cari oasti, capetile franţuzeşti, vădzând ace groznică 
bătai, au scris cărţi la craiul franţuzescu să facă paci, să 
nu să mai bată, că oastea moschicească esti un nărod pre 
tari, nu pot nimic să prindă cu dânşi la bătai. Di s-or mai 
bati, poati să istovască pe toată oastea franţuzească. 

Ce acmu stă papa di Râm şi cu alti crăii mari ca să-i 
împaci pi Neamţu cu Franţozul. Ce precum s-a alege, vremea 
viitoare va arăta. 

Aceste toati s-au făcut în 2 ani pol în dzâlile lui Costandin- 
vodă. Iar la ce s-ar mai alegi înainti, s-or scrii la rând, la 
domnia lui Gligorie-vodă. 

Cap. XXIV 


A DOA DOMNIE A LUI GLIGORII GHICA-VODĂ, 
VĂLEAT 7244 DECHEMVRIE 15 


Şi după ce-au vinit în leş în scaun, să arăta vesel, cătră 
tot boierii cu dragoste. Numai i să cunoşte faţa, că-i pare 
pre rău şi i-i ruşine, unde l-au scos văru-său din Țara 
Muntenească. Ş-au şi-nvăţat de-au mersu boierimea toată 
la gazda capigi-başii cari vinisă di-l pusesă în scaun, de-au 
făcut mare jalobă c-au pustiit ţara Costantin-vodă şi cu 
grecii lui, făcând multi obiceiuri reli. Şi a triia dzi au şi 
pornit pe capigi-başe în grabă, ca să margă şi să pui şi pe 
Costantin-vodă în scaun în Bucureşti. Că vinisă numai un 
capigi-başe la amândouă domniile să li muti şi să li aşedză. 
Şi Costantin-vodă aştepta pe capigi-başe pe drum, nu-ntra 
în Bucureşti păn-a nu sosi turcul să-l pui în scaun. 

Deci cum au porniti pi capigi-başe din leşi, n-au trecut 
patru, cinci ceasuri, ş-au şi închis pe doi boieri, anume pe 
Sandul Sturdze vornicul, cari fuses-în domnia dintâi pre 
drag lui Gligorie-vodă şi-l ţinusă la mare cinste, şi pe Toader 
Păladi visternicul. Deci visternicului Păladi îi da pricină 
pentru catastijeli ţării şi izvoadile, că le-au luat toate Costan- 
tin-vodă, şi n-ave pe ce îi lua sama. Iar vornicului Sturdzii 
era mai mare şi mai grè închisoare şi scârbă, arătându-i 
vină că i-i rudă şi l-au ţinut că-i a lui, şi l-au îmbogăţit în 

domnia dintâi, şi l-au cinstit mai mult decât pe alţii, şi l-au 
avut de credinţă bună. Iară el, când au scris Grigorie-vodă 
din Țara Muntenească la dânsul şi la alţi boieri moldoveni 
să fug-în Ţara Muntenească şi i-au poroncit într-atâte 
rânduri, el n-au vrut să primască să fugă, ca alţii, ce încă 
au stătut el altora pricină să nu fugă. Că-i dzâce Sturdzie: 
«De-ai hi fost îndemnător tu, şi n-ai hi fost pricină să-i 
popreşti, şi aţ hi fugit, eu astădz n-aş hi fost mazâl din 
Tara Muntenească şi aş hi şi acmu în Țara Muntenească 
domnu. Şi Costantin-vodă ar hi fost mazâl, dar eu nu, că-n 
Moldova era să vii Mihai-vodă“. Deci Sturdze rămăsesă la 
mari groază şi greu; s-apropiesă cumpănă vieţii. Numai s-au 
tâmplat, nărocul lui, un patriarhu mazâli di la Țarigrad, 
anumi Pais, de vinisă cu Grigorie-vodă aice în leşi. S-au 
stătut di dzi, di noapti cu rugăminte, şi cu mari greu, 
după ce-au trecut o săptămână, l-au iertat. Socotiţ acmu, 
fraţilor boieri, hirile domnilor! Să potriveşti cu linul mărilor 
şi cu săninul ceriului. Când nu gândeşti, să tulbură mările 
şi ceriul nuoreadză. Aşe sunt şi hirile domnilor. Când trage 
omul nedejde de bucurie, atunce vine la scârbă. Precum era 
măcar acest Sturdze, la domnia dintâi, mare şi tare, ca un 
leu asupra tuturor; ce vre el şi ce dzâce el, acee făce şi 
Gligorie-vodă, iar acmu la cât vinisă! Care să pomeneşte 
puterea lui ce ave la domnia lui Gligorie-vodă înapoi. 

Iară când au fost a patra dzi, după ce-au şădzut în 
scaun, au boierit boierii după obicei, anumi: pus-au pi Cos- 
tantin Costachi sin Gavriliţă vel-logofătuă, iarăşi cum au 
fostu logofătu, pi Iordachi Cantacozino vel-vornic di Țara 
de Gios şi pi mine, loan Neculce, iarăş vel-vornic di Ţara di 
Sus, pi Costantin Psăolus hatman, pe Grigoraşco vel-postel- 
nic, grec ţarigrădan, din toţ greci acestor 2 domni, el mai 
bun şi mai înţelept şi cilibii, nămai tot hire de grec. Pre- 

cum este hire mai ales de lup decât de dulău, aşe şi el nu era 
lup, decât să pricepe mai mult dulău decât de lup. Nămai nu 
ave pre multă treceri la stăpân, după cum îi era slujba bună 
şi omenia. Pus-au pe Iordachi Păşcanul Ca[n]tacozino vel- 
spătar!, pe Gavril Costachi Gavriliţi vel-ban, pe frati-său 
Toader vel-păharnicu, pre Costachi Razul vel-visternic, pri 
Lupul Gheuca vel-stolnic, pre Alistarhu vel-comis. Aceşte au 
fost boierii lui Grigorie-vodă în a doa domnie. 

Iară după ce s-au aşădzat boieriile şi s-au mai curăţit de 
calabalâcuri, au stătut di au scos banii steagului, grei bani 
pi toată ţara. Şi au scos dăjdi pe boieri mazâli, şi pi popi, şi 
pe mănăstiri, şi au ruptu testamentulii ce făcusă Costantin- 
vodă cu blăstăm. Şi au scos şi cârcimărit, câti cinci lei de 
cârşmă în toată ţara. Şi iară au strâcat blăstămul ce era 
făcută mai înainti, să nu de. S-au ales boieri, ş-au pornit 
pi la ţinuturi cu banii steagului, din dzi întăi a lui ghenari, 
cu mare sirguială şi grabă di bani. Şi bine n-au trecut 
ghenari, să istovască zlotaşii banii steagului, au şi păzât în 
luna lui fevrar di au scos văcărit câţi un leu di cal şi câte 
un zlot di vită, iarăşi cu mare grabă. Atunce să tâmplasă 
Costantin Costachie Gavriliţi, ce să poricle Negel, c-ave un 
negel în nasii din naştire, cari era logofătu mare şi era cu 
zlotăria la Suceavă. Şi mergând la mănăstire la Suceviţi, 
sosind într-o simbătă sara la mănăstire, în 28 di dzâli a lui 
feurar, au şădzut cu igumănul şi cu alţi mazâli la masă, 
de-au mâncat bini sara, iar când au fost dispre dzuă, s-au 
sculat să margă la biserică Duminică dimineaţă. Şi n-au 
apucat să agiungă în biserică, şi l-au şi lovit o ameţală, de-au 


l De la «grec ţarigrădan...» până aici, scris de Neculce. «Pus-au...» 
pare mai puţin sigur ca provenind de la cronicar, deşi, prin trăsături, 
se deosebeşte clar de scrisul copistului. Înainte de «Nămai», apare 
«cât», din neatenţie, de două ori: «decât cât (de lup)». 

cădzut gios în mijlocul mănăstirii. Şi luându-l ficiorii în 
braţă, de be l-au dus păn” la chilie, şi peste un ceas au şi 
murit. 

Apoi l-au adus slugile la Ieşi, şi i-au ieşitii vodă înainte 
şi cu toată boierimea, şi l-au îngropat la mitropolii, afară 
lângă uşa bisericii, c-aşe au poftit el, să nu-l îngroape în 
biserică. Şi mari cinste i-au făcut la îngropare, şi mai mulţi 
oameni strâga «Dumnedzău să-l ierte» dicât «să nu-l ierte». 
Că măcarŭ că era om mânios şi zavisnic asupra unora, 
după cum îs pizmătari neamul Gavriliţăştilor, dar ave şi 
unili lucruri bune. Că era om şi harnici, nici mitarnic sau 
lacom, şi era şi om libovnici, ospătători. Dragă-i era cinstea, 
şi mai aleasă decât toati era ce mai bună, că să pune tari în 
prici cu domnii şi cu alţii pentru ţară. Sta di să price, ca să 
nu o jăcuiască. Pentru acee nărodul mai mult strâga 
«Dumnedzeu să-l ierte»... Şi noă încă ni să cade, celor ce 
om citi, di vremi că sta pentru ţară cu bini, să dzâcim 
«Dumnedzău să-l ierte». Că boieriul cari stă cu bine pentru 
ţară di spuni, macar de-ar vini şi la primejdia vieţii, i să 
cade de la ace ţară şi di la peminteni a-i da mai multă 
cinste di laudă decât de hulă. Făcutu-i-au şi giupâneasa 
lui, unde l-au îngropat, mormânt di piatră frumos, ca să 
rămâie di pomeniri. Iar în locul lui au pus pi Donici Darie 
logofăti mare, care fusăsă şi mai în trecuţ anil. 

Iar când au fost în luna lui april, în săptămâna ce mari, 
în post la Paşti, n-apucas-a istovi nici banii steagului, nice 
văcăritul bini, ş-au şi scos şi hârtii greli, de nu pute oaminii 
nici la biserică să margă, să-ş cati de sufletii, să se 
pricistuiască, sau la Paşti să păscuiască, ce păscuie pin 
păduri, cu ferăli sălbatici, ascundzându-să săracii di hârtii. 


1 Ultima propoziţie, împreună cu cuvintele «Darie» şi «mare», 
adăugate de Neculce. 

Făcut-au tot atunce salohori şi cară la Vozia. Scos-au atunce 
de-au datii mazâlii şi caii împărăteşti, în doă rânduri 400 cai. 
Rânduit-au tot atunce în luna lui mai şi oameni să mai şi 
scoată lemnu la Cartal pe Dunări, să facă pod. C-au început a 
umbla să strâci pacea moscalii cu turcii. Ce precum s-a alege 
di acest lucru, s-a scrii înainte la rândul său. Toati aceste 
nevoi mari într-acesti cinci luni să boţisă totodată pi ţară. 

Şi era pre cu greu oamenilor, că de iarnă vitele murisă, 
şi de pâne pe multe locuri duce lipsă, că nu rodisă de anul 
trecut. Şi neguţitorii cu datorie, simţindu de nepace, nu da 
un ban cu datorie nimărui. Şi zlotaşi ave dispre domnu 
mari scârbă de zapeiilâc. Ce să mira bieţi oameni ce ş-or 
face capetele. Că să fugă n-ave încotro, numai în codri, de 
răul zlotaşilor!. Iar piste vară, viind viziriul la Cartal, la 
Dunări, ieşit-au ialoviţă pi ţară, di 2 ughi, ce era în visterii 
la banii steagului o ialoviţă, şi 2 pile de pâni. Aşijdere ş-alte 
pile, di ughiu pilă, ce le-au dus la Hotin. Aşijdere şi alt 
rând di pili di ordzu grele, câti 2 pile la un ughiu, şi cinci 
civerturi. Aceste toati le-au datu într-acest an a domnii 
mării sale lui Gligori-vodă. 

Viziriul viindu la Dunări, la Cărtal, neavându pace cu 
Moscul, precum s-a scrie înainte la rândul său, au trimis 
bani lui Gligori-vodă să facă oaste muldoveni. Şi Gligori- 
vodă au trimis pe sup” munte, la Câmpul Lungu, la Vicov, 
la Berghem?, de-u strânsu de cei oameni tineri, cu sineţă, 
ca vo opt sute, de le da bani şi tain, de i-au ţinut la Ieş 
toată vara. 

Gligori-vodă tot nu uita ruşinea ce i-au făcut văru-său 


l De la începutul alineatului până aici este scris de Neculce. Am 
eliminat câte un i de prisos din cuvintele «zapciilâc» şi «codri». 
Lectură nesigură. Pare a fi o greşeală de transcriere pentru 
«Berhomete». 

Costantin-vodă, de l-au scos din Țara Muntenească. Ce tot 
să zavistuie amândoi la Poartă de să pârâe unul pe altul, ca 
să-ş de peste cap unul altuie. Iară cându au fostu mai 
despre toamnă, vinie veşti bune lui Gligori-vodă de la vizirul, 
purtându trebile frate-său terdzimanul. Şi i-au vinit şi porun- 
că să margă la vizirul la Cartal, arădându în vedeală că-l 
cheamă la sfat. Deci îndată s-au şi gătit, cu mare pofală şi 
bucurie, şi au şi purces cu taină, să-l puie domnu în Ţara 
Muntenească. 

Iar Costantin-vodă, simţindu de lucrurile lui Gligori- 
vodă, au şi răpedzit pe văru-su Mihălachi spătarul la Ţari- 
gradu, la muftiul şi la câzlar-aga şi la alţii de curtea 
împărătească, şi ş-au tocmit trebile bine de la împărăție. Şi 
au trimis şi alţi boieri la vizirul, cu multe vorbe proaste 
asupra lui Gligori-vodă, la vizirul şi la hanul. 

Cându au sosit Gligori-vodă la vizirul la Cartal, bucuria 
s-au schimbat în voie ră, cu lucrurile srtâcate, şi încă şi în 
scârbă mare dispre hanul. Care, cu multă cheltuială de 
mare sumi de bani au dat vizirului şi hanului şi abi€ ş-au 
aşedzat lucrurile dispre amândoi părţile, de-u vinit iar înapoi 
în Ieş la scaunu-ş. Şi i-au poruncit vizirul să-ş caute Ţara 
Muldovii, să o stăpânească bine, să nu o răsâpască, iar de 
Tara Muntenească să ş-aşedze, să nu mai umble mestecându, 
c-apoi nici în Moldova n-a hi şi va petrece mare urgie. Aşe 
suntu prieteşugurile turcilor. Cini dă mai mult acela-i mai 
prietin şi mai bun. 

Costantin-vodă, fiind aice domnu în Moldova şi înţelegân- 
du de Mihai-vodă că i-i giuruită domnia la munteni de 
vizirul, au umblat la Mihai-vodă de s-au legat cu prieteşug 
şi ş-au logodit pe o sor’ a lui cu un ficior a lui Mihai-vodă, 
ce era mai mijlociu, anume Ştefan. Iar pe de altă parte au 
umblat capichihăile lui Costantin-vodă la câzlar-aga şi la 

muftiul!. Şi când s-au trezit Mihai-vodă, s-au trezit numai 
cu giuruinţa, că Costantin-vodă l-au amăgit ş-au luat domnia 
la munteni, şi Gligorii-vodă aice, precum scrii mai sus. Şi 
iar, după ce s-au dus la munteni, Costandin-vodă scrie la 
Mihai-vodă cum că nu-i pricina di sminteală dispre dânsul, 
şi-i dispre Gligorii-vodă, şi el să ţini de ace logodnă cu sor-sa 
şi să găteadză de nuntă. Ş-au pornit boieri la Țarigrad să 
iè pi ficiorul lui Mihai-vodă, pi Ştefăniţă, şi să-l ducă în 
Țara Muntenească, să de pi sor-sa. Iar Gligorii-vodă, di aice 
din ţară, nu s-au lăsat cu atâta, ce-au tot păzit de-au scris 
cu taină la Mihai-vodă, de-au stricat cu sora lui Costantin- 
vodă ş-au luati pi o fată a lui Psăolus Costantin hatma- 
nului, frati cu chiurce-başei. Ş-au mai făcut ş-altă logodnă, 
cu fata lui Mihai-vodă ce mai mari, s-o de după ficiorul lui 
Gligorii-vodă cel mai mari, după Scarlatu. Şi ficiorul lui 
Gligorie-vodă era di 15 ani, şi fata lui Mihai-vodă di 25 ani. 

Deci când au agiuns boierii munteneșşti la Țarigrad pi 
uliţă, iar nunta ficiorului lui Mihai-vodă giuca, şi au luat 
pi fata lui Costantin hatmanului. Deci Costantin-vodă au 
rămas la mari ruşini. Apoi Costantin-vodă nu s-au putut 
lăsa ruşinat şi au jăluit la Poartă pi Mihai-vodă, şi i-au 
întorsu cheltuiala 80 pungi bani. Şi-ncă au îndemnat şi pi 
nişte datornici a lui Mihai-vodă di l-au pârât. Şi-ndat-au 
închis pi Mihai-vodă, de-au rămas şi la închisoari. Ce s-a 
mai lucra, vremea viitoare va arăta. De merat lucru esti di 
Mihai-vodă, domnu bătrân, şi cu ce minte şi hărnicii îl 


l De la alineatul «Vizirul viindu...» (pag. 80) până aici, adăugat 
de Neculce, afară de propoziţiile «să-l puie domnu în Țara Muntenească“ 
(sfârşitul alineatului al doilea) şi «cini dă mai mult» (sfârşitul alinea- 
tului al patrulea). Lectură nesigură pentru «prietin» şi «bun», unde 
apare r în loc de n şi în special pentru cuvântul care se găseşte imediat 
înainte de «la muftiul». 

ştiem că era! Şi acmu 8 ani, di când s-au mazilit, i-au 
stătut nărocul, săracul, tot împotrivă, de-au rămas tot amăgit 
şi di o parti şi di altă. Iar mai înainti era el putincios să 
amăgească pi alţii, iar nu alţii pe dânsul. Numai poate 
Dumnedzău s-au mânietii di i-au luat darul. Dară Dumne- 
dzău, cum s-a-ndura cu mila sa, va faci. Dzice H|risto]s la 
Evanghelii că, dacă s-ar împuţi sarea, bucatile cu ce s-or 
săra. Trebui să socotim şi noi aceasta, că di vremi că cei 
mari, stăpânii noştri, umblă amăgindu-să unul pi altul pentru 
lăcomie şi cinstea aceştii lumi şi calcă pravilile şi legăturile 
cu giurământ celi adevărate, dar noi ceşti mici, vădzând pi 
cei mai mari, cum li vom ţine, sau cum ne va da Dumnădzău 
bine sau spori sau bişug? Numai iarăş înainti, cum a fi 
mila sfinţii sale, ne-a îndrepta. 

Să lăsăm di acmu domnia a doa a lui Gligori-vodă şi să 
scriem di celi streine ce s-au făcut în dzâlile lui. Păn’ la 
vălet 7244 mart s-au şi pornit moscalii, o samă la Hastrăhan 
şi la Căzan şi la alte hănii tătărăşti, ce suntu supt ascultarea 
Moscului, înţălegând di celi fapte ce-au făcut hanul 
Crâmului, di-i burzuluisă asupra Moscului, di i-au bătut şi 
i-au supus iarăş cum au fost suptu Mosc. lar o samă di 
oaste, moscali, căzaci, calmâş, s-au pornit cu Les ghenărarul 
asupra Azacului, şi o samă di moscali şi iarăş cu căzaci şi 
cu zaporogeni, cu Minih ghenărar, s-au pornit asupra 
Crâmului. 

Deci cei moscali cari mersesă la Azac au încungiurat 
Azacul şi au început a să bate. Şi căzacii şi calmâşii cari 
era cu dânşii au început a bate ş-a tot tăie pe nohai ce 
trăiesc pe dincolo de Don. Înţălegând turcii, au şi pornit pe 
căpitan-paşe cu câteva galioane, cu levenţâi, ca să apere 
Azacul. Şi apropindu-să de Azac, i-eu ieşit un soltan cu 
nohai care era pe de cee parte de Don. S-au sfătuit soltanul 

cu căpitan-paşe, de-u ieşit levincii afară din galioani pe 
uscat ş-au purces asupra moscalilor împreună cu soltanul. 
Şi dându bătai, aşe au bătut moscali pe turci şi pe nohai, 
cât abè au scăpat puţânei de-au fugit în Crâm cu căpitan- 
paşe. Iar tătarâi di peste Don, câţ n-au pierit, s-au răsâpit, 
unii s-au închinat la moscali. Ş-apoi locul cel di cee parte di 
peste Don, cât îl ţâne tătarâi, l-au supus pestetot. S-apoi 
Les ghinărarul au stătut prenpregiurul Azacului păn” la 
iuli. Şi vădzând turcii şi tătarâi şi paşa din Azac că nu le 
mai vini agiutor, au închinat cetatea moscalilor, şi moscalii 
au slobodzât pe turci, di s-au dus la Țarigrad cu pace. Iar 
Les ghinărarul moschicesc, după ce-au luat Azacul, au 
aşădzat o samă de oaste în Azac, şi în olatul Azacului pe 
tătari, şi s-au sculat, împreună cu hanul calmâşăsc, şi s-au 
dus la Crâm, l-acei moscali. 

Minih fertu-marşalic şi cu căzaci şi cu donţi s-au sculat 
de la Poltava şi au purces şi ei asupra Crâmului, iar în luna 
lui mart. lar hanul, cu toată tătărâmea şi cu turcii ce era în 
Crâm, le-au ieşit întâmpinare pre câmpul Crâmului. Şi aşe 
da năvală în toate dzâlele moscalilor. Iar moscalii tot s-apăra, 
nici să mera, numai s-apăra den tunuri, păn” ce au început 
a s-apropi€ de poarta Crâmului. Iar când au fost la poarta 
Crâmului, aşe le-au dat tătarâi un chiot cu năvală, cât păre 
c-or treci peste moscali. Ş-au pierit mulţime de tătari acolo. 
Apoi tătarâi, neputând sprejini, numai le-au căutat a-i lăsa 
în Or pre moscali. Iar moscalii au început a bate Orul den 
puşci şi din cambarale. Îl îndese 2 dzili. Pănă când au fost 
a trie dzî noaptea, tot da năvăli la poartă vârtos, de-au 
aruncat 180 cambarale. Iar o samă dintre dânşii s-au furat 
noaptea ş-au sărit preste şanţu, pre unde nu să păzie tătarâi 
şi turcii. Şi-n faptul dzuâi aşe i-au lovit moscalii pre den 
dos şi cee pre den faţă, ş-au dobândit cetatea Orul în luna 

lui mai. Şi au pierit şi atunce mulţime [de] turci şi tătari. 
Şi după ce au luat cetatea Orul, au intrati înluntru ş-au 
început a lua târguri şi cetăţi, ş-a arde, ş-a prăda. Şi pe 
urmă, precum s-au scris mai sus, vinit-au şi ghenărarul 
Les, cu hanul calmâşăsc, în Crâm, de prăda şi arde şi ii. Pe 
unde găsâè robi, pe cei bătrâni îi slobodzâe€, iar pe cei tineri 
îi făce oşteni. Mai bine de 50.000 robi au luat. Iar hanul 
tătărăsc au fugit cu o samă de tătari, cu câţ au putut 
scăpa, înluntru diparti, şi n-au vrut să s-închine. Şi cu cine 
mai pute, strânge turci şi tătari, de tot zăhăie câte o aripă 
moschicească, de nu să pute lăţi. Apoi au trimis Minih 
fertu-marşalic o samă de oaste moscali din Crâm la Cunburul. 
Iar tătarii den Bugeag, fiind strânşi toţ la Vozâia, di ceas- 
ta parte di Nipru, au ales o samă de mârzaci şi cu 12.000 
de tătari di i-au trecut di cee parte de Nipru. Şi i-au învăţat 
să margă în prejma porţâi Orului, doar ar pute găsi niscarva 
zahară moschicească, să o strâce, neştiind că vin moscalii 
la Câlbur. Şi purcegând tătarii pe câmpii Orului, nu departe 
de Culbur, au vădzut coborându-să într-o vălce vo trii sute 
căzaci, care merge înaintea oştii moschiceşti. Şi neştiind 
tătarii di-cee oaste, s-au şi slobodzât să-i iè în unghi, ca 
nişte ulii, pe acei puţânei căzaci. lar căzacii acei au început 
a să apăra, păn’ s-au ivit şi moscalii de peste deal, cei 
mulţi. Şi cum au vădzut pe tătari, cum s-au şi slobodzât 
asupra lor a-i goni ş-a-i tăiè, păn” la Culbur, căzacii pe 
tătari. Unii da în Nipru, să scapi înot, şi s-înceca, alţâi 
umbla să între în vasă, să treacă să scapi, şi să îneca, că-i 
boţâsă căzacii dinapoi şi-i tot tăie. Păn” ce-au sosât şi 
ghinărarul cu moscalii şi au poroncit să nu-i mai tai. Şi i-eu 
luat de grumadzi pe toţ câţ nu perisă şi le-au luat şi armili 
toate şi hainile, di au făcut o movilă din armili lor şi le-au 
dat foc. Iar pre dânşii i-au petrecut pe supt sabiile a doi 

moscali şi i-au slobodzit să margă în Bugeag, să spui celoralalţi 
tătari. Ca vo 1.000—2.000 i-au lăsat vii, iar ceielalţi au 
pierit toţi, cu tăiet, cu înecat. Mai multu de un tătar n-au 
scăpat den cee ce au dat înot. Ceielalţi toţi s-au înecat. 

Apoi s-au apropiet de Culbur şi au început a arunca 
bombe şi a da din tunuri. Şi îndată s-au închinat. Şi cum s-au 
închinat turcii, cum au căutat vasă şi i-au slobodzât pe toţ 
cu paci, de au trecut la Vozâia, dzicând că «noi cu turcii 
avem paci, iar cu tătarii avem gâlceavă. Aşe să spui paşii 
de Vozâia, să şad-în cetate fără grijă...» Şi s-au şi apucat 
de-au tocmit Culburul. Şi ave răspundeţii ghenărarul din 
Culbul cu paşa de Vozâia, di trimite unul la alaltu daruri. 

Iară după ce-au vinit la luna lui avgust, lovit-au o moarte 
re pre moscalii din Crâm, de mure câte 300—400 pre dzi. 
Şi să bolnăvisă pre rău. Unii dzâc să le fie otrăvit apele, cât 
n-au putut să ste în Crâm. Şi au lăsat Crâmul, şi au ieşit o 
samă spre Nipru, di s-au pusi pentre Nipru, şi-ntre Buh, 
iar o samă spre Poltava. Şi au ieşit şi cei den Culburi, şi s-au 
dus şi aceie la cei de la Buh. Şi stau păn-acmu la noiemvrie 
tot pe marginea ţării lor, unii pre la Poltava, unii pre la 
Harhov, unii pre la Săci. Iar din Azac n-au ieşit, tot îl ţâniă. 

Iar turcii s-au spăriet pre tare. De multă vreme sta hămeiţi, 
că să teme împărăţia de zorbă, să nu facă inicerii. Apoi s-au 
pornit vizirul de-au ieşit la Udriiu, şi de acolo au vinit la 
Dunări, la Cartal, şi au făcut pod preste Dunări. Şi au 
trecut o samă de oaste cu inicer-aga şi c-un sarascher la 
Tighine, şi o samă la Hotin. Iar vizirul au şădzut tot de cee 
parte de Dunări, păn” la noiemvrie, şi umbla să facă pace, 
agiungând la Neamţu şi la franţozi. Şi nu s-au putut aşădza 
cu Moscul, că cere Dunărea, şi Turcul nu da nici Azacul, şi 
olatul lui să-l lasă. Şi la noiemvrii, vădzând că nu să pot 
aşădza de pace, au lungit să ste oştile aşe peste iarnă cu 

pace păn” la mai, ori să facă pace, ori să să bată. Viziriul 
ar hi dat poate ce cere moscalii, dar inicerii nu priime să 
de. Iar după ce au ieşit moscalii den Crâm, triimis-au viziriul 
de-au schimbat pre hanul, pre Aza Chirie cel bătrân, şi au 
pus han pre un ficior a lui Adăle-Gherii cel rău!. Numai 
şede în Bugeag, că în Crâmu păn-acmu nu pute să margă, 
că să teme de căzaci să nu-i iasă înainte, ce şide în Bugeag. 
Şi el pre solul moschicesc l-au slobodzit, de-au mersu cu 
pace la ţara lui. Viziriul încă au mersu la Baba, să iernedză 
pănă la mai, cum au aşădzat. 

Nemţii încă au răspunsu turcilor că, de n-or face pace 
cu moscalii, măcar că ei au paci, dar agiutori or da moscali- 
lor, după cum au dat şi moscalii agiutori nemților, când s-au 
bătut cu Franţozul. Şi s-au strânsu multă oaste nemţască 
peste Oltu, la Dunări, de sta gata. Neamţul încă s-au împăcat 
cu Franţozul. Câteva cetăţi den Anapoli au dat şi Neamţul 
cnezâia Liutarenghiii Franţozului, să şadă şi s-o stăpânească 
socru-său Lişinschie. Şi Leşinschii să de pace crăii[i] leşeşti, 
s-o stăpânească Frederic cu pace pe crăia leşască. 

Leşii iarăşi au făcut săim la mai, şi aşe au priimit pre 
Frederic toţi de crai. Şi au şi ieşit toate oştile străine 
dentr-însa, şi moscalii şi Sasul. Şi au răspunsu că ei cu 
Turcul au pace şi n-or strica pacea, că ţara lor este aproapi 
de turci, şi nu pot să să bată. Şi craiul, vădzând aşe, s-au 
dus la Sacsonia, având trebile lor. Iar hatmanii amândoi 
cei mare, şi a coronii şi a Litfii, s-au tras spre Ocraina cu 
toate oştile, de stau să iernedză. Că au vrut tătarâi să 
margă să prade Chiovul şi, vădzând că nu pot să răzbească 
de moscali, au prădat multe sate leşeşti din Ocraina. Apoi 


1 «Un ficior a lui Adăle Gherii cel rău» şi «şed&» din fraza 

căzacii de la Sici iar s-au făcut tălhăret 1.000—2.000, şi 
iar nu mărgu la Bugeag, ce pradă Ocraina leşască pre la 
Nimirova. Deci hatmanii leşăşti, vădzând aşe, s-au aşădzat 
pre la Nimirova, de-au şădzut câtăva vremi, apoi au lăsat 
rămentari, şi ei s-au dus pre la casăle lor. 

Iar cazâlbaşii, în cestu an, n-au avut bătăi mari cu 
Turcul, că să rădicasă zorbă la căzâlbaşi, că să rădicasă 
viziriul asupra şahului. Ş-apoi l-au bătut şahul pre viziriul, 
ş-au pierit viziriul. Turcul umblă să facă pace cu Cazâlbaşul 
şi dă mulţime de bani șahului să facă pace. Cum dă şi 
Moscului şi Neamţului, aşe giuruieşti şi cazâlbaşilor. Numai 
au răspunsu Cazâlbaşul că nu poate să facă pace păn” nu s-or 
împăca cu Moscul. 

Început-au şi viniţienii a pomeni de Moriia la turci. Aceste 
toate s-au făcut într-acest anu, la vălet 7244. Iar de acmu, 
ce s-a mai înnoi la let 7245, de la noiemvrie, s-a scrie la 
rândul său înainte. Iar la velet 7245, Cazâlbaşul s-au aşădzat 
cu Turcul. N-au făcut oştire nici Neamţul cu franţozii 
într-acest an. Iar turcii, de iarnă, s-au dus o samă cu 
hanul cel nou în Crâm, şi din Crâm s-au luat fără veste ş-au 
lovit despre Harhov, dispre Slobodzâia, de-au făcut mare 
stricăciuni, păn-a prinde moscalii de veste. După ce au 
prinsu de veste moscalii, au scăpat cu fuga hanul, di s-au 
întorsu în Crâm. 

Aşijdere de la Tighine încă au purces vo 2 soltani şi 2 
paşi cu vo 30.000—40.000 de tătari şi 30.000 turci, şi au 
purces în Ţara Căzăcească de-au trecut Niprul pre la 
Perevoloşina. Şi aşe au dat Dumnedzău de i-au chevernisit 
de bini, că i-au încungiurat, de n-au scăpat nici un turcu. 
Câţi n-au perit, i-au luat pre toţ de grumadzi. Şi tătarâi, 
după cum li-i obiceiul, de nu stau la războiu, fugând la 
Nipru, la trecătoare, fiind gheaţa slabă, s-au rumtu, şi câţi 

nu s-au înecat, i-au luat căzacii pre toţi de grumadz. Şi au 
prinsu 2 soltani şi trii paşi şi i-au dus robi la Moscu, vii 
nevătămaţi. 

Aşijdere dup-aceste în urmă au fost mersu un soltani 
cu o samă de tătari şi turci. Dacă s-au apropiet de Nipru ş-au 
vădzut pe ceie tătari şi turci ce au păţit, n-au cutedzat să 
margă, ce s-au întorsu înapoi, prădând pren Țara Leşască, 
dzâcând că-s satele moschiceşti. 

Aceste s-au făcut într-această iarnă let 7245. Aceste 
bogate nevoi s-au făcut în Moldova, cari cu condeiul mieu 
nu poci să lungesc: civerturi, hârtii, văcărit, pili, ialoviţă 
greli, podvodzi de fân, de lemne, fiind oaste turcească pre 
aice, aşădzată la Cartal, la Dunări, de-au iernat. 

Iar dac-au trecut iarna, tot într-acesta an, de primăvară, 
trimis-au leşii omul lor la Poartă, pentru ace robie ce-au 
făcut tătarii. Că ei ştiu că au pace cu dânşii, şi câţi robi au 
aflat i-au luat pre toţi înapoi. 

'Trimis-au turcii un sol de-a lor la leşi, la craiul Frederic, 
di i-au dat titluş de crăie şi cu daruri, poftindu-l să aibă 
pace, cum au avut şi cu tată-său, Avgust crai. Şi Frederic 
au priimit prieteşugul. Şi s-au întorsu la ţara lui. 

Triimis-au turcii pre Raiz-afende şi 2 turci mare şi pre 
Alixandru terdzimanul, fratele lui Grigorie-vodă, şi pre solul 
nemţesc care era sol la Țarigrad, de-au mărsu la Nimirova 
ca să facă pace. Triimis-au şi moscalii dispre partea lor 3 
cneji, anumi Şfer, şi pe altu, sol nemţescu, care au vinit de la 
împăratul Neamţului pre la împărăteasa Moscului. Cari s-au 
strânsu cu toţâi la Nimirova la Sfeti Petre. 

Iar oastea moschicească, de primăvară, după ce s-au 
strânsu di la iernatic, s-au împărţit în 2 părţi. O parte, cu 
Les ghenărariul, 40.000 moscali, 60.000 calmâş, 30.000 
donţi, 20.000 căzaci de la Harhov, toţi aceşte, ca la 150.000, 

s-au dus în Crâm. Şi n-au mersu pre la Ori, ce-au marsu 
pre aiure, că au găsât un vad cari nu-l ştie tătarii să fie 
mai fost. Ş-au tot arsu ş-au prădat toată vara Crâmul. S-au 
triimis şi turcii pre căpitan-paşe cu 60.000 oaste levenţ 
agiutori tătarâlor. Şi s-au bătut în vo 2 rânduri tari, cu 
năvăli multe. Şi da duiumuri multe peste moscali, cât îi 
năduşi€, de rămăsesă lucrul di să băte de-a mână. Şi tot au 
biruit moscalii, cu multe vărsări de sânge. Şi mulţi mârzaci 
şi şirimi au pierit, şi au prinsu şi vii mulţi. Şi hanul încă au 
pierit în război. Şi au găsât într-un ostrov mulţime de 
tătari bejenii şi pe toţi i-au pusu tot supt sabie. 

Iar Minih fertu-marşalic, cu 120.000 moscali pedestrimi 
şi cu 60.000 călărime şi cu 50.000 căzaci horodovii, 30.000 
zaporojeni, cu 10.000 cătani, au purcesu pre Nipru în 
gios, de la Perivoloşin, pentre Nipru şi pentre Buh. Şi după 
ce-au trecut Buhul, au ales 15.000 de oaste şi cu Lionte 
ghenărarul, şi l-au triimis înainte spre Vozia. S-au mai 
trimis şi altă oaste, c-un ghenăral, 20.000, după Leonte, 
că dacă i-ar mai trebui agiutori, să-i agiute. Iar turcii, 
înţălegând că mărgu moscalii spre Vozâia, au triimis şi ei 
40.000 turci, tot aleşi, şi 30.000 tatari c-un soltan. Şi cum 
s-au apropiet Leonte cu cele 15.000 de Vozâia, turcii s-au şi 
slobodzit asupra lui Leonte cu mari năvală, pedestri, cât 
rămăsesă lucrul să spargă obuzul lui Leonte. Numai au sosit 
şi celi 20.000 oaste agiutori, şi cum au şi sosit, au şi-nceput 
a bate rău pre turci, şi i-au gonit, păn-i-au băgat în cetate. 
S-au început a bate cetatea, marţi iulie în 5 dni!, ş-a arunca 
bombi. Şi s-au aprinsu geabhanaoa în cetate ş-au aruncat o 
bucată de zidiu, ş-au pierit mulţime de turci. Şi a doa dzi, 


l Scris «dni» în ambele locuri, cu un semn deasupra, care arată 
scriere prescurtată. 

mercuri iuli 6 dni, au dobândit cetatea. Şi au luat pre paşa 
de Vozia şi pre un beiu de la Bosna robi vii, iar pre alţâi i-au 
pus tot supt sabie, şi muieri şi copii, ce au găsât. 40.000 
numai turci, oaste aleasă, fără muieri, fără copii, au pierit 
toţi, că i-au pus tot supt sabie. 

Numai tătarâi au scăpat o samă, care au fugit, şi i-au 
gonit căzacii păn” la Nistru. Şi într-această oaste 40.000, 
au fost mai aleşi 12 bei cu 12 mii de oaste, oameni tot aleş, 
viteji den Bosna. Şi toţi acolo au pierit. S-au făcut o movilă 
pre mare de trupuri moarte. 

Pe urmă au vinit şi Minih fert-marşalih de-au făcut ş-au 
tocmit Vozia şi Culburul, cu 10 părţi mai buni şi mai frumoa- 
să, şi mai buni de cum au fost întâi, cu feliuri de feliuri de 
meşterşuguri şi tabii. Şi au lăsat într-însa 7.000 moscali şi 
2.000 căzaci, şi în Culburi iarăş au lăsat oaste. Şi cu cee 
oaste s-au tras între Buh şi-ntre Nipru. Şi au şădzut toată 
vara acolo păn” la octomvrie, aşteptând să facă solii pace la 
Nimirova!. Iar solul nemţesc au scris la viziriul că nu poate 
să facă pace cu Moscul, deci să ştie că şi împăratul Neamţului 
au stricat pacea cu Turcul. 

Iar într-această vreme, la Simpetriu, s-au pornit şi nemţii, 
ginerile împăratului, duce de Liutoranghia. Au purces cu 
obuzul cel mare, ca la 70.000—80.000 oaste, asupra Bosnii, 
şi au luat Nişul, şi pren Țara Arbănaşilor a o strica şi a o 
bate, şi pre Bosna tij a o bate. 

Altu ghenăral, anume Valis, şi cu alţi ghenărari de la 
Sibii, cu o samă de oaste, au purcesi a bate Vidinul. Alţii 
au vinit pren Ţara Ungurească di s-au coborât în Țara 
Muntenească, la Bucureşti, şi pre supt munte, ca vo 6.000— 
7.000. Iar Vădanie, ghenărariul de Braşăv, şi cu alţi 2 
ghenărari, cu 5.000 oaste, au ieşit peste munte la Comăneşti 


1 În ms. 2583 «Nimira». 

şi la Oituz în Moldova, şi în Câmpul Lungu nişte căpitani 
cu vo 700. Şi au şădzut acolo, pre supt marginea munţilor, 
vo 2 luni şi mai bini. Stricăciuni n-au făcut nimic în ţară. 
Tot cu bani cumpăra ce li trebuie. Numai pre turci căuta, şi 
bucatele unde le găsie le lua cu de-a sâla. Numai vo 2, 3 
boieri, ce li era casăle pe supt munte aproapi, să închinasă 
la nemți, anume Stefăniţă Ruset vornicul şi cu ficiorii lui, 
şi Răducanul stolnicul şi Costandin Balşe medelniceriul şi 
Ştefan Catargiul sulgeriul. Şi țărănimea ce era pe supt 
munte n-asculta de domnie. 

Iară altă boierime şi mazilime s-au strânsu toţi la Ieş pre 
lângă Grigorie-vodă. Şi Grigorie-vodă deodat-au ieşit cu 
tabăra la Frumoasa, dar apoi pre mult n-au zăbăvit acolo, 
că să teme să nu-l lovască nemţii, să-l iè. Şi nu crede nici 
pre boierii de ţară, să nu-i facă vrun vicleşug cu nemţii. Şi 
s-au mutat la 'Țuţora, între Prut şi-ntre Jijie. S-au şi răpedzit 
la Hotin de olac, de-au vinit 400 de lipcani, cu Sara Mehmet- 
paşe, şi la viziriul di i-au triimis 2 paşi, anumi Mahmut- 
paşe şi Vasli-paşe, cu vo 600 spabhii. Şi au triimis viziriul 
cindzăci pungi de bani, ca să mai facă oaste. Şi i-au triimis 
bani şi de chili, şi de ialoviţă, şi de cară, şi de fân, şi de 
ordzu. De câte beialicuri era la ordie, dat-au turcii lui 
Grigorie-vodă, şi el mânca banii toţi, şi cei de leafă şi 
ceielalţi toţi. Şi lua aceste toate ce scrii mai sus din ţară, de 
făce trebile împărăteşti fără bani. Numai atâta cât da 
moldovenilor: le da carne, pită, ordzu. Şi după ce s-au 
strânsu toată oastea ce era: lipcani, turci, moldoveni şi 
alţâi, s-au făcut ca la 6.000 oaste. Şi au mai ieşit frica lui 
Grigorii-vodă de nemți. Şi de frica viziriului şi de ruşine s-au 
întorsu iarăş înapoi la Gălata. S-au făcut hendichiu în 
giurii împregiurul taberii ş-au pusu străji buni. Ş-au şădzut 
toată vara acolo, păn-în toamnă la Simedriu. 

Iar Costantin-vodă, domnul muntenesc, cum au audzit 
c-au ieşit nemți în Țara Muntenească, cum au şi fugit peste 
Dunări. Şi boierii şi slujitorii munteneşti l-au petrecut 2, 3 
ceasuri. Şi ş-au luat dzua bună, şi l-au lăsat toţi şi s-au 
întorsu la Bucureşti. Ce nu numai boierii, ce şi slugi de a 
lui, ce au fost la tată-său, l-au lăsat toţi. Şi nemţii, viind la 
Bucureşti, au luat pre boieri pre toţi şi i-au trecut cu casă 
cu tot în Ţara Ungurească, pre unii cu voie, pre unii şi can 
fără voia lor. 

Împăratul, Turcul, şi turcii, după ce-au vădzut aceste, 
tari s-au spăriet, ce împăratul nu numai de moscali şi de 
nemți, ce şi de oastea lui, să nu facă zorbă asupra lui. Au 
şi păzit de-au schimbat pre viziriul ş-au tăiet pre chihaie, 
dzicând că s-au agiunsu ei cu moscalii de-au dat Vozia. 
După cum li-i hirea de dulău, de le dzâc că-s dulăi, adivărat 
că-s dulăi. Dacă văd că nu pot isprăvi, ei dau vina capetelor. 
S-au pus şi han nou, anumi pe Adăle Gheri cel rău, ce 
fusăsă mai întâi la domnia întâi a lui Gligori-vodă, cându 
s-au făcut zorbă asupra lui!, înţălegând că acela au pierit 
în Crâm, cari şede la Tighine păn-acmu, că la Crâm nu 
poate să margă. Atunce au triimis împărăţia de-au luat pre 
Manolachie chiurci-başe Psăolu, fratele hatmanului Costan- 
din ce este aice în Moldova. Şi l-au dus la Țarigrad, la 
împărăție, de i-au dat gre muncă păgânească, 5, 6 dzile, 
păn-au spus toat-averea ce-au avut, di i-au luat tot ce-au 
avut, ca la 3.000 pungi, cu odoară. Nu numai a lui, ce şi a 
frăţâni-său, a lui Costandin hatman şi altor rude a lui, 
gineri şi alţâi. Ce au găsât, tot au luat. Şi apoi l-au 
spândzurat în mijlocul uliţâi, unde să vând blanile în târgu. 
Şi i-au pusi o blan-în cap, dându-i pricină că el sfătuie pre 


l De la «anumi...» până aici, adăugat de Neculce. 

chihaie. Atunce l-au agiunsu osinda Ţărâi Moldovii şi Ţărâi 
Munteneşti. Că acest Manolachi să-nvăţasă de să făce tot 
d-6 casăli chihaielilor, de mânca aceste săraci de ţări, cum 
le era voia, cu alţi greci şi alte păşii, de făce schimbări 
şi-adauşaguri cu mulţime de bani. Cum şi mai înainte vremi, 
cându s-au făcut zorbă, de s-au schimbat împărăţia, la 
Tbraim-paşa vizirul, cădzut la mare urgii, precum scrii la 
rândul său. Atunce au scăpat, şi tot nu s-au lăsat de răutăţi. 
Dar acmu n-au putut scăpa, după cum să dzâce că nu-s în 
toate dzilele Paştile. Aşe dzâc că mai mult dispre Costan- 
tin-vodă să-i fi fostu pâra, avându pizmă pre dânsul. S-au 
scos ferman să omoare şi pre gineri-său, Ştefăniţă beizade, 
ficiorul lui Mihai-vodă, care ţine fata hatmanului Costan- 
din. Numai nărocul lui c-au prinsu de veste, di s-au ascun- 
su la casăli solilor, multă vremi, păn? s-au îndreptat. 
Răiz-afende, solul turcescu de la Nimirova, vădzând 
aceste lucruri ce să poartă şi moscalii nu priimăsc bani să 
facă pace, ce cer Dunărea cu Crâm cu tot, şi nemţii Bosna 
şi altă somă de bani, cheltuiala oştii, şi robii ce luasă, au 
făcut izvod de toate de aceste ce cere moscalii şi nemţii. Şi 
au dat multe daruri solilor nemţeşti şi moschiceşti şi lui 
Minih fertu-marşalih moschicesc, ca să mai aştepte 30 dzile, 
să nu pornească oştile, păn-or trimite la împăratul turcesc 
să vadă ce-or priimi. De-a priimi, bini, iar de n-a priimi, s-or 
bate. Tot ca să mai lungească, să treacă vara cu amăgele, 
după cum este nătura turcilor. Că să spăriesă pre rău. Ce, 
după cumu-i orânduiala aceştei lumi lacomă, au întunecat 
mintea solilor nemţeşti şi moschiceşti, de-au priimit să aştepte 
celi 30 dzile, păn-a vini răspunsu de la Poartă. Şi au şi 
răpedzit Raiz-avende cu acele scrisori la împăratul turcesc 
pre terdzâmanul, fratele lui Grigorie-vodă, să umble într- 
aceste 30 dzile de olac, să aducă răspunsul, cum a fi: ia 

pace, ia nepace. S-au purcesu terdzâmanul ş-au vinit pre la 
Grigorie-vodă, frate-său, la Gălata, şi l-au benchetuit 1 
dzi cu mari cinste. Şi l-au mai învăţat şi el meşterşuguri 
de-a lui, ce au mai ştiut. Că ave Grigorie-vodă mare jeli şi 
frică, c-or lua creştinii ţara, ce nu numai el, ce şi grecii lui, 
şi n-or ave ce stăpâni şi ce mânca la Țarigrad. 

Şi la 30 dzile s-au întorsu iarăş înapoi la Nemirova, 
unde era solii, cu răspunsu că nu priime turcii să de nimic, 
numai să fie bătaie la anul. Şi aşe solii s-au dus cineş pre la 
stăpânii lor. Şi vodă încă l-au triimis pre aga Enachi grecul 
cu 600 slujitori înaintea lui Reiz-afendi la Movilău, 
temându-să de căzaci să nu-l lovască, şi l-au petrecut păn? 
la Tighine. Iar Vădanii ghenărarul, dac-au ieşit la Oituz cu 
oaste, au şi poroncit lui Gligorii-vodă să de paci oaminilor 
den Sâret încolo de bir şi să-i trimită 150 de pungi de bani, 
dacă i-i voia sa şadă cu paci în leş păn’ la o vreme. Deci 
Gligorii-vodă era la Frumoasa şi n-apucasă să strângă oaste, 
nici să dusăsă la Prut. Au socotit şi au trimis pe Toderaşco 
vel-spătar şi pe Alixandru Sârbul tretii-logofăt cu daruri şi 
cu cărţi de la dânsul şi de la boieri, scriind ghenărarului, 
lui Vădanii, să-i fii milă de ţară, să n-o strâce. Şi au mersu 
la dânsul la Oituz, şi i-au priimit cu dragoste, şi s-au 
adiverit cu bini. Numai, Grigorii-vodă nu s-au încredzut, 
ce s-au dus la Prut, după cum s-au scris mai sus, di ş-au 
strânsu oaste. Aşijdere nici pe Păladi spătarul nu-l crede, 
fiind moldovan, să nu-i facă vrun meşterşiug. Şi de [a]cee 
au trimis şi pe Alixandru Sârbul, fiind di casa lui, ca să nu 
poată faci vrun meşterşiug asupra lui cu Vădanii ghenărarul. 

Turcii, păn-a umbla terdzâmanul la Poartă aceste 30 
dzile, iar împărăţia au şi pus sarascher pre Chipruliul şi au 
şi rădicat oaste den Țarigrad ca la 120.000 şi l-au trimis 
la Bosna asupra nemților. Şi viziriul au triimis pre Meniş- 

paşe de la Cartal cu 20.000 oaste, şi au purces de la Cartal 
pre marginea Dunării a mai strânge oaste ce pute. Şi s-au 
dus şi la Vidin asupra lui Vales, ghenărariul de Sibii, ce 
bătè Vidinul cetatea, ş-au gonit pre nemți de la Vidin. Dar 
tot nu i-au bătut pre rău, numai cât i-au gonit de la cetate. 

Ş-au dat şi lui Costandin-vodă, domnul muntenesc, vo 
2, 3 paşi cu oaste, de-au gonit pre nemți din Țara Munte- 
nească, că era puţinei, numai vo 3, 4 mii în Țara Munteneas- 
că. S-au făcut turcii multă răutate şi prad-în Țara Munte- 
nească, c-au luat munţii în cap. Şi pre unde au găsât bejenii, 
au tot prădat şi au arsu. Şi au spartu şi mitropolia de la 
Târgoveşte şi au găsât multă avere a boierilor munteneşti 
şi au luat-o toată. Ce nu numai într-un rând au prădat-o, 
ce în câteva rânduri au umblat, prădând şi strâcând biata 
ţară. 

Costandin-vodă, domnul muntenesc, iarăşi s-au aşădzat 
în Bucureşti cu vo 2, 3 paşi. Şi re pradă au făcut turcii şi 
Bucureştilor. Şi mitropolia din Bucureşti au făcut-o mecet, 
di s-închină într-însa paşii. Şi Costandin-vodă au pus tot 
boieri de cei de gios, că boierii îs toţ în Țara Ungurească, 
cei mari, duşi. 

Iar ghenărariul cel mare de la Sibiiu, anume Valis, care 
mersesă la Vidin, vădzând că nu poate sta împotriva turcilor, 
că are oaste puţină, au scrisu la Vădanie ghenărariul, ce 
ieşis-în Moldova cu oaste, de-au trecut muntele înapoi de- 
au mersu agiutori la Vidin. Numai ce au rămas vo 500 
oaste nemți de strajă la Comăneşti, iar ceielalţi, măcar că s-au 
dus la Vidin, tot n-au putut isprăvi nimic împotriva turcilor. 
Deci ghenărarul Valis, vădzând că au greşit şi ş-au împrăştiet 
oastea pren Moldova şi pren Ţara Muntenească şi n-au 
putut isprăvi nimic să-l i€, ori de ciudă, ori de ruşine, ori 
de frica împăratului, au mâncat otravă singuru ş-au murit. 

Mai ispititu-s-au turcii şi cu 2 soltani să margă preste 
munte în Țara Ungurească. Şi s-au păzit nemţii mai bine, 
într-altu fel, că, după ce-au intrat în munte, le-au ţinut calea 
şi dinainte şi dinapoi. Ş-au pierit un soltan şi cu tătarâi mai 
toţi, numai unul au scăpat pre cu puţini tătari. N-apucând a 
intra în munte, la Câmpina, s-au întorsu înapoi prădând şi 
ardzând. S-au lovit pren Bucureşti, fiind domnul în scaun, 
ş-au prădat târgul tot, cu mănăstiri cu tot, s-au găsât mulţime 
de avere. Şi domnul n-au putut să isprăvască nimic, să nu-i 
lasă să prade. Ce-u găsit a boierilor pribegi şi nepribegi şi a 
neguţitori pin hanuri, tot au luati. Acest războiu au fost mai 
pre urmă, la let 7246, la noiemvrii. Să lăsăm acmu Ţara 
Muntenească, di om serie înainte la rândul său. 

Grigorie-vodă, şedzând cu tabăra la Gălata şi înţălegând 
că s-au dus nemţii cei mulţi şi au rămas numai 500 nemți 
la Comăneşti de strajă, şi vădzând că să găteadză tătarii şi 
cu turci de la ordia viziriului să margă la dânşii, au scris 
la viziriul să nu margă nici turci, nici tătari, să strâci ţara. 
Puţinei ce au rămas de strajă, a triimite oastea lui şi i-a 
goni. Deci viziriul îndată i-au şi poprit să nu margă. Că 
era la Gălaţ păn’ la Bârladu tot tătari, cu 2 soltani, de-au 
şădzut toată vara de-au mâncati pre beţii oameni, de-au 
rămas numai cu sufletele. Deci Gligorie-vodă au ales din 
oastea lui ca la 1.500 slujitori turci, lipeani, moldoveni şi 
2 steaguri de căzaci ş-au triimis pre Costandin hatmanul, 
fratele chiurci-başii, şi pre Toader Pălade spătariul să margă 
pre la gura Oituzului şi la Comăneşti, să astupe poticile şi 
să strâci pălăncile ce li făcusă nemţii. Şi mărgând acolo la 
Comăneşti, numai au şi dat peste celi cinsute de nemți ce 
rămăsesă de strajă. De merat lucru este cum au dat 


1 Această frază a fost adăugată de Neculce. 

Dumnădzău o spaimă nemților, cât n-au putut să ste la 
războiu. Că cum s-au tâmpinat şi au discălecat căzacii de-au 
slobodzit focul ş-au pisat vo 3, 4 nemți, s-au şi spăriet 
nemţii ş-au plecat fuga şi n-au apucat să sloboadă focul. S-au 
şi-ntrat turcii cu moldovenii într-înşii ş-au prinsu ca vo 30, 
vii cu morţi. S-au pierit şi colonelul care era pre oastea 
nemţească mai mari. Şi iarăşi au dat Dumnădzău frică 
moldovenilor şi turcilor, că nu i-au gonit, temându-să să 
nu fie oaste supusă, să fie vicleşug, că nu ar hi mai scăpat 
mai nici unul. Iar nemţii tot gândie că-i gonesc, că, cum au 
agiunsu la pălancă, cum ş-au lăsat puşcile şi caii şi 2 sacaluşi 
şi 2 căruţă, iarbă, ş-au fugit care încotro au putut pren 
munte pe gios. S-a triedze au început a ieşi câte unul, şi 
vădzând că nu-s nime, ş-au luat puşcile şi ce-au avut s-au 
trecut muntele, dincotro vinisă, înapoi. 

Iar hatmanul cu oastea, precum mai susu scrii, nici 
giumătate de ceas n-au zăbăvit şi s-au şi-ntorsu înapoi, 
fiind grec cu pele de iepuri la spate. Au fugit toată noaptea, 
făcându-să dzuă la Bistriţă, negonindu-l nime, nici vădzând 
pre nime, după cum este vorba că nu fac toate muştile 
miere. Că, când s-au tâlnit cu oastea nemţască, tremura de 
frică şi vre să fugă. Iar turcii, vădzând că vre să fugă, au 
început a-l sudui ş-au scos şi sabiile asupra lui, să-l taie. Şi 
vădzând aşe că fac turcii zorbă asupra lui, s-au slobodzit 
de frică asupra nemților. Şi s-au tâmplat ace izbândă, după 
cum scrii mai sus. Numai tâmplându-să Toader Pălade spa- 
tariul şi vădzând zorbaoa turcilor, el mai mult au început a 
îndemna oastea. Şi după ce au vinit la leş hatmanul, i-au 
scris Grigorie-vodă cărţi la viziriul şi l-au triimis cu 10 
nemți vii şi cu 17 capete morţi. Şi cu ace puţină izbândă ş-au 
mai tocmit treaba, că era să pitreacă şi el de la Poartă, ca 
frate-său Manolachi chiurce-başe. 

Tot într-acea vreme mers-au Chipruliul întâi la Niş, unde 
luasă nemţii, ş-au încungiurat cetatea Nişul. Şi n-au putut 
să sprejinească nemţii şi s-au închinat, c-au fost ca la 
5.000—6.000 nemți cu un ghenăral. Şi pre ghenărari şi 
pre nemți i-au slobodzit cu pace, iar pre raiè au pus-o tot 
supt sabii, că să burzuluisă toată creştenătatea, de ţine cu 
nemţii: sârbii, arbănaşii şi alţii ce era prenpregiuri. 

Purces-au Chipruliul de acolo asupra nemților ce băte 
Bosna. Deci nemţii nu pute lua Bosna, fiind locurile tari şi 
raiaoa încă ţine tot cu turcii, nu vre să să de nemților. 
Numai ce-au apucat de-au luat vo 2, 3 cetăţi în marginea 
Bosnii, şi au şi sosât Chipriliul cu oastea lui agiutori bosneni- 
lor. Şi s-au lovit în vo 2, 3 rânduri, ş-au tot can zăticnit 
pre nemți şi nu ş-au putut alege. Aceste toate s-au făcut la 
velet 7245. Iar dup-acee, la văletul 7246, în luna lui 
octo|m|vrie, tot într-această toamnă, vădzând turcii că le-au 
mersu can bineşor spre nemți, că nemţii nu făcusă gătire 
pre bună, în grab-au şi pornit oastea de la Cartal şi de la 
Tighine, câtă era strânsă, ca la 100.000 de iniceri şi de 
spahii, c-un sarascher şi cu Medle Gherie, hanul cel nou, 
cu toată tătărâmea de Bugeag, ca la 60.000 şi 2 soltani, 
mai can cu toată puterea turcească ce era la Cartal. Şi pre 
apă, de la Țarigrad, vo 20.000 să margă să iè Vozia de la 
moscali. Înţălegând că Mineh fertu-marşalih s-au dipărtat 
cu oştile moschiceşti la iernatic, la Perevoloşin, după ce s-au 
dus solii de la Nemirova, şi ei înţălegând că-s numai 7.000 
moscali şi 2.000 căzaci, 9.000 de toată oastea, au socotit 
c-or lua-o pre lesne, şi luând-o, or treci şi or lua şi Culburul 
ş-or treci şi-n Crâm asupra-celora moscali şi or duci şi pre 
hanul cestu nou, pre Medle Ghirie. S-au luat şi vo 60, 70 
puşci din Tighine şi 400 cară moldoveneşti, de-au dus geab- 
hanaoa. Şi după ce-au agiunsu acolo, au început a bate 

cetatea. S-au bătut-o 2 săptămâni şi n-au putut-o lua. Şi 
aşe da turcii feliuri de feliuri de năvăli straşnici asupra 
cetăţâi, şi şi mai piere. Spartu-s-au şi vo 20 de puşci mare, 
umplându-le mai mult preste măsură, ca s-agiungă la cetate, 
şi iară pre dânşii îi omore. Făcut-au un meşterşug cu nişte 
săcrii noaptea, ca să să apropii de cetate. Iar moscalii au 
făcut altu meşterşug, di s-au luminat ca dzua, ş-au îndreptat 
puşcile de i-au făcut fărâmi. Făcut-au turcii 2 lagumuri, şi 
s-au strânsu acolo mulţime să de năvală. Iar moscalii le-au 
găsât unde le pusesă turcii şi le-au bătut dispre dânşii, ca 
să de înapoi spre turci. Ş-au făcut şi ei 2 lagumuri, alăture 
şi cu gauri, din celi turceşti, la a lor. Şi când s-au strânsu 
mulţime de turci la lagumuri ş-au dat foc, iar lagumurile 
au dat înapoi, şi s-au aprinsu şi celi moschiceşti, cât au 
pierit mulţime de turci. Şi atunce au ieşit şi moscalii cu 
căzacii afară den cetate ş-au început a tăi€ şi ei pre câţi nu 
îi omorâsă lagumul. 

Aşijdere sculatu-s-au turcii cu zorbă asupra hanului, 
dzâcând că gâlceava dispre dânşii s-au început întâi şi ei 
dau năvală di pier, şi tătarâi nu pier, umblă pre de laturi. 
Deci au luat hanul pre tătari împreună cu turcii, şi carăle 
celi moldoveneşti le-au umplut de stuh ş-au început a pune 
pre moldoveni de împinge carăli, şi turcii cu tătarâi după 
dânşii cu puşcile, ca să s-apropie de cetate, să bată cetatea. 
Iar moscalii agè au începutu a-i împroşca den cetate, şi au 
ieşit şi afară, şi agè au dat o năvală turcilor, cât au pierit 
mulţime, şi au luat şi o samă de puşci. Aşijdere era o 
zămculiţă de laturi de cetate, şi şide nişte moscali. S-au 
îngropat şi moscalii un lagum acolo şi s-au făcut a fugi 
spre cetate. Iar turcii au şi-ntrat într-ace zămculiţă ş-au 
găsât lagumul şi l-au scos. Moscalii, vădzând că au gâsât 
turcii lagumul şi l-au scos, au şi îndreptat puşcile în zămculiţă 

a bate. Şi au pierit şi acolo mulţine de turci, şi câţi n-au 
pierit le-au căutat a ieşi, că nu pute să şadă, că-i împroşca 
den cetate. Aşijdere vinit-au turci cu vasă pre apă, şi moscalii 
încă ave vasă. Ce nu le-au sporit turcilor nici cu acel fel, 
că, cum au fost dându moscalii din tunuri de pe apă or den 
cetate, să şi afunda vasăle turceşti, de s-îneca, cât n-au 
rămas nici unul, iar moschicesc nici s-au betejit. 

Mai pre urmă iarăş s-au rădicat turcii cu năvală asupra 
cetăţâi, vădzând că au ieşit o samă de moscali din cetate. 
Şi s-au şi pornit turcii asupra moscalilor să-i iè în unghi, 
iar moscalii s-au făcut a fugi asupra vasilor şi au lăsat 
poarta cetăţâi dişchisă. Iar turcii, cum au vădzut poarta 
cetăţâi deşchisă, au lăsat pre moscali de-a-i mai gonire ş-au 
şi-nceput a intra în cetate. Şi i-au lăsat de-au intrat vo 
4.000— 5.000 şi au slobodzit porţile cetăţâi di i-au închis. 
Şi agè moscalii den cetate, fiind supuş, au şi-nceput a le da 
foc şi din frunte şi din coadă, şi den dos a le da bombi, 
păn-i-au potopit pre toţi. Da să de înapoi, porţile cetăţâi era 
închisă. Şi câţi n-au pierit, i-au luat pre toţi de grumadzî. 

Iar turcii cei ce rămăses-afară, de n-apucas-a intra în 
cetate, i-au şi aruncati lagumul. Atunce moscalii cei de- 
afară, ce să făcus-a fugi spre vasă, s-au şi-ntorsu înapoi 
într-înşii a-i omorî câţi scăpasă de lagum. 

Aşijdere şi moscalii di pre apă au prins a-i împroşca cari 
s-apucas-a să lipi de zidiul cetăţâi, că nu pute să să mistuiască 
nici într-o parte. Ş-au început moscalii a-i bate şi di pe apă, 
cât i-au potopit, ca la 30.000—40.000 de turci. 

Iar în scurtă vreme au şi sosit veste de la soltanul la 
sarascheriul, care soltan era între Buh de strajă, cum că 
vin de la Minih agiutori cetăţâi pre mulţi moscali pre apă, 
di s-au făcut spaimă în oastea turcească. Câţi rămăsesă vii 
nepieriţi au şi fugit preste noapte ş-au lăsat cetatea. 3,4 

dzile de-ar fi mai zăbăvit turcii pre loc, nici unul nu vre 
scăpa. Că au şi dat Dumnădzău un vicol, că, cum era 
giumătate răniţi, aşe dzâc că-ntr-acel câmpu 4 părţi ar hi 
pierit şi una de-ar fi scăpat bini. Fostu-s-au cerşut căzacii 
să-i lasă, călări, audzind că vin turci la Vozia, şi Minih n-au 
vrut să-i lasă, fiind la Perevoloşin. Şi au greşit că nu i-au 
lăsat, că nici un turcu n-ar fi scăpat, sau tătar. 

Deci acel soltan ce era de straji între Buh, vădzând că 
turcii fug de la Vozia, slobodzit-au şi el ceamburi pre 
marginea Ocrainii leşeşti, di-au prădat satele. Ţân şi ei 
prieteşugul ca cânii vinerea. Ce s-a mai face cu leşii, vremea 
viitoari va arăta. 

Grigorii-vodă, vădzând că s-au dus nemţii din Moldova, 
scris-au cu giurământ la boierii cei pribegi şi la ţară, cei 
haini, să să întoarcă înapoi la locurile sale, să nu poarte 
nici o grijă. Şi i-au iertat pre toţi, numai să nu mai fugă şi 
alţâi, ca să iè bani. Deci s-au întorsu toţi la locurili sale, şi 
nimic nu le-au făcut. Numai pre Costandin Balşe, având 
măraz pre dânsul, l-au bătut la talpe şi l-au slobodzit. 
Făcut-au şi acestu obicei Grigorii-vodă, de să bată boierii 
cei mari la talpe, turceşte. Şi pre Ştefăniţă vornicul Ruset, 
hiind mai bătrân, l-au făcut surgun o lună la mănăstiri la 
Dobrovăţii ş-apoi l-au adus la Ieş şi l-au iertat. Şi i-au 
măritat o fată ce ave, cu cheltuiala lui vodă, după Scarlata- 
chie comisul, ficior Lupului Gavriliţi. 

Iar pre Răducanul, fiind nepot lui Mihai-vodă şi agiunsesă 
cu cărţi la Grigori-vodă de la nemți de făce ştire ce fac 
nemţii şi ce li-i sfatul, când era nemţii la casa lui, la Grozeşti, 
pentru acee mai mult l-au boierit, de l-au făcut păharnic 
mare. 

Pus-au turcii pre ficiorul lui Racoți, anume [Iosif], ca 


1 József, fiul lui Ferenc Rákóczi II. Adăugat de mine. 

să fii crai în Țara Ungurească, şi i-au făcut coronă de aur, 
cu diiamanduri de mult prețù. Şi i-au dat şi cinci mii pungi 
bani, să-i fie de cheltuială şi să-ş facă oaste, osăbit de ce i-au 
rânduit turci şi tătari. 

Şi l-au porniti den Țarigrad, de-au vinit la Brăila di să 
găteadză şi-ş strânge oaste. Ispititu-ş-au nărocul, cu 2 
soltani şi cu turci, de-au triimis în Ţara Ungurească, ca să 
treacă pre la Câmpina, pren Țara Românească. Ce nu i-au 
slujit nărocul ceastă dată, c-au păţât rău, precum scrie mai 
sus patima lor. 

Împăratul nemţesc, înţălegând de Racoţie, au strânsu 
toate capetele celi de frunte, boieri ungureşti, di i-au dus 
pre toţi la Beci, di-i ţine acolo de le dăde toate ce li trebuiesc. 
Ce s-a mai alege, vremea viitoare va arăta. 

Deci înţălegând Poarta turcească di ce s-au lucrat la 
Vozia, trimis-au de-au luat pre viziriul la Țarigrad, la sfat, 
nu numai pre viziriul, ce şi pi toate cepetele celi turceşti, 
pre toate unde era. La ce va arăta, vremea viitoare va 
arăta. Aceste toate s-au făcut într-aceşti 2 ani a domnii lui 
Grigorie-vodă, păn” la velet 7246, la istovul lui noiemvrie. 

După aceste, aşădzându-să Grigorie-vodă în scaun în 
leşi să iernedză, după cum s-au scris mai sus, pus-au în leş 
şi 4 steaguri de turci şi cu 4 de lipcani, steaguri, să iernedză 
cu dânsul în leş, necredzând pre moldoveni. Bogate nevoi 
şi ruşini făce turcii beţilor oameni la Ieş şi la ţară, pre unde 
merge. Că lua femei şi fete mare şi copii cu sâla, de-ş făce 
râs. Şi la drumuri îş râde şi prăda pre oameni. 

Iar în luna lui dechemvrii, bine nu s-au aşădzat în leş, 
şi au şi scos hârtii, frunte de 3 ughi, mijlocul de 2 ughi, 
coada de 1 ughiu, şi cârcimărit tij 5 lei, şi cară pre ţară, de 
căra fân şi lemne la oaste. Şi fân nu găsiè pre aproapi, că-l 
mâncasă de cu vară, ce lua ordzu a cui găsi, fără bani. Şi 

taberi de cară duce la Siret, de măcina, că pe aproapi nu 
era mori. Şi lua boi a cui găsâ€, de pre drumuri. S-au 
început şi ciuma a s-aţâţa în leşi, şi au ţinută puţin, vo 
lună, acel omurii. Oh, oh, oh! săracă Ţară Moldovă şi Ţară 
Muntenească, cum vă pitreciţi şi vă dezmierdaţi cu aceste 
supărări, la aceste vremi cumplite, şi făr” de milă de stăpânii 
noştri, care singuri noi ţ-am poftit şi ţ-am aflatu! Nu ne 
săturam de domni de ţară, nici de măritat fetele după pemin- 
teni, ce dzâcem că-s proşti şi săraci. Şi alergaţi la cei străini, 
greci, de-i apucaţ cari de cari să vă hii gineri, că-s cilibii şi 
bogaţi, şi le daţi moşii şi-i puneţ în capul mesâi. Iacă la ce 
am vinit! Aceste, adivărat că ne-au făcut cilibii la toate, cu 
lacrămi pre obraz şi cu suspinuri la Dumnădzău strâgând. 
Iar altă puteri, făr-a suspina la Dumnădzău, n-au rămas. 
Ia priviţ pre ţările megieşilor cum ţin pre cei străini! Le dau 
di mâncat, iar la sfat sau în capul mesâi nu-i pun, nici îi 
amestecă. Şi pentru acee trăiesc prostimea lor păn-acmu 
necălcată. De-ş dau vo fată după vun străin, pre cu greu, 
dar moşan nu-l priimăscu, nici la sfat. Şi pita ce o mânâncă, 
cu vărsari de singe şi cu multă ostineală şi grijă şi slujbe, o 
mâncă streinii prentr-alte ţări. 

De ce s-au mai lucrat peste iarnă de acmu de la noiemvrii 
la vălet 7246. Viziriul, cum au sosât la Țarigrad, l-au şi 
mazâlit, şi au pus vizir [pre altul].! Şi cum l-au pus vizir, 
cum au început a rândui oaste la Hotinu şi la Tighine, şi 
pre alţâi într-alte părţi, şi a face mare gătire pen ţară. 
Trecând la Hotin, şi alţâi în gios de la Tighine şi di la 
Hotin, mare stricăciune şi pozne făce oamenilor pre unde 
lovi€. Unii trece pre Bârlad, unii pre Sâretiu. Şi în Ieş încă 
au iernatui 3, 4 mii de turci. Şi aceşte încă destule răutăţi 


1 Adăugat după Kogălniceanu, în mss. fiind loc gol. 

făce. Şi era o scumpete mare de pâne şi de fânu, cât agiunse- 
să carul de fân 4 lei, pre 2 boi. Şi alte nevoi despre domnu: 
cară, ialoviţă, chile, văcărit, şi adăoşag peste văcărit câte 
un tultu de vită. 

Aşijdere şi în Ţara Muntenească turcii şi tătarâi au 
iernat, şi multă prad-au făcut trecând pren ţară la Olt, de 
să băte cu nemţii. 

Nemţâi şi moscalii au şădzut în paci pre la iernatic, pre 
marginea ţărâlor lor, făcând mare gătire. Hanul den 
Bugeag s-au sculat la ghenarie şi s-au dus la Crâm, nefiind 
moscali în Crâm. Şi de acolo s-au sculat şi au strânsu 
oaste pre cine au putut, ca la 80.000, amestecaţ tătari şi 
turci, şi s-au dus în pradă la Slobodzie, spre Harcov. Şi i-au 
tâlnit moscalii şi i-au biruit. Şi abè au scăpat hanul cu 4, 
5 mii de oaste. Şi le-au luatii moscalii toţ robii ce au luat 
de la dânşii, că le stătusă caii în ceambur, şi i-au tot gonit 
păn-în Crâm. 

Mihai-vodă era la închisoare, că-l pâre muntenii să de 
7.000 de pungi de bani. Şi au şădzut la închisoari 11 luni, şi 
apoi, cădzând acesta vizir ce mai sus s-au pomenit, fiindu-i 
prietin, l-au scos. Şi fiind doamna lui Grigorie-vodă la 
Țarigrad, cu fiiu-său Scarlat, au făcut nuntă, şi au luati 
pre fiica lui Mihai-vodă, cari mai sus s-au pomenit că-i 
logodită, la ghenarie, la Boboteazdă. Iar Grigorie-vodă au 
făcut vesălie pentru fiiu-său o săptămână, împreună cu toţ 
boierii. Aceste toate s-au făcut păn’ la în dzi întăi a lui 
aprilie, de primăvară. 

Iar în 31 de dzile a lui mai, la 4 ceasuri den dzi, s-au 
făcutii un cutremur mare, de-au cădzut mănăstirea Golâe, 
şi multe casă, şi mănăstiri în gios. Răchitoasa şi altă 
mănăstire la Focşeni. Şi s-au cutremurati mai bine de 1 
lună, mai în toate dzileli. Şi s-au şi început mare ciumă în 

Ieş, ş-au ţinut păn” despre iarnă omorul, toată vara păn” la 
luna lui dechemvrie. 

Iar Grigorie-vodă au ieşit afară cu ordia la Socola, în 
fundul văii, de au şădzut toată vara. Şi începând şi în 
ordie a pica câte un om de ciumă, s-au mutat la Ţuţora, 
despre toamnă, ca să să mai răcorească de boală. 

Viziriul s-au rădicat cu 300.000 oaste ş-au purces spre 
Niş asupra nemților. Şi au făcut oaste în 3 părţi. Unii cu 
Racoți i-au pornită pre Dunăre în sus, şi cu tătari, de-au 
luatu Țara Oltului şi alte pălănci ce era pre Dunări. Şi silie 
să treac-în Țara Ungurească, şi n-au putut să răzbască de 
nemți, şi s-au apucat a bate cetatea Ruşava. Alţâi şide 
împrotiva taberii cei mare nemţeşti şi au bătut-o toată vara, 
şi nu pute s-o dobândească. Piere turcii ca frundza, de pica 
pre Dunări în gios, şi le aduce Dunărea trupurile pre la 
Gălaţ şi pre la Smil, şi-i prinde oamenii, morţi, de la lua 
borfili de pre dânşii. Că fiind Ruşava în ostrov Dunării, da 
turcii năvală tare pre apa Dunării s-o iè, şi den cetate pe 
turci îi tot prăvăle, di s-îneca în Dunări. Câteva mii au 
pieriti de turci la această cetate. Iar despre toamnă, vădzând 
nemţii cei den cetate că agiutori, nemți nu li mai vini de 
nicăiuri şi bucatile li să sfârşăsc, şi Dunărea încă scăde, şi 
toată greimea turcilor cearcă prenpregiur, s-au închinat cu 
1.500 nemți. Atâţe nemți au fost numai în Ruşava. Şi 
ieşind acel ghenăral den cetate, l-au îmbrăcati viziriul cu 
căftan şi cu mari cinste l-au slobodzit, de s-au dus la 
tabăra ce mari nemţască, cu dobi şi cu surle dempreună cu 
toţ oamenii lui, dzâcându-i viziriul: «Aferim, slugă bună 
şi credincioasă! Măcar di s-ar afla om harnic şi drept ca 
tine şi la împărăţia noastră! Cu puţine oasti să stai să te 
baţi cu atâta puteri atâta vreme!» Şi după ce-au mărsu la 
nemți, încă mai mari cinste au dobândit. Dzâc unii să hie 

dat viziriul bani să s-închine şi să hie fost cu ştirea 
împăratului nemţesc, şi viziriul încă să-ş facă obraz despre 
împăratul turcescu. Că tabăra ce mare nemţască şide între 
nişti bălți la loc tari, iar turcii nu cutedza să margă la 
dânşii, şi nemţii aşijdere nu cutedza. Şi aşe au şădzut 
oştile păn-în toamnă, fără câtu câte o strajă de să lovie. Iar 
despre toamnă s-au dus viziriul la Țarigrad cu [a]ce izbândă. 
Şi s-au împrăştiet la iernatic oştile, şi cele turceşti şi cele 
nemţeşti. Iar dincoaci, dispre moscali, au rânduiti un saras- 
cheri cu oaste la Tighine, şi altă oaste au mersu, de la 
Hotin şi de aiure, ca 80.000 oaste, şi cu tătarâi Bugeagului 
60.000, de sta pe Nistru d-aştepta pre moscali. 

Iar moscalii s-au făcut în 2 părţi. O samă, cu Les 
ghenăral, s-au dus în Crâm cu 100.000 oaste şi s-au bătut 
acolo cu hanul Crâmului şi cu 60.000 turci, ce era cu 
căpitan-paşe. Şi i-au tot bătutu pre turci şi pi tătari. Şi au 
prădat şi au arsu Crâmul vo 4 luni. Şi apoi au ieşit den 
Crâm şi au lăsat Crâmul şi au vinit la ceasta oaste, la 
Perivoloşin, unde era Minih fertu-marşalic. Şi s-au făcut 
ca la 300.000 oaste. Şi au tot şădzut toată vara, şi apoi de 
Sfeti Ilii s-au porniti spre Nistru pre încetu. Iar tătarâi şi 
cu o samă de turci călărime le-au ieşit înainte şi-i tot ceheiè 
prenpregiur, de le lua oamenii di pre la iarbă, iar să le ste 
împrotivă nu pute. Să ispite câteodată, şi pica ca perile 
turcii şi tătarâi. Şi aşe s-au apropiet cale de 4 ceasuri de 
Nistru tabăra cè mari, iar fruntea oştii, cu 20.000 oaste şi 
cu o samă de căzaci, au agiunsu la Nistru, la Calanca, den 
gios de Raşcov, unde era de ceasta parte şi sarascheriul cu 
toată inecerimea. Şi au început moscalii a-i împroşcea den 
puşci şi den bombe de piste Nistru, câtii nu pute turcii să 
să mistuiască nicăiuri pre di ceasta parte. Iar peste noapte 
le-au şi vinit ocaz de la Minih să s-întoare-înapoi. Şi s-au 

111 


întorsu noaptea la obuzul cel mari, unde era Minih. Şi au 
purces iarăş cu toţâi înapoi la Buh. Şi murindu-le caii şi 
boii, ţiindu-i toată vara în herbinteală la Buh, n-ave cu ce 
tragi privantul, puşcile. Ş-au îngropat acolo în câmpu 500 
de cară de glonţuri şi de combarale, osăbit de fănină şi 
posmagi şi alte bucate ce-au lepădat pre câmpu. Şi după ce-au 
agiunsu la Buh, au triimis Minih ş-au rădicat şi oastea ce 
era în Vozia. Şi i-au dat foc ş-au răsipit-o detot, şi Culburului 
tij. Şi au vinit la dânsul, şi s-au dus cu toţii la iernatic la 
Perivoloşin. 

Iar turcii iniceri vre să treacă să agiungă pre moscali, 
dar nu-i lăsa să treacă Nistrul sarascheriul, neavând ferman, 
cât începusă inecerii cu zorbă, cum li-i obiceiul lor, să omoare 
pe sarascheriul. De mierat lucru este acesta, cum aşe lesne 
să întoarsăr-înapoi şi stricară şi Vozia, şi sarascheriul încă 
nu lăsa să treacă inicerii după dânşii, să-i gonească. Unii 
dzâc că au dat sarascherul mulţimi de bani lui Minih, iară 
alţâi dzâc că s-au temut Minih de ciumă, să nu i să umple 
oastea. Şi să teme să nu i€ turcii şi tătarâi pre moldoveni în 
sabie şi-n robie, că aşe să lăuda turcii. Şi să cere şi la 
sarascheriul, să le de voie, cum or vide că trec moscalii 
încoaci Nistrul şi nu-i pot sprejini, să şi sloboadă prad-în 
ţară. Iar pentru Vozia, această pricină dzâce Minih, că un 
an de când au luati Vozia, şi ciuma dentr-însa n-au mai 
ieşit, cât mai bine de 20.000 oaste s-au potopit într-însa, şi 
pentru acee au stricat-o şi au scos oastea dentr-însa. De 
nu-s niscai fapte a lui Minih, vremea viitoare va arăta 
adevărul. 

Împăratul turcesc, înţălegând de acest lucru, s-au mânieti 
pre sarascheriul şi l-au făcut surgun. Şi au pus pre altu, 
anume Veli-paşe, vestit viteaz bun, ce au arătat mari 
îndrăznire la moscali. Şi au tăiet şi 4 paşi, şi au mazâlit şi 

pe sultanul, căci n-au mersu după moscali să-i gonească. 
Că era bucuroş, şi toti să teme să nu făcă vrun meşterşug, 
să s-întoarcă. 

Tot într-această toamnă, la noiemvrii, murit-au ficiorul 
craiului unguresc, anume Racolci, la Dunări, ce-l pusesă 
turcii crai, la Udrii, ca să hie în Țara Ungurească. Şi nu i-au 
slujit nărocirea, care mai sus s-au pomenit. 

Vinit-au capigilar-chihaie de la împărăție, cu poroncă la 
Grigorie-vodă de-au mersu la Nistru să rădice puşcile ce le 
îngropasă moscalii, să le iè să le ducă la Tighine. Şi s-au 
dus păn” la Nistru şi au triimis de-au încărcati tot, cu 
mare frică, să nu-l lovască căzacii. Dar n-au avut nici o 
ostineală şi au încărcată 500 de cară de glonţuri, cum mai 
sus s-au pomenitu. 

Şi au umblat Grigorie-vodă pre la Soroca, pre la Raşcov, 
pre la Orhei, di s-au primblat să vadză locurile ţării. Şi pi 
urmă, de la Orhei n-au vinit în leş, că mure tari de ciumă, 
ce au trecuti la sat la Deleni, în ţinutul Hârlăului, la vornicul 
Iordachie Cantacozino Deleanul, de-au şădzut păn-în dzi 
întăi a lui dechemvrie. Şi apoi, înțelegând că au mai rădicat 
Dumnădzău focul, s-au dus în leş. 

Iar nevoili în ţară, pre multe, di chili, de ialoviţă, de 
cară şi de alte nevoi nespusă, tot ieşite pe catastijile banilor 
hârtiilor ce fusesă de primăvară. Ca şi la Duca-vodă cel 
bătrân, ce ieşe pre banii hârtiilor, agè şi acmu au fost. 

Oamenii, de vară, să bejenisă la munţi, la păduri, de 
frică să nu prade păgânii ţara. 

Leşii au avut paci, fără cât în Ocraina, pre unde au fost 
şleavul moscalilor, au avut oarece stricăciune de tătari. 

Franţozul[ui] i-au tot umblat oamenii lui să facă paci 
turcilor dispre moscali şi dispre nemți. 

Cazâlbaşul încă au avut paci în cest an cu turcii. 

Aceste toate s-au lucrat într-acestu an, de la noiemvrii, 
la vălet 7246, pănă iarna la istovul lui noiemvrii, la velet 
7247. Şi ce s-a mai lucra s-a scrii la rândul lui. 

Iar am început a scrie acestu an. lată, după ce au mersu 
Gligorie-vodă în leş, ciuma s-au potolit. Nevoi totuna au 
ţinut în ţară, precum scrie mai sus. Pre viziriul şi pe hanul 
i-au chemati la sfat la Țarigrad. Ce pre viziriul l-au schimbat 
şi au pus [alt] vizir, iar pre hanul l-au triimis de-au şădzut 
toată iarna în Bugeag păn-în primăvară, iar pimăvara s-au 
dus în Crâm. Şi au mersu ş-un poghiaz tătărăsc la moscali, 
dar puţină pagub-au făcut, iar mai mulţi au pierit ei. Iar 
de primăvară s-au sculati viziriul cu toată puterea cât-au 
avut şi s-au dus asupra nemților la Beligrad. Şi nemţâi 
încă au strânsu tabăra lor acolo, 90.000—100.000 oaste 
nemți, mai departe de Beligrad. Şi au făcut şanţu şi sta 
acolo de aştepta pe turci cale 7, 8 ceasuri. Şi după ce s-au 
apropieti turcii de tabăra nemţască, iar nemţâi au ales 
18.000 de oaste den tabăra lor şi au triimis să lovască pe 
turci noaptea, făr” de veste, să-i spargă, înțelegând că nu-s 
turci mulţi. Şi turcii au fostu prinsu limbă că vin nemţâi şi 
au fostu stând gata. Şi cum au sosit nemţâi, cum i-au şi 
împresurat turcii, fiind mulţi. Deci nemţâi, vădzând aşe, 
au mai ales 12.000 şi au triimis după dânşii, ca să le de 
agiutor. Dară nu le-au fost nice de un agiutor, că, când 
sosă, au început a-i sparge. Şi agè, au purces turcii asupra 
taberii cei mare nemţeşti, bătându-i păn? ce i-au băgat în 
tabără. Dar pre puţini au scăpat. Şi aşe, dând năvală şi 
taberii cei mare, n-au putut să ste împotriva turcilor. Nu- 
mai ce le-au căutat de au lăsat şanţul şi s-au supus supt 
cetatea Beligradului, de s-apăra de turci, că-i încungiurasă 
turci pre nemți den toate părţile, de nu le vine nice oaste de 
nicăiri nemților. Le-au fost viind agiutor 50—60.000 de 

oaste de la colegaturi, numai, fiind ciumă, nu cutedza, cu 
oastea cè proaspătă, să intre în cee oaste, ce sta mai de- 
parte, cale de 5, 6 dzile. Şi aşe câteva dzâle apărându-să 
de supt cetate, au stătut solii la pace. Că nu ştie nemţâi că 
au luată moscalii Hotinul şi ce să lucreadz-în ceste părţi, 
fiind încungiuraţ de turci. Şi să teme nemţâi să nu margă 
turcii în Țara Ungurească, să nu să tulbure şi ungurii. 
Aşijdere şi viziriul, viindu-i veste dencoace despre moscali 
că au luati Hotinul, au tăinuit şi au făcut veselie mare, 
cum că au bătut turcii pre moscali la Hotin. Şi audzind 
nemţâi, au făcut pace. Precum s-au făcut pacea s-a serii la 
rândul său. 

Moscalii, de primăvară, cu Les ghenăral, cu 80.000 
oaste, cu calmâş şi cu căzaci şi cu moscali, s-au dus asupra 
Crâmului. Şi au avut acolo în Crâm în 2 rânduri bătai cu 
turcii şi cu tătarâi. Şi s-au rănit şi hanul ş-au murit acolo 
în Crâm. Şi turcii acmu de iarnă, după ce-au făcut pace, au 
pus han pe...! Şi moscalii s-au întorsu înapoi, neluând nice 
o cetate, fără câtu au strâcat Crâmul pre rău într-aceşti 
patru ani. 

Meneh felt-maşalâc, de primăvară, au purcesu de la Chiov 
pen Țara Leşască dreptu asupra Hotinului pre la Nejboj şi 
pre la Cameniţă, cu 120.000 oaste moschicească, cu donţi, 
cu calmâş, cu cătane. Şi au vinit pre-ncetu toată vara păn’ 
la Hotin den Țara Căzăcească pen Ţara Leşască, şi numai 
la Nistru au zăbăvitii mai bine de 2 săptămâni. Şi au trecut 
Nistru pe den sus de Hotin, pren ţinutul Cernăuţului, pe la 
un satu ce să cheamă Gincăul, pre la Vasăleu. 

Purces-au şi pe dencoace Veli-paşe sarascheriul şi cu 2, 
3 paşi, cu 20.000 de oaste turci, şi soltanul cu 30.000 


1 Loc gol în ms. 253. În ms. 53: «au pus pre alt han». 

oaste tătari. Şi era şi la Hotin vo 7.000—8.000 de lipcani, 
şi era şi câteva mii de spafii, şi capegilar-chihai împărătesc, 
cu bostangii, şi Colceag-paşe, cu inicerii cetăţâi. Şi păn-a 
treci moscalii Nistrul, le-au ieşit şi tătarâi cu turci înainte 
peste Nistru asupra Cameniţâi, dar n-au isprăvit nimic, că 
i-au bătută moscalii pre rău. Şi după ce s-au porniti moscalii 
de la Nistru asupra Prutului pe la Zestavna, pre la Sobraneţ, 
şi le-au tot datii năvală turcii şi cu lipcanii, dar au pierit 
lipcanii mai toţ. Şi turcii cât s-au zăbăvit pe acolo, şi au 
prădat marginea Ţărâi Leşeşti căzacii şi cu calmâşii şi cu 
catanile, Horodinca, Snetinul, Cuturile, Tesmeniţa. Păn? 
la Stanislav au agiunsu de-au prădat. Şi după ce-au agiunsu 
la Juşca, au luat în gios de-au trecut codrul pe la Stanihorci, 
pre den sus de un satii ce să cheamă Boianul, şi s-au 
întorsu pe supt poalele codrului, pre la Rerence. Şi acolo 
iarăş au avut război, şi iarăş au bătut pe turci moscalii. Şi 
de la Rerence au purces pe suptu poalele codrului pre la 
Grozniţi, şi de la Grozniţi tot în gios pe sup” codru păn? 
la...! Şi acolo era pedestrimea turcească, cu toată puterea. 
Şi agiungând moscalii acolo într-o vineri, în 17 dzile a lui 
avgustu, la velet 7247, cum s-au tâmpinati moscalii cu 
turcii şi au începutii a să bate, n-au putut sprejini turcii 
focul moscalilor, şi s-au şi spărieti. S-au fugit turcii care 
încotro au putut, Veli-paşe sarascheriul şi cu o samă de 
turci şi cu soltanul cu tătarâi în gios pre Prutu, iar Colceag- 
paşe au intrat cu o samă de turci în cetate. Iar feltu- 
maşalâc n-au vruti să lasă pre moscali să gonească pe 
turci, temându-să să nu facă vrun meşterşug, şi au şădzut 
toată dzua, într-acel loc, la...?, unde-i bătusă pe turci. Iar 


1 Loc gol în ms. 253. În ms. 53 «ordia turcească“, pus de copist 
pentru a umple lacuna. Altfel se vede uşor că trebuia să apară un 
nume topic. 

2 Loc gol în manuscrise. 

turcii den Hotin, dac-au vădzut că i-au bătut, ş-au tot scos 
muierile, care cum au putut, într-ace dzi şi s-au dus în gios 
asupra Tighinii. Deci a trie dzî, apropiindu-să Meneh feltu- 
maşalâc într-o duminică de Hotin, în 19 dzile a lui avgust, 
şi i-au ieşit Colceag înainte şi i-au închinat cetatea Hotinul. 
Şi au purces cu Meneh şi cu Colceag împreună ş-au intrat 
în cetatea Hotinul. Şi au luati pre toţ turcii robi, iar pre 
păşoaia lui Colceagu au slobodzit-o, şi au mersu în gios. 
Iar pre Colceag şi pre alţi turci i-au porniti la Moscu robi. 
Şi au zăbăvit [câteva]! dzile la Hotin şi au întorsu şi câteva 
mii de oaste înapoi, înţălegând că să tulbură şvedzâi şi leşii 
asupra lor. Şi dup-acee au purcesu în gios pre Prut. Iar 
Grigorie-vodă încă era rânduitii de la Poartă cu Sară Meh- 
metu-paşe să margă la Cernăuţ, să ţii calea moscalilor la 
Nistru, să nu-i lasă să treacă despre ace parte. Şi au făcutu 
ca patru, cinci mii de oaste, turci, moldoveni, şi s-au dus 
în sus păn” la Livărda. 

Apoi înţălegând că nu-i putinţă a-i sprejini, au mărsi 
spre Prutiă la Bogdăneşti, şi apropiindu-să moscalii de Hotin, 
s-au întorsu la Drăgşani, de-au şădzutii acolo păn-au luati 
Hotinul, şi au trecut şi sarascheriul în gios. Atunce au 
vinit şi Gligorie-vodă la Ieş, la Gălata, cu ordia, puind 
străj bune. Apoi, prindzând limbă den străj că s-au porniti 
moscalii în gios pre Prut, au pus caimacani pe Sandul 
Sturdze vel-logofăt şi pe Iordachie Cantacozino Deleanul 
vel-vornicu de Ţara de Gios, şi el au purces în gios cu câţ 
boieri s-au tâmplat cu dânsul. 

Iar Meneh, după ce-au agiunsu la Işnovăţ, au porniti 
oastea cè uşoară, donţi, calmâş[i], cătane, şi cu o samă de 
draguni, 2, 3 polcuri, înainte, cu Costantin Cantimir şi cu 


1 Adăugat de mine. 

Dumitraşco Cantimir, ficiorii lui Antioh-vodă, fiind acolo 
la moscali înstreinaţ. Deci au şi purcestii pen ţară, strângând 
privantu şi bucate turceşti unde găsè. Şi cai d-e cui găsè, şi 
turceşti şi boiereşti, îi lua, că le slăbisă caii. Deci Dumitraşco 
beizade maior au luat pe suptu munte, pre la Suceavă, şi-n 
gios muntele a prăda păn” la Bacău şi s-au întorsu la leşi 
cu duium. Iar frate-său Costantin Cantimir, ce era bregadiri, 
au luati de la Işnovăţ Jijia în gios şi pe la Botăşeni şi au 
răpedzât ca doă mii oaste să prindă pe Gligorie-vodă. Şi au 
mersu poghiazul pe Bahlui în gios, pe la un satu ce să 
cheamă Căcărădzenii, au trecut Bahluiul ş-au luată pre la 
Santa de-u trecut codrul la Vaslui. Şi de acolo s-au întorsu 
înapoi, că să teme de tătari. 

Şi Grigorie-vodă au prinsu veste den Roşieci şi au fugitu 
în gios spre Gălaţ. Deci Costantin beizade au viniti tot 
jăcuind păn-în Ieş şi au intrat în leş săptemvrie în 2 dzile 
la velet 7248. Şi i-au ieşitu înainte mitropolitul şi cu caimaca- 
nii şi cu alţi boieri care să mai tâmplasă, şi călugări, şi 
neguţitori den laturea târgului, despre muntenime, şi i-au 
închinat cheile ţărâi şi steagurile slujitorilor. Şi s-au împreu- 
nat cu mare bucurie ş-au purces pen leşi. Păn? la Frumoasa 
l-au pitrecutii boierii. Şi s-au aşădzat acolo cu oaste. 

Iar Meneh feltu-maşalâc au trecut Prutul de la Işnovăţ 
în ceasta parte şi au tot vinit pre Prut în gios, făcând 
ocopuri cale câte de cinci, 6 ceasuri unul de altul. Şi de la 
Podul lui Gherman s-au lăsat obuzul cel mare să treacă 
Prutul iar în cee parte, şi el, cu vo 10.000 de oaste, au 
vinit drept la leşi. A doa dzi, luni, septemvrie în 3, au 
intrat în leş, şi i-au ieşit şi lui înainte mitropolitul şi cu 
caimacanii şi cu alţi boieri care să tâmplasă, făcându-i mare 
cinste, păn” l-au adus în curţile domneşti. Şi au şădzut în 
Ieş o săptămână. Şi cât au sădzutii în Ieş, în toate dzâlele 

chema pe mitropolitul şi pe caimacani şi pe alţi boieri, de-i 
pune la masă de-i cinste. 

Şi au umblat în giurii împregiurul târgului de-au ales 
loc de cetate. Şi au pus semne şi au pus săldaţi şi salahori, 
de-au început a săpa de-au făcut şanţu şi tabie. Şi au lăsat 
4.000—5.000 oaste, c-un ghenăral maiur, anumi Petre 
Şipon, şi cu un polcovnic, ca să fie de paza târgului. Şi au 
rânduit şi pe un ghenăral, anume Levendal, să margă la 
gura Jijii, să facă şi acolo ocop. Şi n-au apucatu a-l face. 
Şi în Târgul Frumos şi în Roman iarăş au lăsat oaste şi au 
făcut ocopuri. Şi au dati şi aceste ponturi moscalii ţărâi şi 
au pus pe caimacani, pe Sandul Sturdza vel-logofăt şi pe 
Iordachie Cantacozino vel-vornic, ce-i dzâce Deleanul, iar. 
Şi ei să hie mai mare căimăcani, sănaturi, păn” s-a mai 
alege cum a mai fi. 

Ponturile ce-u dat ţeri: 


1. Să fie moldovenii credincioşi cu toată inima împărăţâi 
Rusii. 

2. Să n-aibă răspundeţie cu neprietinii împărăţiii Rusiii. 

3. Boierii pribegi cu Gligorie-vodă să s-întoarcă toţ păn- 
într-un an, iar care nu s-ar întoarce păn” la anul să n-aibă 
iertare, şi moşiile să le hie pierdute. 

4. Doaădzăci de mii de oaste să iernedză ţara şi s-o 
hrănească, şi să şadă pen târguri, unde ar socoti. 

5. 3.000 de sălahori să nu lipsască peste toţ anii, să 
lucredză la cetăţ la ce ar trebui. 

6. Oamenii bolnavi de oaste, să cheltuiască cu dânşii şi 
aptică, să le dè oţăt şi usturoi. 

7. Oficerilor ce-ş era cu aceste 20.000 oaste iar să le de 
ce le-ar trebui. 

8. Moscal, grec sau alţi oameni străini să nu încapă nice 
la o dregătorie în ţară, numai cu neguţătorii. 

9. Câţ slujitori sau boieri ce n-or hi la vo dregătorii să 
încaleci toţ să margă la oaste. Şi leafă să le de împărăţia, 
iar la nevoia ţărâi, ce le-a fi partea, să-ş de. 

10. 90 pungi bani să-i de poclonul lui acmu. 

11. 100 pungi masa lui în toţ ani (12 mii galbini de 
aurii. Galbănul umbla 4 lei pre aceste vremi.) 

12. Nime să nu tăgăduiască bucate sau haine sau bani 
turceşti şi greceşti, că cu capul a da samă. 

Aceste ponturi au dat Meneh boierilor şi au dzisŭ că, de 
n-or priimi, a da foc târgului. Şi i-au făcut cu de-a sâla 
de-au iscălitii, că să tâmplasă şi boieri de nu s-învoiè. Şi au 
iscăliti toţ. 

Care mai pe urmă viţ vide la ce au vinit cinstea lui 
Meneh pe boieri. Că vinul cel ungurescu dulce s-au făcut 
venin amar, şi râsul plânsu, şi voia ce bună groază şi frică, 
şi oh, oh, oh!, şi bogăţia sărăcie şi lipsă şi blăstăm şi 
osindă vecinică, neuitată şi neînchegată. Apoi, făcând aceste, 
Mineh au poftit pe boieri şi pe mitropolitul de l-au petrecut 
păn” peste Pruti la Zagarance. Şi acolo au tocmit oastea 
şiraguri, de au vădzut-o boierii. Şi au făcut o sfeştenie 
mitropolitul, şi au blagoslovitii oastea şi au stropit-o cu 
agheazmă. Şi apoi au dati den tunuri, şi s-au dus la cortu 
şi au cinstit toată dzua, dând den tunuri. Şi le-au dăruită 
caimacanilor câte 200 ughi de auriu, şi mitropolitului 300 
ughi. Şi apoi s-au întorsu boierii la Ieş. Iar Meneh au 
rânduitii al doiele rându pe Dumitraşco beizade, cu căzaci 
şi cu catani şi cu moscali, să margă să prindă pre Gligorie- 
vodă de la Şărbăneştii cei de pe Sâret, înţălegând că-i acolo. 
Şi au purcesii şi s-au dus tot pe Sâretiu în gios, păn-aproape 
de Şărbăneşti. Iar Gligorie-vodă, prindzând veste, au trecut 
Siretiul cu mare spaimă noaptea pre o ploaie şi au fugit 
spre Brăila. Iar Dumitraşco beizade n-au cutedzat să-l go- 

nească, ce s-au întorsu înapoi şi au lovit Focşenii, şi cei de 
iasta parte şi cei de cee parte, de i-au prădat, de-au rămas 
oamenii cu peili goale, numai cu sufletele. Şi au loviti şi pe 
la Mera de au luat pe Lupul aga şi pe socru-său, mitropolitul 
Sidis. Şi i-au dus la Meneh, având el răspundeţie mai denain- 
te cu Meneh, de când era sărdar la Orhei, cu poronca lui 
Gligorie-vodă. Iar pe Costantin beizade l-au rânduit cu 
oaste catane asupra Huşilor, ca să ste în prejma tătarâlor. 

Iar Meneh s-au pornită asupra Tighinii de la Prutu. Şi 
au trecuti codrul în fundul Bâcului şi au luati în gios 
pănă lângă Bârâiac. Şi acolo l-au agiunsu cărţi de la solii 
franţujeşti, că au făcutu pace, să s-întoarcă înapoi. Deci s-au 
şi întorsu înapoi, iar în Tighine den turci mai nime nu 
rămăsesă şi totii fugie. Şi tătarâi era morţi, sta înfipţi şi 
începus-a agiune să s-închine. Şi Meneh s-au întorsu înapoi. 
Şi scrie Meneh la caimacani că s-au întorsu înapoi, că să 
apropie iarna, iar pace nu-i, să poarte grijă la oastea ce 
este în Ieş şi la Roman şi în Târgul Frumos, că el merge la 
Hotin şi pre marginea 'Ţărâi Leşeşti, de-a ierna. 

Şi au şi întorsu pe atamanul înapoi, şi cu vahmistru! cu 
donţii, şi au luati şi de la Roman şi den Stoian, care s-au 
făcut 8.000 de oaste, şi au purces în gios pre la Focşani. Ş-au 
intrat în Ţara Munteneasc-în sus, prădând păn” la Câmpina. 
Şi de acolo n-au cutedzatiu să vii înapoi, să nu le iasă turci 
înainte de la Brăila, ce au trecut în Țara Ungurească. Iar 
Meneh au tot mărsu în sus păn” la Hotin şi au şădzut 
câteva dzile la Hotin. Şi tot scrie cărţi cu scârbe la boieri 


1 În ms. 153, «capisna»; nu poate fi explicat nici ca nume propriu, 
nici ca apelatin. Pe foaia 472, v?; rândul 4, copistul acestui manuscris, 
transcriind acelaşi cuvânt, a început cu «cap», apoi a continuat cu 
«mistru», deci «capmistru». Este clar că el n-a putut descifra textul 
pe care-l copia şi unde era, în acest pasaj, «vahmistru», ca în ms. 53. 

caimacani să poarte de grijă de privantu, să nu să mai 
protivască lui Gligorie-vodă, că nu-i pace. Şi scrie şi la 
Petre Şipon ghenărariul să zapciiască pe boieri de bani. 
'Triimis-au Gligorie-vodă pe un postelnic cu carte la caimacani 
de le-au făcut ştire că s-au făcut pace. Iar ghenărariul au 
triimis pe acel postelnic cu cartea la Mineh. Meneh l-au pus 
la calaur, şi s-au mâniet, şi au triimis de au strâcat casăle 
de la Frumoasa. Şi au cădzut şi caimacanii în mari prepus 
despre Minih. Mai tare prepus era pe vornicul Iordachii 
Deleanul Ca[n]tacozino, făcându-l galvir cu 2 feţe. 

Deci şi caimacanii să spăriesă şi să mera ce-or face, că 
au pus bani pe neguţitori şi pe alte bresle, şi nu pute scoati. 
Şi pen ţară nu pute umbla să strângă banii, că ţara era 
bejănă şi plină de tălhari de oaste. Încotro merge, vine tot 
dizbrăcaţi, şi unii tăieţi. În ţinuturile cele de gios nu pute, 
de Gligorie-vodă, să iè bani. 

Vinit-au şi Costantin beizade de la Hug în leş, să hie cu 
boierii sinat. Şi au lăsată acolo o samă de cătane de strajă. 
Şi i-au lovit tătarâi, şi au pierit vo 300 cătane. 

Apoi mai pe urmă au pus şi zacuţii la caimacani, vădzând 
că nu pot plini banii poclonului ş-a mesâi lui Meneh, cari 
mai sus s-au scris. 

Iar mai pe urmă vinit-au poroncă de la Meneh la ghenărariul 
Petre Şipon să să rădice den Ieş şi de pen alte târguri, să vii 
la Hotin toţ şi să iè şi pe boierii caimacani cu calaur, de n-or 
hi plinit banii. Şi s-au gătit şi au purcesu den Ieş sâmbătă în 
13! dzile a lui octomvrie. Şi au purces a căuta în toate 
mănăstirili bani sau odoară, şi n-au găsât, iar haine n-au 
luati în leş. Iar greceşti, turceşti au luati tot ce-au găsâtii, 


1 În ms. 253 este loc gol, iar în ms. 53 textul apare cu totul 
schimbat. «13» provine de la Kogălniceanu. 

şi a unora ce era sluge lui Gligorie-vodă. Mai multu Costantin 
beizade le lua el. Iar la ţară tot au jăcuitu, şi bucate, şi 
borfe. Şi s-au porniti moscalii den Ieş, iar o samă de cătane 
şi cu câţva moscali rămăsesă în târgu de jăcuie. Iar bieţii 
oameni, pen mănăstâri închiş, săracii, cu atâta groază. Numai 
Dumnădzău tot nu s-au îndurat de istov, c-au şi sosât Sară 
Mehmet-paşe cu lipcani şi cu o samă de tătari şi cu Toader 
Păladi vel-visternic de la Gligori-vodă, triimiş înainte de la 
Branişti. Şi cum au sosit, cum au început a năvăli la obuzul 
moschicesc, ş-a intra în târgu, ş-a prindi pe cătane, ş-a-i lua 
cu caiuşuri de grumadz pe lângă cai, ş-a-i face să plătească 
ce-au băutu. Şi oca ce de vin s-au întorsu în sânge şi în 
bătaie. Şi au sărit şi oamenii de pen mănăstiri de agiuta 
lipeanilor a-i prinde, şi tătarâlor. Apoi ghenărariul, vădzând 
că i-au prinsu mulţi moscali tătarâi, şi pe un porocinic, au 
scris la paşe şi la Pălade să-i sloboadă oamenii, că, 
neslobodzându-i, s-a-ntoarce cu tot obuzul înapoi ş-apoi a 
da foc târgului, şi a sparge şi mănăstirile, ş-a pune tot 
suptu sabie, că acmu este pace. 

Deci au stătut paşa şi au strânsu pe toţ, catani, moscali, 
şi i-au triimis la ghenărariu, pe câţ au găsât prinşi. Şi ei 
încă s-au rădicatu de pe Căcaina şi s-au dus în sus. 

Iar tătarâi încă în sus după dânşii s-au dus. Şi au scos 
multe bucati ce luasă den ţară. Şi au vinitii oamenii şi au 
dati câte un leu de vită şi ş-au scos bucatele. Şi de-ar hi 
lăsat paga să margă tătarâi după dânşii păn’ lângă Hotin, 
puţini ar hi mersu cu dobândă, mai şi fără dobândă, că-i 
lovise o ninsoari cu vicol, de-şi sta de capetili lor. 

Apoi şi Gligorie-vodă au scris cărţi la Meneh să sloboadă 
pre mitropolitul şi pe boierii caimacani de la Hotin. Sosind 
în scaun în leş, luni în 16! dzile, a trie dze după ce s-au 


1 Această dată a stabilit-o Kogălniceanu. În manuscrise lipseşte. 

pornit moscalii den Ieş, şi-au arătat milă de iertăciuni, cine 
era greşit. 

Deci Meneh i-au cinstit pe boieri la masă vo 2 dzile şi nu 
le-au mai cerşut bani ce rămăsesă rămăşiţă den poclon, şi i-au 
slobodzâtii. Şi au vinit la Ieş. Iar Antonie mitropolitul n-au 
vrut să s-întoarcă. S-au temut di Grigorie-vodă, să nu 
oblicească că au fost agiunsu mai denainte cu moscalii, şi 
s-au dus şi el la Moscu. 

Şi atunce, şi Meneh au trecut Nistrul în cee parte cu 
oastea toată. Numai ce au lăsatii un ghenăral în Hotin, 
anumi Levendalu, cu 3.000 de oaste. Şi pusesă Minih de 
făcusă tot gauri pe supt cetatea Hotinul, apoi lagumuri, 
să-l spargă, dar apoi nu l-au spartu. Şi atunce, la purcesul 
lui Mineh, triimis-au de au robitii toţ oamenii den ţinutul 
Hotinului şi di pe marginea Cernăuţului. Şi i-au trecută cu 
copii, cu femei, la Mosc. Şi împărţe pre oameni ca pre 
dobitoaci. Unii le lua copii, alţii bărbaţii, alţii muierile. Şi-i 
vinde unii la alţâi, fără leac de milă, mai rău decât tătarâi. 
Şi era vreme de iarnă. Bogate lacrămi era, cât s-audze 
glasul la cer. 

Deci Grigorie-vodă, dac-au sosit în leşi, a patra dza i-au 
şi vinit veste că vahmistru şi cu atamanul donţilor ies pe 
Oituz den Ţara Ungurească, că nemţii nu i-au lăsat să 
margă prin Țara Ungurească. leşind pe Oituz, au luati în 
sus pe supt munti pre Bistriţă, pre la Roznov, pe la Neamţu, 
pe la Suceavă, pre la Cernăuţ, păn-au trecutii Nistrul, tot 
prădând ce le-au fost în calea lor. Aceşte au prădat mai 
rău, că ce mai scăpasă dentăi au luat aceşte tot. Triimis-au 
şi Gligorie-vodă pre alai-bei, de-au mărsu cu lipeani, tot în 
preajma lor, păn-au trecut Nistrul. 

Deci în scurtă vreme au triimis Gligorie-[vodă]! pe Sara 


1 Adăugat de mine. 

Mahmet-paşe cu lipcanii, cu poronca Porții. Şi şide paşa 
afară, şi Levendal ghenărariul în cetate la Hotin. Şi au 
şădzut o lună şi mai bine aş, ca lupul cu oaia, launloc, de-ş 
căuta într-ochi. Oamenii de la Moscu ş-a franţojilor tot 
umbla la Poartă şi di la Poartă la Moscu, păn’ la o vremi 
au vinit poroncă, şi au ieşitu moscalii şi s-au dus den Hotin 
şi au dati cetatea pre mâna paşii. lar dup-acee, în 3 
săptămâni, au vinit poroncă la Grigorie-vodă cum că au 
dat Hotinul în sama lui. Şi în cetate şide paga, iar den 
afară n-ave treabă măcar o palmă. Şi au triimis pre Lupul 
sărdariul pârcălab la Hotin. 

Şi la dzi întăi a lui dechemvrie au scos hârtii, şi la 
fevrar au scos văcăritu, tot una după alta. Şi s-au tâmplat 
de-au cădzuti şi iarnă mare, păn” la brâu. Şi au cădzuti 
de la vinerea mare şi au ţinut păn” la Sfeti Gheorghie. Şi 
piere vitele oamenilor, câte mai scăpasă de oaste, şi întrasă 
şi boal-în vite şi în oi, vărsati, de să potope cu totul. Că 
fân nu putusă face oamenii, de oaste şi de ploai multă ce 
era. Şi cât şi făcusă, încă îl mâncasă moscalii păn-a s-întoarce 
înapoi. Şi agiunsesă stogul de fân 15 lei, şi nu să pute găsi 
nicăiuri, şi vadra de vin un leu. Socotiţ, fraţilor cititori, 
cum este osinda şi mânia lui Dumnădzău pre ţara aceasta! 
Că şi Grigorie-vodă, de cum era, i să schimbasă firea îndoitù. 
Că boierii era toţ în prepus şi n-ave nici o credinţă. Orbitù 
în lăcomie, giudicăţi era multi, de jacuri ce făcusă. Şi era 
giudecăţâle cu făţării, că cei drepţi era în urgie, şi mulţi 
din cei vinovaţ era în cinste. 

Triimis-au de ş-au adus şi doamna şi beizadelile de la 
Țarigrad, cu mulţime de greci. Şi grecii dobândisă mândrie 
şi obraz, cu clevite şi fără ruşine asupra beţilor boieri şi cu 
nebăgare în samă într-o nimică pre moldoveni. 

Că pe vornicul lordachie Cantacozino, ce-i dzâce Deleanul, 

dacă au vinit de la Hotin, nici l-au priimită vodă să s-împreuni 
cu dânsul. Şi au pus pre baş-cihodar, cu 50 oameni, de l-au 
străjuiti la gazda lui câteva dzâle, apoi l-au porniti la 
ţară, la Deleni, la casa lui, nice să-l vad-în ochi. Şi era să-l 
călugărească. Numai nărocul lui au fostu că era cumnati 
cu Mihai-vodă, şi Gligorie-vodă era cuseru cu Mihai-vodă. 
Şi pentru voia lui Mihai-vodă l-au lăsat acasă. Că au fost 
înţăles Gligorie-vodă că scrisesă la moscali şi pecetluie cu 
ceara roşie, când era el căimăcan în leş şi vodă era fugiti 
în gios la Gălaţ. Şi alte multe ca aceste îl pârâsă ciocoii. Ce 
la cât va vini pe urmă acest boieri, vremea va arăta. 

Aşijdere şi pre mine, loan Neculce vornic, tâmplându-mă 
de am fost la vremea moscalilor în leş, m-au amestecat 
ciocoii şi cu alţi neprietini la Gligori-vodă. Şi m-au închis 
la baş-bulucbaş câtiva dzâle. Şi copiii miei s-ascunsesă în 
laturi, şi au triimis un postelnic de i-au căutat în toată 
ţara, dându-mi şi mii pricină că am bătut un ciocoi la 
vremea moscalilor, socotind că am fost şi eu amestecatii la 
niscaiva fapte. Dar pre urmă au aflati că n-am fost, şi m-au 
slobodzit şi pre mini la ţară. Şi atunce, la ace primejdie, 
am cheltuit mult bani, care de samă la Dumnădzău cini m-au 
amestecat. Ce la ce di pre urmă şi pentru mine şi pentru 
alţii, vremea viitoare va arăta. 

Iară Gligori-vodă trimis-au la Țarigradu de-u făcut 
afurisănie lui Anton mitropolitul, căci s-au dus cu moscali şi 
n-au vurt să vie în ţar-înapoi. Ce Anton s-au dus la 
împărăteasa, şi i-au făcut mari cinste şi l-au dăruit şi l-au pus 
mitropolitu în Cernihoi în Țara Căzăcească pără acmu. Iar în 
locul lui Anton au pus mitropolit pe Nichifor, grec fiind. 

Iară de vară, la văletul 7248, mărs-au soli moscali şi 
turci de-u hotărât din luhurluc dreptu la Buh, în gios 
turcescu, în sus moschicescu, păn-în fundul Ehorlucului, 

şi din fundul luhurlucului dreptu în Buh, şi din Buh în 
gios apa Buhului hotar păn-în Nipru, şi din Nipru în gios, 
apa Niprului păn’ lângă Vozia, cale de 4 ceasuri din Vozia 
în sus. Şi au tăiet dreptu la Don, tot din mare, cale de 4 
ceasuri în sus, ş-au pus semne, iar din Don în cee parte au 
lăsat tot moscalilor hotar să fie cu Azac cu Tuman cu tot. 
Nămai din Or 4 ceasuri cale păn-în Vozia au lăsat cale 
crâmenilor. 

Şi au trecut şi sol mare moschicescu la Poartă şi sol 
mare turcescu la moscali cu aşedzimântul păcii. Şi n-au 
apucat a agiunge nici solul cel moschicescu la Poartă, nici 
cel turcescu la Petreburcu, şi i-au agiunsu vestea pe drumuri 
c-au murit împărăteasa Anna cè moschicească la văletul 
7249, octomvrie în 26. Şi au stătut pe drum aciie doi soli, 
cari unde i-au agiunsu vestea, câteva dzili, de-u aşteptat 
răspunsu. Şi pe urmă, viindu-le răspunsu, s-au pornit de s-au 
dus şi cela la Țarigradiu şi celalaltu la Petreburcu. Precum 
or aşedza, vremea va arăta. 

Într-acestu an murit-au şi Carul, împăratul nemţescu. 
Şi să strângu crai şi alectorii la târgul Amburhu, la alecţie. 
Ce la ce s-a alege, vremea va arăta. 

Într-acestu an let 7248 rădicatu-s-au persi cu toată 
puterea lor şi au mărsu asupra unui împărat a Indii, anume 
Gonori. Şi dându război tari, au biruit persii şi au prinsu 
şi pe împăratul Indii la mână viu. Şi i-au luat toate ţărâle şi 
apoi l-au lăsat să-i hie birnic. Şi s-au umplut persii de 
multă avere. 

Tot într-această vară, let 7248, la avgust, dat-au o 
brumă mare, de-u strâcat pânele, mălaiele, păpuşoi. Şi păn-în 
mart nu putusă ara oamenii. Şi s-au făcut foamete în ţară, 
şi de pâne, şi de vin, şi de vite. Scumpete mare, că le 
cumpăra şi de la Crâm, şi vite şi pâne, şi de la Țarigrad şi 

den toate părţile, de să scumpisă toate lucrurile: 80 lei, 
100 lei părechea de boi, vaca 15, 20 lei. Că şi la Țarigrad 
şi la unguri şi în Crâm, şi mai cu preţii decât aice era 
bucatele toate. Aceste s-au făcut într-acestu an let 72481. 

Şi împărăteasa Anna, la moartea ei, au lăsat pe un copil 
mic de 2, 3 luni să hie împărat, când a vini la vârstă, iar 
pănă atunce să fie pitrop Biron Csenje de Cruleandia, împreu- 
nă cu alţii. Şi după aceea n-au trecut 2, 3 luni, şi după ce 
s-au strânsu cnedzii toţi, n-au suferit să fie el cap împărăţiii 
şi l-au şi făcut surgun, dând pricină că este liuter. 

Iară la vălet 7249 au rămas pitropi împărăţiii Moscului 
îma copilului, anume Anna, nepoată de sor împărătesii cei 
bătrâne, şi cu bărbatu-său, Antonie Csenje de Lunimburcu, 
şi cu un neamţu, anume Işterhaz, şi cu vro 2, 3 cnedzi 
moscali. Şi pe Menih l-au mazilit, să nu mai fie fert-marşalic, 
iar pe alţi liuteri ce au fost ofiţeri i-au gonit pe toţi. Şi le-au 
luat moşiile ce le didese, ş-au rămas să fie iarăşi împărăteşti. 

Iară tot întru acestaş an văleat 7249 au început a face 
gâlceavă craiul şvedzilor, ginerele lui Petru împărat, dzicând 
că nu i să cade împărăţia acelui copil, ce să cade să fie 
împărăţia ficiorului lui, că este făcut din fata lui Petru, 
sau Elisaftii, fetii lui Petru, care era fată mare la Moscu. 
Şi au început a scoate oaste şfedzască, fiind îndemnat de 
Franţoz, adeverind că le-a da agiutor şi bani, cu îndemnătura 
Turcului. Ce şi moscalii, după ce au simţit, au trimis oaste 
împotriva oştii şvedzeşti şi i-au bătut pre rău pe şvedzi. 

Tot întru acest an văleat 7249, după ce au agiunsu solul 
moschicesc la Poartă, pentru oarecare pricini neputându-să 
aşedza, au pus împărăţia şi au tăiet capul lui Alexandru 


1 Ultimele şase alineate sunt scrise de Neculce, cu excepţia 
propoziției de la sfârşitul primului alineat: «Iar în locul lui Anton 
au pus mitropolit pe Nichifor, grec fiind». 

terdzimanului, fratelui lui Gligori-vodă. Şi pe alţi turci, 
carii fusese la aşedzământul păcii împreună cu terdzimanul, 
i-au făcut surguni, dzicând cum că au făcut vicleşug, de 
au viclenit împărăţia şi au învoit creştinilor. 

Iară piste 6 luni, la văleat 7250, septemvrii 13 dzili, au 
vinit şi lui Gligori-vodă mazilia, şi l-au dus la Poartă cu 
cinste. Şi în locul lui au vinit Costantin-vodă, ficiorul lui 
Neculai-vodă Mavrocordatu, din Ţara Muntenească, careli 
au mai fost aice domnu, iară în locul lui Costantin-vodă au 
mărsu Mihai-vodă Racoviţă cel bătrân. Atunce au trimis 
turcii în Țara Muntenească de au tăiet capul unui doftor, 
anume Testabudza, care acel Testabudza au fost credincios 
la Poartă. Şi cădzind în prepus cum că să agiunge cu 
creştinii, au fugit 2, 3 ani. Şi amăgindu-l turcii cu ferman 
de iertare, aşe l-au prinsu şi i-au tăiet capul. 

Acest domnu Grigorie-vodă era foarte grabnicu şi 
năselnic. Şi în dzilele lui să îmbogăţise ciocoii, că lua slujbele 
cu dări şi cu mite de la greci. Iară boierii mazili n-ave 
căutare şi rămăsese la sărăcie. Şi începusă a-i şi boieri pe 
ciocoi, că să mândrise, socoti că n-a mai ave sfârşit. Iar 
Dumnădzău este tuturor giudecător dreptu. 

Cap. XXV 


A DOA DOMNIE A LUI COSTANTIN-VODĂ NECULAI, 
LA VĂLEAT 7250 OCTOMVRII 1 


După ce au vinit aici Costantin-vodă, ieşitu-i-au toată 
boierimea înainte cu multă bucurie, ştiindu-l din domnia 
dintâi că este om blând şi bun. Şi piste 3, 4 dzile au boierit 
boierii după obicei. Pus-au pe Sandul Sturdze iarăşi vel- 
logofăt, pe Costachi Razul, ce era hatman, vel-vornic de 
Țara de Gios, pe Iordachi Roset Cilibiul vel-vornic de Țara 
de Sus, pe lanache, ce-au fost spătar mare în Ţara 
Românească, frate doamnei lui Neculai-vodă, l-au pus 
hatman, pe ficiorul lui, Adămiţe, ce era cumant lui Costantin- 
vodă, l-au pus vel-postelnic, pe Andrieş Roset vel-ban, pe 
Manolachi Costachi vel-spătar, pe Ştefan Rusăt vel-păharnic, 
pe Toader Păladi vel-visternic, pe Ion Bogdan vel-stolnic, 
pe Chiriţe Dracul vel-comis, pe Iordache Roset, ficior lui 
Ştefăniţe Ruset vornicul, vel-medelnicer, pe Dumitraşco 
Păladi vel-cliucer. Şi după ce au boierit pe aceşti boieri, 
făcut-au şi altă socoteală, că au pus, din boierii mazili, pe 
Ion Neculce biv-vel-vornic şi pe Iordache Dulgheriul biv- 
vel-postelnic şi pe Aristarhu biv-vel-ban să fie giudecători 
aici în leş, dimpreună cu boierii cei mari, la toate trebile şi 
giudecăţili şi sfaturili să fie nelipsiţ. Şi le-au făcut şi nafacă 
câti 50 de lei de boier pe lună. Aşijdere au mai ales câti un 

boier din boierii mazili şi au pus la toati ţinuturili ispravnici, 
şi le-au dat ţinuturili cu slujbe în mânule lor, şi le-au ales 
răsura să iè giumătate mai mult decât soțiile lor. Aşijdere 
au ales pe alţi boieri mazili, carii n-au încăput la boierii şi 
la isprăvnicii ş-au fost cu boierii-vel sau ficiori de boieri- 
vel, pe aceie i-au rânduit să-i puie pe rând pe toţi la slujbe. 
Şi le-au rădicat dăjdile, să nu de nemică, nici ei, nici ficiorii 
lor. Iară pe alţi mazili, carii au fost mai de gios, i-au pus 
dăjdi uşoare, să de cineş după putinţa sa puţin. Aşijdere 
au rădicat şi dajdea tuturor mănăstirilor şi dajdea tuturor 
preoţilor, să nu de nemică. Şi câti giudecăţi să face, toate 
le scri€ la condice şi giudecătorii din Ieş şi ispravnicii de la 
ţară. Şi când făce Costantin-vodă divanuri, toate giudecăţili 
le rânduie la boieri ori la ispravnici la ţară, de li făce. Şi 
dacă nu plăce oamenilor giudecata boierilor, vini€ la divan, 
cu mărturie de la boieri, şi vide domnul mărturia şi, pe 
cum îi păre, le curma giudecata. 

Aşijdere alesese vro 5, 6 logofeţi de taină, de sta de 
cetie răvaşeli şi le făce răspunsuri, şi pune logofătul al 
treile picete domnească în răvaşe şi scri€ toate răvaşeli la 
condică. Şi era şi un izbaşe, om de curtea lui vodă, de 
strânge toate răvaşeli de pe la oameni şi le scote răspunsu, 
fără de nici o cheltuială. Numai cât da diecilor oamenii 
câte 2, 3 parali de scris răvaşeli. 

Ispisoacele de moşie, câte merge la divan, toate le scrie 
la condică. Mănăstirilor le-au făcut obicei vecinilor să lucre- 
dze cum au lucrat şi mai înainte, cât vor. Iar alţi oameni, 
streini, carii vor şide pe moşiile lor, să le lucreze câte 
doăsprădzece dzile şi să le de şi de a dzecea. Iară boierilor 
şi mazililor le-au făcut obiceiu să lucredze cu oamenii lor, 
carii or şide pe moşiile lor, cât le-a fi voia şi cât or pute. 
Însă numai acei oameni ce vor şid& pe moşiile lor să lucredze, 

iar pe alte moşii a altor oameni să nu să întindă a stăpâni. 
Şi pe ţară au scos întăi banii steagului, câte 105 parali de 
om, cele 5 parali să fie a boierilor ce or strânge banii, iar 
100 parali să margă la visterie. Şi au aşedzat să fie patru 
civerturi într-un an. Câte 105 parali să de tot omul căsar, 
iar holteii cei cu părinţi să de câte cindzăci şi cinci de 
parali. Şi le-au dat peceţi tuturor, tipărite anume, feţele 
lor, numele şi poriclele. Şi după ce s-au cisluit, le-au dat 
zlotaşii izvoade, şi la visterie le-au scris la condică. 

Şi au făcut obicei zlotaşii pe oameni, pe ţărani, să nu-i 
supere nemică. Ce dintr-acele cinci parali să-ş cumpere bucati, 
fân, ce le-ar trebui. Şi alte obiceie rele, ce era mai înainte, 
nici unele de acele să nu fie, nici văcărit, nici pogonărit, 
nici cuniţe, nici adăoşaguri, nici jacuri de ciocoi să umble 
pin oameni mâncându-i. Şi 'Țărâi de Gios le merge pre bine, 
iar 'Ţărâi de Sus, fiind prădaţi de moscali şi fiind lipsiţi de 
pâine, le merge mai greu, can fugiè din cei săraci, iar cei 
mai cu putinţă era mulţămiţi. 

Dat-au şi strânsoare mare, de cerca pe oameni, şi pe 
unde îi afla îi băte. Şi pe vornicei carii tăgădui€ pe oameni, 
de nu vre să-i spuie, îi da pe uliţe şi-i trimite la ocnă. Mai 
adeverit-au că, de i-a ieşi somă bună, să poată rădica poronci- 
le împărăteşti, a rădica boierilor mazili şi mănăstirilor deseti- 
na şi vădrăritul. Şi aşe toţi au priimit şi s-au bucurat. 
Numai vro doi, trii, boieri nu le plăce, şi ciocoilor carii 
jecui€ ţara. Că la acei boieri să strânsese mulţi oameni pin 
satele [lor], şi alţii nu rămăsese mai cu nime, şi can sta 
împiedecare aceşti boieri, ca să strice această socoteală, dar 
nu pot isprăvi nemică. Dat-au şi boierilor celor mari câte 
50, 60 de oameni de scuteală, altora, boieri mazili, câte 
20, câte 15, cate 5. Aşijdere au dat şi la giupânese sărace, 
ca de scuteală, câte 10, câte 15, careş după boierie. 

Tâmplatu-s-au de-au vinit un turcu de la Poartă cu 
ferman, să iè pe Lupul sărdariul, ficiorul lui Năstasii 
vornicul de lemne, pârându-l turcii şi lipcanii de la Hotin 
că la vremea lui Gligori-vodă, când au vinit moscalii în 
ţară, în Moldova, acel Lupul sărdariul să fie fost umblat 
ajungându-să cu moscalii. Şi după ce s-au dus moscalii, l-au 
pus măria-sa Grigorii-vodă ispravnic pe ţinutul Hotinului, 
şi i-ar fi jecuit pre turci şi pre lipcani, fiind vreme tulburată, 
şi este hain şi este bogat, de are o mulţime de bani. Şi 
fermanul scrie la măria-sa Costantin-vodă să caute să-l 
trimită pre Lupul sărdariul şi să-i scrie tot ce va ave. Iară 
măria-sa Costantin-vodă nu s-au îndurat, nici s-au grăbit, 
ce au chemat pre boierii cei mari şi pre alţi boieri mazili şi 
pre călugări, pre egumeni şi pre neguţitori şi pre turcii 
balgii şi i-au întrebat pre toţi pentru Lupul sărdariul cum 
ştiu: «Fost-au hain? » Deci boierii şi călugării, egumeni şi 
neguţitorii şi turcii balgii au mărturisit cu toţii cum nu-l 
ştiu pre Lupul sărdariul să fie fost hain. Şi aşa făcând 
mărturie de la toţi, măria sa Costantin-vodă au trimis la 
Poartă, scriind la prietinii mării sale cum că-i este năpaste 
Lupului sărdariului. Şi aşa au isprăvit de i-au dat pace. 
Numai au cheltuit o sută de pungi de bani, şeptedzăci 
pungi au dat Lupul sărdariul, iar doaodzăci şi cinci de 
pungi au dat măria sa Costantin-vodă şi boierii, şi l-au 
scos. lar mai pre urmă au dat Lupul sărdariul şi aceli 
doaodzăci şi cinci [de pungi]! de bani şi au plinit o sută de 
pungi de bani de au dat şi au hălăduit. 

Tot întru acelaş an 7250, de primăvară, venit-au câteva 
havalele asupra ţărâi de la Poartă: să facă opt sute de 
salahori şi o sută şi cindzăci de cară la cetate la Vozia, să o 


1 Copistul a sărit la transcriere cuvintele puse în paranteză. 

zidească den nou să o facă, aşijdere şi câteva mii de chile 
să li cumpere şi să le trimită la Țarigrad, aşijdere şi câteva 
pungi de bani să de la omul lui casap-başe să cumpere 
pentru sulgeria împărătească. Aşijdere şi solul moschicescu 
s-au pornit de la Țarigrad să margă la Petruburgu, la 
Moscu, şi ajungând la Tighine, din oarecare pricini au 
şedzut vro trii luni de dzile de au iernat pănă în primăvară. 
Şi au rânduit măria sa Costantin-vodă pre dumnealui Costa- 
chi Razul vel-vornic de Ţara de Jos de au purtat de grije 
pentru tot conacul de bucate şi ce au trebuit, că aşe era 
poronca de la Poartă. Şi făcusă ţinutul Orheiului şi ţinutul 
Lăpuşnii ca vreo trii sute de cară, de sta pentru treaba 
solului, că era ca la o mie şi cinci sute de oameni şi mai 
bine cu solul. Şi purcegând de primăvară din Tighine, l-au 
dus pănă la hotarul leşescu. Şi tâlnind pre solul cel turcescu, 
l-au adus şi pre acela tot cu cheltuiala ţărâi, pănă l-au 
trecut Dunărea la Gălaţi. Care au cuprinsu aceste havalele 
câteva sute de pungi de bani. Şi nemică beilicuri în ţară nu 
s-au făcut, ce tot cu bani au plătit măria sa Costantin-vodă 
din soma civerturilor. Numai, înglotindu-să cheltuiala, n-au 
fost numai patru civerturi în anul dintâi, ce au fost şase 
civerturi. 

Lăsând ale pământului Moldovii, acmu am scris ale striini- 
lor ce s-au lucrat în anul 7250. 

Zăbava solului moschicescu ce au zăbăvit la Tighine n-au 
fost altă pricină fără de cât la Petrburgu tâmplându-să de 
scote epitropii împărăţiii oastea ce mare, polcurile cele 
împărăteşti carele să cheamă Preobrajenschii polcu şi 
Simioneţschii polcu, ca să margă asupra şvedzilor. Şi era 
foarte cu supărare mare oştenilor, fiind vreme de iarnă. Şi 
ieşind toată oastea din Petrburgu afară şi aşedzindu-să cu 
obuzul, au triimis pre taină la Elisavet, fata lui Petru împărat, 

care era fată mare, ca să margă la oaste, să o rădice să le 
fie împărăteasă. Deci şi € fiind supărată de epitropi şi vădzind 
că umblă lucrurile prost şi împotrivă, s-au sculat de la casa ei 
pre taină într-o noapte şi s-au dus de au intrat în oştile 
împărăteşti. Iar oştile împărăteşti vădzind-o, foarte s-au bucu- 
rat şi îndată i s-au închinat şi au priimitu-o cu mare bucurie, 
rădicându-o să le fie împărăteasă. Iară împărăteasa Elisavet 
au poroncit de au schimbat toate vărţile pre la toate porţile 
şi au şi triimis câte doao, trii sute de slujitori şi câte un 
ofiţier cap. Şi sosind la porţile cetăţii, le-au şi deşchis îndată 
cei dinlăuntru. Şi aşa au mărsu pre la toţi epitropii şi i-au 
prinsu pre la gazdele lor. Iar mergând şi la Menih şi vrând 
să-l prindză, au început a să pune împrotivă, şi pănă a-l 
prinde, au pierit vreo cinci, şase moscali. Şi au pierit şi din 
oamenii lui Menih vreo cinci, şase. Şi aşa prindzindu-i pre 
toţi epitropii, i-au închis într-un turnu de piatră. Şi 
sculându-să şi împărăteasa Elisavet tot întru aceeaş noapte 
cu toată oastea, au purces şi au mărsu la curţile împărăteşti 
şi au cuprinsu curţile de toate părţile şi au prinsu cu taină 
toate vărţile, de n-au ştiut nime nemică pănă ce au sosit la 
uşile curților împărăteşti. Deci nu s-au putut apuca de nemi- 
că. Şi intrând în curţile împărăteşti, împărăteasa Elisavet a 
doa dzi au şi trimis surguni pre împărăteasa Anna şi pre 
bărbatul său Antonie Csenje de Luţimburcu şi pre copilul 
lor Ioan Antonieviciu la ţara lor Luţimburgu. Şi aşe pornin- 
du-i, au început a trage clopotile şi a slobodzi puşcile celi 
mari şi au început a dzice în trâmbiţe şi a striga: «Vivat, 
vivat, vivat!» şi a dzice: «Întru mulţi ani să trăiască 
împărăteasa Elisavet». Deci împărăteasa Elisavet mergând 
la biserică şi coronindu-o să fie împărăteasa Moscului, după 
ce au luat samoderjavie, adecă stăpânirea împărăţiii, au 
cinstit pre toţi ofiţierii şi pre toţi slujitorii. 

Lăsându acmu cele streine, vom scrie iarăş a pământului 
Moldovii. 

Aşijdere măria sa Costantin-vodă au mai socotit pre unii 
din ficiorii de boieri carii nu pute să încapă în boierie şi era 
ficiori de boieri mari şi de neamuri, şi începusă acmu unii 
şi a îmbătrâni şi nu mai încăpe la boierie, că de la o vreme 
încoace era tot unii. lar măria sa Costantin-vodă au socotit 
de au făcut dreptate şi au început a-i boieri şi pre aceie ce 
era cădzuţi din cinste. Mai socotit-au măria sa Costantin- 
vodă pentru şcoali de învăţătură, de le-au mai întărit şcoalele 
cele elineşti şi cele sloveneşti. Aşijdere au mai făcut şcoali 
de învăţătură şi lătineşti şi arăpeşti, şi au dat ştire tuturor 
mazililor în toată ţara ca să-ş aducă copiii la învăţătură la 
şcoală, ca să înveţe orice limbă le-ar fi voia, pentru ca să să 
afle oameni învăţaţi şi în pământul nostru al Moldovii, 
precum sunt şi printr-alte ţări şi părţi de locu. Iar dascalilor 
li să da plata din vistieria domnească. Aşijdere au dat 
poroncă la toată boierimea să-ş aducă scrisori ce or ave pre 
moşiile lor, să le scrie la condică, ca să să mai curme 
gâlcevile. 

Socotit-au măria sa Costantin-vodă şi pentru pârcălăbiile 
de pre la târguri, având obicei pârcălabii de luoa osăbit di 
cei doaodzăci de bani, mai luoa şi câte doao ocă de vin de 
bute de vin sau de horilcă, orice feliu de băutură ar fi fost. 
Şi pârcălabii nu luoa numai aceli doao ocă, precum era 
obiceiul, ce luoa neşte tidve mari câte de patru, cinci ocă, 
de jecuie oamenii şi neguţitorii, spărgându-le buţile. Iar 
măria sa Costantin-vodă au strâcat acel obicei rău, să nu 
mai fie, să nu mai iè pârcălabii tidve şi oce de vin şi de 
horilcă, ce numai să i€ pârcălăbiile drept pre obicei câte doi 
potronici de car, iar mai mult să nu supere oamenii şi 
neguţitorii. Aşijdere toate mănăstirile le-au dat să fie în 

sama mitropolitului şi a episcopilor pre la eparhiile lor, ca 
să le ie sama egumenilor şi călugărilor, să nu le prăpădească 
viniturile moşiilor şi a bucatelor ce or ave fără de ispravă, 
precum făce mai înainte vreme. 

Făcut-au milă şi întăritură la patriiarhia Alexandriei, de 
au închinat mănăstirea Hangul, ca să-i fie câte di ceva 
agiutoriu, pentru că această mănăstire o au fost închinat 
mai înainte vreme răpăosatul părintele mării sale, Nicolae- 
vodă. Şi având patriiarhia şi hrisov, au socotit şi măria sa 
Costantin-vodă de o au închinat iarăş la patriiarhia ce mai 
sus s-au dzis, la Alexandria. 

Iară în dzilele mării sale lui Costantin-vodă vinit-au şi 
pre fericitul părinte chirio-chir Parthenie, patriiarhul al 
Sfintei Cetăți a Ierusalimului şi a toată Palestina. Şi priimin- 
du-l măria sa Costantin-vodă cu bine, şi osăbit de milă ce 
au făcut măria sa de au dat şi au întărit Sfântul Mormânt 
a Domnului nostru Isus Hristos, au închinat şi aceste patru 
mănăstiri, anume Tazlăul, Caşenul şi Soveja şi Pobrata. 
Care dentru aceste mănăstiri, Tazlăul, Caşenul şi Pobrata 
mai fusese închinate şi mai înainte vreme la Sfântul 
Mormânt, şi la vreme de nepace le-au fost dat de bună voie 
patriiarhul de Ierusalim iarăş pre sama călugărilor moldoveni. 
Iar aşedzindu-să pacea şi fiind mănăstirili câte cu ceva 
vinit, au socotit măria sa că este lucru cu cale să fie 
închinate mănăstirile iarăş la Sfântul Mormânt a Domnului 
nostru Isus Hristos, să să ajutoredze şi să să întărească 
Sfântul Mormânt, carele este de folosul mântuirii a toată 
creştinătatea. 

Iară în anul 7251, în luna lui iulie în şese dzile, vinit-au 
şi lui Costantin-vodă veste de mazilie. Că tâmplându-să la 
Țarigrad de au luat domnia Ion-vodă Mavrocordat, frate 
lui Costantin Mavrocordat, tiimis-au omul mării sali aici la 

Iaşi, la boieri, cu cărţi, puindu caimacami pre dumnealui 
Sandul Sturdze vel-logofăt şi pre dumnealui Costache Razul 
vel-vornic. lar preste doao săptămâni sosit-au şi turcul cape- 
gi-başe, şi cetind fermanul iulie în doaodzăci de dzile şi 
odihnindu-să măria sa Costantin-vodă încă dzece dzile, şi 
grijindu-l bine cu de toate cele ce i-au trebuit la purces şi 
pre la toate conacele, purces-au în dzi întâi a lui avgust. Şi 
au mărsu la Poartă, la Țarigrad, cu cinste şi, neplinind 
anul mazil, au luat iarăşi domnia Ţărâi Munteneşti. Iar 
aici la noi în Moldova au vinit domnu măria sa lon-vodă 
Mavrocordat. 

ADDENDA 


ION NECULCE 


O SAMĂ DE CUVINTE 
aşezate în chip de vers 
de către 


Nichita Stănescu 

OCHII PIETRENILOR 


Petru-vodă Rareş, fugind 

prin târg pin Piatră, 

şi gonindu-l pietrenii, 

l-au fost agiungând un popă 

şi au tras Petru-vodă înapoi 

în popă 

cu arcul 

şi l-au lovit cu săgeata în oblâncul şelii 
şi i-au dzis: «Întoarce-te, popo, 

înapoi, 

nu-ți lăsa liturghia nesfârşită“. 

Iar după ce au venit Petru-vodă domnu 
cu a doua domnie, 

au scos ochii popii 

şi pietrenilor acelor ce l-au gonit 

şi le-au făcut şi blăstăm, 

afurisanie. 

UNDE AU FOST PALTINUL 


Alexandru-vodă Lăpuşneanu, fiind domnu, 
au făcut mănăstirea Slatina. 

Şi aşèdzisu oamenii că, trăind un săhastru 
şi fiind un paltin, copaciu mare, 

unde este acum, prestolul în oltariu, 

vid acel săhastru spre duminici 

şi spre alte dzile 

mari multe lumini 

întru acel paltin la vremea slujbii bisericii. 
Şi i s-au arătat Maica Precista în vis 

şi i-au dzis să meargă la Alexandru-vodă, 
să-i dzică să facă mănăstirea 

şi mergând săhastrul la Alexandru-vodă, 
s-au îndemnat Alexandru-vodă de săhastru 
de au făcut mănăstirea Slatina 

întru acel loc, 

unde au fost paltinul. 

Şi au adus şi capul Sfântului Grigore Bogoslov, 
de stă pănă astădzi 

la sfânta mănăstire la Slatina, 

ferecat cu argint 

şi cu pietre scumpe. 

TĂIERE DE BOIERI 


De la a doua domnie 

a lui Alexandru-vodă Lăpuşneanul 
au început domnii a să aşedza 
mai cu temei în scaon 

în Iaşi. 

Şi când au purces de la Poartă 
cu a doua domnie, 

dzicu să-l fie învăţat turcii 

să taie boierii 

să-i slăbească. 

Şi pe cuvântul vizirului, 

au tăiat atâta mulţime de boieri. 
Şi au triimis 

şi au ales 

din curteni de ţară, 

pre Racoviţăşti 

şi pre Sturdzeşti 

şi pre Bălşăşti 

şi pre alţii mulți. 

CU DIAMANTURI 


Când au bătut turcii pre Gaşpar-vodă 
la Tutora, 

întoreându-să leşii înapoi, 
tăiat-au un tătar pre Jolcovschii, 
hatmanu leşescu, 

lângă Movilău, 

precum scrie şi letopisețul. 
Numai tătarul nu l-au ştiut 

că este Jolcovschii, 

hatmanul leşilor. 

Ce după ce l-au omorât, 

au găsit ceasornicul, 

în sân, 

de aur 

cu diamanturi. 

Şi aflând tătarul 

că au fost hatmanul leşescu, 

să fie dzis tătarul acela 


că nu trebuieşte să trăiască omul în lume 


dacă nu va ave năroc, 
şi să să fie giunghiiat sângur. 

STRĂNUTUL LUI VODĂ 


Barnovschii-vodă mergând 

cu multă gloată 

de aice din țară la Poartă, 

cu mulţi boieri şi mazili şi curteni, 

şi cu di ceilalți 

mai proşti, 

şi preoți 

şi cu călugări 

şi mergând pe drum şi poposind şi şezând 
la masă, 

au început a strănuta Barnovschii-vodă 
des şi tare. 

Iar boierii care era la masă 

cu Barnovschii-vodă, 

după obicei: 

«Sănătos, doamne, şi 

pre voia mării tale! ». 

Iar pe urmă, vădzând că tot strănută, 
un boier să fie dzis: 

«Viermi, doamne». 

Şi cum i-au dzis 

«viermi, doamne», 

au şi tăcut de strănutat. 

STRICAREA PUTNEI 


Vasile-vodă, aproape de mazilire, 

au greşit lui Dumnedzeu 

că i s-au întunecat mintea pre lăcomie, 
de au stricat mănăstirea Putna, 
gândind că va găsi bani, 

şi n-au găsit bani, 

şi n-au găsit. 

Şi s-au apucat să o facă de 'nou 

iarăşi precum au fost, 

şi nu i-au agiutat Dumnedzeu să o facă. 
Că au zidit-o numai din temelie 

din pământ până la fereşti, 

şi i-au luat Dumnedzeu domnia. 

Că s-au sculat Gheorghie Ştefan logofătul 
cu oaste asupra lui 

şi l-au scos din domnie. 

Iar plumbul cu careli au fost acoperită 
mănăstirea Putna 

l-au luat căzacii lui Timuş, 

a ginerelui Vasiliei-vodă, 

de l-au dus la cetatea la Suceavă, 

de au făcut glonţuri de puşcă 

să apere cetatea Sucevii 

despre Gheorghie Ştefan-vodă. 

Ce ştiu că au apărat-o bine, 

că s-au osândit şi Timuş pentru prada 
şi jacurile ce au făcut 

pe la sfintele mănăstiri. 

Şi s-au pus şi el 

capul de glonțu 

precum scrie letopisețul. 

Şi pe urmă au gătit mănăstirea Putna 
Gheorghie Ştefan-vodă, 

după ce au luat domnia, 

de este zidită 

precum să vede acum. 

GIUPÂNEASA ŞI VĂDUVOIUL 


Gheorghie Ștefan-vodă, când era boieriu 
murindu-i giupâneasa, 

au rămas văduvoiu. 

Şi tâlnind o giupâneasă săracă, 
frumoasă, 

tânară, 

anume Safta, 

de neamul Boieştilor, 

au tâmpinat-o pe drum 

mergând cu rădvanul la Iaşi. 

Şi au poprit rădvanul cu sila, 

şi s-au suit fără de voia ei 

în rădvan, 

şi au întors rădvanul 

înapoi la casa lui. 

Şi pre urmă au primit şi è 

şi s-au cununat cu dânsul, 

care au agiunsu de au fost şi doamnă. 

DOMNIA LUI VASILII-VODĂ 


Gheorghie Ştefan-vodă, 

după ce au luat pre doamna lui Vasilii-vodă 
din Suceava, 

la mâna lui 

şi pe Ştefăniţă-vodă, pre fiiul său, 

l-au însămnat la nas puţintel, 

şi pre doamna au vrut să-şi râdă de dânsa. 
Ci doamna lui Vasilii-vodă 

l-au probozit şi au inceput a-l blăstăma 

şi a-l sudui 

şi a-i dzice dulău fără de obraz, 

cum nu se teme de Dumnedzeu, 

că i-au fost domnu-său stăpân, 

şi i-au mâncat pita. 

Şi aşèi-au dat pace 

şi o au trimis la Buciuleşti 

de au închis-o în curţile lui. 

Şi i-au luat averea 

şi multă spaimă i-au făcut. 

DOMN DEZMIERDAT 


Ștefăniţă-vodă, feciorul lui Vasilii-vodă, 
fiind domnu tânăr 

dezmierdat 

şi inimos, 

de multe ori ieşind cu boierii la primblări, 
pune de lua frâile 

din capeteli cailor boierilor 

şi le da chiot cailor, 

de cădè boierii gios 

de-ş sfărăma capetile, 

cât să îngrozise boierii 

a mai merge cu dânsul 

cu cai buni 

la primblări. 


149 


ȚARA DATĂ ÎN PRADĂ 


Dar aceste voroave nu-s nemic, 
fără cât Dumitraşco-vodă, fiindu grec 
tălpiz şi fricos 
cu piele de iepure la spate, 
şi neavându nice o milă de ţară, 
pun€&pricini asupra boierilor ş-a lui Miron, 
că sfătuiescu 
şi-i bine să iernedze tătari 
şi ei n-au priimit să facă zapis. 
Dar lui îi era voiaşi siliè spre acela lucru, 
că să temèsă şadză în Ieşi, 
să nu vie nescarivai pochiazuri 
să-l ièdin Ieşi. 
De ce intrat-au tătarii în țară, 
ca lupii într-o turmă de oi, 
de s-au aşedzat la iernatic 
prin sate pe oameni, 
nemărui nefiindu nice o milă 
de săraca de ţară, 
cum aru hi fostu ţara fără domnu. 
Aş€ jac într-însă, 
cum aru hi fostu el, săracii, 
pricina răutății. 

Cum s-au îndurat a da țara în pradă, 
fără nici o nevoie! 
Numai pentru firea c&blăstămăţască 
şi chevernisala lui 
au socotit de au iernat tătarii în țară 
păn-în primăvară! 

VOROAVE 


Mâncat-au tot, 

şi pâne, şi dobitoc, 

ş-au jăcuit tot 

păr la un cap de aţă. 

Pe mulţi au şi robit, 

cu furiş, femei, fete, copii. 
Rămas-au bieţii oameni 
numai cu sufleteli, 

bătuţi şi struncinați, 

cum era mai rău şi mai amar, 
cum nu să poate 

nice a scrie, 

nice a să povesti 

caznele şi ucisurili lor 

ce au avut de tătari. 

ÎNGHIŢITORUL DE TULPANE 


C-au mărsu boieri la Poartă 

de l-au pârât pr&tare la Poartă, 

cu multe năpăşti, 

în loc de bine ce au făcut Antonie-vodă ţării, 
de n-au scos nice un obiceiu rău. 
Cu acestu fel de mulțămită 

boierii i-au mulțămit, 

că l-au închis turcii, 

şi l-au bătut, 

şi l-au căznitu 

cu fel de fel de cazne. 

Păn' şi tulpanuri subțiri 

îl făce de de înghiţie 

ş-apoi le trăg€ înapoi, 

de-i scotemaţăle pe sură. 

Şi l-au făcut de au dat 

1.000 de pungi de bani şi mai bine. 
Şi după ce l-au slobodzitu-l turcii 
să margă la casă-ş 

şi apropiindu-se de casă-ş, 

numai ce-au vădzut că-i arde şi casa; 
şi puțintele odoară ce-i mai scăpasă, 
mistuite în casă, 

au arsu şi acele. 

NUNTA CU PELIVANI 


Îndatăşi s-au apucat 
de au făcut mare şi frumoasă nuntă. 
Triimis-au în toată ţara 
de au pofltit pe toată boierimea şi mazilimea 
de la mic pân” la mare, 
şi de alte căpetenii, 
ce nu cu poroncă 
şi cu poftă. 
Şi după ce s-au strânsu cu toţii la Ieşi, 
făcutu-le-s-au oboroace tuturor 
de la domnie, 
de le da toate ce le trebuie, 
de nu cheltuie nime nemic. 
Aşijdere mai adus-au opt soli, 
doi din Țara Muntenească, 
doi din Tara Ungurească 
şi doi din Ţara Leşească 
şi doi din Tara Căzăcească ce mare de piste Nipru, 
de au adus solii multe daruri 
şi frumoase, 
de au închinat Ducăi-vodă. 
S-au veselit două săptămâni 
cu feluri de feluri de muzăci, 

şi de giocuri, 

şi pelivani, 

şi de puşci. 

Şi giuca două danţuri pen ogradă 
şi pe ulițe, 

cu toți boierii 

şi giupânesele 

impodobiţi 

şi toți neguţitorii 

şi tot târgul. 

Şi un vornic mare purta un cap de dantu 
şi alt vornic mare alt capu de danţu, 
îmbrăcați cu şarvanele domneşti. 
Numai mirii şi mireasa, 

fiindu feciori de domnu, 

nu giuca în danţțu pe afară, 
numai ce giuca boierii. 

Cât nu era nuntă, şi era minune. 
Şi după ce au nuntit 

au mulţămit solilor, 

şi s-au dăruit bine 

şi s-au dus la ţările lor. 

LAPTE PENTRU DUCA-VODĂ 


Şi cându-l duce pe drum, 

il pusesă într-o sanie cu doi cai, 

unul albu şi unul murgu, 

şi cu hamuri de teiu, 

ca vai de dânsul. 

Ocări şi sudălmi, de audze cu urechile. 
Şi agiungându la Suceavă, 

la un sat, anume... 

au poftit putintel lapte să mânânce. 
Iar femeia gazda i-au răspunsu 

că «n-avem lapte să-ţi dăm, 

c-au mâncat Duca-vodă vacili din ţară, 
de-l va mânca viermii iadului 

cei neadormiţi». 

Că nu ştie femeia acie 

că este singur el Duca-vodă. 

Iar Duca-vodă, dacă a audzit că este aşa, 
îndat-au început a suspina 

şi a plânge cu amar. 


156 


LEI, ZLOŢI, POTRONICI 


Viteli era scumpe, 
mierea era scumpă, 
găineli mai nu era în ţară. 
Gaina câte un leu, 
oul câte un potronic, 
oca de untu câte doi orţi bătuţi 
şi un zlot, 
oca de brândză câte doi potronici. 
Bani ieşiră mulţi în țară, 
dar bucate nu era. 
Iară când au fostu 
în al doilea anu a domniei, 
început-au va vini mulţime de taberi 
de cară tătărăşti 
cu mălaiu de vândut 
în Ieşi. 
De ce Dumitraşco-vodă pus-au de au făcut 
mierța mare 
s-au pus de au strâgat crainecul 
să nu cumpere nime 
păn-în trei dzili, 
că-l va înțepa care va cumpăra. 
Şi aş au rumtu prețul mirţii 

câte un leu bătut, 

şi peste doo, trei săptamâni 
s-au scoborât mierța 

şi la zlot. 

De ce au început săracii oameni 
a să sătura. 

Numai era greu, 

că muri€ 

că era hămnisiţi. 

FATA RĂCHIERIŢEI 


Dumitraşco-vodă era om bătrân, 

grec ţărigrădean de neamul lui, 

de Ca[n]tacozoneşti. 

Şi mai nainte vreme fusesă visternic mare 
şi-n Țara Muntenească, 

la Gligori-vodă. 

Şi era om nestătător la voroavi, 

tălpiz, amăgitor, 

geambaş de cei de la Fener 

din Țarigrad. 

Şi du-aceste, după toate, 

era bătrân şi curvar. 

Doamna lui era la Țarigrad, 

iar el aice îşi luasă o fată a unei rachieriţe 
de pe Podul Vechiu, 

anume Arhipoaie, 

care o chema Aniţa, 

țiitoare, 

de o purta în vedeală 

între toată boierimea, 

de-o ţine în braţi, 

de-o săruta şi o purta cu sălbi de galbeni 
şi cu haine de şahmarand, 

cu şlic de sobol 
şi cu multe odoară împodobită. 
Şi era tânără şi frumoasă 
şi plină de suleiman, 
ca o fată de rachieriţă. 
Și o triimitecu carăta domnească, 
cu siimeni şi cu vornici 
şi cu comişi 
dzuoa amiadzi de mari pe uliţi, 
la feridiu 
şi pe la mănăstiri 
şi pe la vii, 
în primblări. 
Şi făcè şi pe boieri 
de-s triimite giupânesele cu dânsa. 
Şi după ce vinie de la primblări 
triimite giupânesilor daruri, 
canaveţe, 
bilacoase, 
că ce i-au făcut cinstea 
de-au mărsu cu dânsa în primblare. 
Şi după ce s-au mazilit, 
au luat-o cu dânsul ş-au dus-o în Țarigrad 
cu dânsul 
ş-au măritat-o dup-o slugă a lui, 
după un grec. 

Căutaţi, fraţi iubiţi cetitori, 

de videţi ce este omenia! 

Că el, de bătrân, dinţi în gură n-ave. 
Dimineaţa îi înclie de-i pune în sură, 
iar sara îi descliè cu încrop 

şi-i punèpe masă. 

Carne în toate posturile 

cu turcii depreună mânca. 

Oh! oh! oh! săracă țară a Moldovei, 
ce nărocire de stăpâni c-aceştia ai avut! 
Ce sorţi de viiaţă ț-au cădzut! 

Cum au mai rămas om trăitor în tine, 
de mare mirare este, 

cu atâtea spurcăciuni de obiceiuri. 

GLOSAR 

acătării, adj. — cum trebuie, 
bun la ceva, serios. 


aclaz, vezi atlaz. 


acolisi, vb. refl. — a se ţine 
de capul cuiva, a nu-i da pace, 
a-l urmări cu intenţii duşmă- 
noase. 

adăoşag, adauşag, s. n. — im- 
pozit suplimentar, suprataxă. 

adeveri, vb. refl. — a-şi făgă- 
dui unul altuia ceva, a se asigu- 
ra reciproc; a se angaja să... 


adeverinţă, s. f. — încredin- 
tare, făgăduială, asigurare; om 
de — — om de credinţă, de 
încredere. 


afendi, afende, avende (co- 
rect: efendi) s. m. — domn 
(titlu, formulă de adresare). 


agà, s. m. (plur.agalari ), agă 
(plur. agi, agii) — ofiţer turc; 
grad militar. 


agarlâc, agărlâc, agărlic, s. 
n. — bagaj. 

agiunge, vb. refl. — a ajunge 
la înţelgere, a stabili relaţii cu 
cineva. 

agonisită, s. f. — folos, leafă, 
avere. 

ai, plur. lui an, s. m. 

alai-beiu, alai-bei, s. m. — co- 
mandant al unui regiment sau 
escadron. 

alector, s. m. — cel care avea 
dreptul să aleagă pe împăratul 
german. 

alecţie, s. f. — alegere (e vor- 
ba de alegerea împăratului ger- 
man). 

alese, vb. — a hotări. 

(a )mesteca, vb. — a intriga; 
a cleveti pe cineva, a-l vorbi 
de rău, a-l ponegri. 


(a )mestecătură, s.f. — intrigă. 

amestecat, adj. — neclar, 
încurcat. 

aprinde, vb.: a-şi — rogojine 
în cap — a reclama pe cineva, 
a-şi anunţa plângerea împotriva 
cuiva. 

aprod, s. m. — paj din garda 
domnească. 

aptică, s. f. — farmacie. 

apuca, vb. refl. — a se anga- 
ja, a făgădui solemn, cu jură- 
mânt. 

arbănaş, s. m. — albanez. 

ardz, ardzaun, (h)ar(d)z, s. 
n. — plângere, reclamaţie, 
memoriu trimis Porții otomane 
de domnii ţărilor noastre sau 
de boieri. 

aret, s. n. — pază, apărare, 
gardă; a-i fi — (cuiva) — a-l 
păzi, a-l apăra. 


balemez, balimez, s. n. — tun 
de calibru mare. 


balgiu, balgéu, s. m. — ne- 
gustor turc care aproviziona 
Poarta otomană cu miere din 
tările noastre; balci-bâşe, bal- 
gi-bâşa, s. m. — trimis al Porții 

aşedza, aşădza, vb. refl.— a 
se înţelege, a se aranja, a se 
împăca, a se obliga. 


aşedzământ, aşedzimânt, s. 
n. — înţelegere, învoială; ~ul 
păcii — încheierea sau întocmi- 
rea păcii. 

aşădzătoriu, s. m.— om stator- 
nic, cu locuinţă stabilă într-un 
loc. 

aşeşi, aşeş, adv — tot aşa, 
chiar aşa, întocmai aşa. 

ataman, s. m. — căpitan de 
cazaci. 


atlaz, aclaz, s. n.— stofă de 
mătase fină, cu luciu numai pe 
o parte, satin de mătase. 


au, conj. — sau. 


avende, vezi afendi. 


însărcinat cu strângerea mierii 
şi cerii necesare seraiului împă- 
rătesc. 


ban, s.m. — rang boieresc, 
fără funcţiune precisă (în Mol- 
dova), ocupând locul între spă- 
tar şi paharnic. 


baraiam, (corect: bairam), 
s.n. — una dintre cele două 
mari sărbători ale musulma- 
nilor; 

baraiamilâc, bariiamlăc, s.n. 
— dar făcut sultanului şi înalți- 
lor demnitari turci de către 
domnii ţărilor noastre. 

basnă, s.f. — basm, poveste; 
scornitură. 

başcă, s.f. — întăritură de 
zid sau de pământ cu nuiele 
umpletite, bastion. 

batere, — infinitivul lung, cu 
valoare verbală, a lui a bate. 

băcălie, s.f. — mărfuri colo- 
niale (stafide, smochine, alune). 


bănat, s.n. — necaz, mânie; 
bănuială. 
becisniceşte, adv. — ca un 


becisnic, ca un neputincios. 


bei(u ), s.m. — guvernator al 
unei provincii turceşti sau su- 
puse suzeranității turceşti; 
domn ai unuia dintre cele două 
Principate româneşti. 


beilic, s.n. — dar sau muncă 
făcută gratuit pentru domnul 
ţării, pentru boieri sau pentru 
sultanul turcesc; nevoie, tre- 


buinţă (în general, cu privire 
la aceleaşi personaje). 

beizadă, beizăd iÈ beizedă, be- 
za(i)dè s.m. — fiu de domn. 

belacoasă, bilacoasă, s.f. — un 
fel de stofă de mătase scumpă. 

bezzaconic, s.m. şi adj. — 
nelegiuit. 

bihol, s.m. — bivol. 

bir, s.n.: banii ~ ului — tri- 
butul pe care îl plăteau ţările 
noastre Porții otomane. 

bişug, s.n. — belşug. 

biv (în titlurile boiereşti) — 
fost; ~ vornic — fost vornic. 

blăstămăciune, s.f.: lucruri de 
~—ticăloşie, infamie, mişelie. 

blem, interj. — haide!, să 
mergem! 

bosnean, s.m. (plur. bosneni ) 
— bosniac, locuitor din Bosnia. 

bostangiu, s.m. — soldat pe- 
destru din garda împăratului 
turcesc. 

botcă, s.f. — trăsură închisă, 
caleaşcă. 

boți, vb. — a înghesui, a 
prinde la strâmtoare; refl. — 
a se îngrămădi. 

bragadir, bregadiriu, braga- 
diri, s.m. — comandant al unei 
brigăzi, general de brigadă. 


breslaş, s.m. — apicultor. 

bucate, s.f. plur. — alimente, 
provizii, grâne. 

budă, s.f. — prăvălie mică, 
dugheană. 

bugisean, s.m. (plur. bugi- 
geni) — tătar din Bugeac. 


buiurdi, puiurdi, vb. — a tri- 
mite un ordin scris la o unitate 
inferioară; a confirma, prin de- 
cret, o hotărâre. 


bulucbaş, bulubaş, s.m. — co- 
mandant al unui buluc (alcătuit 


cabâniţă, s. f. — manta luxoasă, 
cusută cu fireturi şi bogat împo- 
dobită, pe care o primeau dom- 
nii ţărilor româneşti de la sul- 
tan la instalarea lor pe tron. 

cadeu, s. m. — judecător la 
turci, cu atribuţii civile şi re- 
ligioase. 

cadie, s. f. — funcţia cadiu- 
lui (şi instituţia respectivă). 

cahpol: hai ghidi — — «ce 
puşlama vicleană mai eşti!» 

dintr-o sută de soldaţi, de obi- 
cei arnăuţi sau seimeni), sutaş, 
hotnog; baş- — s.m. — şeful 
bulucbaşilor şi al gărzii dom- 
neşti (avea în grijă suprave- 
gherea închisorii de la curte). 
buor, s.m.: coarne ~ e — 
coarne cu vârfurile aduse unul 
spre altul (ca ale bourului). 


burzului — a se răscula; ~t 
adj. — în dezordine. 


(bulzui) — variantă sau, poa- 
te, greşeală de transcriere), vb. 
refl. 


busurman, s.m. — musul- 
man, mahomedan. 


caimacam, căimăcam, cai- 
macan, căimacan, camaican, 
s. m. — locțiitor al domnului; 
membru al căimăcămiei. 


caiuş, s. n. — arcan, laţ de 
curea cu care se prindeau 
oamenii spre a fi înrolați în 
armată. 

calabalâc, calabalic, s. n. — 
mulțime de oameni, gloată; zar- 
vă, tulburare. 


calaur, calaori, s. n. — gardă, 
patrulă; locul unde se face pa- 
za; a pune la —— a pune sub 
pază, a aresta; a lua cu ~— a 
ridica (pe cineva) cu forţa. 


cale, s. f.: pe —— pe drept, 
cum se cuvine; fără de —— pe 
nedrept. 


calmâş, s. m. — numele unui 
trib mongolic din sudul Rusiei 
(sec. XVIII). 


cală, s. m. — călău. 
cambară, vezi cumbară. 


camenicean, s. m. — locui- 
tor al oraşului Camenița. 


canavaţă, s. f. (plur. canave- 
te) — un fel de pânză groasă 
cu fire rare. 


capesiu, s. m. — portar al 
seraiului; —-baş — comandant 
al capigiilor care participa, cu 
un număr de capigii, la insta- 
larea şi la mazilirea domnilor 
români. 

capegilar-chihaie, capigilar- 
chihai, capegilar-chihai, s. m. 
— mai mare peste capigi-başi. 

capichehaie, capichehai, ca- 
pichihai, s. m. — reprezentant 
al domnilor români pe lângă 


Poarta otomană; reprezentant 
al unui han sau bei pe lângă 
sultan. 


caplan-paşe, s. m. — coman- 
dant al caplanilor (soldaţi turci 
care purtau un fel de turban 
din piele de tigru). 

carătă, s. f. — trăsură de lux 
închisă. 

casap-başe, s. m. — funcţio- 
nar al Porții otomane care avea 
sarcina să aprovizioneze arma- 
ta cu carne. 


catargă, s. f. — corabie, în 
special galeră; a da la ~ — a 
condamna la muncă silnică pe 
galeră. 


cataroie, s. f. — dambla, apo- 
plexie. 


caval€rie, s. f. — titlu de 
cavaler (în baza unei decoraţii 
de acest grad). 


cazascher, s. m. — judecător 
de rang înalt la turci (venea 
imediat după marele vizir în 
ordine ierarhică). 


cazâlbaş, s. m. — persan. 


cădea, vb.: a ~ domnu, vizir 
etc. — a ajunge domn, vizir 
etc. 


168 


căftan, s. n. — haină largă, 
de culoare albă, cusută cu mă- 
tase galbenă sau cu fir galben, 
în felul cabaniţei, cu care era 
îmbrăcat domnul, când i se fă- 
cea numirea; a îmbrăca cu — 
— a numi domn al uneia dintre 
cele două ţări româneşti. Şi 
boierii erau îmbrăcaţi cu caf- 
tan, când erau boieriţi (numiţi 
în funcţii înalte ale statului) de 
domn. 

căimăcămie, s. f. — loco- 
tenența domnească, formată, de 
obicei, din trei boieri mari. 


cămară, s. f. — cuhne, tră- 
sură închisă. 


cămăraş de ocnă, s. m. — 
boier care administra minele de 
sare în numele şi în folosul dom- 
nului. 

căpitan-paşe, s. m. — coman- 
dant al flotei (la turci). 

căsar, s. m. şi adj. — căsaş, 
care are casă, gospodărie (pe 
cont propriu); bărbat căsătorit. 

cătinel, adv. — încetişor, do- 
mol, lin. 

căuta, vb.: a-i — cuiva ceva 


— a se impune ceva atenţiei sau 
gândului cuiva. 

ce, conj. — ci. 
cealmă, s. f. —turban. 


ce(a )mbur, ceambul, s. n. — 
detaşament de trupe trimis să 
prade într-o ţară străină; expe- 
diţie de pradă. 

ceauş, s. m. — paznic sau 
însoțitor al prizonierilor; baş- 
~, s. m. ofiţer superior turc cu 
diverse atribuţii. 


cehei, vb. — a sâcâi, a necăji. 


cei, genitiv-dativ al lui cea, 
adj. dem. 


ceir, s. n. — loc cu iarbă, 
neîngrădit, unde pasc caii. 


celednic, s. m. — slugă, ar- 
gat. 


ceteală, s. f. (are —, pravilă 
mare) — învăţătură, erudiție. 

cetlui, vb. — a pune pe capul 
cuiva ceatlăul (instrument de 
tortură). 


chervăsărie, chirvăsărie, s. f. 
— vamă turcească în ţările 
noastre (şi localul ei). 


chesăgiu, s. m. (plur. chesăgii ) 
— pungaş, hoţ de buzunare. 

chihai€, chihâi, s. m. — in- 
tendent al vizirului sau al unui 
paşă; subofițer. 


chilă, s. f. (plur. chile) — 
măsură de capacitate pentru 
cereale (între 430 şi 679 litri); 
impozit care se plătea în chile 
de cereale. 


chirigiu, s. m. — cel care 
transportă marfă sau oameni, 
cu carul sau cu căruţa. 


chiurci-başe, chiurce-başe, s. 
m. — căpetenia blănarilor. 


chizeş, s. m. — garant, om 
care garantează sau răspunde 
pentru altul. 


cie: să ~ — să ceie (pers. III 
de la conj. prezent al vb. a 
cere). 


cifed, vezi şved. 
cifert, vezi şfert. 


cifert-marşalâc, vezi felt- 
marşalăc. 


cilibiu, adj. — distins, nobil 
(în sens psihologic). 


cineşi, cineş, pron. rel. — 
fiecare, fiecine. 


cinie, s. f. — faianţă. 


cinsteş, adj. — arătos, impu- 
nător ca înfăţişare, frumos. 


ciohodar, cihodar, s. m. — 


slujbaş care avea grijă de încăl- 
ţămintea domnului şi a întregii 
curţi; camerier, valet (la curtea 
domnească); baş- ~, s. m. — 
şeful ciohodarilor, care avea, în 
plus, sarcina de a ridica şi a 
duce la închisoare pe boieri (din 
ordinul domnului) 


ciorti, vb. refl. — a se certa, 
a se sfădi, a se lua la ceartă din 
nimic. 

cislui, vb. — a stabili impozi- 
te pe categorii sociale sau pe 
contribuabili luaţi individual. 


ciudi, vb. refl. — a se mira, 
a se arăta surprins. 

civert, vezi şfert. 

cârcimărit, s. n. — impozit 
pe cârciumi. 

câşlă, s. f. — cartier de iarnă 
(tătăresc); aşezare provizorie 
(tătărească sau turcească). 

câzlar-agă, s. m. — şeful 
eunucilor. 

clăţi, vb. — a clinti, a urni 
din loc; (despre o armată) a pune 
în mişcare, a porni; refl. — a 
purcede, a se ridica (cu oaste). 


eliros, s. n. — cler. 

cluceriu, s. m. — boier de 
divan, însărcinat cu aprovi- 
zionarea curţii domneşti. 


cochi-vechii, cochi-vecu, s. m. 
— licitaţie (la început, numai 
pentru darea în arendă a strân- 
gerii impozitelor), mezat. 


codrean, s. m. — om care 
trăieşte pe lângă un codru (în 
special Codrul Chigheciului sau 
Tigheciului); ostaş originar din 
regiunea respectivă a Moldovei. 

codru, s. m. — e vorba tot- 
deauna de Codrul Chigheciului 
sau Tigheciului, pădure secu- 
lară care despărţea Moldova de 
Bugeac. 

colac, s. m.: a lua ~ — a 
informa, a da de ştire; a primi 
răsplată (pentru o informație 
sau pentru altceva). 

colegát, colegatúri, s. m. — 
aliat, prieten, tovarăş de arme. 


combarà, vezi cumbarà. 


comendat, comăndat, s. m. 
— comandant. 


comendă, s. f. — comandă. 


cOmis, s. m. — boier a cărui 
funcţie consta în supraveghe- 
rea grajdurilor domneşti. Exis- 

tau diverse grade; cel mai înalt 
era «marele comis». 


comisar, s. m. — slujbaş în ser- 
viciul armatei având sarcina să 
supravegheze diversele munci 
făcute în folosul ei. 


conac, s. n. — adăpost, găz- 
duire pentru oaspeţi impor- 
tanţi, în special pentru repre- 
zentanţii Porții otomane şi sui- 
ta lor, precum şi pentru arma- 
ta turcească în caz de război. 


coniţi, vezi cuniţe. 


contăş, s. n. — haină lungă 
blănită, purtată de domn şi de 
boieri. 

copil, s. m.: —de casă — fiu 
de boier care servea ca paj la 
curtea domnească. 

cornărit, s. n. — impozit pe 
vitele cornute. 

coş, s. n. — tabără, lagăr. 

cot, s. n. (plur. cote): a-şi da 
~ cu cineva — a se înţelege, 
pe ascuns, cu cineva împotriva 
altucuiva. 

credzut, adj. — de încredere. 


crâmean, s. m. (plur. crâ- 
meni) — locuitor al Crâmului 
(Crimeii). 


croşnă, s. f. — povară, bagaj 
purtat în spate. 

crunta, vb. refl. — a se păta 
cu sânge; fig. a se murdări, a 
săvârşi fapte urâte. 

cuhne, cuhnie, s. f. — trăsu- 
ră închisă, numită şi cămară. 

culonel, s. m. — colonel. 


culuc, s. n. — pază militară, 
strajă, gardă. 

cumbară, cambară, comba- 
ră, s. f. — bombă, obuz, ghiu- 
lea, grenadă; aruncătoare de 
obuze, mortieră. 

cumuc, s. m. (plur. cumuci ) 
— populaţie de limbă turcă în 
Caucazia. 

cuniţe, coniţi, s. f. — im- 
pozit pe vitele cumpărate de 


dărăban, s. m. — soldat pe- 
destru angajat cu plată. 

dăscălie, s. f. — învăţătură, 
ştiinţă de carte. 

dece, dice, adv. — de aici, 
apoi, pe urmă. 

dedinsu, dedânsu, adv. — 
mai ales, mai vârtos. 


străini sau aduse din altă ţară 
la păşunat în Moldova. 

cupar, s. m. — boierinaş în- 
sărcinat să umple cupele cu vin 
la masa domnului; cupărie, s. 
f. — slujba cuparului. 

curătură, s. f. — teren de 
cultură agricolă între vii sau 
pâlcuri de copaci. 

curtean, s. m. (plur. curteni) 
— mic proprietar (sau împro- 
prietărit) cu drept ereditar, 
care, în schimbul acestui privi- 
legiu, făcea serviciul militar. 

curuţ, s. m. (plur. curuți) — 
aşe se numeau iobagii şi ceilalţi 
participanţi la răscoala condusă 
de Ferenc Rákóczi II (1703— 
1711) pentru eliberarea Unga- 
riei de sub jugul austriac. 


del, adj.: ~ sultan — sultan 
nebun. 

deodată, adv. — deocamdată, 
pentru moment. 

desetină, s. f. — dijmă, a 
zecea parte din produse, în 
special din stupi. 

deus&bii, deuséghii, adv. — 
îndeosebi, aparte, pentru sine. 

dezbate, vb. — a desface sau 
a desprinde (o întindere de 
pământ) de la cineva sau din 
altă ţară, a lui înapoi; refl. — 
a se desface, a se elibera. 


diac (plur. dieci), — secre- 
tar, grammatic. 

diiată, s. f. — testament. 

diregătorie, dregătorie, s. f. 
— funcţie, slujbă, demnitate 
oficială. 

direge, vb. — a repara; a ~ 
un păhar de vin — a turna vin 
în pahar şi a-l oferi cuiva. 

divan, s. n. — discuţie, cear- 
tă, gâlceavă; sfatul boierilor. 

dirji, vb. refl. — a se îndâriji. 

dârvală, s. f.: de — — de 
muncă proastă şi istovitoare. 

dni, s. f. pl. — zile. 

doa (num. ord. cu valoarea 
adverbială) — în al doilea rând; 
a doora — a doua oară. 

dobândă, s. f. — câştig, folos, 
pradă de război. 

domni, vb. — a face domn 
pe cineva, a-i da domnia ţării. 

domnişor, s. m. — pretendent 
la tron. 


dont, s. m. — cazac de la Don. 
dorii, adv. — doară. 


dosădi, vb. — a obosi, a nu mai 
putea continua lupta; a ocărî. 

dosi, vb. — a da dosul, a fugi. 

dovă, s. f. — rugăciune, sluj- 
bă religioasă (la turci). 

dragun, drăgan, s. m. — ca- 
valerist care putea lupta şi ca 
pedestru. 

drăgănime, s. f. — unităţile 
de dragoni ale unei armate. 

drpică, s. f. — hidropizie. 

dub, s. n. — închisoare. 

duca, s. m. — duce. 

duium, duim, s. n. — mulţime 
de prizonieri luaţi robi; jaf, 
pradă. 

dvor, s. n. (plur. dvoruri ) — 
gospodăria unui ţăran iobag (în 
Rusia). 

dvoreală, s. f. — gospodărire, 
administrare, chiverniseală. 

dvori, vb. — a face treabă, a 
gospodări; a —inaintea cuiva — 
a se ruga pentru ceva, a se înfăţi- 
şa cu o rugăminte, cu o cerere. 


eiţi, s. m. plur. — un trib de 
cazaci. 


fantazie, s. f. — un fel de 
joc militar, imitat de la cava- 
lerii arabi, evoluţii pe cal, cu 
descărcare de arme, cu muzică 
(în genul exhibiţiilor de circ 
similare din zilele noastre). 

farfurie, s. f. — faianţă, por- 
telan. 


farman, vezi ferman. 


farmutà, s. f. — discuţie, 
tratative. 
fată, s. f. — persoană, indi- 


vid; pe fețe — pe persoană, in- 
dividual; a scrie fețele oameni- 
lor — a înregistra contribua- 
bilii. 

fănină, s. f. — făină. 

fătărie, s. f. — parţialitate, 
favorizare a unui personaj sus- 
pus; ipocrizie, fățărnicie. 

fece — pers. III sing. a per- 
fectului indicativ de la a face. 


fecior de trup — fiu adevă- 
rat, fiu drept (nu adoptiv). 


epitrop, s. m. — împuternicit, 
reprezentant, tutore. 


fedeleş, s. n. — butoiaş. 

felt-, feltu-maşalăc, fert-, fer- 
tu-marşalăc, fert-, fertu-marşa- 
lic, fert-, fertu-marşalih, fercu- 
marşalâc, cifert-marşalăc, s. m. 
— feld-mareşal. 

feredeu, feridiu, s. n. — baie, 
localul unde se face baie. 

ferman, fărman, farman, s. 
n. — ordin scris dat de Poarta 
otomană pentru numirea sau 
mazilirea unui domn. 

fin, s. m. (plur. finii ) — finez. 

fire, s. f.: a se ţinede —— a 
se ţine mândru. 

fârşi, vb. — a sfârşi. 

flintă, s. f. — puşcă. 

fortună, s. f. — furtună; fig. 
năpastă, necaz mare, nenorocire. 

frențit, adj. — sifilitic. 

frânc, s. m. frâncesc, adj. — 
originar din occidentul romanic 
(Italia, Franţa). 

fum, s. n. — gospodărie, casă, 
familie. 

fumărit, fumăret, s. n. — 
impozit pe case, pe gospodării. 


galion, s. n. — corabie mare 
de război. 


geabhană, s. f. — muniții de 
război, în special explozibile. 


geambaş, s. m. — intrigant, 
înşelător. 
geamie, geami, s. f. — mos- 


chee, locaş de închinare la ma- 
homedani. 


Shiaur, s. m. — trădător, 
necredincios faţă de Poartă. 

giupâneasă, s. f. — soţie de 
boier. 

giurătoriu, s. m. — martor 


cu jurământ. 
giuruinţă, s. f. — făgăduială 
solemnă întărită prin jurământ. 
gâlcevi, vb. — a-şi arăta ne- 
mulţumirea murmurând, voci- 
ferând. 


gligan, s. m. — porc sălbatic, 
mistreţ; fig. om mare de statu- 
ră, prost şi leneş. 

fur, s. m. — hoţ, tâlhar. 


fura, vb. refl. — a se furişa, 
a se strecura. 


fuzâe, s. f. — un fel de puşcă. 


gospod, adj. invariabil — 
domnesc, care aparţine domnu- 
lui, adică statului. 

góştină, s. f. — impozit pe 
oi şi pe porci. 

grammatic, s. m. — scriitor 
de cancelarie, secretar, diac. 


grănitar, s. m. — soldat care 
aruncă cumbarale. 


greime, s. f. — grosul sau 
greul armatei. 


greu, s. n. (plur. grele) — 
greutate, nevoie, povară. 


grijit, adj. — îngrijorat. 
gropniță, s. f. — mormânt, 
criptă, cavou. 


gros, s. n. — închisoare pen- 
tru oamenii de rând (vezi mai 
departe obadă ). 


grumadz, s. m.: a da pe cine- 


va de ~i — a prinde, a face 
prizonier. 
gubernat, s. m. — guverna- 


tor, ocârmuitor. 


hagimesc, adj. — persan, 
oriental (în general). 


haini, vb. refl. — a trăda, a 
deveni necredincios (faţă de 
Poartă), a se ridica împotriva 
suzeranului, a se răzvrăti. 


hainlâc, s. n. — trădare, răz- 
vrătire. 


hamseriu, hamsger, s. n. — 
pumnal curbat, care se purta 
la brâu. 


harariu, s. n. — țesătură, 
groasă şi rară, din păr de capră 
(sau de alt animal), din care se 
fac saci, desagi, ţoale pentru 
acoperit căruțele. 


harmată, s. f. — tun. 
hatar, s. m. — hotar. 
hatman, s. m. — comandant 


al armatei în timp de pace şi 
de război; şef militar; —coronie 
— hatman al coroanei, unul din- 
tre cei doi comandanţi ai ar- 
matei (la poloni); ~ polnie — 
hatman de câmp, feld-mareşal 
(idem); ~ vilchi litovschii — 
mare hatman al Lituaniei, unul 
dintre cei doi comandanţi ai ar- 
matei (idem). 


havală, s. f. — ordin dat de 
Poartă ţărilor noastre pentru 
plata tributului sau pentru di- 
verse alte contribuţii (în bani 
sau în natură). 


haznă, s. f. — tezaurul pub- 
lic; sumă importantă de bani 
transportată în ladă, sac. 


haznătar, s. m. — vistier; om 
însărcinat cu transportul unei 
haznale. 

hălădui, vb. — a fugi, a scăpa 
cu viaţă de o primejdie; a trăi 
liber, în voie. 

hămei, vb. — a (se) zăpăci, a 
(se) năuci, a (se) buimăci; ~t adj. 
— zăpăcit, năuc, ameţit. 

hămnisi, vb. — a fi flămând, 
lihnit, leşinat de foame; a fi lip- 
sit de putere. 


hănie, s. f. — demnitatea 
unui han; ţară cârmuită de un 
han. 


hărăţ, s. m. — ostaş însărci- 
nat să înceapă lupta sau să îm- 
piedice înaintarea inamicului 
prin mici încăierări, tiralior; 
— i, vb. refl. — a se încăiera, 
a se hărţui. 

hătmănie, s. f. — funcţia sau 
rangul de hatman. 

hendichiu, s. n. — şanţ de 
apărare, meterez. 

heră, hieră, here, hiere, — 
plur. lui her, s. n. — cu sensul 
de lanţ, cătuşă; a pune în —— 
a pune în lanţuri pe un arestat. 

hiclean, adj. — trădător. 

hiiastru, hiastru, s. m. — fiu 
vitreg. 

hitcăi, vb. — a alunga, a 
fugări. 

hânsar, s. m. — soldat care face 
serviciu într-o trupă auxiliară. 

hârtie, s. f. — foaie persona- 
lă de impunere fiscală; impozi- 
tul plătit pe baza acestei foi per- 
sonale. 


horă, s. f — naos. 


ia... ia, conj. — sau... sau, 
fie... fie. 
ialoviţă, s. f. — vacă mare 


şi grasă; impozit plătit în vaci. 

iaspis, s. m. — piatră semi- 
prețioasă, dură şi opacă, de di- 
verse culori. 


horbă, s. f — vorbă. 


horilcă, holercă, s. f. — rachiu. 


horodovii, adj. — de oraş, 
orăşenesc. 
hotări, vb. — a fixa hotarul 


(între două ţări, două proprie- 
tăţi etc.), a hotărnici. 


hotnog, s. m. — comandant 
al unui grup de o sută de oa- 
meni, sutaş, bulucbaş. 


hramăt, s. n. — zgomot de 
arme sau de voci omeneşti nu- 
meroase. 


hraniţă, s. f. — graniţă. 
hrof, s. m. — grof. 

hui, vb. — a vui. 

hunut, s. n. — cnut. 


husar, s. m. — călăraş, cava- 
lerist. 


iepaş, s. m. — hoţ de cai. 


ierbărie, s. f. — depozit, pro- 
vizie de iarbă (praf) de puşcă. 


iernatec, s. n. — adăpost de 
iarnă, mai ales pentru armată. 


igumen, s. m. — egumen. 


i(m )brihor, imbrivor, s. m. — 
intendent al grajdurilor sulta- 
nului turcesc, avănd adesea 
misiuni politice importante, 
printre ele mazilirea şi instala- 
rea domnilor în ţările noastre. 


inicer, inecer, s. m. — soldat 
pedestru din garda împăratului 
turcesc. 

inicercă, s. f. — puşcă de 
ienicer, lungă şi prevăzută cu 
o baionetă. 

iscoadă, s. m. — soldat care 
merge în recunoaştere; spion. 


ispisoc, s. n. — act oficial de 
recunoaştere sau confirmare a 
unui privilegiu de proprietate. 

ispiti, vb. — a pune (pe cine- 
va) la încercare, a se lăsa ade- 
menit, îndemnat. 


ispravnic, s. m. — mandatar, 
delegat, reprezentant, girant. 


îmă, înmă, s. f. — mamă. 

îmbi, îmbe, umbe, num. — 
amândoi, amândouă. 

îmbunătură, s. f. — făgăduia- 
lă (de lucruri bune); linguşire. 

isprăvi, vb. — a pune la cale, 
a aranja, a-şi întocmi trebile, a 
obţine. 

istov, s. n. — sfârşit, plată 
la termen a unei dări sau da- 
torii; de ~ — detot, cu totul. 


istovi, vb. refl. — a se sfârşi, 
a muri; tranz. — a plăti la ter- 
men darea sau datoria. 

iuşor, adj. şi adv. — uşor. 

izbaşe, s. m. — secretar al 
curţii domneşti şi al Divanului 
de boieri, având drept sarcină 
purtarea corespondenţei oficiale. 

izgon, s. n. — grup redus de 
ostaşi, folosit la manevre uşoa- 
re, pentru a izgoni pe inamic. 

iznoavă: de —loc. adv. — din 
nou. 

izvod, s. n. — listă, tabel, 
condică, registru. 


izvodi, vb. — a copia. 


împărăchă, vb. refl. — a se 
învrăjbi, a se dezbina. 


împărăție, s. f. — împărat, 
rang sau titlu de împărat. 


împizmuluit, adj. — învrăjbit. 

împonci, vb. refl. — a se duş- 
măni, a se certa. 


împreuna, împreona, vb. 
refl. — a se întâlni, a avea o 
întrevedere. 


împroşca, vb. — a arunca 
bombe, gloanţe, lemne, pietre; 
a bombarda. 


încălăra, vb. — a face pe 
cineva călăreț (din pedestru); 
refl. — a deveni călăreț (des- 
pre un ostaş pedestru). 


încăleca, vb. — a porni la 
război sau la răscoală. 


încăşi, adv. — încă, chiar. 

încliă, vb. — a încleia, a lipi 
cu clei. 

încredința, vb. refl. — a-şi 


jura reciproc credinţă, a-şi da 
reciproc asigurări, făgăduieli 
solemne. 
încrop, s. n. — apă caldă. 
îndărăpta, vb. — a da îndă- 
răt, a se retrage. 


îndrepta, vb. refl. — a se 
justifica, a se dezvinovăţi. 

îndura, vb refl. — a fi dur, 
nemilos, a-l răbda inima. 


îngloti, vb. — a strânge oaste, 
a concentra oastea în vederea 
unei lupte; refl. — a se înmul- 
ţi, a creşte. 

însăşi-stăpânitoare: repre- 
zintă traducerea cuvântului ru- 
sesc samoderjeți (vezi acest 
cuvânt). 

înspăimat, adj. — înspăimân- 
tat. 

întemei€, vb. refl. — a-şi 
consolida conducerea, poziţia; 
(despre armată) a se întări, a 


face întărituri. 

întemeiet, s. n. — înteme- 
iere. 

întreba, vb.: a — sfat — a 
cere sfat. 

întuneric, s. n. — mulţime 


mare (de oameni). 
învăluitură, s. f. — neajuns, 
necaz, supărare. 


învoi, vb. refl. — a face pe 
voia cuiva, a se înţelege. 


jac, s. n. — jaf. 

jacaş, s. m. — jefuitor. 
jâlobă, s. f. — suferinţă; jalbă. 
jalovanie, s. f. — dar făcut 


de domn unui supus pentru un 
serviciu oarecare, miluire. 


jăcui, jecui, vb. — a jefui. 
jărişte, s. f. — loc ars, pustiit 
de foc; vatră. 


lacumiţ, s. m. — guvernator 
al unei provincii. 


ladan, s. n. — un fel de stofă. 


lagum, lagun, s. n — şanţ 
subteran pentru pus mine de 
aruncat în aer; mină. 


lâscav, adj. — prietenos, glumeţ. 
lat, vb.: au —— au luat. 


laz, s. m. (plur. lazi) — ne- 
gustor originar din Asia Mică, 
de pe ţărmul Mării Negre, care 
făcea comerţ în ţările noastre. 

lăduncă, s. f. — bidon. 

leafă, s. f. — soldă, plată 
pentru serviciul militar. 


leat, vezi vălet. 


jienicer, jitnicer, s. m. — 
administrator al depozitelor 
de grâne aparţinând domnu- 
lui sau destinate cetăților 
turceşti mărginaşe, rang 
boieresc. 


joimir, s. m. — soldat plătit 
pentru serviciile sale, mercenar 
(mai ales polonez). 


leav, s. m. — leah, polonez. 

lefe, plur. lui leafă, s. f.: l-au 
orânduit la ~ — l-au trimis la 
sediul lefegiilor, spre a i se aplica 
pedeapsa hotărâtă de domn. 


lefeciu, s. m. — lefegiu, sol- 
dat plătit, mercenar. 


leftu, s. n. — bijuterie, giuva- 
er, medalion. 

legat, adj. — paralizat prin 
vrăji sau farmece. 

levenți, levinci (plur.; singu- 
larul neatestat în cronică), s. 
m. — marinari turci din mari- 
na de război, originari din Le- 
vant şi mai ales din Grecia. 

libovnicii, libovnic, adj. — 
amabil, prietenos. 


limbă, s. f. — informator, 
spion; a lua sau a prinde ~ — a 
lua informaţii, a căpăta ştiri cu 
privire la situaţia, acţiunile 
etc. inamicului. 

lin, s. n. — linişte, calm. 


lipcan, lepcan, s. m. — tătar 
de la Hotin (originar din Litua- 
nia); soldat recrutat dintre tă- 
tarii de la Hotin. 


liuter, s. m. — luteran. 
logi, vb. — a lovi. 
madem, s. n. — metal, mină 


metaliferă (figurat). 

majă, s. f. — căruţă de trans- 
portat peşte. 

mansip, mansup, s. n. — sluj- 
bă, demnitate. 

mascur, s. m. — porc. 

maştehă, maştihă, s. f. — 
mamă vitregă. 

mazâl, mazil, s. m. şi adj. — 
domn sau boier scos din funcţie; 
membru al categoriei sociale 


logofăt, s. m. — boier de ran- 
gul întâi — preşedinte, în lipsa 
domnului, al Divanului domnesc 
— care avea în sarcina sa întoc- 
mirea actelor oficiale şi totodată 
îndeplinea anumite funcţii jude- 
cătoreşti de ordin înalt; şef al 
cancelariei domneşti. Acesta era 
«marele logofăt» şi avea ca 
subalterni logofeţi de gradul al 
doilea şi al treilea. 


loitră, s. f. — scară folosită 
la asaltul cetăților. 


lume, s. f. — lumină. 


intermediare între boieri şi ră- 
zeşi (moşneni). 

mazâli, vb. — a scoate din 
funcţie un domn sau un boier; 
~œ, s. f. — mazilire. 


mazilie, s. f. — mazilire. 


măcat, s. n. — cuvertură de pat 
(folosită mai mult ca podoabă). 


măraz, s.n. — necaz, supărare. 
mărmuri, vb. — a înmărmuri. 


mecet, s. n. — geamie, biseri- 
că turcească. 

med, s. n. — hidromel, băutu- 
ră făcută din miere fermentată. 


medelnicer, s. m. — boier de 
rang inferior, care avea sarcina 
să toarne apă pe mâini domnu- 
lui, când acesta se aşeza la masă. 


mediiaturi, mediaturi, s. m. 
plur. (sing. neatestat în croni- 
că) — mediatori. 


mestecătură, vezi ameste- 
cătură. 

mestii, s. m. plur. — meşi, 
ciorapi de piele fină colorată, 
peste care se puneau papucii 
(aceştia se scoteau la intrarea 
în casă). 

meşterşug, s. n. — meşteşug: 
~ui, vb. — a mânui bine, cu 
meşteşug (o armă, un mijloc 
oarecare, un argument). 


mezil, mezâl, s. n. — poştă 
(staţia şi tot ce aparţinea servi- 
ciului poştal). 

mierţă, s. f. — măsură de 
capacitate pentru cereale (ega- 
lă cu o jumătate de chilă moldo- 
venească, adică 120 ocale). 

mijloc, s. n. — mijlocire, in- 
termediu. 


mistui, vb. — a (se) ascunde. 


mitarnic, adj. — care ia mi- 
tă, venal. 

mâlcom, adj. şi adv. — liniş- 
tit, domol, încet. 

mândreţe, s. f. plur. — mân- 
drie, fudulie. 


mâneca, vb. a se scula 
foarte devreme, înainte de a se 
face ziuă. 


mânu (artic. mânule), plu- 
ralul lui mână. 


mârzac, s. m. — nobil tătar, 
căpetenie tătărească. 

mojic, mujic, s. m. — ţăran, 
om de jos. 

mojicime, mujicime, s. f. — 
țărănime. 

mortasipie, s. f. — taxă plăti- 
tă la vânzarea mărfurilor, după 
măsură sau cu bucata. 

moşan, s. m. — băştinaş, lo- 
calnic. 

moşie, s. f. — ţară, patrie; a 
fi de — (din) — a fi originar 
(din). 

moştean (plur. moşteni), s. 
m. — moşan. 


mucarè s. f. — un fel de im- 
pozit. 


182 


muftiu, muft&u, s. m. 
şeful religiei mahomedane. 


mujicime, s. f. — țărănime. 
mulaleli, (plur. artic. de la 
mulă), s. m. — preot turc. 


nafacă, s. f. — salariu, pen- 
sie, întreţinere (în general). 

năpastă, năpaste (termen fis- 
cal), s. f. — dare excepţională, 
apăsătoare şi nedreaptă, impusă 
ţăranilor, învinuire nedreaptă; 
pacoste. 

năs€lnic, adj. — violent, bru- 
tal, crud. 

nătreţ, s. n. — nutreţ. 


năvod, s. n.: au făcut — de 
oameni — au trimis grupuri de 
oameni (să caute pe fugari). 


nebun, adj. — care nu e 
bun. 


negrijit, adj. — nepregătit. 
nemesnic, s. m. — locţiitor. 


nepărăsit, adv. — neîncetat, 
continuu. 


nepriceştuit, adj. — neîmpăr- 

muncă, s. f. — chin, caznă, 
trudă. 


munci, vb. — a chinui, a trudi. 


musaip, s. m. — om de încre- 
dere al monarhului. 


tăşit, fără împărtăşanie (înainte 
de moarte). 


nescai, nescarivai, neştica- 


vai, pron. nehot. — niscaiva. 
nestătător, adj. — nestator- 
nic. 
netocmai, adv. — necum, 
darămite. 


nevoitor, adj. — care se oste- 
neşte pentru ceva sau cineva, 
care îşi dă osteneală. 


ni... ni, conj. — când... când. 

nicăiuri, necăiuri, adv. — 
nicăieri. 

nime, nimi, pron. nehot. ne- 
gativ — nimeni. 

noajă, s. f. — haită (de fiare). 


nohai, s. m. (plur.) — trib 
tătăresc, originar din regiunea 
Donului. 


oarece, adv. — puţin, puțin- 
tel, întrucâtva. 

obadă, s. f. — cătuşă de lemn 
cu care se legau, la glezne, pi- 
cioarele robilor, prizonierilor, 
arestaţilor; a pune (a da) în 
obedzi pe cineva — a pune (cui- 
va) cătuşele. 

oblici, vb. — a simţi, a afla, 
a descoperi. 


oboroc, s. n. — tain, lucruri 
de mâncare (date oaspeţilor 
acasă). 


obuz, oboz, s. n. — tabără 
militară (în vreme de război), 
lagăr. 

ocaz, vezi ucaz. 

Geină, s. f. — pământ moş- 
tenit din generaţie în generaţie 
sau stăpânit din moşi-strămoşi. 

ocóp, s. n. — şanţ de apărare 
(pe câmpul de luptă). 

oficer, s. m. — ofiţer. 


olac, s. n. — curier, poştă; 
cal de ~— cal de poştă (de obi- 
cei rechiziţionat); de~ loc. adv. 
— repede, grabnic, în grabă; 
a umbla de ~— a umbla foarte 


repede; a răpedzi de ~ — a 
trimite în grabă mare. 

olat, s. n. — ţinutul din ju- 
rul unei cetăţi, al unui târg, 
regiune. 


olecăi, vb. refl. — a se văita. 
oltar, s. n. — altar. 


om, s. m. cu sens colectiv: 
atâta —— atâta mulţime de oa- 
meni. 


omenesc, adj. — care apar- 
ţine oamenilor de rând, ţăra- 
nilor, opus lui boieresc şi dom- 
nesc: sate omeneşti. 

omil&nic, adj. — milos, bine- 
voitor, omenos. 

orânduială, s. f. — dare, im- 
pozit. 

ordă, orde, ordie, urdie, s. f. 


— armată (turcească sau tătă- 
rească). 


ort, s. m. — monedă de valoa- 
re mică (un sfert dintr-un pi- 
astru, adică zece parale). 


osebi, adv. — aparte, sepa- 
rat; în loc. adv. ~de — afară 
de, pe lângă; cf. mai sus deu- 
sebi ¥. 

oşti, vb. refl. — a se lupta, 
a purta război. 


oştire s. f. — război; a av&— 
— a fi în război (cu cineva); 


paharnic, s. m. — boier de 
Divan, care, la mese mari, tur- 
na vin în primul pahar al dom- 
nului, după ce mai întâi gusta 
el însuşi vinul. Acesta era «ma- 
rele paharnic». În subordinea 
lui se găseau, având aceeaşi 
slujbă, paharnici de gradul al 
doilea şi al treilea. 


palancă, pălancă, s. f. — 
întăritură din trunchiuri de co- 
paci sau din pari înfipţi în 
pământ. 

palmă, s. f.: a-şi da palme cu 
cineva — a se lupta, a se război, 
a se bate (în luptă). 

pas, vb: ~ să ţi-o plătească 
— du-te să ţi-o plătească. 

paşte, vb.: ş-au păscut prilejul 
— au pândit prilejul. 

pără, în loc. adv. — pănă 
(până). 

părcan, s. n. (plur. părcane) 
— întăritură făcută din pari şi 
scânduri. 

a face — — a face război. 


otac, s. n. — lagăr, tabără. 
oturac, s. n. — popas (mai 
îndelungat). 


părincu, s. n. — păring, mei. 
păscui, vb. — a serba Paştele. 


păşie, s. f. — demnitatea unui 
paşă; provincie guvernată de un 
paşă. 

pătaşcă, s. f. — targă. 

pătimaş, s. m. — om care 
suferă; — de rău — cel care 
suferă (pe nedrept), care este 
lovit în interesele lui. 


pecete, s. f. — hârtie pecetluită 
în care se arată ce impozit are 
de plătit fiecare contribuabil. 

pecetluit, s. n. — (plur. =uri) 
— pecete. 

pecetluţe, s. f. (apare numai 
plur. pecetluţele ) — pecete. 

pelivan, peilivan, s. m. — 
saltimbanc, acrobat. 

pelivănie, s. f. — reprezen- 
taţie dată de pelivani. 

pementean, s. m. (plur. pe- 
menteni) — pământean. 


perifan, adj. — vestit, celebru. 
pilă, s. f. — chilă. 
pisar coronie, s. m. — secre- 


tar al coroanei, al regelui (la 
poloni). 


pistreală, s. f. (plur. pistrele ) 
— distanţă egală cu o aruncă- 
tură de săgeata. 

pitrop, vezi epitrop. 

pizmătar, s. m. şi adj. — piz- 
maş. 

pâine, pâne, s. f. — grâne, 
cereale. 

pârcălab, s. m. — căpitan de 
ţinut. 

pârcălăbie, s. f. — slujba unui 
pârcălab. 

plâhie, s. f. — plavie, lemne 
şi crengi, amestecate cu pă- 
mânt, care plutesc pe o apă 
curgătoare. 


plean, s. n. — pradă de răz- 
boi. 

poală (plur. poale), vezi 
aprinde. 

poate-fi, loc. adv. — poate. 


pobedi, vb. — a birui, a 
învinge. 


podán, adj. — supus; clăcaş. 


podghiaz, poghiaz, s. n. — in- 
cursiune (în ţară străină), de 
obicei cu scopul de a prăda. 

podvoadă, s. f. (plur. pod- 
vodzi) — încărcătură, trans- 
port cu carul, făcut de țărani, 
în mod gratuit, pentru domn, 
pentru boieri, pentru oastea 
turcească. 

pofală, pohvală, s. f. (plur. 
pofăli) — strălucire, fast, pom- 
pă. 

pogonărit, s. n. — impozit 
pe vii. 

pohod, s. n. — marş. 

pohvală, vezi pofală. 

poiede, s. f. — mulţime mare 
de oameni sau de animale. 

pol, adj. invar. — jumătate. 

polc, s. n. — regiment. 

polcovnic, s. m. — colonel. 


polimar%, s. n. — cerdac, bal- 
con. 

politici, vb. — a aranja trebu- 
rile, a pune la cale. 

politie, s. f. — atitudine, pur- 
tare cuviincioasă. 

pomăzanic, s. m. — (domn al 
ţării) uns al lui Dumnezeu. 

pont, s. n. — punct, articol 
sau dispoziţie într-un tratat, 
într-o învoială etc.; fapt, pa- 
saj, amănunt. 


popreală, s. f. — arest (la 
domiciliu), detenţiune. 


poroc ¥nic, poruc nic, poruş- 
nic, s. m. — locotenent. 


postelnic, s. m. — boier de 
rang mare, care îndeplinea 
funcţia de mareşal al curţii 
domneşti. 

postrig, s. n. — origine sau 
provenienţă socială, rang. 


potronic, s. m. — monedă de 
origine poloneză, cu valoare 
variabilă: 10 bani, 6 bani, 5 
parale. 


povodnică, s. m. — cai pur- 
tat de căpăstru. 


pozvol, s. n. — permisiune, 
voie: a da —— a permite. 


pozvoli, vb. — a permite: l-au 


~t să... — i-au permis să... 
pozvosi, vb. — a sprijini, a 
ajuta. 


prag, s. n.: ~ urile Niprului 
— cataractă. 


prepune, vb. — a bănui. 

prepus, s. n. — bănuială. 

price, s. f. — ceartă, discuție 
vie; a da cu ~a — a face caz de 
ceva; a sta cu ~a — a se împo- 
trivi. 

prici, vb. refl. — a se certa. 

pricistui, vb. refl. — a se îm- 
părtăşi. 

prinţip, prințep, s. m. — prin- 
cipe, prinţ. 

pripeleac, prepeleac, s. n. — 
scară întrebuinţală la asaltul 
unei cetăţi, constând dintr-un 
stâlp în care se înfigeau de o 
parte şi de alta cuie lungi de 
lemn; stâlp lung şi gros, fixat 
în pământ, cu braţe (ramuri) 
din loc în loc, de care se spân- 
zurau cei condamnaţi la moarte. 

prisăcărit, s. n. — impozit pe 
stupi. 

prisne, adj.: — de argint — 
pur, neamestecat. 

privantu, privant, s. n. — 
provizii pentru armată. 


probozi, vb. — a certa aspru, 
a ocări. 

proci (cuvânt slav): i ~— şi 
aşa mai departe. 


prost, adj. — simplu. 
protivi, vb. refl. — a se po- 


trivi cuiva, a se lăsa influenţat 
de el. 


puhă, s. f. — bici mare. 


rachieriţă, s. f. — fabricantă 
sau negustoriţă de rachiu. 


raft, s. f. (plur. rafturi) — 
harnaşament de lux al calului 
de călărie. 

raiè s. f. — ţinut sau oraş 
întărit, aflat sub stăpânire tur- 
cească şi locuit de nemahome- 
dani. 

rădica, vb. (despre impozite) 
— a desfiinţa (în total sau în 
parte). 

rădicătură, s. f. — înlesnire, 
uşurare, scutire (în materie de 
impozite). 

rădvan, s. n. — trăsură mare 
de lux închisă sau acoperită. 

rămas, adj.: a da —(pecine 
va) — a declara vinovat, a con- 
damna (la judecată); carte de — 
— hotărâre judecătorească de 
condamnare. 


puiurdi, vezi buiurdi. 
puşcă, s. f. — tun; —de apă 
— tulumbă, furtun. 


putincios, adj. — puternic, 
capabil. 
răntuna, vb. — a răsturna, 


a da la o parte rostogolind. 


răsări, vb. refl. — a se 
pierde (despre lucruri), a se 
rătăci. 

răschira, răşchira, vb. — a 
răsfira, a împrăştia. 

răspund&( n )ţie, corăspun- 
denţie, s. f. — corespondenţă. 

răsură, s. f. — impozit supli- 
mentar folosit pentru plata 
slujbaşilor. 

rătui, vb. — a scăpa pe cine- 
va dintr-o situaţie grea. 


răvaş, s. n. — scrisoare, pe- 
tiţie. 

răzădent, s. m. — locţiitor. 

războli, vb. refl. — a se îm- 
bolnăvi. 


răzbun, s. n. — linişte, pace; 
a da —— a da pace. 

recipospolită, recepospolită, s. 
f. — curtea sau suita regelui 
polon, consiliul suprem al statu- 
lui polonez. 


re*mentar, ră( X)mentar, re- 
mentar*u, rămentar, s. m. — 
comandant de regiment, colo- 
nel (la poloni). 


rocmistru, rohmistru, s. m. — 
căpitan de cavalerie (la poloni ş.a.) 


sacâluş, s. n. — un fel de tun 
mic. 

saivan, s. n. — cort deschis. 

salt, adj. invar., adv. — sin- 
gur, fără trupe, fără însoțitori; 
numai. 

samiş, adj. — atent, exigent 
în chestiuni băneşti. 


samoderjâvie, s. f. — con- 
ducere, putere autocrată. 

samod&rjeţi, s. m. — auto- 
crat. 


saragè s. m. (plur. saragele ) 
— soldat neregulat (la turci şi 
la români). 

saraiu, s. n. — palatul sultanului 
sau al unui înalt demnitar turc. 

rumse, rumseră, rumtu etc. 
— rupse, rupseră, rupt etc. 

rumtă, ruptă, s. f. — impozit 
personal al cărui cuantum varia 
după criterii mai mult ori mai 
puțin subiective. 


rusfeturi, s. n. plur. (sing. 
rusfet neatestat în cronică) — 
corp de ostaşi; corporație, 
breaslă. 


sarascherlâc, s. n. — coman- 
damentul unei armate turceşti. 


sarascheriă, s. m. — comandant 
suprem al unei armate turceşti; 
ministru de război la turci. 


satarele, s. f. plur. (sing. 
satară neatestat în cronică) — 
impozit pus samovolnic o sin- 
gură dată. 

săcrii, săcrei, s. n. plur. — 
lăzi, cutii. 

săim, seim, s. n. — adunare 
constituită, dietă, parlament (la 
poloni ş. a.). 


sălihtar, vezi silehtar. 


sălişte, s. f. — teritoriul unui 
fost sat, vatra satului. 


săninat, adj. — serenisim 
(titlu de onoare al principilor, 
acordat de Petru I lui Dimitrie 
Cantemir). 


sărdar, serdar, s. m. — rang 
boieresc militar (comandant al 
trupelor care apărau graniţa 
Moldovei dinspre tătari). 


scaon, scaun, s. n. — tronul 
domnesc. 

scăpat, adj. — scăpătat, să- 
răcit. 


schimi-agă, s. m. — reprezen- 
tant al Porții otomane având 
sarcina să instaleze pe domnul 
nou numit. 


schivernisală, s. f. — chiver- 
niseală. 


schivernisi, vb. — a chiver- 
nisi. 

sconcenie, s. f.: i-au vinit — 
— s-a sfârşit, a murit. 

sc6pos, s. n. — intenţie, trata- 
ment, mod de a se purta. 


scutelnic, adj. — scutit de 
anumite impozite către stat în 
favoarea boierului, stăpân al 
scutelnicului respectiv. 

seimeni, să(i)meni, si(i)- 
meni, s. m. plur. (sing. neates- 


tat în cronică) — corp de ostaşi 
mercenari, care alcătuiau gar- 
da curţii domneşti. 

sfed, vezi şved. 

sfete(i), sfetâi, sfeti(i), — 
cuvânt slav, sinonim cu sfânt 
(apare numai înaintea numelor 
de sfinţi). 

sigeată, s. f. — săgeată. 

silehtar, sălih(u )tar, s. m. — 
mareşalul curţii (la turci). 

simăţ (femin. simaţă), adj. — 
semeţ. 


simcelat, adj. — ascuţit. 

sin, vezi sân. 

sindighistru, s. m. — soldat 
(în armata turcească). 

sinețe, s. f. şi n. plur. (sing. 
atestat sub forma sâneţă) — 
puşcă cu cremene. 


singeac, s. n. — steag (una 
dintre insignele puterii dom- 
neşti). 


sirgui, vb. — a sili, a con- 
strânge. 
sirmă, s. f. — (plur. sirme) 


— fireturi (ca podoabă a îmbră- 
cămintei militarilor şi a harna- 
şamentului cailor). 

sirmè s. f. — avere, proprie- 
tate. 

sâială, s. f. — sfială. 

sân, sin, s. m. — fiu (apare 
totdeauna între două nume per- 
sonale). 


sleit, adj. (drugi de aur sleiţi ) 
— topit şi după aceea turnat. 
slim, s. n. — adunare obşteas- 
că la tătari; dezbatere, discuție. 


sliz, s. m. — obiect de îmbră- 
căminte. 


slobodzâe, s. f. — sat înfiinţat 
cu oameni aduşi din alte părţi 
şi scutiţi, în total sau în parte, 
de plata impozitelor; cărți de 
slobodzâi — autorizaţii date de 
domn pentru întemeierea slobo- 
ziilor. 

slujitor, s. m. — soldat; 


slujitoresc, adj. — de soldat, 
milităresc. 

sminteală, s. f. — pagubă, 
daună, tulburare, stinghereală. 

sminti, vb. — a scoate, a 
mişca din loc; a face rău, a pro- 
voca pagubă, a dăuna cuiva. 

sobol, s. m. — samur, blană 
de samur. 

socoti, vb. — a ţine seamă de, 
a lua în consideraţie. 


soltar, s. n. (atestat numai la 
plur.) — variantă, necunoscută 
din alte texte, a lui cioltar — 
pătură de postav sau de alt 
material, împodobită cu diverse 
cusături, care se punea pe spi- 
narea calului sub şa; valtrap. 


sorbitoriu, adj. — setos (de 
sânge). 

sotnic, s. m. — căpitan de ca- 
zaci, comandant al unui grup 
de o sută de oameni, sutaş, 
hotnog. 


soțâe, s. f. — tovarăş. 

spahii, spafii, s. m. plur. 
(sing. neatestat în cronică) — 
cavalerist turc. 


sparge, vb. — a risipi, a îm- 
prăştia. 
spătar, s. m. — boier care 


purta spata (sabia) domnului, în 
urma acestuia, la ceremonii. 


spătari, vb. — a îndeplini 
funcţia de spătar. 


spijă, s. f. — tuci, fontă. 
spârcui, vb. — a risipi, a 
împrăştia. 


spogârniceală, s. f. — cataramă. 

sprejini, sprejâni, vb. — a 
sprijini; a rezista, a ţine piept 
dușmanului. 

sprintin, adj.: oaste ~ŭ — 
oaste uşor înarmată. 


sta, vb. — a stărui. 


stare, s. f.: din singură —a 
locului — din natura însăşi a 
locului. 


stâroste, s. m. — căpitan sau 
comandant al unui oraş, al unui 
ţinut. 


stărostie, stărostâie, s. f. — 
căpitănia unui oraş sau a unui 
ţinut. 


steag, s. n. — unitate mili- 
tară care avea un steag al ei şi 
corespundea, aproximativ, unei 
companii sau unui escadron de 
astăzi; banii ~ului — impozit 
cu care se acopereau cheltuie- 
lile prilejuite de instalarea în 
scaun a domnului (acesta pri- 
mea de la sultan steagul de 
învestitură). 


stolit, adj. — (despre soldaţi) 
aşezat în ordine de bătaie. 

stoliță, s. f. — capitală (în 
Rusia). 


stolnic, s. m. — boier care 
avea drept sarcină suprave- 
gherea bucătăriei domneşti şi 
servea la masa domnului în zile- 
le de sărbătoare. 


strajnic corunnii, s. m. — 
administrator al coroanei, al 
regelui (la poloni). 

strămurare, s. f. — nuia sau 
băț ascuţit la vârf cu care se 
îndeamnă vitele la tras plugul, 
carul etc. 


streina, vb. refl. — a se 
înstrăina. 


streleţi, s. m. plur. (sing. nea- 
testat în cronică) — vânători 
militari, arcaşi. 

strânsoare, s. f. — constrân- 
gere, apăsare, necaz, supărare, 
nevoie, tortură. 

subaşi, s. m. plur. (sing. nea- 
testat în cronică) — agenţi de 
poliţie, poliţişti turci. 

sucman, s. n. — suman. 


suleiman, s. n. — dresuri 
pentru față. 


sulemenit, adj.: pace ~ŭ — 
pace nesinceră. 


sulger, s. m. — boier care 


îngrijea de aprovizionarea cu 
carne a curții şi a armatei. 

sulgerie, s. f. — funcţia unui 
sulger. 


supăr, s. n. — supărare. 


supăra, vb. tranz. refl. in- 
tranz. — a chinui, a trudi, a 
căzni; — a se sătura, a se plicti- 
si, a-i fi lehamite. 


supune, vb. — a pune dede- 
subt, a ascunde. 


şahmarand, s. n. — stofă ţe- 
sută cu aur şi argint, brocart. 

şalvir, s. m. — înşelător, min- 
cinos; —cu doaă feţe — talger 
cu două feţe. 

şarvană, s. f. (atestat în croni- 
că numai la plural: şarvanele ) 
— haină pe care o purtau mai 
ales aprozii şi copiii de casă ai 
domnitorului. 

şeică, şăică, s. f. — luntre. 

şendilit, adj. — şindrilit. 

şenlicii, s. n. — manifestaţie 
publică de bucurie, cu salve de 
puşti şi de tunuri. 

şerim, şirim, s. m. — funcţie 
sau rang la tătari. 

şfed, vezi şved. 

şfert, cXfert, cXvert, s. n. — 

surguci, s. n. — podoabă a 
căciulii, işlicului sau gugiu- 
manului domnului făcută din 
pene rare bătute cu pietre 
scumpe. 


surlă, s. f. — un fel de fluier 
având la unul din capete o des- 
chizătură conică largă. 


sveti, svetii, vezi sfete. 


impozit plătit trimestrial, a 
patra parte din impozit. 

şigaci, adj. — glumeţ, şăgalnic. 

şipuri, vb. refl. — a se furişa, 
a se strecura. 

şi(e)ah, şle(a)v, s. n. — drum 
bătut de care şi de oameni; dru- 
mul pe care mergeau de obicei 
armatele. 

şleahtă, s. f. — nobilime (la 
polonezi şi la ruşi). 

şlic, s. n. — căciulă de blană de 
samur, purtată de domn şi de soţia 
lui, iar mai târziu şi de boieri. 

şpagă, s. f. — sabie. 

şved, şfed, sfed, c ¥fed, s. m. 
— suedez; 

şvedzescu, sfedzescu, adj. — 
suedez. 


tábie, s. f. — întăritură, redută. 

taină, s. f. — loc ascuns, 
cameră secretă. 

talhâş ŭ, s. n. — raport întoc- 
mit de vizir pentru numirea 
sau înlocuirea unui domn. 

tambură, s. f. — un fel de 
mandolină. 

tăfți, s. f. plur. (sing. taftă, 
neatestat în cronică) — mătase 
fină şi moale. 


tălhăret, s. m. — bandă de 
tâlhari. 

tălpiz, adj. — viclean, intri- 
gant. 


tălpiz(1)âc, s. n. — viclenie, 
intrigă. 

tefericie, s. f. — petrecere, 
distracţie. 

temiială, s. f. — temei, înce- 
put, cauză. 

teptil, adv. — schimbat de 
haine spre a nu fi recunoscut, 
travestit. 

terdzâman, tărziman, s. m. — 
dragoman, interpret la Poartă 
(şi la misiunile diplomatice stră- 
ine din Constantinopol). 

testament, s. n. — dispoziţie 


privitoare la cler, dată de domn 
în înţelegere cu capul bisericii. 
ticăit, adj. — ticălos, mizerabil. 
tij(£), adv. — de asemenea, 
la fel. 
tinde, vb. — a întinde. 
titluş, tită, s. n. — titlu. 


titor, s. m. — ctitor. 
tâlni, vb. — a întâlni. 
tocmi, vb. tranz. — a repa- 


ra, a restaura; a cădea de acord, 
a se înţelege. 

tretii, treti (cuvânt slav. re- 
dat adesea prin cifra 3) — al 
treilea; ~ logofăt — logofăt de 
rangul al III-lea. 

trezvi, vb. refl. — a se trezi. 

trâmbicer, s. m. — trâmbiţaş. 

tui, s. n. — steag făcut din 
(sau împodobit cu) cozi de cal 
alb, semn al puterii celui care 
îl primea. 

tultu, tult, s. m. — monedă cu 
valoare variabilă (între 22!/, şi 
10 parale). 

tuneric, s. n. — întuneric. 

tvorebnic, s. m. — curtean, 
boier, nobil. 

țară, s. f. — popor, oameni, 
lume, ţăranii (în opoziţie cu 
boierii). 

țărămonie, s. f. — ceremonie. 


țărănie, s. f. — țărănime 


ucaz, ocaz, s. n. — ordin, de- 
cret. 

ucis, s. n. — omor, ucidere. 

ughiu, s. m. — (prescurtat 
ug) galben unguresc, monedă 
de aur. 

uliţă, s. f.: a da pe —— ada 
în vileag, a purta pe străzi (pe 
cineva drept pedeapsă). 

umbe, vezi îmbi. 

umblătoare, s. f. — latrină. 


unu, una, num.: a fi tot ~ — 
a fi uniţi. 


va — vrea. 

val, s. n.: era prèîn ~— era 
prea tulburat, prea agitat, prea 
frământat; a da —— a năvăli, 
a ataca vijelios. 


(opus lui boierie — boierime). 
tărmuros, adj. — cu maluri 
abrupte. 
tigănărit, s. n. — impozit pe 
ţiganii robi. 


urdie, vezi ordă. 


urşinic, s. n. — stofă scumpă 
de mătase. 


uşér, s. m. — un fel de sluj- 
baş al curții domneşti, cu rang 
boieresc. La Grigore Ureche 
găsim următorul pasaj, care ne 
înlesneşte înţelegerea sensului 
acestui cuvânt: « uşer mare, 
purtător de grijă tuturor so- 
lilor şi tălmaci striinilor la giu- 
deţ». 


vartă, s. f. (plur. vărţi) — 
pază, strajă, locul unde stă 
straja. 


vârvar, s. m. — om rău, bru- 
tal. 


văcăret, s. n. — impozit pe vite. 
vădrărit, s. n. — impozit pe vii. 


văduoiu, văduvoiu, s. m. — 
văduv. 


vălet, vele(a )t, (v )leat, s.n. 
— an (când e vorba de date cro- 
nologice). 


văs'că, loc. adv. — pesemne, 
se pare, doar. 


vătăman, s. m. — ajutorul 
vornicului la încasarea dărilor. 


văznosi, vb. refl. — a se în- 
gâmfa, a se fuduli. 


vechi, vb. — a învechi. 
vecin, s. m. — iobag, rumân. 


vedeală: în —, loc. adv. — 
vizibil, pe faţă. 


vedi, vb. refl. — a ieşi la 
iveală, a se da pe faţă. 


veghea, vb.: a — voia cuiva 
— a favoriza pe cineva, a-i ţine 
partea. 


vel, ca determinare pe lângă 
boier şi pe lângă anumite titluri 
boiereşti, cu sensul de mare; (stă 
uneori şi după cuvântul pe 
care-l determină: boier-vel, boie- 
rie-vel); -agă; -armaş; -ban; 
-căpitan; -clucer; -comis; -jicni- 
cer; -logofăt; -medelnicer; -pă- 


harnic; -postelnic; -spătar; -stol- 
nic; -uşer; -visternic; -vornic. 


venitic, s. m. — venețian. 
vicol, s. n. — viscol. 


vistiernic, visternic, s. m. — 
boier de divan, care administra 
veniturile băneşti ale domnu- 
lui şi ale ţării; 

visternicie, s. f. — slujba 
vistiernicului. 

vit( ¥), — veţi, pers. a Il-a 
plur. indic. prezent de la auxi- 
liarul a vrea. 


vârtej, s. n. — un fel de 
macara, scripete. 


voievoda, s. m. — guverna- 
tor de provincie (în Polonia); 
domn (în ţările româneşti). 


v6lnic, adj. — liber, inde- 
pendent. 

volnicie, s. f. — libertate, 
independență. 

vornic, s. m. — boier de 


rangul întâi. Erau doi mari vor- 
nici, unul al Țării de Jos, altul 
al Țării de Sus; locţiitori jude- 
cătoreşti (la început şi militari) 
ai domnului. 

vornicel, s. m. — subaltern 
al marelui vornic. 

zacingui, vb. — a strânge, a 
aduna. 

zacuţii, s. f. plur. (sing. 
neatestat în cronică) — posturi 
de pază, străji. 

zaharà, s. f. — provizii, 
hrană pentru oamenii şi anima- 
lele unei armate în vreme de 
război. 

zaman, s. n. (a-i veni cuiva 
~ul) — prilej, ocazie. 

zamcă, s. f. — întăritură, for- 
tăreață. 

zapcii, vb. — a executa (pe 
contribuabili), a încasa dările 
scadente. 


zapciilâc, zapceitură, s. n. 
— execuție, împlinire a dă- 
rilor. 

zapciu, s. m. — cel ce execută 
un ordin (militar, fiscal etc.); 
a sta — — a supraveghea (şi 
totodată a zori) executarea or- 
dinului. 


zápis, s. n. — act, înscris. 


zapt, s. n. — stăpânire, pose- 

sie; a face — (ceva) — a lua 
(ceva) în stăpânire. 


zasluga, s. f. — răsplată bă- 
nească. 


zavistnic, zavisnic, adj. — 
invidios, răutăcios. 

zăhăi, vb. — a necăji. 

zămculiţă, formă diminutivă 
a lui zamcă. 

zăticni, vb. — a tulbura, a 
stingheri, a sâcâi. 

zeefet, s. n. — ospăț, chef. 

zlobiv, adj. — rău, răutăcios. 


zlot, s. m. — monedă cu valoa- 
re variabilă (în pasajul respec- 
tiv, mai puţin de un leu). 


zlotaş, s. m. — slujbaş care 
încasa dările. 

zlotărie, s. f. — încasarea 
dărilor. 

zorbă, s. f. — răscoală, re- 
voltă. 


zorbalâc, s. n. — răscoală, re- 
voltă. 


zvoncic, s. n. — zorbă. 


REFERINŢE CRITICE 


Cugetarea ascuţită şi puţintel sceptică pe care o găsim în proverbe, 
expresia colorată şi plastică, alternanţa de zâmbet şi tristeţă, tot 
sufletul poporului, variat ca o primăvară de la noi, le găsim în cel 
dintăi povestitor artist al nostru, Ion Neculce — care nu e un mare 
cărturar, cum au fost Costineştii, şi care vorbeşte ca un răzăş sfătos 
de odinioară. Năcazurile săracei Moldove Neculce le-a avut scrise în 
inima lui, cum spune însuşi. În marginile limbii simple şi înțelepte, 
a adunat în cronica lui comori de frumuseți artistice. Letopiseţul său 
mi-i carte de căpătâi — şi de câte ori îl deschid mi se umple sufletul 
de plăceri rare. [...] 

De la Ion Neculce şi până la Creangă a curs vreme îndelungată: 
aproape două veacuri. Şi în unul şi în altul simţesc însă sufletul cel 
veşnic al neamului. Şi la unul şi la altul găsesc caracterele specifice 
ale poporului nostru. Şi unul şi altul au înflorit pe aceste plaiuri şi 
au scos la soare vechile comori. Amândoi au făcut parte din acea 
familie de oameni rari şi ciudaţi care ies din când în când de pe 
drumurile obşteşti şi se răzleţesc cântând, cu ochii spre cer. Ca şi ei, 
odinioară, câte un păstor necărturar se înălța pe aripi de gânduri şi 
de visuri, cântând sfios frumuseţa veşnic schimbătoarelor lucruri şi 
jalea scurtei şi trecătoarei vieţi. Aici e panteonul meu literar, simplu 
şi rustic, fără podoabe, ca natura, însă măreț ca şi dânsa. Simţindu-mă 
al acestui popor şi al trecutului şi ucenic al acestor mari înaintaşi, le 
închin lor clipa solemnă de acum, în care o adunare aşa de aleasă pe 
ei îi cinsteşte în umila mea operă. 


MIHAIL SADOVEANU, Poezia populară. Discurs rostit în şedinţă 
solemnă la 9 iunie 1923, Academia Română. 

Arta este una prin prieteşug, însă diversă prin conţinut şi suflet. 

Romanul francez, cu subiect el-ea şi al treilea, e în general operă 
de analiză şi de fineţă. Cu totul altceva e romanul englez. M-me de 
La Fayette şi George Elliot stau la doi poli opuşi. Leopardi, Musset, 
Heine şi Eminescu reprezintă feţe cu totul deosibite ale artei eterne. 
Acel suflu de lirism fierbinte pe care îl găsim într-o baladă unică în 
toate literaturile, cum e “Mioriţa“, e una din notele distincte ale 
literaturii noastre. Tinereţea şi frăgezimea primitivă a literaturii 
noastre populare nu se putea să nu pătrundă în literatura noastră 
cultă şi să nu-i imprime, prin aceasta, caracter. Din acest izvor a 
băut Eminescu; din el purcede Creangă; otrava aceasta dulce o 
constatăm şi într-un scriitor de istorie cum a fost Ion Neculce. 
Firea noastră balansează între contemplaţie orientală, ironie, entu- 
ziasm liric. Lenea noastră, lipsa noastră de tenacitate, de discipli- 
nă, avânturile noastre în gol, capacităţile de jertfă, blândeţa şi 
toleranța noastră, toate ies din aceeaşi picătură în plus cu care 
Dumnezeu a dozat seminţia noastră. 

Răsfoind paginile lui Ion Neculce, îl vom găsi artist subt acest 
aspect anumit. [...] Fără acel mediu prielnic, şi excitant, aş putea 
zice, fără pildele eroice ale lui Miron Costin şi Dimitrie Cantemir, 
Ion Neculce ar fi rămas mort şi nevalorificat, cum, fără îndoială, s-a 
întâmplat de multe ori la noi, în lungul vremurilor de restrişte prin 
care a trecut acest popor. [...] 

Aceeaşi simplicitate, aceeaşi naturaleţă, aceeaşi putere de expresie, 
care fac din Ion Neculce cel dintăi povestitor artist al nostru. Ca şi 
poezia populară, opera lui Ion Neculce nu este îndestul de bine cunoscută 
şi îndeajuns preţuită. Ca şi poezia populară, paginile frumoase ale 
lui Neculce trebuie să fie un îndreptar pentru toţi acei care ţin, în 
ţara noastră, un condei în mână. Istoria trecutului nostru Neculce a 
avut-o “scrisă în inima lui“, cum singur zice. 

Ca să fim şi noi, ca el, ai neamului nostru, trebuie să ţinem 
neîntrerupt legătura cu tot ce-i caracteristic şi frumos în trecutul 
nostru literar, cu izvoarele vii. Să ne începem ucenicia literară de la 
popor şi de la dumnealui Ion Neculce, biv-vel-vornic în 'Ţara-de-sus. 


MIHAIL SADOVEANU, Ion Neculce, scriitor artist, Focşani, 1936. 

Odată ce Ureche a făcut cronica lui, Miron Costin şi toţi ceilalţi 
cari se vor perinda vor sta supt influenţa acestei cronici, şi, la rândul 
lui, Neculce a suferit-o. 

Dar la Neculce sunt de observat încă două lucruri. El s-a întâlnit 
cu ruşii şi a trebuit să treacă în Rusia, să se găsească în mijlocul 
societăţii ruseşti, care ţin să observ acest lucru, mai ales faţă de 
anumite păreri exprimate de scriitori mai tineri, cari în această 
privinţă hotărât că greşesc — nu-i plăcea fiindcă era prea mult 
strânsă într-un fel de disciplină de cazarmă, greoaie, care pentru 
dânsul, moldovean deprins a trăi şi a vorbi oarecum liber, era o 
suferinţă de fiecare moment. Şi această judecată o întâlnim, de 
altfel, şi într-un raport al unui saxon venit în Muntenia pe la 1690: 
dorinţa lui Petru cel Mare de a câştiga pe munteni nu poate avea 
sfârşit rodnic, crede el, pentru că era “ein Herr allzu streger Disci- 
plin“, “un om de o disciplină prea strânsă“. Dar Neculce mai spune 
şi altceva: lui nu-i place Rusia pentru că nu sunt cărturari, pentru 
că, am zice azi, oamenii de acolo nu au preocupaţii intelectuale. 
Petru credea că face o revoluţie atunci când silea pe orice rus să 
umble proaspăt bărbierit, ori ca fiecare să cetească aritmetica lui. 
Dar, când, prin măsuri oficiale, cu jandarmul şi soldaţii sileşti o 
nație să înveţe ce este aritmetica, îşi poate închipui oricine că acolo 
nu este prea multă intelectualitate. 

În societatea aceasta, dacă nu a găsit intelectualitate, Necule a 
găsit totuşi altceva: a găsit un orizont politic care nu era în Moldova. 
Rusia avea ambiţii în toate părţile, ambiţii de putere mare, şi la Ion 
Neculce, într-o anumită fază a lui, se vede o necontenită privire 
asupra împrejurărilor de aiurea, care constituiau deci pentru el un 
nou izvor de informaţie pe care desigur nu l-ar fi avut altfel. 

La o parte de povestirea însăşi, prinsă în anumite limite cronologi- 
ce, fără nici un fel de pretenţie cronicarul adauge un capitol de 
istoria românilor în ceea ce numeşte O samă de cuvinte. Originea 
acestor delicioase scene o cunoaştem; sunt legende pe care le culege 
Neculce. Simţul poeziei populare a putut fi pierdut în vremea în 
care scria el şi poezia să fi trecut în proză. Se poate pune astfel, la 
noi, cu prilejul lui Neculce, întreaga discuţie care s-a pus cu privire 
la povestirile despre regii franci din cronica lui Grégoire de Tours, 

singura prin care cunoaştem pe Merovingieni: cuprinde ea legende 
care fuseseră cândva cântece populare, ceea ce după părerea germa- 
niştilor ar duce la concluzia că trebuie să vedem o origine germanică 
a cântecului popular însuşi, ori au fost de la început numai simple 
legende? 

Dar Neculce, indiferent de caracterul plin de ispite literare al 
acestor povestiri, nu le amestecă niciodată cu realitatea; el le pune de 
o parte şi face o deosebire între legendă şi istorie, ceea ce nu s-ar fi 
întâmplat la un om care ar fi avut mai puţin simţ critic. El vede că 
aici nu este adevărul istoric, dar cu toate acestea le cuprinde lângă 
cronică întocmai ca şi Stolnicul Cantacuzino, care spune că istoria 
trebuie să întrebuinţeze şi cântecele bătrâneşti şi legendele din popor. 
E aceeaşi stare de spirit şi la unul şi la celalt, numai cât unul prelucrea- 
ză acest material istoric, celalt nu se ocupă de acesta, ci, pur şi 
simplu, pare a spune: iată, când veţi scrie istoria ţării, vă pun la 
dispoziţie un material care nu trebuie să se piardă. 

Acelaşi orizont occidental, cu un amestec care la Neculce nu se 
întâlneşte, căci el înţelege să scrie numai moldoveneşte, fără a 
introduce cuvinte străine, fără a latiniza, se întâlneşte şi în opera 
istorică a lui Radu Popescu, din Ilfov, marele duşman în scris al lui 
Şerban Cantacuzino. E un cronicar politic deosebit de interesant, 
fiindcă, de o parte, în felul cum povesteşte el în memoriile lui, se 
apropie de Miron Costin şi de Neculce, dar, în acelaşi timp, sau, mai 
bine zis, într-un anume moment din dezvoltarea scrisului său, el 
este şi un martor al vremurilor sale, spuind lucruri pe care le-a 
săvârşit şi el însuşi. 


NICOLAE IORGA, Istoria literaturii româneşti. Introducere sin- 
tetică, Ediţie îngrijită, note şi indici de Rodica Rotaru, Prefaţă de 
Ion Rotaru, Editura Minerva, Bucureşti, 1985, p. 96-98. 


Cele mai strălucite pagini literare în tot cursul literaturii noastre 
vechi le-a scris Ion Neculce. [...] 

Dacă am vrea să facem o paralelă între ceilalţi cronicari şi Neculce, 
atunci cel mai apropiat de el în felul de a povesti e Radu Popescu, 
care, întocmai ca Neculce, iubeşte amănuntele, îi place să descrie 

situaţiile în culori vii, cu un cuvânt îi place să povestească. Şi unul 
şi altul rămâne personal de la un capăt la altul al cronicii sale. Dar ce 
deosebire între sufletul curat, între simţul de dreptate şi spiritul 
aristocrat al lui Neculce, şi firea pornită spre ură şi nedreptate ori 
lipsa de caracter şi de cultură sufletească a parvenitului Popescu, 
care scrie ca să-şi răzbune sau să-şi facă mână bună la cei de sus! În 
privinţa firii sale, Neculce se aseamănă cu Grigore Ureche şi cu Miron 
Costin, cu acei boieri cu iubire de ţară ori cu patriotism cald, care iau 
pana în mână pentru ca să nu se uite trecutul neamului moldovenesc. 
Neculce nu are în măsură tot atât de mare cu logofătul Miron 
discernământul istoric şi mai ales, e mai puţin erudit decât Nicolae 
Costin, de care se deosebeşte mai mult. Cultura lui nu întrecea pe 
aceea a boierilor de pe timpul său; latineşte probabil că nu ştia. Dar 
aceste cunoştinşe nici nu le credea necesare şi simţea o repulsiune 
firească faţă de citaţiile din autori străini. În Prefaţa sa ne spune că 
şi-a scris letopiseţul până la Duca cel bătrân “de pe neşte izvoade ce 
au aflat pe la unii şi alţii, dar mai ales “din auzitele celor bătrâni 
boieri“, “iară de la Duca Vodă cel bătrân înainte, până unde s-a vedea, 
la domnia lui Ion Vodă Mavrocordat, nici de pre un izvod a nimărui, 
ce au scris singur, dintru a sa ştiinţă, cât s-au tâmplat de au fost în 
viaţa sa. Nu i-au mai trebuit istoric străin să citească şi să scrie, căci 
au fost scrise în inima sa“. 

Totuşi respectul său pentru istoriografie şi pentru istoricii erudiţi 
îl face să renunţe un moment la felul lui de a scrie care-i convenea 
lui mai mult. Acest scriitor, care înainte de toate era un povestitor, 
ar fi dorit să împodobească letopiseţul ţării sale cu legendele atât de 
interesante care circulau pe atunci din gură în gură. Scriitorul de- 
prins a spune totdeauna cuvântul potrivit spre a invia pe un mort 
scump din istoria ţării sale, găsea în aceste elemente tradiţionale, 
povestite de bătrâni şi cântate de popor, nota caldă, trăsăturile carac- 
teristice care ar fi dat povestirii sale asupra vremurilor de demult 
plasticitatea naraţiunii evenimentelor contemporane. Dacă ar fi fost 
fără premergători, Neculce ar fi plăsmuit desigur din aceste amintiri 
tradiţionale o istorie vie şi literară a neamului său. Dar citind scrieri- 
le celorlalţi, şi mai ales ale lui Miron Costin, el observă asprimea cu 
care judeca acesta “basnele şi scorniturile“ lui Eustratie Logofătul, 

Simion Dascălul şi Misail Călugărul. Afară de aceea, el rămase oare- 
cum nedumerit văzând că Miron Costin, care desigur cunoştea şi el 
aceste tradiţiuni, nu le-a dat nici o însemnătate. 

De aceea Neculce părăseşte planul de a-şi împodobi letopiseţul cu 
ele; dar era prea mult un om de gust, era un prea mare artist, ca să 
renunţe cu totul la ele. [...] 

Astfel Neculce pune, ca un fel de introducere la Letopiseţul Țării 
Moldovei acea Samă de cuvinte ce sunt auzite din om în om, de 
oameni vechi şi bătrâni şi în letopiseţe nu sunt scrise, în care el ne-a 
păstrat ştiri preţioase despre vremile apuse. Peste 200 de ani, poeţii 
noştri mari şi-au scos din ele motivele celor mai frumoase poezii 
epice româneşti. De aici a luat Bolintineanu subiectul baladei sale 
Mama lui Ştefan cel Mare, de aici Negruzzi şi Alecsandri motivele 
poemelor Aprodul Purice şi Dumbrava Roşie. Neculce le-a adunat de 
unde le-a găsit, din popor şi de la boierii bătrâni, la care se păstrau 
legendele orale despre începuturile familiilor boiereşti. 

În aceste patruzeci şi două de “istorii“ scrise de Neculce în felul 
simplu şi naiv cum i s-au povestit, putem vedea începutul naraţiunii 
epice în literatura română. Căci Neculce nu e numai un izvor nese- 
cat pentru istorici, care din scrierile lui pot reconstrui şi istoria 
culturală, pe lângă cea politică, a veacurilor XVII—XVIII, ci el, 
prin limba sa frumoasă, prin sinceritatea tonului, prin vioiciunea 
stilului şi plasticitatea figurilor întrebuințate, e cel dintâi povesti- 
tor literar de talent mare al nostru. Letopiseţul său a fost cel mai 
citit dintre toate cronicile româneşti, ceea ce dovedesc multele copii 
în care ni s-a păstrat. 


SEXTIL PUŞCARIU, în Istoria literaturii române, Epoca veche, 
Editura Eminescu, Bucureşti, 1987, p. 128, 133-135. 


Opera lui însă continuă şirul marilor cronicari din secolul prece- 
dent. Prin conţinutul ei, ca şi prin formă, prin concepţia de care este 
pătrunsă, ea nu se apropie nici de opera erudită a lui Dimitrie Cantemir, 
care aparţine unei alte şcoli, nici de compilațiile puţin reuşite a[le] 
cronicarilor din secolul al XVIII-lea. Letopiseţul lui Ion Neculce se 
întegrează ca stil, ca tendinţe şi ca idealuri, în spiritul secolului al 

XVII-lea, ceea ce ne face să-l tratăm alături de Miron Costin, pe care 
el a ştiut să-l continue ca nimeni altul. 

Nici unul din cronicarii noştri mari şi mici ai epocii n-a ştiut să-şi 
îmbrace gândul şi sentimentul într-o haină mai aleasă a graiului 
strămoşesc ca Ion Neculce. Letopiseţul lui este dovada cea mai 
strălucită că limba poporului nostru este în stare să redea sentimentele 
omeneşti cele mai gingaşe, să ne zugrăvească pictural orice imagine 
şi să ne povestească cu toate amănuntele întâmplările trecutului. 
Sinceritatea şi marea pricepere a lucrurilor, durerea pentru nevoile 
altora, iubirea caldă de neam şi de ţară — iată notele caracteristice 
ale scrisului lui Ion Neculce. Este cel mai talentat prozator al vechimii, 
prevestitor al marelui Ion Creangă. [...] 

Letopiseţul propriu-zis este precedat de o Samă de cuvinte [...] 
Dar ele însele sunt adevărate comori de naraţiuni poetice. [...] Ceea ce 
este caracteristic pentru O samă de cuvinte, este faptul că prin ele se 
inaugurează în literatura noastră veche un nou gen al scrisului — o 
naraţiune epică, simplă şi sobră, care păstrează coloritul timpului, 
un fel de început de nuvelă istorică. [...] 

Îmbinarea elementului de tradiţie cu izvoarele scrise, precum şi 
expunerea liberă, curentă, ca şi limba lui expresivă, plastică, dau un 
farmec deosebit cronicii lui Ion Neculce. 

Cât priveşte partea cronicii lui Neculce în care el descrie evenimentele 
petrecute sub ochii lui, ea este de o bogăţie neîntrecută. El cunoaşte 
bine tot ce se petrece în Moldova vremurilor lui: viaţa la curtea dom- 
nească, certurile boierilor moldoveni, intrigile la Poartă, raporturile 
Moldovei cu vecinii, nenorocirile care se abat asupra ţării. Şi Ion Ne- 
culce ştie să motiveze anumite întâmplări, să le pună în legătură cauzală 
unele cu altele, să le dea o interpretate personală. Pentru anii petrecuţi 
în exil, el dă mai puţine informaţii cu privire la viaţa internă a Moldo- 
vei. Aici el se documentează asupra faptelor de la contemporanii lui. 

Ion Neculce este un excelent cunoscător al oamenilor. El ştie să 
observe şi să găsească în om nota dominantă a însuşirilor lui. Persona- 
giile principale din cronica lui sunt oameni vii, cu neajunsurile şi cu 
însuşirile lor bune. Fiecare din aceste personagii îşi are caracteristica 
lui. Şi Ion Neculce ştie să caracterizeze oamenii prin câteva trăsături. 
El este un foarte bun portretist. [...] 

De o bogăţie neasemuită sunt ştirile externe din letopiseţul lui 
Ion Neculce. Cronicarul nostru trăieştre vremurile marilor evenimente 
din Europa şi a[le] marilor împărați şi regi. Epoca strălucită a lui 
Ludovic al XIV-lea din Franţa, a îndrăzneţului rege Carol al XII-lea 
al Suediei, a lui Mahomed al IV-lea din Turcia, a reformatorului 
Rusiei, Petru cel Mare — este o epocă de mari prefaceri, care vestesc 
vremuri mai noi, epoca războaielor de lichidare a trecutului. Nu există 
capitol în opera lui Ion Neculce în care să nu se vorbească despre ceea 
ce se face la vecinii noştri şi în Europa. [...] 

Opera lui Ion Neculce este pătrunsă de o adâncă idee morală. Sinceri- 
tatea letopiseţului lui Ion Neculce şi sentimentul de dreptate de care 
este străbătut dau o deosebită valoare etică operei lui. După concepţia 
lui Ion Neculce, viaţa popoarelor şi a indivizilor se conduce după 
anumite principii care au la bază morala creştină. “Omenia“, iubirea 
de oameni, dragostea pentru cei mulţi, pentru cei săraci, sunt principii- 
le după care se conduce Ion Neculce. [...] 

Ion Neculce este un înfocat patriot. Moldova, nevoile ei, nenorocirile 
care se abat peste capul ei, suferinţele locuitorilor ei sunt suferinţele 
şi nevoile lui. Acolo unde este vorba de ţara lui, de nedreptăţile care 
se fac acestei ţări de către străini când este vorba de exploatarea ei de 
către fel de fel de venetici, sufletul lui Ion Neculce se umple de revoltă 
şi fraza din cronica lui devine patetică, tăioasă, ca fraza profetului 
care aruncă blesteme. [...] 

Ion Neculce înţelege procesul istoric, ca şi predecesorii săi, ca o 
manifestare a puterii divine, care se arată oamenilor pentru învăţătură. 
El se ridică contra acelora care-i pârăsc pe domnitori. Aceştia “sunt 
stăpâni şi pomăzanici (unşi) a lui Dumnezeu. Moldova se găseşte în 
mari suferinţe; cronicarul exclamă: “doar Dumnezeu de ar face milă“. 
Acei care păcătuiesc contra oamenilor sau a ţării ispăşesc păcatul. 
“Păcatul şi osânda aduc “sărăcie şi cazne“. “Osânda nu se iartă, nici 
trece pe om“. În omorârea lui Brâncoveanu cronicarul crede că poate 
fi osânda Moldovei, în contra căreia el a uneltit. Deci, destinul 
răzbunător conduce treburile ţării. 

Totuşi, ideea teocratică cu fatalismul ei la Ion Neculce nu este aşa 
de pronunţată ca la Grigore Ureche şi chiar ca la Miron Costin. Divinita- 
tea care conduce omenirea, la Ion Neculce, este identificată adeseori 

cu “dreptatea“. Acei ce încalcă dreptatea, asupra acestora se răzbună 
destinul. [...] 

[În încheiere] rămâne să spunem câteva cuvinte despre limba 
cronicii lui. Ion Neculce [...] n-a făcut o şcoală sistematică. [...] Faptul 
că Ion Neculce nu ştia alte limbi constituie un mare avantaj pentru 
talentul de povestitor al lui Ion Neculce. Limba lui nu este alterată 
de construcţii şi reguli influențate de limbi străine. Limba cronicii 
lui Neculce este un amestec din limba cărţilor noastre bisericeşti cu 
cea pe care o vorbea poporul. S-a observat că el nu recurge la citate 
din alte cărţi. Câte o zicătoare luată din limba poporului, câte o 
maximă din Scriptură, citată din memorie — sunt podoabele cu care 
el îşi presară vorba. Povestirea lui însă este plină de imagini vii, 
colorate, cum nu se găsesc la nici unul din scriitorii vechi. Ion Neculce 
a fost un talent descriptiv de o mare putere. Prin întrebuinţarea de 
amănunte, care, luate în parte, parcă nu au nici o importanţă, el 
reuşeşte să ne sugestioneze anumite imagini, să ne redea anumite 
situaţii. Fraza lui este liberă şi curgătoare, nu se simte nici un fel de 
sforţare din partea autorului. În povestirea lui naivă de om bătrân, 
sinceră şi cinstită, se simte puterea mare a limbii vorbite româneşti. 


ȘTEFAN CIOBANU, Ion Neculce, în Istoria literaturii vechi, 
Editura Hyperion, Chişinău, 1992, p. 438, 444, 457-461. 


Ioan Niculce [...], cu tot disprețul lui de boier pentru neamul 
“prost“, va avea, ca Creangă mai târziu, ticuri de rural: ingenui- 
tatea şireată, obişnuinţa de a se socoti neghiob crezându-se totuşi 
deştept (“Aşa socotesc eu cu firea mea aceasta proastă“), proverbiali- 
tatea, filozofia bătrânească, văietătura, darul de a povesti. Experien- 
ţa, vârsta înaintată îi dau lui Niculce dezlegarea limbii, tonul bârfitor 
şi moralizator. Cronicarul e înţepător şi cu un firesc umor popular. 
Despre pedeapsa cu înhămarea leşilor la Dumbrava-Roşie se spune 
răutăcios că “ei se rugau să nu-i împungă, ce să-i bată cu biciuşcele, 
iară când îi băteau cu biciuşcele ei se rugau să-i împungă“. Cu doamna 
lui Duca “şi-au făcut cheful“ turcii. Când Duca e mazilit, Niculce 
parodiază vorbirea munteană a doamnei, fata Brâncoveanului: “Aolio! 
Aolio! că vă pune taica pungă dă pungă din Bucureşti până în Ţari- 

grad; şi, zău, nu ne va lăsa aşa, şi iar ne vom întoarce cu domnia 
îndărăpt“. [...] La usturătură cuvintelor se adaugă filozofia prover- 
belor, de astă dată mai ales din izvor popular: “Paza bună trece 
primejdia rea...; melul blând suge la două mume...; capul plecat nu-l 
prinde sabia“; “...şi se potriveau amândoi aceşti boieri într-o fire, 
după cum se zice: calul râios găseşte copacul scorţos“. Cronicarul îşi 
frânge mâinile de-a lungul letopiseţului, văietându-se şi creându-se 
pe sine ca tip al boierului cu jale de ţară!... “Oh! oh! oh! Săracă 
teară a Moldovei şi ţeara Muntenească, cum vă petreceţi şi vă 
desmierdaţi...“ Însă vaietele de mai sus sunt luate dintr-un portret 
caricatural al lui Dumitraşco-vodă, căci Niculce e bârfitor, încon- 
deietor bufon al lucrurilor: “şi era om nestătător la voroavă, telpiz, 
amăgitor, geambaş de cai de la Fanar din Țarigrad; şi după aceste, 
după toate, era bătrân şi curvar. Doamna lui era la Țarigrad; eară el 
aice îşi luase o fată a unei răchieriţe, de pe Podul Vechiu, anume 
Arhipoaie; iară pre fată o chema Aniţa, şi era ţiitoarea lui 
Dumitraşco-vodă; şi o purta în vedeală între toată boierimea; şi o 
ţinea în braţe de o săruta; şi o purta cu sălbi de galbeni, şi cu haina 
de şahmarand, şi cu şlic de sobol şi cu multe odoare împodobită; şi 
era tânără şi frumoasă, şi plină de suliman, ca o fată de rach- 
ieriţă.“ Portretul niculcian îşi are tehnica sa, între caricatură şi 
tablou: o însuşire sau o anomalie fizică, starea intelectului, 
predispoziția etică; o însuşire sau o scădere morală, un tic, o manie, 
un obicei, totul dozat, ritmat şi rotit în jurul unei virtuţi sau 
diformităţi substanţiale. 

Istoriografia moldoveană nu mai prezintă, după Niculce, interes 
literar. 


GEORGE CĂLINESCU, Cronicarii moldoveni, în Opere, vol. 15, 
Istoria literaturii române. Compendiu, Editura Minerva, Bucureşti, 
1979, p. 121-123. 


Colegul de divan al lui Nicolae Costin, Ion Neculce, ocupă, prin 
resursele nesecate ale darului său de povestitor, locul cel mai de frunte 
pe linia ascendentă a cronicarilor moldoveni. [...] 

Aşezându-se să scrie, ca un moşneag înţelept şi sfătos ce era, 

toate cele trecute, pentru ca “fraţii săi cetitori” să ştie “a se ferire de 
primejdii”, Neculce are, în ciuda vârstei, un suflet cald, în care 
amintirile păstrează toată prospeţimea lor. Timpul ştersese mărunţişu- 
rile vieţii, lipsite de interes, dar icoanele şi păţaniile care-l impresiona- 
seră mai puternic se desprind din amintire, vii, ca în clipa în care le-a 
văzut de aproape sau le-a trăit intens. 

Cronica lui Neculce, în continuarea cronicei lui Miron Costin, 
înfăţişează una din fazele cele mai dramatice ale istoriei moldoveneşti: 
epoca de prăbuşire a domniilor moldoveneşti şi începuturile domniilor 
fanariote. În dezlănţuirea războaielor crâncene dintre creştini — ger- 
mani, poloni şi ruşi — de o parte şi turci de altă, domniile 
moldoveneşti cad ca frunzele vânturate în furtuni. Sunt pagini, încor- 
date de intrigi, de decădere naţională, de umilinţă deprimantă, pe 
care le simţim din tablourile sumbre pe care ni le înfăţişează cronica- 
rul. Iată bunăoară într-un loc pe domnul Moldovei şi pe cel al Tării 
Româneşti chemaţi la sfat în cortul paşei la Hotin, pentru ca paşa să 
răcnească la ei şi să “scoată hangerul ca să-i lovească“. Iată într-alt 
loc, pe Antonie-vodă, care a făcut mult bine ţării, închis şi chinuit 
de turci în temniţă: “şi l-au bătut şi l-au căznit în fel de fel de cazne; 
până şi tulpanuri subţiri îl făcea de înghiţea şi apoi le trăgea înapoi, 
de-i scotea maţele pe gură. Şi l-au făcut de au dat o mie de pungi” ca 
să scape. Şi “după ce l-au slobozit turcii şi s-au apropiat de casă, şi 
numai ce au văzut că-i arde şi casa”. Uneori tragicul se împleteşte cu 
comicul ca în dramele shakespeariene. [...] 

Scenele povestite de cronicar sunt pline de mişcare, ca, de pildă, 
aceea a răzvrătirii poporului împotriva grecilor, în care cronicarul 
vădeşte şi un deosebit simţ pentru psihologia maselor şi un rar dar de 
a evoca. [...] 

Neculce are un extraordinar dar de a prinde psihologia maselor în 
mişcare. Se străvede în scrisul lui ochiul ager al hatmanului de oştire 
moldovenească, atent la toate mişcările şi la toate situaţiile, prinzând 
din învălmăşeala mulțimilor tot ceea ce poate da povestirii sale contur 
şi coloare. E neîntrecut în descrierea bătăliilor. Lupta de la Stănileşti 
este ca un adevărat ziar plin de detalii senzaţionale. De la deschiderea 
ostilităţilor cu răscoala mahalalelor şi a slujitorilor din casele boiereşti 
împotriva turcilor din Iaşi (tăierea neguţătorilor şi spargerea 

prăvăliilor: “băcăliile sta vărsate pe uliţe de era sătui şi copiii; strafide, 
smochine, alune era destule pre la toate babele”) până la tragicul act 
final, când moldovenii, văzând din obuzul rusesc tătarii încărcaţi de 
pradă, se “slobozea asupra lor, ca să-şi scoată robii” şi când “ghinărarul 
Şeremet” îi împiedica “să se bată cu tătarii, că ei au făcut pace” cu ei, 
spre deznădejdea moldovenilor (“Deci moldovenii au început a strigare 
şi a-l blăstemare şi a zicere cum n-or merge ei să se bată, că ei îşi văd 
părinţii şi femeile şi feciorii lor robi la tătari, de-i auzea cu urechile, 
cum îl blestema”) — de la început până la capăt, Neculce evocă scene 
de un dramatism încordat. Toate mişcările şi toată zarva luptei defilea- 
ză ca într-un film colorat subt ochii cititorului: dispozitivul de bătaie 
al armatelor creştine, tactica de luptă a ruşilor şi a turcilor, erorile 
de strategie comise şi viclenia lui Lupu Costachi care se înţelesese pe 
ascuns cu turcii; desfăşurarea atacului, bravura “ghenerarului neamţ 
Vitman”, care a căzut răpus de o “puşcă turcească“, pe când îşi 
îmbărbăta grenadirii la alac; împresurarea armatei creştine; înflămân- 
zirea ruşilor; tatonările păcii; stăruinţele depuse de ghenerarii nemți, 
de Dumitraşco-vodă şi de boierii moldoveni pe lângă ţar ca să continue 
lupta; condiţiile păcii, acceptarea lor — şi, în sfârşit, exilul moldoveni- 
lor. Lui Neculce nu-i scapă nici unul din acele amănunte care 
însufleţesc naraţiunea şi câştigă interesul cititorului. [...] 

Neculce are un mare talent de povestitor; ştie să găsească totdeauna 
cuvântul potrivit pentru fiece situaţie şi să concentreze tot interesul 
povestirii în jurul unui eveniment, al unei stări sociale sau al unei 
personalităţi pe care o evocă cu toată limpezimea. 

Predilecţia hatmanului cronicar pentru aspectul dinamic al vieţii, 
de care am vorbit mai sus, se vădeşte şi în portretele sale. Notele prin 
care individualizează portretele nu sunt atât calităţi sufleteşti sau 
trăsături fizice, cât mişcarea. Portretul lui Petru cel Mare capătă 
viaţă proprie tocmai prin prinderea ticului: “cam arunca câte o dată 
din cap fluturând”, şi prin acţiune: “umbla de multe ori ca un om de 
rând, pe jos fără alai, numai cu două, trei slugi... şi atâta dragoste 
arăta... către Dumitraşco Vodă... că se tindea cu amândouă mâinile 
şi cuprindea pre Dumitraşco Vodă de grumaz şi-l săruta pe faţă, pe 
cap şi pe ochi, ca un părinte pe un fiu al său”. [...] 

În această înfăţişare vie, dar senină, a faptelor, nedeformate de 

aburii patimei, sufletul bătrânului, sub povara amintirilor, zvâcneşte 
adesea în sfaturi înțelepte pe care le oferă cu duioşie comunicativă, din 
prisosul unei vieţi bogate în experienţe, ori de câte ori se iveşte prilejul, 
“iubiţilor săi cititori tineri” sau “fraţilor săi moldoveni”. [...] 

Cronica lui Neculce înfăţişează însă un interes deosebit şi din 
punctul de vedere lingvistic. În evoluţia limbii noastre literare ea 
croieşte un drum nou. Grigore Ureche, Miron Costin, Nicolae Costin 
şi după ei Dimitrie Cantemir, au căutat să creeze un stil savant cu 
o structură sintactică modelată după tipare latine. Neculce, însă, 
care n-a avut parte să-şi petreacă copilăria şi tinereţea în şcolile 
iezuite ale Poloniei, fiindcă, pe vremea când putea să o facă, îngrozit 
de decapitarea tatălui său, se afla pribeag în Ţara Românească, 
scrie în limba bătrânească a timpului său, uşor influenţată de lim- 
ba înaintaşilor cronicari, dar cu rădăcini adânci în limba populară. 
Stilul lui nu are acea simetrie a părţilor, acel ritm armonios, acele 
inversiuni călcate după topica latină pe care le întâlnim la Costineşti 
şi mai ales la Dimitrie Cantemir. La el nu găsim acea abundență de 
determinări adjectivale aşezate înaintea substantivului, acele 
construcţii brachilogice, acele syllepse, acele construcţii hyperbate 
(cu separarea cuvintelor, unitare însă din punct de vedere gramati- 
cal). În cronica lui Neculce limba curge limpede ca izvorul de munte, 
pe albia vorbirii populare, ca la Ispirescu şi la Creangă, obţinând 
prin simetria părţilor un ritm armonios. [...] 

Semnificativ în psihologia limbii din vremea lui Neculce şi 
caracteristice pentru acea epocă de mari furtuni, este mulţimea 
expresiilor plastice pentru a reda ideea de primejdia vieţii, — “în 
cumpăna pieirii”, cum zice el — toate în legătură cu cuvântul cap. 
Lui Duca-vodă boierii stau să-i mănânce capul. Boierii se temeau să 
strice ţara că pe urmă a cădea greu în capetele lor; şi-a băgat capul 
pentru voia banilor; a plăti cu capul; şi-a pus capul; Lupul Vornicul 
s-a dus cu capul a mână în cortul vizirului; un altul şi-a adus capul 
la poala împărăției; o blană de Mosc neagră i-a scos capul lui Duca- 
vodă, căci împăratul l-a iertat de cap; boierii pribegi se duc să-şi 
prinză capetele printr-alte ţări. Sunt expresiuni din enunţul vieţii în 
care tresare fiorul morţii. Este tragedia Moldovei de la începutul 
veacului al XVIII-lea transcrisă în limbă. [...] 

Am apropiat mai sus pe Neculce de marele romancier istoric Sado- 
veanu. Într-adevăr este o afinitate sufletească între boierul cronicar 
de la începutul veacului al XVIII-lea şi între cel mai de seamă povestitor 
al vremurilor noastre. Sadoveanu însuşi, care avea să găsească în 
paginile lui Neculce viziunea multor romane ale sale, în discursul de 
recepţie la Academia Română, mărturisea această afinitate, punând 
alături de Neculce pe Ion Creangă, printre precursorii săi. Cu intuiţia 
lui artistică, Sadoveanu a avut dreptate alăturând pe cei doi mari 
povestitori care prin factura lor stilistică şi prin caracterul limbii 
lor, stau mai aproape de popor. 


NICOLAE CARTOJAN, Cronicarii moldoveni: Ion Neculce, în Is- 
toria literaturii române vechi, vol. III, Editura Fundaţiei, 1945, p. 
189, 192, 194-197. 


Neculce întrece pe toţi autorii din epoca veche a literaturii noastre 
prin talentul său de scriitor. Să vedem în ce constă acest talent, pe 
care i l-au recunoscut tot felul de oameni: istorici şi critici literari, 
poeţi şi prozatori, simpli cititori ai cronicii lui etc. 

Valoarea literară a unei opere ştiinţifice, cum sunt, prin natura 
lor, scrierile istorice, poate izvori, într-o măsură mai mare ori mai 
mică, din însuşi conţinutul ei. Este tocmai cazul cronicii lui Neculce. 
Dragostea sinceră de ţară a autorului, manifestată sub aspecte multiple 
(ura contra asupritorilor turci, ataşamentul faţă de ţara Moldovei, 
înţelegerea pentru nevoile şi suferinţele poporului său etc.), interesul 
şi curiozitatea de a şti ce se întâmplă peste hotarele patriei, cu scopul 
de a-şi informa cititorii şi a le îmbogăţi astfel cunoştinţele, dorinţa 
de a învăţa pe oameni, cu ajutorul faptelor istorice, cum să se poarte 
în viaţa lor publică şi particulară — toate aceste lucruri şi multe 
altele, asemănătoare, contribuie incontestabil la crearea impresiei, 
pe care ne-o lasă lectura cronicii lui Neculce, că ne găsim în faţa unui 
scriitor şi nu a unui istoric propriu-zis. 

Dar un astfel de material nu are prin el însuşi valoare literară. 
Dovadă, operele similare ale predecesorilor, contemporanilor şi 
urmaşilor, care, în general, nu diferă prea mult de a lui Neculce 
prin conţinutul lor şi sunt, cu toate acestea, departe de a produce 

în noi impresii de ordin estetic. Pentru a deveni literar, materia- 
lul faptic şi uman trebuie văzut cu ochiul unui scriitor autentic 
şi, în consecinţă, redat cu mijloace scriitoriceşti. Neculce a avut 
un astfel de ochi, care l-a ajutat să trăiască, cu mintea şi cu inima 
sa, tot ce a văzut el însuşi şi tot ce a auzit de la alţii şi, în acelaşi 
timp, să pună pe cititori în situaţia de a trăi şi ei cele povestite de 
dânsul. 

Să vedem care sunt elementele măiestriei artistice a cronicarului 
nostru. Lectura, fie şi superficială, a cronicii lui Neculce impre- 
sionează de la primele pagini prin participarea mereu vie, nu numai 
intelectuală, ci şi afectivă, a cronicarului la bogata şi variata prezen- 
tare a evenimentelor şi a oamenilor despre care vorbeşte de-a lungul 
operei sale. Rareori povestirea sau descrierea are la el un caracter de 
simplă relatare, mai mult ori mai puţin rece sau neutrală. Eveni- 
mentele şi acţiunile de tot felul el le vede prin oamenii care le 
săvârşesc, ceea ce îl determină să ia mai totdeauna atitudine, să 
comenteze, să reflecteze şi să-şi manifeste sentimentele pe care i le 
provoacă atât faptele, cât şi autorii lor. Aşa se explică marea vioi- 
ciune a expunerii şi, drept urmare, impresia pe care o avem tot 
timpul că prin faţa noastră se perindă, ca într-un vast caleidoscop, 
oamenii în continuă mişcare. Situaţiile şi scenele cu ajutorul cărora 
cronicarul scoate în evidenţă o anumită trăsătură psihologică sau 
marchează un moment important în desfăşurarea unei acţiuni sunt 
prinse pe viu cu o rară artă. Deseori ai impresia că Neculce procedea- 
ză ca un regizor de astăzi, preocupat, în primul rând, de efectul pe 
care trebuie să-l producă scena înfăţişată. Să se compare, în această 
privinţă, întâlnirea dintre vizirul Chiupriuliul şi Gheorghe Ghica, 
fostul lui prieten din copilărie (legenda a XXXVII-a din O samă de 
cuvinte ), sau organizarea meşteşugită a răfuielii dintre domnul Mun- 
teniei (Grigore Ghica) şi adversarii lui (cap. I al cronicii). [...] 

La fel de plastice, adesea lapidare, sunt portretele, iarăşi foarte 
numeroase, în general simple schiţe, dar cu atât mai expresive, datorită, 
între altele, şi faptului că cronicarul nu-şi ascunde nici simpatia, 
nici antipatia pe care i-o inspiră personajul respectiv. Trăsăturile 
fizice se împletesc, de obicei, cu cele psihice, lăsând deseori impresia 
că corespund pe deplin unele altora. [...] 

Neculce se serveşte de procedee stilistice simple şi sobre, la fel ca toţi 
scriitorii populari. Stilul lui este, de obicei, direct, adică propriu: spune 
lucrurilor pe nume, aşa cum face masa cea mare a vorbitorilor, 
neinfluenţaţi de teorii estetice sau de modele literare consacrate. Expresiile 
figurate, care există totuşi în opera cronicarului, nu sunt sau nu fac 
impresia a fi creaţii personale, întrucât aparţin limbii întregului popor, 
unde au intrat pe măsură ce au luat naştere în condiţii determinate, 
devenind, cu timpul, un bun obştesc al colectivităţii lingvistice. Foarte 
personală, datorită talentului artistic, este numai utilizarea lor, conform 
cu necesităţile exprimării, dictate de conţinut. Iar atunci când Neculce 
creează el însuşi procedee stilistice (ipoteză pe care trebuie s-o admitem, 
chiar dacă nu putem totdeauna s-o dovedim concret), ele nu diferă prin 
nimic esenţial de cele populare, fiindcă sunt produsul unui om care s-a 
identificat, în ce priveşte arta literară, cu poporul. De aceea nu-i posibil, 
în general, să distingem, nici măcar cu o certitudine foarte aproximativă, 
creaţiile stilistice personale de cele anonime, comune tuturor vorbitorilor. 
Avem exact aceeaşi situaţie ca la Creangă, scriitor de asemenea popular 
în sensul arătat aici şi cu care Neculce seamănă foarte mult. Aceşti doi 
scriitori sunt cei mai autentic populari din întreaga noastră literatură 
tocmai prin faptul că şi-au însuşit, bineînţeles fără intenţie şi fără 
să-şi dea seama, mijloacele artistice ale povestitorilor populari anonimi, 
pe care, graţie talentului lor excepţional, îi întrec din punctul de vedere 
al măiestriei literare. [...] 

Un loc destul de important în procedeele stilistice ale lui Neculce 
ocupă sentinţele, maximele şi proverbele. Iarăşi o particularitate a 
stilului popular, care îl apropie din nou de Creangă. Potrivit concepţiei 
sale teologice, cronicarul nostru recurge uneori la textele religioase, 
ceea ce autorul Amintirilor din copilărie nu face. Dar această deosebire 
este mai mult aparentă. Pentru Neculce, ca şi pentru masele populare, 
nu prezintă importanţă izvorul înţelepciunii exprimate cu ajutorul 
formulelor vechi şi consacrate, devenit bun al tuturora: şi experienţa 
milenară a practicii vieţii şi cărţile aşa-zise sfinte sunt, pentru oamenii 
care cred, într-un fel sau altul, în prescripţiile bisericii, tot produsul 
voinţei lui Dumnezeu. [...] 

Folosirea înţelepciunii altora sub forma citatelor din cărţile sfinte, 
din filozofi şi din proverbele populare n-are, în intenţia lui Neculce, 

scopul pe care putem şi chiar trebuie, în mod obişnuit, să-l presupunem, 
acela, anume, de a împodobi stilul cu flori culese din grădina altuia. 
Concepţia sa teologică îi serveşte adesea şi ca formă de critică politică 
şi socială, care, dată fiind atmostera spirituală a epocii, putea duce 
la rezultatul scontat de dânsul. 

Tot aşa cred că trebuie să interpretăm nu numai citatele biblice 
şi pe cele filozofice (acestea din urmă cu un puternic colorit reli- 
gios), ci şi maximele, zicalele etc. populare. Neculce simte nevoia de 
ordin politic (sau, dacă vreţi, pedagogic) de a întări, cu ajutorul 
unor autorităţi consacrate, adevărurile la care a ajuns singur, prin 
simpla observare a oamenilor şi a evenimentelor. În cazul proverbe- 
lor, el ţine, uneori, să adauge, cu o ironie uşor maliţioasă, îndreptată 
contra celor vizaţi de dânsul, că sunt “cuvinte proaste”, care trebuie 
crezute totuşi, aşa cum face el însuşi (cu “firea lui cea proastă“), 
fiindcă prea se potriveşte conţinutul lor cu faptele şi situaţiile 
înfăţişate în cronică. 

Cu proverbele seamănă, atât prin fixitate, cât şi prin caracterul 
lor strict popular, formulele cu care Neculce anunţă în mod 
perifrastic încetarea din viaţă a cuiva: “au plătit datoria ce de opştie”; 
“păn' s-au plătit şi el datoria lumască, de-au murit”; “au plătit 
datoria, după-obiceiul aceştii lumi”; “şi-au plătit şi el datoria aceştii 
lumi, cea strămoşască“; “s-au schimbat şi el din viaţa aceasta lu- 
mască“. 

Frecvente sunt şi anticipările: cronicarul cunoaşte toate evenimen- 
tele pe care le povesteşte, le vede în desfăşurarea lor până la capăt, şi 
atunci, la fel ca toţi povestitorii populari, previne pe cititor, asupra 
unor întâmplări viitoare, folosind în acest scop iarăşi anumite procedee 
stilistice, mai mult ori mai puţin consacrate. [...] 

Un loc important printre procedeele artistice ale lui Neculce ocupă 
ironia, iarăşi o caracteristică a stilului popular de totdeauna şi de 
pretutindeni. Ea îmbracă forme multiple şi variate, mergând de la 
simpla glumă, cu toate nuanțele ei, care o apropie, în largă măsură, 
de umor, până la izbucnirea mai mult ori mai puţin violentă a 
nemulțumirii: gradaţia este determinată de natura şi forţa sentimen- 
tului stârnit de faptele povestite. [...] 

Despre arta literară a lui Neculce s-ar mai putea spune unele 

lucruri. [...] Lectura repetată a cronicii şi studiul întreprins pe baza 
acestei lecturi m-au dus la concluzia, pe care sper că am documenta- 
t-o suficient, că Neculce este un scriitor prin excelenţă popular, în 
sensul larg şi deplin al cuvântului. [...] El este, în ordine cronologică, 
cel dintâi scriitor artist al literaturii româneşti, precursor al lui 
Creangă, cu care prezintă multe şi esenţiale asemănări, cum cred că 
rezultă destul de clar din analiza limbii şi stilului, precursor, într-un 
sens diferit, dar deopotrivă de important, al lui Mihail Sadoveanu, 
care vede în el un adevărat dascăl literar şi dovedeşte aceasta în cele 
mai frumoase opere cu conţinut istoric ale sale. 


IORGU IORDAN, Limba şi stilul lui Ion Neculce, în De la Varlaam 
la Sadoveanu, Editura pentru literatură şi artă, 1958, p. 97-99, 
101, 104-105, 110-113, 116-119. 


Prin ce seamănă Neculce cu Creangă sau mai bine zis Creangă cu 
Neculce? Înainte de toate, prin faptul că conținutul operei lor este, 
oricum, popular. Nici la unul, nici la celălalt nu este vorba de 
probleme propriu-zise, de felul acelora pe care şi le pun scriitorii cu 
scopul de a le rezolva din punct de vedere literar. Neculce povesteşte 
evenimente din viaţa Moldovei. La cele mai multe dintre ele a fost 
martor, şi nu numai martor în sensul obişnuit al termenului, ci şi 
participant activ. Vreme de circa 40 de ani, prin poziţia lui în socie- 
tatea moldovenească din prima jumătate a secolului al XVIII-lea, 
Neculce, reprezentant al clasei boiereşti, a avut numeroase funcţii, 
ajungând până la una dintre cele mai înalte, aceea de vornic al 
'Țării-de-sus. Majoritatea faptelor povestite de el sunt evenimente 
istorice, întrucât le săvârşesc sau participă într-un fel la ele oameni 
cu răspundere în viaţa publică a ţării. Cu toate acestea, chiar atunci 
când consecinţele privesc interesele ei vitale, cronicarul nu le prezintă, 
în general, altfel decât pe cele obişnuite, nu diferă de un contempo- 
ran oarecare al său decât prin talentul literar, care face, bineînţeles, 
ca povestirea să capete valoare şi să trezească interes. 

Situaţia lui Creangă este, din acest punct de vedere, mult mai 
clară, în sensul că, prin însuşi conţinutul operei sale, el este un 
scriitor popular. Dacă lăsăm la o parte povestirile, care sunt prin 

definiţie producţii populare, chiar când au un autor cunoscut, 
Amintirile din copilărie au şi ele acelaşi caracter. Creangă povesteşte 
lucruri din vremea când el trăia în satul natal şi simţea, gândea, 
vorbea şi se comporta ca toată lumea din jurul lui. De altminteri, şi 
aşa-zisele povestiri, de pildă: Stan Păţitul sau Ivan Turbinca, sunt 
tot un fel de poveşti populare. Aş putea merge chiar mai departe şi să 
consider, într-un anumit sens, tot ca poveste şi nuvela, cum i se 
spune adesea, Moş Nichifor Coţcariul. 

“Popularitatea” acestor doi scriitori se manifestă însă şi prin modul 
de a comunica lucrurile văzute şi trăite de dânşii. Afirmația aceasta 
este tautologică, pentru că unui conţinut popular nu-i poate corespun- 
de, cel puţin teoretic, şi în mod just, decât o exprimare populară. 
Neculce şi Creangă sunt scriitori populari şi din acest punct de vedere. 
Ei folosesc vorbirea moldovenească din epocile respective. [...] 

Altă particularitate, care nu interesează exclusiv pe lingviști, 
constă în faptul că, datorită tocmai conţinutului operei lor, aceşti 
doi scriitori “vorbesc”, nu “scriu”, atunci când povestesc. Ei nu se 
gândesc la un viitor cititor, ci au în minte, oarecum, în faţa lor, 
nişte ascultători, şi de aceea vorbesc cum ar fi vorbit oricare dintre 
ascultătorii lor, indiferent de pregătire, indiferent de talent ş.a.m.d. 
Bineînţeles, din cauza talentului, felul acesta oricare, banal, sub 
aspectul strict lingvistic, de a se exprima capătă forme artistice pe 
care le cunoaştem şi le apreciem cu toţii. Pe lingvişti îi interesează 
oralitatea limbii amândurora în sensul autenticităţii, nu totdeauna 
perfecte, dar foarte aproape de perfecţiune, a vorbirii folosite de Neculce 
şi Creangă. 

Prin ce mai seamănă aceşti doi scriitori? Prin talentul lor, 
calitate înnăscută, care le-a creat un loc de frunte în istoria litera- 
ră românească. Dar şi aici trebuie să invocăm caracterul popular al 
operei lor. Creaţii stilistice, în sensul strict personal, aproape nu 
găsim nici la Neculce, nici la Creangă. Amândoi recurg la expresii- 
le, locuţiunile etc. existente de multă vreme în limba de toate zilele 
folosită de orice vorbitor. Pe ei însă talentul i-a ajutat să le folosească 
altfel, adică mult mai bine. Se ştie că povestitorul humuleştean 
apelează foarte des la proverbele şi zicalele atât de numeroase şi de 
plastice din vorbirea populară. La fel, Neculce, care pune însă destul 

de des la contribuţie şi cărţile religioase, în primul rând Biblia. 
Interesant este că, ori de câte ori întrebuinţează citate — aşa le 
denumeşte George Călinescu, biograful lui Creangă, care vorbeşte 
chiar de erudiţia acestuia, pornind, evident, de la ideea că citatele 
constituie o particularitate a filologilor, erudiţi, aş zice, prin 
definiţie — el se simte obligat să facă trimiterile respective (obicei 
iarăşi specific al filologilor). Când reproduce un proverb sau o zi- 
cală, care se potriveşte fie faptului povestit, fie persoanei în speţă, 
de ex.: “Pielea rea şi răpănoasă ori o bate ori o lasă“, sau “Când e 
brânză, nu-i bărbânţă“, Creangă adaugă “vorba ceea”, care este un 
echivalent al izvorului citat de filologi etc., etc. Neculce procedează 
la fel, dar întrebuinţează alte formule, aparent mai “savante”: 
“precum dzice”, după cum dzice”, “cum ne dzice Scriptura”, “cum 
dzice Christos la Evanghelii”, sau “precum mărturiseşte David pro- 
rocul”. Deosebirea, de ordin mai mult exterior, se explică, în primul 
rând, prin atmosfera spirituală a epocii în care s-a format şi a trăit 
fiecare. 

În calitatea lor de moldoveni, amândoi cultivă ironia într-o măsură 
mai mare decât de obicei, dacă ne referim la întreaga noastră literatură. 
Ironia noastră este o caracteristică a felului de a vorbi popular. Țăranii, 
se ştie, folosesc des ironia şi aluziile, cum se vede mai cu seamă din 
anecdotele şi povestirile populare. [...] Neculce întrece pe Creangă, dar 
nu din cauză că talentul său ar fi mai mare, ci datorită condiţiilor 
oarecum extra-literare ale cadrului prezentat în cronica sa. Astfel el 
este şi un excelent portretist.! Portretele sale, foarte numeroase, au mai 
toate o nuanţă moralistă, care ne aminteşte de moraliştii Occidentului 
din secolele al XVII-lea şi al XVIII-lea, în sensul că înfăţişează pe oameni 
dintr-un punct de vedere oarecum critic, bazat pe observaţia atentă a 
comportării lor, precum şi pe o concepţie etică despre lume, despre viaţă. 
În expresia propriu-zisă, pasajele corespunzătoare din cronică sunt tot 
populare, nu diferă prin nimic de povestirea curentă a evenimentelor. [...] 

Asemănările multe şi profunde dintre Neculce şi Creangă izvorăsc 


1 Si Creangă se opreşte adesea, fără intenţii totdeauna speciale, 
asupra particularităţilor caracteristice, fizice şi psihice, ale oame- 
nilor, dar acest aspect ocupă un loc puţin important în opera sa. 


217 


dintr-o înrudire electivă, de natură individuală şi totodată colectivă, 
dacă-i pot spune aşa, în sensul că trăsăturile lor psihologice strict 
personale s-au grefat pe cele specifice ale moldovenilor în general. 
Cred că pot invoca în sprijinul acestei afirmaţii numele celui de-al 
treilea mare povestitor al literaturii noastre: Mihail Sadoveanu, care 
seamănă cu Neculce şi cu Creangă nu pentru că i-a avut ca “învăţători” 
în activitatea sa scriitoricească, ci din cauza aceleiaşi înrudiri elective 
de care am amintit. 

Pentru un bun cunoscător al psihologiei moldoveneşti, aceşti trei 
reprezentanţi străluciți ai scrisului nostru naţional nu puteau fi 
judecaţi după opera lor, decât ca moldoveni. Întocmai cum I. L. Cara- 
giale, de pildă, nu putea să fie privit din acelaşi punct de vedere, 
decât ca muntean. 


IORGU IORDAN, Neculce, precursor al lui Creangă, în “Cronica”, 
nr. 36, 6 septembrie 1974, p. 1,6. 


[...] Şi Miron Costin povesteşte lucruri văzute şi trăite de dânsul, 
dar acestea sunt puţine, din cauză că la 1661, când îşi încheie fără 
voia sa, cronica, avea 28 ani, pe când la Neculce, din cei 82 de ani de 
istorie a Moldovei cuprinşi în croncia lui, peste 50 conţin întâmplări 
la care a asistat sau a participat cronicarul însuşi. Afară de aceas- 
ta, chiar pentru evenimentele pe care nu le-a putut cunoaşte prin 
experienţă personală, el a preferat tot izvoare directe. [...] Dată 
fiind formaţia cronicarului nostru, puţin cărturar în comparaţie cu 
Miron Costin şi cu ceilalţi cronicari moldoveni care contează în 
istoriografia noastră veche, avem dreptul să presupunem că îl atrăgeau 
mai mult izvoarele orale decât cele scrise.[...] De asemenea trebuie 
invocat, în acelaşi sens, caracterul oral al cronicii lui Neculce, pe 
bază de fapte auzite şi văzute, iar nu citite, caracter căruia îi cores- 
punde, în chip desăvârşit, stilul vorbit al povestirii. Aşa se explică 
între altele, faptul că Neculce, ca nici un alt cronicar moldovean 
sau muntean, a înregistrat şi a adăugat la cronica sa, drept parte 
integrantă a ei, cele 42 legende (O samă de cuvinte) referitoare la 
personalităţi şi evenimente anterioare epocii pe care ne-o înfăţişează 
el. Tot ce vedea şi auzea îl interesa şi credea că prezintă sau poate 

prezenta interes şi pentru alţii ba chiar pentru posteritate, adică 
pentru istorie. 

Bogăția mare de întâmplări mai mult ori mai puţin mărunte a 
cronicii lui Neculce, care, toate împreună, dau impresia de viaţă 
veridică, de viaţă trăită cu adevărat de către cronicar, bogăţie cu 
mult mai mare decât a cronicii lui Miron Costin, chiar atunci când 
acesta povesteşte lucruri cunoscute direct de dânsul, se datoreşte şi 
unui factor subiectiv, foarte important. Înainte de a fi istoric, Ne- 
culce este un scriitor, un om care vede lumea cu ochi de artist şi, 
drept urmare, înfăţişează cu mijloace artistice evenimentele şi chipu- 
rile oamenilor făcându-le să trăiască în mintea cititorului. Ca scrii- 
tor îl înteresează toate aspectele vieţii: alături de războaie, de intrigi 
pentru ocuparea tronului sau a slujbelor, de abuzuri şi asupriri din 
partea clasei conducătoare etc., cronicarul ne face să asistăm la 
nunţi, la distracţii de ale domnilor, la plimbările şi vizitele lor prin 
ţară etc. 

În aceasta constă marea originalitate şi, deci, marea valoare a 
cronicii lui Neculce, care-i creează un loc aparte, de primul rang, în 
literatura noastră istorică. Este un exemplu rar la noi de operă cu 
conţinut ştiinţific, în care veridicitatea faptelor nu pierde nimic, 
ci, dimpotrivă, câştiga, şi încă mult, de pe urma artei literare a 
autorului. Constatarea nu cuprinde decât, poate, pe oamenii care, 
stăpâniţi de idealism şi formalism, îşi închipuie că literatura este 
pură formă, fără un conţinut propriu-zis, iar ştiinţa un depozit 
mai mult ori mai puţin organizat de fapte şi idei. De aceea între O 
samă de cuvinte, de obicei, dar pe nedrept, ca partea cea mai reali- 
zată a operei lui Neculce, şi cronica propriu-zisă nu există nici o 
deosebire esenţială. Impresia că ele ar fi superioare cronicii din punct 
de vedere artistic se datoreşte caracterului lor legendar, faptului că 
autorul le prezintă ca legende, ca lucruri, în cea mai mare parte, 
vechi şi auzite de la alţii, simpli transmiţători şi ei ai tradiţiei din 
bătrâni. [...] 


IORGU IORDAN, Introducere, în Ion Neculce, Letopiseţul Ţării 
Moldovei, Editura de stat pentru literatură şi artă, Bucureşti, 
1955, p. 7-9. 


219 


Cronicile din prima jumătate a secolului al XVIII-lea din Țara 
Românească şi din Moldova, adesea anonime, sunt cronici de curte 
scrise în favoarea unui domnitor, ceea ce le coboară cu unele excepţii, 
interesul documentar, cât şi pe cel literar. Acela care, reluând tradiţia 
secolului anterior, a izbutit să ridice istoriografiea la cel mai înalt 
nivel artistic este Ion Neculce, adevăratul continuator al lui Miron 
Costin. Fără să-şi încerce puterile în literatura propriu-zisă ca Dimitrie 
Cantemir, Neculce a făcut pentru literatură mai mult decât pentru 
istorie şi el este întâiul scriitor care a servit urmaşilor nu numai ca 
izvor, dar chiar ca model, până în zilele noastre (lui Mihail Sadoveanu, 
de exemplu). [...] 

Ceea ce face farmecul legendelor lui Neculce este conţinutul lor educa- 
tiv fără ostentaţie sau cumpănit anecdotic, epicul cuminte, bătrânesc, 
naraţiunea simplă populară. E lesne de înţeles de ce legendele din O samă 
de cuvinte au fost atât de citite şi prelucrate de scriitori din secolul 
următor. Aceştia au găsit fără multă zăbavă subiecte de-a gata, necesitând 
doar versificaţia pentru a fi transformate în cântece, balade sau poeme. 
De cele mai multe ori însă, observaţie care nu s-a făcut, legendele lui 
Neculce pierd din autenticitate în prelucrările poeţilor, păstrându-şi mai 
departe adevăratul parfum numai în original. [...] 

În O samă de cuvinte, Neculce se manifestă ca un scriitor propriu- 
zis, indiferent dacă era conştient sau nu de acest lucru (el credea, 
desigur, că face operă documentară). În Letopiseţul Țării Moldovei de 
la Dabija-vodă până la a doua domnie a lui Constantin Mavrocordat, 
preocuparea de istorie este mai mare, fără ca reconstrucţia, în primul 
rând literară, să lipsească. Intenţia cronicarului nu a fost să alcătuiască 
o lucrare de informaţie, nu a fost contestată până astăzi de nimeni, 
în schimb i s-a negat imparţialitatea, deşi întrucât vorbeşte despre 
fapte şi fiinţe reale, cronicarul se sileşte să le înfăţişeze aşa cum s-au 
petrecut şi au fost, fie slujindu-se de documente, fie ascultând mărturia 
altora, fie consultând propria-i memorie. [...] 

Cu alte cuvinte, cronicarul declară că numai primii cinci ani, de 
la 1661 până la 1665, i-a tratat după izvoare, iar restul până la 1743, 
din experienţă personală. Nu a fost obligat de nici un domn să scrie 
în favoarea lui, şi-a păstrat independenţa de spirit, aşa cum şi-o 
păstrează de exemplu faţă de Dimitrie Cantemir, de care a fost cel 

mai apropiat din punct de vedere politic, şi aşa cum şi-o păstrează şi 
atunci când vorbeşte de numeroasele sale rude mai mult sau mai 
puţin îndepărtate din familia Cantacuzinilor. N-a scris nici pe voia 
cuiva, n-a făcut cronică encomiastică de curte, nici în pizma, împotri- 
va cuiva, ca autori de cronici facţionare. S-a străduit, în ciuda 
legăturilor pe care prin dregătoriile deţinute le-a avut cu domnii, să 
respecte adevărul. 

Dar, Neculce nu este obiectiv numai ca istoric, ci şi ca narator, ca 
artist, căci dacă în cronica sa nu uită niciodată să pună reacţii, 
sentimente şi reflecţii personale, subiective, nu omite nici să prezinte, 
nici să judece faptele impersonal, critic, cum procedează scriitorii 
epici, interesaţi să creeze personaje de ficţiune, caractere. 

Valoarea sa ca istoric ar scădea dacă din alte surse am constata că 
relaţiunile sale nu sunt adevărate, dar valoarea cronicii ca operă literară 
n-ar fi afectată, pentru că literatura este totdeauna transistorică, caută 
în particular generalul, exemplifică prin accidental universalul. [...] 

Cu spiritul său acut de observaţie şi cu filosofia vârstei la care 
scrie, Neculce ştie să aleagă întocmai ca un romancier din mulţimea 
datelor aspectele esenţiale şi să înfăţişeze concret, cu reacţia sa sufle- 
tească vie, cu comprehensiune sau revoltă, cu duioşie sau ironie, cu 
ataşament sau sarcasm, într-un comentariu de martor cel mai adesea, 
ori chiar de actor implicat în desfăşurarea faptelor. Chiar când 
întâmplările sunt numai auzite de la cineva sau citite, Neculce le 
povesteşte în aşa fel, încât, ca autorul dramatic, dă iluzia maximă a 
realităţii şi actualităţii. [...] 

Din puct de vedere literar, ceea ce se remarcă în primul rând la 
Neculce este darul povestirii. Nu numai în O samă de cuvinte sunt 
naraţiuni epice sau anecdotice, ci şi în letopiseţ. [...] 

Alături de darul povestirii, Neculce are, ca nimeni altul până la 
el, darul portretizării figurilor evocate, însuşire de romancier. Persona- 
jele sale istorice sunt în marea lor majoritate eroi de roman. Chiar 
atunci când aceştia nu sunt personalităţi istorice şi n-au roluri epice, 
cronicarul ştie să le creioneze fizionomia şi să le sugereze caracterul 
printr-un gest, o acţiune simplă, o predispoziţie, un obicei, un tic. 
Când însă eroul e complex, atunci autorul îl relevă sub toate laturile, 
fizic şi moral, comentându-i fiecare trăsatură, ca într-o fişă caractero- 

logică labruyeriană. Neculce zugrăveşte figurile celor 14 domnitori 
de care se ocupă ca Suetoniu în cartea celor Doisprezece Cezari, făcând 
loc încă şi altor feţe, în unele cazuri rămase până astăzi exclusiv în 
caracterizările lui, ca acela a mitropolitului Dosoftei. [...] 

Neculce nu se mulţumeşte să înfăţişeze personajele istorice din 
afară, indiferent, el ia atitudine nu numai faţă de faptele lor, ci şi de 
însuşirile lor morale, pe care încearcă să le generalizeze, să le reducă 
la unitate, stabilind astfel o variată galerie de tipuri. Procedeul e 
mai puţin al istoricului şi mai mult al romancierului, dar, tipizând, 
cronicarul nu pierde din vedere trăsăturile individuale, concret istorice, 
ceea ce-l menţine în limitele adevărului şi în acelaşi timp ale artei. 

Alte elemente care contribuie la realizarea impresiei de artă în 
cronica lui Neculce sunt tablourile de epocă, detaliile de decor, 
indicaţiile ceremoniale, nu lipsite de fast, pitoreşti. 

Nunta domniţei Catrina Duca cu Ştefan, feciorul cel “grozav la 
faţă“ al lui Radu-vodă, la Iaşi, oferă un tablou memorabil [...]. 

Măsurile protocolare stabilite la primirea de către Antioh Cantemir 
a solului polonez Rafael Lescinski seamănă cu cele de la curtea bogdiha- 
nului Chinei, zugrăvite de Nicolae Milescu. [...] 

Asemenea amănunte de culoare au servit lui Mihail Sadoveanu în 
romanul său de reconstrucţie istorică Zodia cancerului unde soseşte 
în Moldova secolului al XVII-lea abatele francez Paul de Marenne. 

Din punct de vedere stilistic, Neculce se aseamănă cu Ion Crean- 
gă, în sensul că amândoi utilizează modul povestirii populare, în 
totală necunoştinţă de procedeele culte (Creangă, având cunoştinţă 
de ele, le-a ignorat în chip voluntar). În afară de Biblie, de cronicile 
anterioare manuscrise ale lui Ureche, Costin şi alţii şi în afară de 
un cronograf pe care l-a copiat parţial [...], este puţin probabil ca 
Neculce să mai fi citit alte cărţi, pretutindeni el preferând tradiţia 
orală în locul celei scrise. Unele potriviri între letopiseţul său şi 
alte letopiseţe nu trebuie socotite ca prelucrări de izvoare, ci ca 
simple reminiscenţe, în cazul că nu exista o tradiţie orală. Prin 
urmare, la Neculce (ca şi la Creangă) nu poate fi vorba de procedeu 
artistic, conştient, ci de creaţie genuină în spirit popular, liberă de 
orice canon. Că în expunerea de tip natural, popular, putem desco- 
peri a posteriori procedee, e altă chestiune. 

Ceea ce caracterizează în primul rând expunerea lui Neculce (ca şi 
pe aceea a lui Creangă) este hazul, provenit de cele mai multe ori din 
ironie, dintr-o dispoziţie serioasă, menită a atrage fin atenţia asupra 
unui lucru, pe ocolite, cu aerul de a glumi, intenţia fiind de cele mai 
multe ori de a moraliza, de a satiriza, chiar de a protesta.[...] 

Paremiologia, vorbirea în pilde, una din caracteristicile stilului 
popular, cultivată mai târziu de Constantin Negruzzi, Antoni Pann 
şi Ion Creangă, este o insuşire naturală a artei lui Neculce, om cu 
multă experienţă de viaţă la vârsta când şi-a scris cronica, cunoscător 
al înţelepciunii celor vechi din scripturi, sentinţe, proverbe şi zi- 
cale. [...] 

Limba în care scrie Ion Neculce este graiul locului, unde cronicarul 
s-a născut şi a trăit cea mai mare parte a vieţii sale. În timpul lui 
Neculce, ca şi înaintea sa, n-a existat o limbă literară, unitară, care 
să se conformeze normelor gramaticale, deci, oamenii culţi vorbeau 
ca şi cei neinstruiţi şi scriau aşa cum vorbeau. Limba lui Neculce este 
imaginea scrisă, nu literară, fidelă a limbii moldoveneşti vorbite în 
prima jumătate a secolului al XVIII-lea. [...] 

Din cauza caracterului ei oral, limba lui Neculce se deosebeşte 
sensibil de limba lui Miron Costin, a stolnicului Constantin Cantacuzi- 
no sau a lui Dimitrie Cantemir, la care influenţa sintaxei latine are 
drept urmare o construcţie artificială, adesea fericită din punct de 
vedere stilistic, cu toată dificultatea înţelegerii, dar menită a rămânea 
izolată, fără ecou asupra scriitorilor ulteriori. 

Într-adevăt, Miron Costin şi Dimitrie Cantemir, foarte interesanţi 
ei înşişi, n-au fost imitaţi de urmaşi, în schimb Ion Neculce a constituit 
şi încă mai constituie şi astăzi un model stilistic, ca şi literatura 
populară în care se încadrează. 

Limba literară românească formându-se târziu, mulţi din 
scriitorii noştri importanţi sunt în creaţia lor artişti ai limbii vor- 
bite, în tradiţie neculciană. Primul şi cel mai însemnat în acest 
sens este humuleşteanul Ion Creangă, în poveştile şi amintirile lui. 
Ce e mai valoros în opera lui Ion Creangă vine din reproducerea 
autentică a modului de expresie popular, în totul corespunzător 
modului de a fi al eroilor. Nu ştim dacă Ion Creangă citise pe Ne- 
culce, probabil că da, dar, aşa cum procedează Neculce însuşi cu 


223 


autorii pe care-i citise, n-a stăruit pe textul lui, modelul său per- 
manent fiind nu textele, ci tradiţia orală, folclorul. În ceea ce 
priveşte pe Mihail Sadoveanu, situaţia e mult deosebită, întrucât 
creaţia acestuia este o sinteză între stilul popular şi cel cult, între 
limba scrisă (ca imagine a limbii vorbite) şi limba literară. Diferenţa 
între limba cronicii lui Ion Neculce şi limba unui roman ca Zodia 
Cancerului sau Vremea Ducăi-vodă inspirat de cronica lui Neculce 
este mare. Neculce se exprimă în graiul popular moldovenesc al vremii 
sale, Sadoveanu într-o limbă supusă canoanelor gramaticale şi es- 
tetice de un caracter fictiv, dar într-atât de verosimil, încât chiar 
omul de ştiinţă cunoscător al limbii secolului respectiv rămâne 
copleşit de impresia de autenticitate. Neculce reproduce artistic rea- 
litatea, Sadoveanu creează o realitate proprie care se impune cu 
aceeaşi putere, făcând concurenţă naturii şi istoriei ca orice operă 
de geniu. 


ALEXANDRU PIRU, Ion Neculce în Istoria literaturii române de 
la origini până la 1830, Editura ştiinţifică şi enciclopedică, Bucureşti, 
1977, p. 318-319, 324, 327, 333, 335, 339, 342, 346-348. 


Neculce îşi datorează lui N. Iorga renumele de cronicar nepărtinitor. 
Noţiunea de obiectivitate nu e formulată expres, dar se impune cititoru- 
lui, prin numeroasele circumlocuțiuni.[...] 

Aşa cum prezintă istoricul literar lucrurile, ele n-ar putea fi 
contrazise în îngisi termenii dibaci ai raporturilor, ca să-l asimilăm 
pe Neculce unui cronicar “de partid” sau de curte, ca Stoica Ludescu, 
Radu Popescu sau Radu Greceanu. Ultimul mare cronicar moldo- 
vean, într-adevăr, nu şi-a pus condeiul în solda vreunui stăpân. 
Altă întrebare se ridică însă: fost-a Neculce atât de senin, ca să nu-şi 
filtreze în letopiseţi veninul? N. Iorga răspunde negativ la această 
posibilă întrebare.[...] 

N. Iorga recunoscuse că este, în cronică, şi laudă şi ocară. Ocara 
precumpăneşte. Domniile rele se vădesc a fi mai numeroase decât 
cele bune, cu cât se apropie perspectiva povestirii şi pe măsură ce 
letopiseţul se afirmă a fi un adevărat memorial. De la domnia lui 
Constantin Cantemir, într-adevăr, când îşi începe Neculce viaţa 

publică, care-s domniile lăudate? Să le parcurgem la rând: aceea a 
lui Constantin Cantemir, înfăţişată cu bilanţul pasiv al intrigilor 
reciproce, dintre munteni şi moldoveni, un “danţ”, o sarabandă care 
ar fi prăpădit “săracele ţări”; Constantin Duca-vodă, adolescent con- 
dus de boierii tineri (printre care trei Cantacuzini!) şi de munteni 
(de Brâncoveanu), sfârşeşte la strâmtoare, judecat cu asprime de 
boierii ţinuţi deoparte (unul din ei este Bogdan, socrul cronicaru- 
lui!) şi schimbând “feţe”, spre bucuria lui Neculce, poate martor 
ocular, care îngână dialectul muntenesc al domniţei, fiica lui Şer- 
ban Cantacuzino; întâia domnie a lui Antioh Cantemir, cu care 
cronicarul se înrudeşte prin alianţă, este integral lăudată, fără nici 
un fel de rezervă; urmează a doua domnie a lui Constantin Duca, 
chivernisit de odiosul Panaiotachi Morona vel postelnic “că se po- 
trivea cu stăpânu-seu la fire”; urmaşul, în prima domnie, Mihai 
Racoviţă e condus de o altă bestie neagră a lui Neculce, Iordachi 
Rusăt, vornicul, pe lângă care chivernisesc “slugile lui cele din boie- 
rie... mari, şi tari, şi obraznici, după cum este firea mojicilor”, 
încât “nu sămăna curtea nimică a domniei, de atâta obrăznicie”, în 
timp ce domnul, “precum se arată în boierie, iară atunci îţi părea că 
este un om zălud”. [...] Nicolae Mavrocordat, succesorul lăudat pen- 
tru cultura lui, dar înfăţişat ca mânios şi sever, în politica de supu- 
nere a boierimii de ţară, care fuge în Polonia, este încondeiat pen- 
tru politica sa în favoarea ţăranilor şi împotriva boierilor; capito- 
lul consacrat celor zece luni de domnie a lui Dimitrie Cantemir, în 
schimb, este disproporționat, mai mult de dorinţa cronicarului de 
a-şi pune în lumină propria acţiune, decât calităţile domnului (“bun 
şi blând, că tuturor le era uşile deschise, şi nemăreţ, de vorovea cu 
toţi copiii”), căruia i se aminteşte însă “numele de om rău”, ieşit cu 
prilejul primei domnii, de câteva săptămâni, neconfirmată de Poartă; 
când se întoarce iarăşi în scaun (acum spre “norocul ţării”), Nicolae 
Mavrocordat, de astă dată înfăţişat în culori luminoase, pentru că 
domnitorul a încercat să-l aducă pe vel spătarul din surghiun (se 
păstrează în acest sens o splendidă scrisoare), dar şi pentru faptul 
că la mazilirea domnului acesta a fost insultat “cu voroave proaste” 
de Lupu Costachi din neamul Gavriliţeştilor, acelaşi care-şi însuşise 
pe nedrept moşiile lui Neculce, refugiat cu Dimitrie Cantemir în 

Rusia; în a treia domnie, de zece ani, a lui Mihai Racoviţă, când 
cronicarul îşi recapătă prin judecata dreaptă a divanului avutul 
uzurpat, domnul nu mai este prezentat ca zălud, ci ca un “om foarte 
chivernisitor bun”, deşi politica sa fiscală, în ajutorul ţăranilor şi 
spre paguba boierilor, îi este lui Neculce nesuferită; Grigore Ghica- 
voievod, înfăţişat ca un exemplu de bunătate (“Un domn străin, şi 
câtă milă au arătat!”), îl reprimeşte pe Neculce în divan şi-i face 
cinstea să-l viziteze la conacul lui, de la Prigoreni (cronicarul “obiec- 
tiv” îi critică însă cu înverşunare politica fiscală şi lasă urmaşilor 
pomenirea unui “curvar” care “multe ţiitoare fete mari ţine şi apoi 
le înzestra şi le mărita cu haine, cu odoare, ca pe nişte fete de 
boieri”) [...]; cronica se încheie cu elogiul, care i s-a părut şi lui 
Iorga suspect, al lui Constantin Mavrocordat, în a doua domnie, pe 
atât de ideală, pe cât de păcătoasă fusese cea dintâi. Din această 
nouă domnie datează reformele de structură, care nu-i puteau fi 
plăcute lui Neculce, dar cronicarul fusese “miluit” de domnul, con- 
sultat la întocmirea măsurilor fiscale şi poate şi fiii cronicarului se 
înfruptaseră din bunăvoința voievodului. 

Am parcurs domniile zugrăvite de Neculce ca martor. Spaţiul nu 
ne-a îngăduit să reținem toate înfricoşatele zugrăviri ale cronicarului, 
risipitor în osândiri, pe cât de zgârcit în laudă. Dorim ca cititorul 
sceptic să verifice textele, ca să vadă că am exagerat în minus. [...] 

Socotit de Iorga un “bătrân foarte bătrân”, când îşi redactează 
cronica, Neculce este la dreptul vorbind un moşneag viguros, plin de 
simţiri aprige şi de resentimente vii. S-a dovedit că memoriul fiscal 
fusese redactat de septuagenar la cererea lui Constantin Mavrocordat, 
iar nu de către vel-vornicul lui Grigore Ghica, cu zece ani înainte. Să 
fie adevărat că “vremea slăbise contururile, îndulcise colorile, 
îmblânzise şi poetizase aducerile aminte”? Nimic nu îngăduie să credem 
în aceste convenţionale cuvinte literare, nepotrivite cu întunecimea 
colorilor, din paleta meşterului zugrav. Cronica nu reprezintă “intere- 
sele unui partid”, ci pe acelea ale unei caste, pe care secolul luminilor 
avea s-o disloce de pe unele poziţii privilegiate, şi mai reprezintă 
reacţiunile subiective ale unei personalităţi, pe cât de simplă în 
aparenţă, pe atât de complexă şi ascunsă. 

Meşterul scriitor, la care nu ne sfiim a admira talentul pamfletă- 

resc, avea o fire ascunsă. Dacă păstrăm termenii caracterizării morale 
a lui Mihai Racoviţă, cu înlocuirea doar a numelui, obţinem cheia 
personalităţii cronicarului: “(Neculce) nu este, cum se arăta, blând 
şi şagaciu (glumeţ) cu toţi şi moale, ce este într-alt chip, că are 
multe firi, nu numai o fire”. Una din ele, şi cea mai înșelătoare, 
este “firea cea proastă“, adică simplitatea cugetului, care a înşelat 
posteritatea, de o sută de ani încoace. În redactarea cronicii sale, 
Neculce a fost atent să nu-şi dezvăluiască politica, acoperind-o sub 
haina iubirii de ţară. Gestul larg şi interjecţiile patetice i-au cucer- 
it generaţii compacte de naivi duioşi, gata să plângă de suferinţele 
mulţimii, cu care n-aveau vreo altă atingere. Semănătoriştii şi — 
ceea ce e de mirare — chiar şi poporaniştii, mai orientaţi în direcţia 
politicii practice, au văzut într-însul un iubitor al ţărănimii şi 
duşmanul dezinteresat al domnilor răi, nerecunoscând în unii din 
aceştia pe cei dintâi sprijinitori ai şerbilor, iar în adversarul lor 
teatral, pe feudalul ireductibil. 

Aceiaşi cititori naivi sau grăbiţi au fost înşelaţi de tonul temperat 
care i-a îngăduit cronicarului, fals bonom, să-şi strecoare toate 
insinuările (ne gândim îndeosebi la zvonurile de otrăviri, puse pe 
seama Cantacuzinilor şi a altor domni neprieteni), cu o irezistibilă 
candoare. Până la interpretarea sagace a lui G. Călinescu, nimeni nu 
adulmecase bârfelile omului lui Dumnezeu. 

Rândurile noastre nu se cade a fi privite ca pornire iconoclastă. 
Înconjurând pe artist cu o nesfârşită admiraţie şi cu un nesecat interes 
faţă de duplicităţile sau pluralităţile psihice ale cronicarului, ne-am 
socotit însă datori a împărtăşi cititorilor noştri câteva din rezultatele 
unei lecturi cât se poate de atente. Dacă ne-am înşelat, am fi bucuroşi 
să ne înclinăm înaintea unor argumente întemeiate. 


ŞERBAN CIOCULESCU, La bicentenarul lui Neculce, în vol. Varietăţi 
critice, Editura pentru literatură, Bucureşti, 1966, p. 81-85. 


Letopiseţul lui Neculce nu e lipsit de orice obiectivitate, dar cronica- 
rul nu-şi ascunde simpatiile şi antipatiile, inspirate de serviciile sau 
ponoasele de care avusese să se bucure ori să se plângă. 

Nu vom mai stărui asupra calităţii lui de povestitor, pe larg subli- 

niată de toţi istoricii noştri literari, nici asupra portretelor lui, superi- 
oare acelora ale lui Grigore Ureche, dar nu şi acelora ale lui Miron 
Costin. Interesante sunt faptele curioase din Letopiseţ, ca reluarea — 
niciodată citată — despre întâiul nostru proiectant şi machetist, 
modelator în ceară: 

„s-au gătit împărăţia turcului şi au purces cu oşti să vie asupra 
"Țării Leşeşti să dobândească vestita cetate Camenița. Şi au trimis 
poruncă la Duca-Vodă să-i trimiţă chip şi starea cetăţii Cameniţii, să 
vadză ce loc şi ce tărie aru avè. Duca-Vodă au trimis pe un nemiş [...] 
anume Gligorie Cornescul ce era foarte meşter de scrisori şi de săpături 
la pietre şi la alte lucruri, de au făcut chip cetăţii Cameniţii de ceară, 
cu toate tocmelele ei dinluntru şi denafară. Şi o au trimis la împărăție, 
de o au vădzut, şi mult s-au mirat de mărimea ei ce era din singură 
starea locului, cu apă şi cu stânci de piatră împregiuriu, minunat 
locu. Şi mai mult aceasta au îndemnat pe împărăție, de au vinit la 
Cameniţă“. 

Aş mai releva faptul că Neculce, deşi nu laudă nicăieri în Letopiseţ 
pe Miron Costin ca pe un mare înaintaş, de cultură superioară şi de 
egal talent, îi consemnează în repetate rânduri atitudinile dârze şi 
cuvintele memorabile, material folosit dealtfel de către romancierii 
noştri. Compilând însă cronici anterioare, ca aceea numită de C. 
Giurescu buhuşească, el nu înţelege totdeauna ce transcrie, ca în 
cazul când numeşte “sfat înşelătoriu”, îndemnul lui Miron către Duca- 
vodă să nu dea îndărăt faţă de invadatorii leşi şi moldoveni, ai partiza- 
nilor lui Ştefan Petriceicu: “Să nu dăm locul, că pământul acesta 
este frământat cu sângele moşilor şi a strămoşilor noştri”. Sfatul, 
primă şi splendidă afirmare a patriotismului, trecut astăzi în limbaj 
ca loc comun, a fost însă suspectat în izvorul folosit de Neculce, cum 
că Miron nu ar fi fost străin de proiectele lui Sobieschi, care i-a 
rezervat castelul său de vânătoare, pe când s-a purtat neomenos cu 
voievodul captiv. 

Izvor capital pentru cunoaşterea istoriei Moldovei mai ales în 
partea lui memorialistică, scris cu patimă, dar şi cu tot atâta talent, 
precum şi cu surprinzătoare sincronizare de istorie universală, 
Letopiseţul lui Neculce este un admirabil monument filologic şi literar, 
nu foarte accesibil oamenilor fără deosebită cultură, monument fără 

de care nu s-ar fi ivit poate o bună parte din opera sadoveniană de 
înviere a trecutului Moldovei. Locul bisericii din Prigoreni, reşedinţa 
lui în apropierea Iaşilor, i-a păstrat osemintele. De mirare că locul n-a 
ajuns obiect de cult şi de pelerinaj, ca Ipoteştii şi Humuleştii. 


ŞERBAN CIOCULESCU, La bicentenarul naşterii lui Ion Neculce, 
în “România literară”, anul V, nr. 49, 30 noiembrie 1972, p. 7. 


Istoria literaturii române ar fi putut înregistra cel de al doilea 
pătrar al secolului al XVIII-lea ca pe un hiatus, urmând admirabilei 
înfloriri din etapa anterioară, dacă aproape de cumpăna veacului ce 
va deveni curând “al Luminilor” n-ar fi răsărit o operă care umple 
întregul interval cu un splendid apus de soare. Scrisă între 1733 şi 
1743, când strălucita cărturărime de odinioară era, toată, sub pământ 
(Cantemir murise în 1723, iar Radu Popescu în 1729), Cronica lui Ion 
Neculce este cântecul de lebădă şi totodată apogeul artistic al literaturii 
române vechi. Ea întrece, nu numai sub raportul artei, dar şi al 
proporţiilor, tot ce se scrisese până atunci în acest gen. Cele aproape 
400 de pagini ale ultimei şi celei mai bune ediţii nu-şi au echivalent 
decât în operele monumentale ale lui Cantemir: Hronicul şi Istoria 
imperiului otoman, ele însele reprezentând apogeul ideologic şi 
ştiinţific al aceleiaşi epoci. [...] 

Fără a fi un om lipsit de cultură, Neculce n-a fost un erudit şi 
nici n-a căutat să fie. Ca şi Ion Creangă mai târziu, el a fost însă 
produsul şi beneficiarul unei mari epoci a culturii naţionale. Opera 
lui Ion Neculce concretizează relieful original al unui vast proces de 
acumulare şi stratificare prin sinteză, în care au intrat eforturile de 
creaţie a peste două veacuri de spiritualitate românească. Aşa cum 
Creangă nu poate fi imaginat la culmile artei lui mai devreme decât 
epoca marilor clasici în frunte cu Eminescu, tot astfel Neculce nu 
putea lua fiinţă artistică decât după ce cultura română dăduse, în 
Moldova, pe Varlaam, Grigore Ureche, Miron şi Nicolae Costin, Dosof- 
tei, în sfârşit, pe Cantemir. Fără ei, Neculce ar fi fost un Stoica 
Ludescu, talentat, colorat, cu amintiri personale, dar nu o personalitate 
rotundă şi excepţională, tot aşa de genială, în felul ei, ca şi savantul 
şi creatorul multilateral ce i-a fost prieten şi domn. Cu un strict 


229 


necesar de cultură spre a evada din primitivismul frust, “popular”, şi 
a se plasa pe orbita marii arte, Neculce a avut, ca şi Creangă, facultatea 
osmotică datorită căreia a reuşit să ia, integral, ţinuta clasicilor săi 
contemporani. Lectura celor trei mari predecesori: Ureche, Miron şi 
Nicolae Costin i-a fost de ajuns, precum lui Creangă lecţiile lui Maiores- 
cu la “Preparandală“ şi contactul viu cu Eminescu şi cu cercul Junimii. 
Instinctul şi înzestrarea de mare creator şi-au spus cuvântul, şi este 
de ajuns să comparăm pe Neculce cu Axinte Uricariul, ştiutor de 
limbi străine şi copist al tuturor cronicilor muntene şi moldovene, 
spre a vedea diferenţa uriaşă săpată de acel imponderabil care se 
cheamă geniu. 

Între limba “populară“ a lui Neculce şi limba populară vorbită în 
timpul său este distanţa între înregistrarea folclorică de arhivă 
fonografică şi limba clasicului Ion Creangă, sau a clasicului Sadoveanu. 
Paralelismul şi identitățile lexicale ori sintactice nu pot estompa 
ciclul complet parcurs, ciclu trecând prin limba lucrată pe modele 
latine, slavone, polone ori greceşti, a marilor predecesori. Simplitatea 
limbii lui Neculce este ea însăşi un triumf al culturii naţionale, la 
data aceea o solidă realitate. 

Neculce ne apare astfel ca ultimul scriitor român al epocii vechi 
în stare să compună la scara unui Miron Costin, într-un moment 
când istoriografia se redusese, ca orizont, ethos şi mijloace artistice, 
la toată acea producţie menţionată, pe care Letopiseţul Ţării Moldovei 
de la Dabija-Vodă până la a doua domnie a lui Constantin Mavrocor- 
dat avea să o pună, artisticeşte, în umbră. [...] 

În fond, mai puţin “ideologic” sau om politic — şi trebuie 
renunţat la clişeul pedagogic în favoarea realităţii — Neculce este 
structural un mare scriitor al cărui gen a fost tradiționala “croni- 
că“, transformată de el în cele dintâi autentice memorii ale litera- 
turii române. Ca mare scriitor şi cel dintâi mare memorialist al 
literaturii române (egalat numai de Ion Ghica), trebuie, deci, citit 
acest cronicar. El deţine în literatura română locul lui Saint-Simon 
în literatura franceză, pe care nimeni nu-l cercetează cu aceleaşi 
mijloace ca pe Voltaire sau Montesquieu. Nu este un educator, un 
creator de conştiinţă naţională (tentativa de a face din el aşa ceva l-a 
compromis de două ori, falsificându-l în două direcţii opuse); el e 

notarul “balzacian” al unei întregi epoci, născut şi format într-o 
vreme tulbure şi în cuprinsul unei clase ce nu mai trăia sub vraja 
gloriilor stinse, ci în atmosfera de pâră reciprocă la Poartă, de jafuri, 
războaie, spoliaţie financiară, molime, tâlhării, călcări de oşti 
străine, năvăliri tătăreşti, ascensiune rapidă a unor puteri noi, curând 
dovedite la fel de rapace şi cotropitoare, declin rapid al imperiului 
otoman. O epocă de contraste vii, de sfârşit şi început de ev istoric, 
mai tulbure încă în Moldova, unde n-a existat un Brâncoveanu să 
clădească sub furtună până în ceasul al 12-lea. Un ochi de artist, o 
memorie prodigioasă, o sensibilitate, vie, capabilă să reţină şi să 
coloreze totul în tonuri personale, o pană de mare scriitor puteau 
scoate din toate acestea o capodoperă literară, deci nu direct ideologică, 
şi e ceea ce a reuşit să facă Neculce. 

Ca şi contemporanul său francez care scria în aceeaşi vreme (Saint- 
Simon şi-a redactat memoriile între 1723 şi 1750), Neculce este 
supravieţuitorul unei mari epoci şi martorul începuturilor unei lumi 
noi. Cea mai mare parte din cronică înviază o Atlantidă scufundată 
sub apele istoriei, dar trăind vie în inima cronicarului, care o recreează 
pentru generaţiile viitoare cu magia artei. Lectura acestei cronici în 
care o jumătate de secol este desfăşurată pe 300 de pagini dă senzaţia 
transpunerii aievea într-o lume de o extremă varietate şi culoare, 
care nu şi-a pierdut nimic din tonuri şi viaţă, “inima” cronicarului 
păstrând-o şi fixând-o în dinamismul ei originar. Structura saint- 
simoniană a geniului neculcian este izbitoare şi uneori suntem 
înclinați să-l caracterizăm aplicându-i fără nici o schimbare formule 
emise în contul marelui francez. [...] 

La baza reuşitei literare excepţionale a cronicarului Neculce stă o 
tehnică originală a naraţiunii istorice, în care culminează totodată 
geniul narativ al poporului nostru şi care valorifică pe planul artei 
faptele acumulate de-a lungul atâtor ani de viaţă. De fapt, întreaga 
cronică este prefigurată de cele 42 de legende din O samă de cuvinte, 
aşezate ca într-un limb, întrucât autorul nu le conferea suficientă 
veracitate documentară. Nici când povesteşte legende sau fapte reale, 
Neculce nu-şi schimbă tehnica. Ea constă în acumularea de fragmente 
narative închegate în jurul unui personaj, unei situaţii, unui eveni- 
ment , unele epuizându-se în câteva rânduri, altele acoperind zeci de 

pagini, toate însă având o autonomie artistică perfectă, de “atomi” 
prin a căror integrare ia naştere întregul. E o artă rară de a face viu 
evenimentul, ca şi o artă neîntrecută de a zugrăvi portrete. Dar 
compoziţia prozodică rămâne bazată pe juxtapunere, materializând 
fluxul povestirii însăşi, în detaliile ei infinitezimale, ce reconstituie 
ansamblul. Este un simţ al dramaticului, al “înscenării”, extraordinar 
şi permanent. Cronica poate fi divizată în sute de subiecte de nuvele 
şi romane, de unde prolificitatea ei în cadrul literaturii moderne. De 
la marile scene istorice ca apariţia lui Petru cel Mare la Iaşi (Saint- 
Simon ni-l descrie pe ţar în călătoria sa franceză), pregătirea luptei, 
pătălia de la Stănileşti, retragerea dramatică, toate decupându-se ca 
un adevărat roman istoric, la schiţa de nuvelă romantică din episodul 
evadării cutărui deţinut politic, binecunoscut ca viteaz, cronica ne 
trece prin faţă o infinită gamă de mijloace narative, toate legate 
interior cu mortarul stilului aşa de puternic individualizat, care 
susţine lectura, o înviorează, o pigmentează mereu cu reflecţii şi 
proverbe (“O adevărată poveste a vorbei”, cum arăta Călinescu). Is- 
toricii literari au scos citate numeroase, ca dintr-o mină inepuiza- 
bilă, şi nu se poate spune că o nouă lectură nu poate descoperi alte 
fragmente afară de cele deja celebre. 

Saint-simoniană este, la Neculce, tocmai enorma cantitate de 
fapte de toate felurile extrase dintr-o memorie infinită, unde stau 
alături domnii şi dregătorii, cărturarii şi obscurile apariţii episodi- 
ce prinse însă în plasa infailibilă a observaţiei şi puterii de expresie 
a cronicarului. Că în locul curţii lui Ludovic al XIV-lea, teatrul de 
observaţie este realitatea românească a ultimelor decenii ale veacu- 
lui al XVII-lea şi primele din veacul al XVIII-lea (memoriile lui 
Saint-Simon cuprind perioada 1691—1723) şi că în locul clasicilor 
francezi avem profilate aici, in contururi deopotrivă de legendă şi 
documentar, figurile lui Miron Costin, Nicolae Milescu, Dosoftei, 
Dimitrie Cantemir, acestea nu schimbă tipologia literară în sine, 
ciudatul paralelism de destine spirituale: ca şi Saint-Simon, Ne- 
culce a fost un scriitor “pentru mai târziu”, fără prezenţa şi 
influenţa în epocă a unui Varlaam, Ureche, Costin (tatăl şi fiul), 
Cantemir. Însuşi stilul său, straniu amestec de arhaism şi uimi- 
toare modernitate (“un style à la fois archaïque et tout moderne”), 

este o apariţie unică în epocă, şi va rămâne suprema izbândă de 
această natură a literaturii noastre vechi. Pe Neculce l-au desco- 
perit, l-au admirat şi imitat modernii, generaţia romantică, pentru 
care a devenit scriitorul de căpătâi, influenţa sa fiind uşor detecta- 
pilă la generaţia lui Bolintineanu şi Alecsandri, ca şi a lui Iorga şi 
Sadoveanu. Încheind capitolul Saint-Simon, Lanson scrie: “Entre 
Voltaire et Montesquieu, il écrit comme il faut écrire pour être 
admiré au temps de Hugo et de Michelet. Quand la premiere édition 
de ses Mémoires parut en 1830, nos romantiques lui firent fête; et 
c'était justice: le duc de Saint-Simon etait des leurs”. Şi Neculce 
asemeni... 

Participant la cea mai mare parte a evenimentelor, Neculce arborea- 
ză un ton de confesiune lirică, ipostaziind propria sa vibraţie afectivă, 
convertită într-o suită de exclamaţii şi interogaţii retorice. Ca în 
mult citatele imprecaţii: 

“Oh, oh, oh! săracă ţară a Moldovei, ce nărocire de stăpâni c-aceştia 
ai avut! Ce sorţi de viiaţă ţ-au cădzut! Cum au mai rămas om trăitor 
în tine, de mare mirare este, cu atâtea spurcăciuni de obiceiuri ce să 
trag pănă astădzi în tine, Moldovă!” 

Dar amprenta memorialistică o dă “cancanul” de curte, în cadrul, 
dealtfel, al unor circumstanţieri de atmosferă şi portretistice. Căci 
atât de patetic evocata stare a Moldovei se trăgea din incompatibilitatea 
conduitei morale a domnului cu îndatoririle lui, surpate de uşurătate: 

“Dumitraşco-vodă [...] era om nestătător la voroavi, tălpiz, 
amăgitor, geambaş de cei de la Fener din Țarigrad. Şi după-aceste, 
după toate, era bătrân şi curvar. Doamna lui era la Țarigrad, iar el 
aice îşi luasă o fată a unei rachieriţe de pe Podul Vechiu, anume 
Arhipoaie, care o chema Aniţa, ţiitoare, de o purta în vedeală între 
toată boierimea, de-o ţine în braţi, de-o săruta şi o purta cu sălbi de 
galbeni şi cu haine de şahmarand, cu şlic de sobol şi cu multe odoară 
împodobită. Şi era tânără şi frumoasă şi plină de suleiman, ca o fată 
de rachieriţă. Şi o triimiţe cu carăta domnească cu siimeni şi cu 
vornici [...]”. 

Un Filimon nu descrie atât de pregnant pe Kera Duduca romanului 
său de peste un secol şi ceva. Cât despre portretele lui Neculce, ele 
sunt adevărate sinteze caracterologice, în care identitatea personajului 


233 


străbate timpul prin forţa trăsăturii fizico-morale încadrată — aceasta 
— în atmosfera de epocă şi definitorie pentru însăşi situaţia generală 
în care cel astfel evocat prindea precise linii de contur. Iată-l pe cel — 
nu mai puţin celebru — al lui Constantin Cantemir, pe care, de data 
aceasta, un Sadoveanu nu l-ar fi depăşit cu mai mult decât cu decalajul 
acumulării de vastă experienţă literară: 

“Carte nu ştie, ce numai iscălitura învăţasă de făce. Practică 
bună avè la voroavă, era sănătos, mânca bine şi be bine. Semne 
multe ave pe trup de la războaie, în cap şi la mâini, de pe cându 
fusese slujitoriu în Ţara Leşască. La stat nu era mare; era gros, 
burduhos, rumăn la faţă, buzat. Barba îi era albă ca zăpada. Cu 
boierii trăi€ până la o vreme, pentru că era om de ţară şi-i ştie pe 
toţi, tot anume, pre careli cum era. Şi nu era mândru, nici făce 
cheltuială ţării, că era un moşneag fără doamnă. Şi ave doi ficiori, 
peizadele, pre Antiohii şi pe Dumitraşco, şi era zălog la Poartă şi cu 
alţi ficiori.” 

De notat că în textura portretului moral, memorialistul introduce 
cu o artă, până la dânsul profilată doar de Ureche, datele de epocă, 
împrejurările de aspect politic, într-o naraţiune succintă, de o densitate 
a faptului semnificativ cum încă literatura noastră clasică veche nu 
înregistrase. De aici şi forţa atâtor episoade din letopiseţ devenite 
memorabile, precum cel cu uciderea Costineştilor, cu moartea, apoi, a 
lui Cantemir-vodă însuşi, cel cu drumul lui Duca-vodă prin ţara 
sărăcită, şi multe altele. 

Trăind în circumstanţele istorice ale unui om de stat, observator 
din vârful piramidei sociale, pe ale cărei înalte trepte adesea a urcat, 
dar şi de pe care a trebuit adesea să coboare, scriind, deci, cu satisfacţie, 
dar mai ales cu invidie şi ciudă, privind asupra lucrurilor din jur cu 
un ochi pătimaş dar şi filozofând ad-hoc asupra lumii, înscriindu-se 
pe spirala memorialistică, opera lui Neculce se apropie astfel nu o 
dată, până la deplina identitate categorială, de stadiul, superior, al 
literaturii artistice. 


GEORGE IVAŞCU, Un Saint-Simon moldav, în Istoria literaturii 
române, vol. I, Editura ştiinţifică, Bucureşti, 1969, p. 269, 272- 
273, 276-279. 

În Letopiseţul Ţării Moldovei Neculce povesteşte faptele istorice 
de la Istratie Dabija-vodă (1661) — exact de acolo de unde fusese 
lăsat de către Miron Costin — până la a doua domnie a lui Constan- 
tin Mavrocordat (1775). În centrul cărţii se află domnia lui Dimi- 
trie Cantemir, care ocupă, oarecum disproporționat, dacă avem în 
vedere scurtimea ei, cel mai mare număr de pagini. De astă dată 
valoarea artistică a povestirii covârşeşte pe cea documentară, im- 
portantă şi ea pentru istoric mai ales prin modul cum cronicarul 
vorbeşte de lucruri văzute şi face dese referiri la propria-i persoană. 
Din capul locului suntem avertizaţi că cea mai mare parte din cron- 
ică este lucrată fără izvoade, pentru că se afla “în inima mea”. 
Scriind la bătrâneţe, având o memorie excelentă şi o slobozenie a 
limbii ferită de complicaţii cărturăreşti, Neculce adoptă tonul sfătos, 
căielnic pe alocuri, bârfitor când se iveşte prilejul, totdeauna însoţit 
de gesturi care te fac să crezi că mai curând a dictat cuiva cele cea 
avut a spune. 

Venirea lui Petru cel Mare la Iaşi, banchetul de prietenie oferit de 
Dimitrie Cantemir cu acest prilej, masa ce a urmat apoi în tabăra 
rusească, bătălia cu turcii de la Stănileşti, pe Prut etc. sunt relatate 
cu ochiul romancierului, atent mai degrabă la amănuntele semnificati- 
ve, fără grija neapărată a ansamblului pe care trebuie s-o aibă istoricul. 
Personajele istorice devin personaje literare, cu gesturi şi ticuri caracte- 
ristice. Edificator este în această privinţă portretul lui Petru cel 
Mare, prins în mişcare de ochiul observatorului ce trebuie să fi fost 
neapărat de faţă. [...] 

Bătălia cu turcii este notată bătrâneşte de către fostul mare hat- 
man, cu puţină grijă faţă de tactica şi strategia militară, dar cu 
cuvinte şi comparații la îndemâna obştească: “Şi au început a să bate 
pre vrăjmaş, cât întunecasă lumea de nu să vede om cu om, şi să vede 
numai para cum ieşie din puşci. Ca cum arde un stuh mare, trestie, 
pe nişte vânt mare, aşa să vede focul ieşind din puşci”. 

Comentariul personal adresat direct cititorului apare des: “Numai 
ce voi să dzic, poate fi Dumnedzeu fereşte la război, că dintr-o 1000 
de sineţe abi€ de tâmplă de loveşte un om. Că de ar hi nimerit cât foc 
slobodzie, n-ar fi rămas nici la turci, nici la moscali, om de poveste”. 

Bineînţeles, subiectivismul e cu mult mai pronunţat şi povestito- 

rul e mult mai personal atunci când are a încondeia pe câte cineva, 
aşa cum se întâmplă în portretul-caricatură făcut lui Dumitraşcu 
vodă Cantacuzino. [...] 

Evident, zicalele şi proverbele se află — dată fiind marea oralitate 
a debitului verbal — din belşug la Neculce, ca şi mai târziu la Creangă, 
spre a caracteriza personaje sau situaţii, introduse fiind prin câte o 
expresie de felul: “precum se dzice”, “vorba ceea” etc. [...] 

Adevărate schiţe şi nuvele concentrate sunt cele 42 de anecdote 
istorice intitulate atât de nimerit O samă de cuvinte şi puse, cu 
simţ artistic foarte sigur, la începutul Letopiseţului. Prezentarea 
lor către cititori uimeşte prin deplina înţelegere a valorii ficţiunii: 
“cine le va crede bine va face, iară cine nu le va crede iarăşi bine va 
face, fiecare cum îi va fi voia aşa va face”. De astă dată, prezenţa 
cronicarului în operă e mai puţin vizibilă. El se comportă, până la 
un punct, ca un culegător de folclor introducând povestirea prin 
câte un impersonal “zic”, abţinându-se de la orice pletoră verbală, 
concentrând totul la maximum şi realizând o sobrietate stilistică şi 
compoziţională — mi se pare astăzi — superioară exuberanţei ro- 
mantice (Bolintineanu, de pildă), care i-a reluat temele, tinzând 
spre un soi de realism istoric parcă, deşi, altcum, ne aflăm în pură 
ficţiune. [...] 

Altele sunt senzaţionale, aşa cum este naraţiunea cu cei doi 
copii, un arbănaş şi un turc, care merg să-şi caute norocul la Ţari- 
grad şi — despărţindu-se — se întâlnesc mai târziu: turcul, ajuns 
mare vizir, îl face domn în Moldova pe Gheorghe Ghica, fostul to- 
varăş de vagabondaj din copilărie. Senzaţională, de un fabulos orien- 
tal, este şi biografia spătarului Milescu, devenit Cârnul, în urma 
ciuntirii nasului de către Ștefăniță Lupu, împotriva căruia ar fi 
uneltit, dres în cele din urmă de către un doctor neamt prin slobozirea 
şi coagularea succesivă a sângelui. Romantică este apoi povestea de 
dragoste (mic Tristan şi Isolda valah) dintre fiica lui Radu Mihnea 
şi o slugă oarecare. Cei doi fug în codru, vodă face “năvod” de oameni 
şi-i prinde la Fântâna Cerbului. Momentul este sadovenian, însă 
totul se termină simplu, brutal, realistic: slugii i se taie capul şi 
fata este trimisă la mănăstire. 

Continuat spontan de Creangă, în arta de povestitor, primul croni- 

car artist devine pentru Sadoveanu model şi izvor de inspiraţie, nu 
atât în ceea ce priveşte subiectele împrumutate de la el — cum ar fi 
istorisirea Orb sărac, din ciclul Hanu Ancuţei, sau în Zodia Cancerului, 
referitoate la domnia lui Duca-vodă, despre care Neculce tratează pe 
larg — cât mai ales în ceea ce priveşte limba, în modulaţia ei autentic 
moldovenească, în gestul narativ elocvent, în plăcerea de a istorisi 
bătrâneşte întâmplări care au fost de demult. 


ION ROTARU, O istorie a literaturii române, vol. I, Editura Miner- 
va, Bucureşti, 1971, p. 38-41. 


'Trei secole de la naşterea lui Neculce, iată un prilej pentru exersări 
mai ales ale istoricilor literari decât ale istoricienilor, sau mai degrabă 
ale publiciştilor decât ale celor dintâi, mai exact ale îndrăgostiţilor 
de cuvânt, din moment ce a devenit datină să fie considerat fostul 
hatman între cronicari drept cel mai de seamă poet al graiului. 
Odată contribuţia documentară vărsată în marea tratatelor şi manu- 
alelor ştiinţifice, osteneala de peste zece ani a omului de condei de 
pe moşia Prigorenii e izbăvită de rosturile mărunt terestre, viaţa sa 
continuându-se unde faptele şi plăsmuirile sunt nemijlocite, respec- 
tiv la cei ce îşi fac o religie din a scrie “nici de pre un izvod al 
nemărui”, şi al căror cap de serie pentru români — lenăchiţă 
Văcărescu — se şi născuse pe când Neculce nu “ş-au plătit şi el 
datoria aceştii lumi, cea strămoşească“ şi încă nu s-au fost “dus 
către părinţii săi”. 

Acolo oferă, “lascav şi darnic”, la ospeţe bogate, “mai mult din 
oală roşie decât din pahar de cristal”, cotnarul auriu al frazelor lui 
— de nu se mai satură “pehlivanii măscărici” savurându-i portretele, 
potrivirile de maxime, tablourile de lupte, farmecul neologismelor, 
“veseliile cu naiuri şi cu cântece hagimeşti” ale întorsăturilor povestirii, 
care nu sunt întotdeauna “de oameni vechi şi bătrâni”. Sau îi întrece 
pe toţi în rezumarea cea mai fidelă şi succintă a unei nuvele de Sadovea- 
nu ori de cutare tardiv romantic. [...] 

Locul şi l-a ales inspirat, în vecinătatea modernilor, şi prin 
recunoaşterea deplinei libertăţi de opţiune a cititorului faţă de legende- 
le-adevăruri artistice propuse: “cine le va ceti şi le va crede, bine va 

fi, iar cine nu le va crede, iară va fi bine”. Acestea sunt istorii nu 
basne, neşte cuvinte câteva, trecute din generaţie în generaţie, probabil 
purtătoare de sensuri latente ca miturile, şi deci trebuiesc captate 
pentru mai subtile săpături şi tălmăciri din viitor. Ca şi evenimentele 
trăite sau atestate, ele i-au apărut preţioase unde plutitoare scriitoru- 
lui seismograf al timpului său şi, cu toate că prin amănuntele relatate 
urcă doar până la Ştefan-vodă cel Bun, îi vor fi răspuns într-un plan 
mai ferit şi acelei curiozităţi de obârşii care îl face pe Nicolae Costin, 
colegul de divan din anul premergător Stănileştilor, să împingă 
hronicul vechimii româno-vlahilor de la veacul XVII până la zidirea 
lumii. Alegerea ritualică, prin tragere cu săgeata, a locului de înălţare 
a Mânăstirii Putnei, consultarea sihastrului într-un moment de 
cumpănă (“închina-va ţara la turci au ba?”), refuzul mamei de a-l 
primi în cetate pe eroul învins, căderea calului în moarte la vederea 
tăierii lui Barnovschi, prinderea prizonierilor la plug (“de-au şi arat 
cu dânşiii, de au semănat ghindă“) — oamenii pământului zic să se fi 
petrecut aievea toate. Şi nu mai ştii, vine din Neculce, sau din Vechiul 
Testament sau din mai depărtate tăblițe arse, acest râs amar: “i-au 
fost împungând cu strămurările ca pre boi, să tragă. Iar ei se ruga să 
nu-i împungă, ce să-i bată cu biciuşcile, iar când îi băte cu biciuşcile, 
ei se ruga să-i împungă“. 

Din vorbă în vorbă, de la relatare la anecdotă, prin cele vreo 40 
de cuvinte Neculce reparcurge în maniera sa, totuşi materia 
predecesorilor săi, de la Ureche, strălucind prin memorabila carac- 
terizare a lui Ştefan, la Miron Costin al ciumei şi al “bietului om 
sub vremi”. În acest fel începută “după moartea lui Ştefăniţă-vodă, 
feciorul lui Vasile-vodă“, întreprinderea istorică de informare în 
multe privinţe absolută, acoperind o perioadă de 80 de ani din viaţa 
Moldovei şi în secundar a Ţării Româneşti îşi are asigurată nu nu- 
mai forţa de iradiaţie în viitorime ci şi o bază de susţinere proprie, 
viclean prelungită dincolo de cronologii. 

Asemeni lui Creangă lângă Eminescu şi Maiorescu, talentul 
cronicarului are norocul să se autocontroleze un timp lângă mintea 
vastă a eruditului Cantemir, iar înţelepciunea-i parcă a veacurilor, 
prin care parcă se depărtează de noi mai adânc în istorie, este răsplata 
şansei, deloc roze, de a fi trăit o epocă dintre cele mai neaşezate şi 

de a-şi fi distrus viaţa de mai multe ori între războaie, silnicii şi 
pribegii. [...] Memorialist în cea mai întinsă parte a operei, intere- 
sant comparat cu Saint-Simon, el caută să depene “cu adevăr” “câte 
s-au tâmplat de au fost” în propria-i viaţă. Nu-l preocupă “niscaiva 
veleaturi a anilor de s-or fi greşit” ci dacă sunt re-create desfăşurările, 
care neprenotate cu minuţie într-un jurnal scrupulos ţinut, “au 
fost scrisă în inima sa”. Răspunderii patriotice care desigur a prez- 
idat, gândului sacru al aducerii istoriografiei la zi, le este superior 
complementară voluptatea rostirii bătrâneşti şi cristalizării în ima- 
gini epice, satisfacția posturii de căutare a timpului pierdut. Ori- 
zontul vast al experienţei, cu digresiunile dese într-un spaţiu curgând 
între Țara Frâncească, Dania, Țara Şvedului, Gdanţea, Mosc, Bag- 
dat, Țarigrad, Râm, Luţimburgu, Saxonia, şi întoarcerile succesive 
la “a scrie iar pentru Moldova noastră“ unde e profund implicat, 
serveşte fericit, în ora calmă a senectuţii, filtrării de esențe, in- 
tuirii de permanenţe menite a lumina scopul principal: de îndru- 
mare politică, morală şi estetică; implicit, de salvare naţională în 
linia lui Neagoe Basarab. “Cu cât veţi îndemna a ceti pre acest 
letopisăţu mai mult — se încheie doar Predoslovia — cu atât veţi 
şti a vă feri de primejdii şi veţi fi mai învăţaţi a dare răspunsuri la 
sfaturi ori de taină, ori de oştire, ori de voroave.” Omagiind în 
Neculce nu istoricianul ci scriitorul, îi înţelegem mereu neliniştea 
primordială, îi înţelegem vibrația cea mai secretă din dorul de 
pământul natal, şi-l scoatem cu faţa sa cea mai adevărată “la domni 
şi la noroade de cinste”. 


AUREL RĂU, Ion Neculce, trei secole, în “Steaua”, nr. 22, 16-30 
noiembrie 1972, p. 8. 


Există adevăruri care, de la prima lor enunţare, par nu numai 
evidente, ci chiar comune. Că în Neculce putem recunoaşte, considerând 
lucrurile sub aspectul talentului în sine, pe cel mai mare scriitor 
român de până la apariţia clasicilor de aur ai literaturii noastre în a 
doua jumătate a secolului al XIX-lea: Eminescu, Caragiale, Creangă, 
cărora, dealtfel, le poate sta alături, este unul din aceste adevăruri. 
Neformulat însă vreodată până acum ca atare. “Când citeşti cronica 

lui Niculce, un nume îţi năvăleşte numaidecât în minte — Creangă“, 
spunea G. Călinescu. Într-adevăr, cei doi scriitori sunt înrudiţi în 
asemenea măsură încât ei ar putea trece drept manifestările succesive 
ale aceluiaşi arhetip. E un fenomen rar ca o structură artistică să 
reapară peste un număr de ani, purtătoare a unei forţe de expresie de 
intensitate egală. Marii gemeni ai literaturii noastre îl ilustrează. 
Neculce e un Creangă care lucrează, în loc de întâmplări, cu evenimen- 
te. Egal în arta intuitivă a povestirii dublului său de peste veac, îi 
este superior prin puterea de reprezentare. Sarcasmul şi ironia celui 
dintâi se dezgheaţă şi se îmblânzesc în umorul succesorului, cu toate 
că bonomia amândurora este uneori doar aparentă. Pentru a rosti 
unele din primele ei cuvinte literatura română cultă deschide gura de 
aur a lui Neculce. Peste un secol şi ceva Creangă o va reprezenta cu 
nu mai puţină strălucire. Boierul şi “mojâcul” îşi împart astfel gloria 
verbului naţional. 

Cronica lui Neculce constituie nu numai o importantă realiza- 
re în sine, ci şi o posibilă monadă a literaturii române. Ea rezumă 
sau mai bine zis anticipează un întreg ansamblu de trăsături gene- 
rale. Printre firele din care, de peste două secole, se ţese literatura 
română modernă unul dintre cele mai vizibile este cel al operei lui 
Neculce. [...] 

Cronica lui Neculce nu suferă de partizanatul facţiunilor boiereşti 
sau de aservirea completă faţă de punctul de vedere domnesc. Subiecti- 
vismul ei, de altă natură, nu este însă mai puţin marcat. În comparaţie 
cu alţi cronicari făţişi până la naivitate în pătimirile lor, Neculce, 
mai abil, îşi permite să denatureze uneori lucrurile din motive personale 
sau de clasă bine camuflate, derutându-şi prin aceasta (încă şi astăzi), 
cititorii. [...] 

Este locul să abordăm aici o problemă esenţială a exegezei neculcee- 
ne: caracterul naţional al operei, patriotismul autorului (patriotism 
înţeles, evident, în sensul secolului în care a trăit şi în limitele — de 
neignorat — ale unei foarte clare concepţii de clasă). Şi unul şi celălalt 
au fost şi sunt de obicei căutate în cuvintele autorului: profesii de 
credinţă autohtone, declaraţii antifanariotice, lamentaţii — nu întot- 
deauna “pure”. În ce ne priveşte, ne propunem să le descoperim în 
structura mai adâncă a operei, unde, după părerea noastră, se află 

mai ferm imprimate. Un lucru trebuie de la început subliniat: 
Letopiseţul lui Neculce nu reflectă numai contextul istoric în care 
autorul a trăit, ci totodată i se opune, îi rezistă. Eliminarea tragicului 
ar putea fi privită ca un aspect al acestei tendinţe; prin “desamorsarea” 
mecanismului ei tragic, realitatea ar putea deveni inofensivă. Situat 
într-o lume ostilă, amenințătoare, cronica devine pentru Neculce un 
refugiu. Nu numai şi nu atât în sensul în care condiţiile materiale, 
de relativă stabilitate şi siguranţă, ale scrierii ei îl pretinde, ci şi 
(mai ales) în acela că, scriind, autorul domină într-un fel evenimentele 
la discreţia cărora se aflase. Dacă — după cum spunea un alt cronicar 
— omul este sub vremi, evocându-le, ceea ce înseamnă recreându-le 
(căci orice reprezentare a realităţii, oricât de exactă, este ficţiune), 
adică recapitulând, clasificând, ordonând şi într-o anumită măsură 
determinând, vremile rămân sub om, se “depun”, se aşeadză. Neculce 
s-a zidit în cronica sa, începută, în planul subconștient al fiinţei, 
din nevoia de a se apăra. 

Groaza, am spune, primordială a cronicarului e neaşezarea. Senti- 
mentul exprimă însă nu numai pe boier, căruia hoasul, instabilitatea 
îi periclitau privilegiile, ci şi întreaga comunitate naţională, având 
nevoie, în aceeaşi măsură, de un cadru al existenţei sociale bine 
constituit. În acest sens fobia lui Neculce e ancestrală. Or, în raport 
cu permanenta calamitate a “vremilor neaşedzate”, cronica reprezintă 
principiul contrar, salvator, al aşezării. Tendinţa Letopiseţului lui 
Neculce rezumă astfel, în mic, una din tendinţele istorice funda- 
mentale ale poporului român, caracterizat printr-o dialectică a 
aşezării în neaşezare. Cvasimilenara migraţie a popoarelor, apoi 
formidabilul pericol otoman, în fine vecinătatea unor mari imperii 
au creat neamului de la Carpaţi şi Dunăre, în lupta sa pentru 
supravieţuire, condiţii extrem de dure. Din negura veacurilor, vremile 
au fost şi au rămas — până în perioada modernă — neaşezate. 
Generaţie după generaţie, oamenii de aici au găsit însă de fiecare 
dată resursele şi posibilitatea să se aşeze. Bovarismul aşezării la 
Neculce corespunde aşadar unei seculare aspirații naţionale. Omul 
şi opera prezintă deopotrivă acelaşi caracter “aşedzat”, caracter care 
contrastează cu starea de “neaşedzare” a vremurilor, şi i se opune. 
Cronica lui Neculce dă cititorului un sentiment de temeinicie, de 

calmă durată, de permanenţă şi consolidare. Peste blocul pe care-l 
formează, valul istoriei trece fără să-l clintească. În mult mai mare 
măsură decât lamentaţiile în “of” şi “vai”, atât de des citate, cu 
ceva din automatismul şi convenţionalitatea bocetelor profesionale, 
tocmai acest aspect de realitate constituită, definită şi definitivă, 
într-un context fluctuant şi nesigur dă cronicii lui Neculce acel 
caracter naţional şi acea profundă valoare patriotică ce i-au fost 
dintru început recunoscute. 

Considerată în funcţie de nucleele sale epice, cronica lui Neculce 
se pulverizează într-o masă de mici nuvele, istorii comprimate, simple 
episoade, anecdote, instantanee, dintre care unele de un interes deosebit, 
memorabile pentru cititor şi, credem, foarte sugestive pentru un 
scriitor, în eventualitatea perfect legitimă că ar dori să se folosească 
de ele ca de nişte puncte de plecare. 

Fragmentul XVI din O samă de cuvinte — despre “începerea” impos- 
torului Despot-vodă — este o nuvelă venețiană redusă la liniile ei 
esenţiale, un fel de scenariu, cu intrigi, documente revelatoare şi 
substituiri de persoane. Dacă secţiunea numărul XVI conţine substanţa 
unei posibile nuvele, aceea cu numărul XXXVII poate furniza mate- 
rial chiar pentru un roman. Elementele picareşti, legămintele solemne, 
coincidenţele, spectaculoasele ascensiunii sociale, loviturile de teatru, 
momentul suprem al recunoaşterii, epilogul fericit dau o savoare aparte 
acestei istorii pline de mişcare şi mişcătoare a unui copil sărac purces 
dintr-un sat albanez spre Țarigrad şi ajuns mai târziu, graţie ajutoru- 
lui fostului său tovarăş de drum, devenit mare vizir, domnul Moldovei 
sub numele de Ghica-vodă. Un personaj rocambolesc este Dedul spătarul 
Arbănaşul care, închis de Constantin Cantemir, evadează spectaculos, 
“ca-n filme”. [...] 

Evocarea complotului boieresc îndreptat împotriva lui Constantin 
Cantemir şi a represaliilor domnului, a uciderii mai întâi a lui Velicico 
şi apoi a lui Miron Costin, acesta din urmă smuls dintr-un doliu 
proaspăt, soţia sa murind chiar atunci, şi a remuşcărilor (rare în 
epocă) ale bătrânului voievod: “Cantemir-vodă dup-acee mult se căiè 
ce-au făcut şi de multe ori plânge între toată boierimea şi blăstăma 
pe cine l-au îndemnat de-au grăbit de i-au tăiat”, reprezintă unul 
dintre cele mai impresionante momente ale cronicii. Câteva aspecte 


242 


ale acestei mari scene merită subliniate în chip deosebit: logica diaboli- 
că, implacabilă cu care sfătuitorii domnului, folosind, în mod perfid, 
ca premiză faptul că, ieşindu-şi din fire, acesta îl bătuse cu buzduga- 
nul pe Velicico, îl aduc, pas cu pas, din aproape în aproape, în situaţia 
de a ordona cele două crime. [...] 

Istoria turcului trimis în Moldova să caute pricină de mazilire lui 
Vasile Lupu, şi “îndopat” pur şi simplu cu galbeni de către acesta, 
adevărată capodoperă de psihologie a mituirii, e de o savoare aproape 
gogoliană. [...] 

Excelent observator, Neculce reţine, descriind o scenă, aspecte inedi- 
te, surprinzătoare şi în acelaşi timp foarte caracteristice, capabile să 
insufle sentimentul celui mai acut concret, să actualizeze intens. 
Martor şi participant la încleştarea decisivă de pe Prut, Neculce evocă 
pe larg, din interior, într-un chip foarte modern. Descrierea insistă 
asupra diferitelor manevre, ciocniri, operaţii cu caracter izolat şi 
bătălia — al cărei ansamblu ne scapă — se încheie mai înainte de a 
înţelege dacă ea a început cu adevărat şi fără să ni-l desemneze în 
mod evident pe învingător. În politică, pe plan militar ca şi în literatu- 
ră, Stănileştii reprezintă un alt Waterloo. În nici un alt moment al 
“filmului” bătăliei (datorită lui Neculce ne aflăm în posesia unui 
preţios documentar al acesteia), nu ne simţim în mai mare măsură la 
Stănileşti decât atunci când cronicarul aminteşte în treacăt, dar cu ce 
puternică sugestie a clipei, de acele dueluri specifice de tiraliori, expresie 
a surescitării combatanţilor, angajate din obligaţie dar şi dintr-un 
spirit de bravadă reciproc incitat între mici grupuri ce se desprind din 
rândurile celor două armate beligerante. [...] 

Neculce nu este numai un artist al cuvântului, ci şi un artist al 
imaginii; ceea ce el spune desfată auzul şi încântă totodată privi- 
rea. Euforia muzicală a lecturii e dublată de euforia uşor melancoli- 
că a participării “directe” la întâmplări de mult încheiate, a 
“introducerii” în imagine. Cronica lui Neculce anulează, în momen- 
tele de intensificare a reprezentării, timpul cititorului, şi pe cititor 
însuşi; acesta resuscită ca martor ocular, al n + 1-lea personaj al 
cărţii. Scenele cele mai vechi ale letopiseţului nu se lasă contem- 
plate din afară; ele atrag şi includ irezistibil cititorul, transformat 
în element component al tabloului. 

În O samă de cuvinte, episodul V, vălmăşagul bătăliei se desface 
ca un val pentru a oferi privirii posibilitatea de a contempla o scenă 
şi un gest cvasi-ritualice în care raportul de strictă vasalitate, având 
parcă ceva din caracterul exemplar şi impecabil, din puritatea povestiri- 
lor cavalereşti timpurii se îmbină cu umilinţa şi căldura relaţiilor 
interumane specific orientale. 

Prospeţimea unui prezent transparent, etern, atinge intensităţi 
aproape magice în secţiunea a VII-a. [...] 

Nu vom insista prea mult asupra a ceea ce se numeşte de obicei 
— cu o oarecare emfază — arta portretului la Neculce; orice referire 
la scriitor, oricât de sumară, ajunge inevitabil la ea. Fără a valo- 
rifica însă întotdeauna ceea ce s-a spus până acum esenţial în această 
privinţă: “Portretul niculcian stă la mijloc între caricatură şi tablou” 
(G. Călinescu); “Notele prin care individualizează portretele nu sunt 
atât calităţi sufleteşti sau trăsături fizice, cât mişcarea” (N. Carto- 
jan) etc. 

În ce ne priveşte, ne vom mărgini a sublinia din nou remarcabila 
capacitate de observaţie a lui Neculce, aplicată de data aceasta oameni- 
lor, şi, ca un fapt credem inedit, pătrunderea sa psihologică — vădită 
neîndoios în câteva cazuri, sprijinindu-ne pe exemple, după câte 
stim, nefolosite până acum. Nu înainte însă de a preciza — iarăşi 
— că puterea de observaţie a cronicarului este uneori superioară 
puterii sale de înţelegere. Se întâmplă nu o dată ca Neculce să înregis- 
treze foarte exact aspecte sau trăsături, fără a fi însă (pe deplin) 
edificat asupra a ceea ce ele semnifică. În acest sens spuneam că el 
fotografiază cu mare precizie realitatea (în cazul de faţă individua- 
litatea), lăsând parcă altora grija interpretării adecvate şi complete 
a datelor. [...] 

În al III-lea fragment din O samă de cuvinte, Neculce pomeneşte de 
“păharul” lui Ştefan cel Mare păstrat la mânăstirea Putna până în 
timpul ultimei domnii a lui Mihai Racoviţă (1715—1726). Atunci, 
un egumen nevrednic, “vrând să să fălească, au băut la masă cu acel 
păhar al lui Ştefan-vodă, cu nişte slugi boiereşti, ce era zlotaşi. Şi 
bând mult cu acel păhar, s-au îmbătat şi, fiind beţi, au stricat un 
lucru scumpu domnescu şi de minune ca acela”. Distrugerea cu atâta 
uşurătate a preţiosului vestigiu simbolizează parcă o stare de lucruri, 

o întreagă atitudine de nepăsare faţă de trecutul ţării, risipit şi devalo- 
rizat ca ţăndările pocalului. Tristă stare de lucruri, condamnabilă 
mentalitate pe care, prin cronica sa, Neculce, pe urmele lui Grigore 
Ureche şi Miron Costin, încearcă şi reuşeşte să o remedieze pe una, să 
i se opună celeilalte. Ion Neculce e unul din primii mari restauratori 
ai trecutului naţional. Cioburile paharului lui Ştefan i-au însângerat 
şi traumatizat sensibilitatea; pentru a o vindeca sau măcar alina, el 
a trebuit să le culeagă cu grijă din pulbere şi să refacă din sfărămături 
vechea formă pierdută. [...] 

Letopiseţul Țării Moldovei prefigurează unele evoluţii ulterioare. 

În cronica lui Neculce, literatura română, care începea într-un fel 
odată cu el, îşi avea fixate pentru multă vreme câteva din datele ei 
esenţiale. 


VALERIU CRISTEA, Introducere în opera lui Ion Neculce, Editura 
Minerva, Bucureşti, 1974, p. 5—6, 120, 143-150, 159-168, 171, 
193-194, 210. 


Neculce îşi scrie letopiseţul după moartea lui Cantemir şi a lui 
Radu Popescu, dar locul lui, prin tradiţie, se află în seria cronicarilor 
moldoveni, pe care-i continuă. E adevărat, pe de altă parte, că această 
continuitate nu mai apare astăzi la fel de indiscutabilă ca ieri, când 
N. Iorga, după care s-au luat toţi istoricii de şcoală, l-a socotit pe 
Neculce, într-o pornire tipică de romantism ideologic, “un om de 
cinste, un moldovean cuminte şi cu frica lui Dumnezeu“, incapabil 
să defăimeze sau să linguşească, “un bătrân foarte bătrân, cari, 
privind în urmă, în dunga din ce în ce mai umbrită a trecutului 
său, vede înşirându-se acele ce au fost, atât de liniştite, de orânduite, 
de frumoase“. S-a arătat, în anii din urmă, mai degrabă lipsa de 
legătură sufletească a cronicarului din veacul fanariot cu moldove- 
nii din veacul anterior şi înrudirea lui temperamentală, dacă nu şi 
stilistică, cu muntenii contemporani, între care Radu Popescu şi 
Anonimul Brâncovenesc sunt cei mai însemnați ca scriitori (Şerban 
Cioculescu, 1966, Valeriu Cristea, 1974). Spre deosebire de Ureche şi 
de Costin, Neculce nu e ceea ce se cheamă un cărturar; e lipsit de 
entuziasm pentru idealurile care-i animaseră pe aceştia; ca atitu- 

dine etică, letopiseţul său e mai curând o istorie secretă, din raţiuni 
vădit personale, decât o operă de educare a spiritului public. Au- 
torul face figura unui mic boier de ţară, prudent şi chivernisit, 
intolerant, fricos de schimbări, cu parapon pe cei care au reuşit mai 
bine decât el, precar ştiutor de limbă, xenofob, dând vina relelor pe 
greci (deşi are dublă ascendență grecească). Valoarea îi vine din per- 
sonalitatea savuroasă şi din geniul limbii şi al povestirii. El redesco- 
peră oralitatea populară, un veac după ce Ureche descoperise scrisul 
intelectual, şi, prin ea, tot acel caracter naiv, local şi strâmtorat în 
orizontul moşiei proprii, care se deosebeşte atât de mult de univer- 
salismul şi europenismul costinian sau cantemirian. Chiar felul în 
care a ţinut să se întoarcă din exilul rusesc, unde Cantemir a rămas 
şi şi-a continuat opera, neînţelegerea lui pentru reformele lui Petru 
cel Mare, indică o altă formulă spirituală decât aceea a enci- 
clopediştilor de tipul lui Milescu sau Cantemir, deloc preocupaţi de 
depeizare şi găsindu-şi locul oriunde este cultură. Până la un punct, 
deşi continuă cronologia faptelor de unde o părăsise Costin, letopiseţul 
lui Neculce înfăţişează o reacţie la acesta şi anume reacţia au- 
tohtonismului la europenism, a naţionalului la universal. Acum, 
spre mijlocul secolului XVIII, când îşi termină Neculce opera, această 
reacţie se produce pentru prima, dar nu şi pentru ultima oară în 
cultura română. O vom mai întâlni de câteva ori în epocile următoare. 
Un teoretician al spiritului etnic ar putea fi condus la ideea că noi 
nu am fost niciodată până la capăt europeni, fără să se fi născut 
opoziţia localistă, că orice universalism este la noi corectat de 
naționalism şi chiar de xenofobie, că, în fine, perioadele dominate 
de cărturărism elitist alternează cu cele în care se infuzează simţul 
popular cel mai “sănătos“ şi mai riguros cu putinţă. [...] 

Interesant e şi faptul că Neculce a ţinut să anticipeze cronica 
propriu-zisă de acele patruzeci şi patru de legende cunoscute sub titlul 
O samă de cuvinte. [...] Spre deosebire de Costin şi apoi de Cantemir şi 
de stolnicul Constantin Cantacuzino, care au o mentalitate aproape 
ştiinţifică, Neculce se întoarce la aceea folclorică. [...] Dorinţa care 
le stă la bază este aceea foarte firească de a produce uimire. Şi nu ca 
“un capitol de istoria românilor“, cum zicea Iorga [...], trebuie legendele 
citite, ci ca întâia noastră operă de imaginaţie. 

Căci dacă Neculce n-are multă cărturărie, are un talent de prozator 
înnăscut, ca nimeni altcineva în întreaga noastră literatură 
medievală. Două trăsături sunt izbitoare în O samă de cuvinte (şi 
vor fi şi în letopiseţ). Întâi, faptul că aceste istorioare n-au mare 
lucru de legendă în ele, culegând întâmplări dintre cele mai obişnuite, 
uneori chiar derizorii, şi nu numai împrejurarea că sunt puse de 
obicei în sarcina unor personaje cu statut istoric le învăluie într-un 
abur eroic. Altfel, înfăţişarea foarte pământească a lucrurilor n-ar 
ridica nici o dificultate. În al doilea rând, istoriile cu pricina reprezin- 
tă un veritabil triumf al spiritului anecdotic: nici descrieri, nici 
portret, nici comentarii: narativul pur, redus la esenţă. [...] Darul 
de povestitor al autorului este învederat atât pe spaţii mici, cât şi 
în construcţii mai ample. Câteva dintre aşa-zisele legende n-au decât 
câteva rânduri, dar conţin, ca într-un degetar, materia unor adevărate 
nuvele. [...] Sunt şi câteva legende construite ca nişte ample naraţiunii. 
De exemplu, biografia spătarului Milescu, prima de acest fel la noi, 
sau visul lui Rareş, când mergea cu carele de peşte la Iaşi, sau, mai 
ales, extraordinara povestire, scoasă parcă din Halima, despre un 
albanez şi un turc deopotrvă de tineri şi de săraci, care-şi caută 
norocul la Țarigrad, juruindu-şi să nu se uite unul pe altul de vor 
izbândi în viaţă, turcul ajungând vizir şi punând pe albanez domn 
în Moldova. Meritul acestor atât de celebre povestiri, încât au de- 
venit pentru români arhetipale, constă în simplitatea lor fără cu- 
sur, în stilul “jos“, familiar, lipsit de orice solemnitate, pe care 
Neculce îl introduce în proza naţională. 

Acest stil se remarcă de la început şi în cronică. [...] Neculce are 
plăcerea faptului divers, din care cronica lui ne oferă nenumărate 
mostre. Iliaş-vodă tocmai îşi îngropa tatăl, în taină, “cu multă grijă 
şi frică de datornicii tătâne-su, să nu-l prindză, să-l închidză“, când 
un ceauş al sultanului îl ia şi-l duce la serai ca să fie căftănit domn; 
Duca e mazilit şi pe cale de a-şi pierde capul, dar se nimereşte să aibă 
o blană rusească de vulpe neagră pe care i-o dăruieşte vizirului în 
schimbul unei vorbe bune pe lângă sultan [...]. 

Neculce e un Procopius care plăteşte contemporanilor toate poliţele, 
încondeindu-i pentru posteritate. Cu excepţia aceluia al lui Dosoftei, 
toate portretele sunt răutăcioase. [...] 

Cu Neculce revin în forţă, în proza noastră istorică, spiritul popular 
şi oralitatea, ajutate de un talent de narator incomparabil şi de o 
intuiţie a oamenilor, care compensează îngustimea concepţiei şi nete- 
meinicia culturii. Cel mai mare povestitor de până la Creangă şi Sa- 
doveanu [...]. 


NICOLAE MANOLESCU, Istoria critică a literaturii române, vol. 
I, Editura Minerva, Bucureşti, 1990, p. 58-59, 60-62, 64-65. 


Trecând de la prelucrarea de documente şi mărturii orale la 
memorii şi apoi chiar la jurnalul direct, Letopiseţul lui Neculce 
este străin oricărei încercări confesive. [...] Letopiseţul..., dacă nu 
construieşte pentru noi o personalitate, prin fiecare pagină ne 
dezvăluie un temperament. Neculce este prăpăstios, sensibil, 
temător; furia şi revolta, repede aprinse, curg odată cu cerneala pe 
paginile cronicii. Dealtfel, pamfletul este la mare cinste, expresie 
a stării psihice aproape permanente a scriitorului, care nu încearcă 
nici un moment să se disimuleze: “răutăţile“ lui Neculce sunt ex- 
puse la vedere, savurate pe îndelete. [...] Dealtfel, tot Letopisețul... 
apare ca o nesfârşită inşiruire de zvonuri, de vorbe strecurate la 
ureche, pe care pana cronicarului abia mai pridideşte să le noteze. 
Tonul este mereu “cârtitor“. Dar ceea ce-l interesează îndeosebi pe 
cronicar este nota de senzaţional. Tot ce iese din comun, toate 
bruştele răsturnări de situaţie, îl atrag, şi el pare incapabil să li se 
împotrivească. 

Realitatea, ne spune mereu Neculce, nu este doar ceea ce pare să 
fie, ci fiecare fapt are în spatele său un ce misterios, o a doua faţă, 
expresivă şi dramatică, şi mai ales ea merită interesul nostru. [...] 
Neculce are o artă neîntrecută în a pune în valoare “situaţiile 
înduioşătoare“. O melodramă de cea mai bună calitate este scena 
uciderii lui Miron Costin. [...] Interesul cronicii lui Neculce este în 
primul rând cel literar. [...] 

Neculce nu are pretenţii de cărturar, nu-l obsedează originea 
neamului şi trece uşor peste enunţarea ei; mai mult, deşi datele pe 
care ni le dă sunt în marea lor majoritate exacte, Neculce nu este 
interesat de mărturia pe care trebuie s-o lase, de adevărul pe care 

trebuie să-l transmită. [...] Căci pentru Neculce nu adevărul este 
ultima realitate, ci povestea: acesta este motivul, cauza fundamen- 
tală a existenţei cronicii sale. În mod vădit cronicarului îi place să 
scrie. Inevitabil eterogenă prin conţinut, nesusţinută de o voinţă 
formatoare, cronica se arată toţuşi închegată şi structurată. Uni- 
tatea de ton o dă duhul mereu povestitor. Scrisul curge fără pauze, 
fără timp de respiraţie, fără plictiseli; sub pana lui Neculce totul se 
transformă în poveste: întâmplări văzute sau închipuite, uneltirile 
de la Poartă, fiscalitatea timpului, politica internaţională. Nicio- 
dată interesul nostru nu adoarme, fiindcă orice eveniment oricât de 
abstract, oricât de îndepărtat, coboară în “ograda“ noastră, trezeşte 
mânia sau mila noastră. Cronicarul este o Şeherezadă şi Letopiseţul 
său o altă O mie şi una de nopți. 

Fiecare domnie este un basm şi, ca orice basm, el este stereotip: 
“amestecături“ la Poartă, mită, alegere, uneltirile boierilor din 
tabăra adversă, mazilire şi jocul se reia neschimbat. Savoarea se 
află însă în variațiile pe aceeaşi temă, în chipul neaşteptat prin 
care se manifestă schema prestabilită. Dar această orologerie nu 
are menirea de a măsura timpul abstract al istoriei, ci o durată 
subiectivă, şi tocmai acest fapt dă o structură complexă cronicii, o 
evoluţie semnificativă naraţiunii. Timpul netrăit de martor, tim- 
pul păstrat în memoria colectivă se strânge în legendă; la origine 
— era de aur a lui Ştefan cel Mare. Totuşi întâmplările, oricât de 
cumplite, pamfletele, oricât de virulente, îşi păstrează haina de 
basm. Este de fapt o sărbătoare a plăcerii de a povesti, şi aici 
anecdota, portretul pitoresc, amănuntul colorat se succed fără 
întrerupere. Dar scurgerea vremii este distructivă, şi furia pierde 
tot mai mult din importanţă (fără a muri niciodată) pentru ca 
evenimentul trăit să intre pe primul plan. Se întâmplă acum un 
fenomen unic în literatura noastră “veche“. 

Paginile cronicii se transformă într-un roman de cea mai pură 
factură modernă. Timpul subiectiv se dilată, îşi pierde autonomia, 
durata sa fiind impusă acum de intensitatea trăirii. Şi personajul 
principal al acestui timp, întruchipat de Dimitrie Cantemir, va fi 
unul de structură modernă, o personalitate care se construieşte sub 
ochii noştri, dar care, totuşi, nu ni se dezvăluie niciodată. 

Credincios lui însuşi, Neculce nu vrea nici acum să aplice scheme 
prestabilite, să abstractizeze, ci se mulţumeşte să constate că eroul 
său îşi schimbă chipul după unghiul din care este privit. Această 
modernă “pulverizare“ are darul de a lăsa o impresie de viaţă de 
neuitat. Personaj de planul doi, urmărit la Poartă, în rivalitatea sa 
cu Brâncoveanu, Cantemir acaparează până la urmă scena întreagă. 
El apare mai întâi ca un fermecător conviv, şi — basm autentic — 
obţine o coroană prin măiestria-i de cântăreţ [...]. În mod vădit 
Neculce admiră sincer hotărârile şi acţiunile domnului său: abili- 
tatea sa diplomatică, mai ales, într-un veac al tuturor vicleniilor, 
îi recheamă întreaga preţuire [...]. Dar nu evoluţia domnului îl in- 
teresează pe Neculce, ci reacţiile lui Cantemir, şi pe acestea le poate 
urmări în confruntarea cu evenimentele neobişnuite pe care vre- 
murile primejdioase i le scoteau cu dărnicie în cale. Întâmplarea 
nocturnă cu “paşa Tighinei“, plină de romantism, este un exemplu 
de miraculoasă conciziune, căci într-o singură pagină se găseşte 
materia densă a unei nuvele. [...] 

“Romanul“ urmează mai departe, îmbogăţit cu alţi eroi, cu scene 
de gen, cu evenimente dramatice, şi din nou eroul îşi arată alt chip, 
venit şi el să se alăture mozaicului deja închegat. [...] 

Cu un singur instinct, Neculce nu va dezlega nici până la sfârşit 
taina personajului său. În final îl vedem pe Cantemir din nou schim- 
bat, un alt chip vine şi se adaugă, fără a anula pe celelalte [...]. 
Personalitate captivantă şi misterioasă, Dumitraşco vodă se depăr- 
tează tot mai mult, pierdut de ochiul cronicarului în ceața timpu- 
lui şi a depărtării. Dar această dramă se profilează pe fondul luptei 
de la Stănileşti, a cărei evocare este capodopera cronicii şi o pagină 
de neegalat a literaturii noastre. Neculce îşi dezvăluie aici întreaga 
măsură a talentului său. Toate mijloacele vizuale şi auditive sunt 
puse în slujba recreării vieţii; desfăşurarea epică are un ritm pro- 
priu, bine marcat, impresionant [...]. 

S-au remarcat puterea de înregistrare şi de memorare a cronicaru- 
lui. Este de fapt o mare putere de retrăire. Sub ochii noştri se 
desfăşoară toată înceata înaintare, de fiară monstruoasă, a “obuzu- 
lui moschicesc“. [...] 

S-a remarcat şi marea modernitate a descrierii bătăliei, pulverizată 

în nenumărate acţiuni aparent incoerente, văzute mereu dinăuntru, 
din punctul de vedere al ostaşului simplu. Că nu memoria este cea 
care are aici rolul principal ne-o dovedeşte faptul că până la sfârşitul 
cronicii vom mai întâlni descrieri de conflicte armate, unele la care 
Neculce nu a participat. Dar chiar imaginate, măiestria narativă 
rămâne aceeaşi [...]. 

Neîntrecut rămâne mai ales Neculce în surprinderea maselor de 
oameni, de fapt mulţimea este eroul principal al cronicii. [...] S-a 
observat în cronica lui Neculce lipsa marilor sentimente. Dar nu în 
triumful vitalităţii de neîntrecut se află sublimul lecţiei sale celei 
mai remarcabile? Viaţa merge înainte, şi prin suferinţă şi moarte, 
tot ea este cea care se manifestă, care se impune: aceasta este filosofia 
cronicii. Cărturari, Miron Costin şi Dimitrie Cantemir, caută să demon- 
streze, să-şi expună gândul, de aceea ei sunt mai uşor de descifrat. 
Neculce însă nu vrea să demonstreze nimic, el se mulţumeşte să aducă 
viaţa în paginile cronicii sale, şi în felul acesta ea este, paradoxal, 
mai “profundă“, căci misterul existenţei şi al “poveştii“ se păstrează 
întreg. Marii naratori de mai târziu au urmat acest drum, în mod 
conştient. Neculce a fost mânat doar de instinct. Efectul nu este însă 
mai puţin puternic. 


MANUELA TĂNĂSESCU, Ion Neculce, în Scriitori români, Mic 
dicţionar, Editura ştiinţifică şi enciclopedică, Bucureşti, 1978, p. 
328, 330-334. 


O samă de cuvinte prin însuşi titlul său semnifică, ca şi mai 
târziu “povestea vorbii“ a lui Anton Pann, un sentiment profund al 
limbii culte şi literare. Deşi Neculce nu este întâiul în ordine istorică, 
el este primul întemeietor al literaturii române în sensul major al 
folosirii neinventate a limbii. Nemărturisit, în O samă de cuvinte el 
creează literatura în ciuda aparenţei că face istorie. O samă de cuvinte 
are un mit în centrul său, şi un personaj devenit mitologic, Stefan 
cel Mare, erou de legendă. 

Mitul meşterului Manole, mitul sacrificiului care stă la baza 
oricărui act de creaţie, se transformă “avant la lettre“ în mitul înteme- 
ierii mânăstirii Putna. 

Mânăstirea Argeşului a atras la sine un mit preexistent, de natură 
folclorică, acelaşi pe care-l găsim transformat şi istoricizat cu preg- 
nanţă în mitul întemeierii mânăstirii Putna. [...] 

E firesc şi logic să înţelegem naşterea literaturii române ca o 
literatură de curte. Dealtfel, numărul celor care ştiau să citească era 
atât de mic încât practica literaturii scrise nu comunica decât cu o 
elită. Nu numai Neculce a făcut o astfel de literatură, ci ea avea o 
tradiţie încă de la Grigore Ureche. Acesta ni se vădeşte prin stil un 
curtean şi un diplomat desăvârşit.[...] 

Neculce este vădit influenţat de stilul lui Grigore Ureche. Mai 
puţin apt decât Ureche să generalizeze istoric, totuşi Neculce ştie să 
creeze legendarul, dar şi să dea note de verosimil realului printr-un 
talent literar neegalat. Hotărât, el este cel mai talentat dintre cronicari, 
tocmai de aceea îşi şi depăşeşte canonul, fiind pe pagini întregi pur şi 
simplu literat. 

La Neculce zona esteticului depăşeşte pe aceea a istoriei. Din cele 
câteva scurte schiţe despre Ştefan cel Mare, el ni se relevă ca autorul 
primelor nuvele istorice. În ciuda întinderii extrem de zgârcite a textelor 
sale ni se arată ca nuvelist şi romancier din numai câteva pagini. Ştefan 
cel Mare, aşa cum rezultă din paginile lui, ni-l aminteşte pe cel descris de 
Eminescu după o pictură pe zidul mânăstirii Putna pe care bănuim că au 
văzut-o în prototip şi Ureche şi Miron Costin şi Neculce.[...] 

Cu câţiva ani în urmă, Gheorghe Tomozei mi-a atras atenţia 
asupra paragrafului 20 din O samă de cuvinte, care este prin el 
însuşi un superb poem epic, o baladă modernă demnă să figureze în 
cele mai zgârcite antologii de poezie românească. lată mai întâi 
paragraful aşa cum se găseşte el în Neculce: “Având Radul-vodă o 
fată din trupul lui, să fie fugit cu o slugă, ieşind pre o fereastră din 
curţile domneşti din cetatea Hârlăului. Şi s-au ascunsu în codru. Şi 
au făcut Radul-vodă năvod de oameni şi au găsit-o la mijlocul co- 
drului, la o fântână ce se cheamă Fântâna Cerbului, lângă podul de 
lut. Deci pre slugă l-au omorât, i-au tăiat capul, iar pre dânsa au 
dat-o la călugărie, de-au călugărit-o“, şi iată un nou paragraf fără 
nici o literă schimbată şi fără nici o virgulă adăugată, ci numai 
aşezat tipografic după ritmul său interior care ni-l vădeşte ca pe o 
capodoperă a poeziei noastre epice: 

Având Radul-vodă o fată din trupul lui, 
să fie fugit cu o slugă, 

ieşind pre o fereastră 

din curţile domneşti din cetatea 
Hârlăului. 

Şi s-au ascuns în codru. 

Şi au făcut Radul-vodă năvod de oameni 
şi au găsit-o în mijlocul codrului 

la o fântână 

ce se cheamă Fântâna Cerbului, 

lângă podul de lut. 

Deci pre slugă l-au omorât, 

i-au tăiat capul, 

iar pre dânsa au dat-o la călugărie, 
de-au călugărit-o. 


NICHITA STĂNESCU, Ion Neculce, în Amintiri din prezent, Editura 
Sport-Turism, Bucureşti, 1985, p. 56-57, 59-61. 

CUPRINS 


LETOPISEȚUL ȚĂRII MOLDOVEI DE LA DABIJA-VODĂ 
PÂNĂ LA A DOUA DOMNIE 
A LUI CONSTANTIN MAVROCORDAT 


(Urmare) 


Cap. XX A doua domnie a lui Neculai-voievoda Mavrocordati, 
ficior lui Alexandru-vodă Iesaporito, vleat 7220 ...... 5 

Cap. XXI A treia domnie a lui Mihai Racoviţă-voievoda, 
văleat: T224 cpu sonag aaa ceea aa cita e abia atata aluat au tie 22 

Cap. XXII Domnia lui Grigorie-vodă, nepot de fiiu lui 
Grigoraşco-vodă, domnul muntenescu, strănepot 


Ghicăi-vodă ce-au fost la noi, văleat 7234 ............. 46 
Cap. XXIII Domnia lui Constantin-vodă, fiiul lui 
Neculai-vodă Mavrocordat, vleato 7241, mai 7 ...... 65 
Cap. XXIV A doua domnie a lui Gligorii Ghica-vodă, vălet 
7244, dechemvrie 15 ...... ceea eee eee eeeeeaaeee 80 

